
KAPITTEL 1 


Innledning 


Elin Angelo | Fakultet for samfunns- og 
utdanningsvitenskap, Institutt for lærerutdanning, 
Norges teknisk-naturvitenskapelige universitet - 
NTNU 


Anders Rønningen | Fakultet for humaniora, 
idretts- og utdanningsvitenskap, Institutt for 
estetiske fag, Høgskolen i Sørøst-Norge 


Rut Jorunn Rønning | Norsk kulturskoleråd / 
leder IRIS-prosjektet 


Denne antologien henvender seg til alle med interesse for forskning 
og utvikling i det kulturskolerelaterte feltet - ansatte og studenter 
i kunstfaglige utdanninger, lærerutdanninger og lederutdanninger, 
så vel som lærere, ledere og utøvere i praksisfeltet. Hensikten med 
boken er å bidra til styrket dialog om forskning og utvikling i kul- 
turskolen, på tvers av fagfelt, forskningsfelt, regioner, praksisfelt 
og utdanningsinstitusjoner. Kulturskolen er et skoleslag der sam- 
arbeid med andre er sentralt - bade med barnehager, grunn- og 
videregående skoler, frivillig og profesjonelt musikk- og kulturliv, 
institusjoner for høyere utdanning og forskningsmiljøer. Forskning 
i det kulturskolerelaterte feltet springer dermed ut fra mange fagfelt 
og forskningsfellesskap. Forfatterne i denne boken har vært tilknyt- 
tet forskergruppen IRISforsk. Gruppen inkluderer forskere fra ulike 

fag og institusjoner, og har gjennomført mange studier som på ulike 
måter er knyttet til kulturskoleutviklingsprosjektet IRIS (heretter 
kalt IRIS-prosjektet). Kapitlene retter seg mot en bred målgruppe 
og er utformet i dialog med ulike fag-, praksis- og forskningsfelt. 
Kapittel 1, 2, 5,7 og 13 er fagartikler skrevet først og fremst med 
tanke på ledere/lærere/politikere i praksisfeltet, mens kapittel 3, 4, 
6, 8, 9, 10, 11 og 12 er fagfellevurderte forskningstekster utformet i 
trad med akademiske krav til vitenskapelig publikasjon. 

IRIS-prosjektet var et stort kulturskoleutviklingsprosjekt 
som foregikk i Buskerud, Vestfold og Telemark fra 2014-2016. 
Hensikten med prosjektet var å styrke musikkopplæringen for 
barn og unge, med tanke på både bredde, dybde og rekruttering. 
Et stort antall skoler, kulturskoler, profesjonelle og frivillige kul- 
turarenaer, samt flere hundre elever, lærere, skoleledere, rektorer 
og skoleeiere fra i alt 34 kommuner deltok i prosjektet. Denne 
bokens kapittel 1 redegjør nærmere for IRIS-prosjektet, for hva 
det har omfattet, hvem som har deltatt, og hvilke erfaringer og 
refleksjoner som er gjort. 

IRISforsk er navnet på forskergruppen som ble etablert og utviklet 
i tilknytning til IRIS-prosjektet. Gruppen har bestått av 18 forskere 
og forskerstudenter fra i alt fem høyere utdanningsinstitusjoner; 
Norges teknisk-naturvitenskapelige universitet - NTNU (NTNU), 
Norges (NMH), Høgskolen i Sørøst-Norge (HSN), Høgskolen 
Innlandet (INN) og Høgskolen i Oslo og Akershus (HiOA). Blant 
de 18 forskerne er tre professorer, tre førsteamanuenser, to første- 
lektorer, fire ph.d.-studenter og fem masterstudenter, og i tillegg 
en forsker fra det utøvende musikkfeltet. Disse har bakgrunn og er 
ansatt innenfor skoleledelse, utdanningsforskning, musikkpedago- 
gikk og fagdidaktikk. IRISforsk forener med andre ord et mangfold 
av fag- og forskningsfelt. Bidragsyterne i denne antologien har alle 
på ulike vis vært tilknyttet forskergruppen Bokens siste kapittel 
beskriver hvordan arbeidsformen og organiseringen av IRISforsk 

har hatt til hensikt 4 skape dialog mellom praksisfeltet og de mange 
fagfelt og utdanninger som er tilknyttet. 

Bokens tittel henspiller pa prosjekttittelen IRIS. IRIS er navnet 
pa den greske gudinnen som var bindeleddet mellom gudever- 
denen og menneskene. Hun var personifiseringen av regnbuen. I 
IRIS-prosjektet er det kulturskolene som ses som et bindeledd mel- 
lom elevenes grunnopplæring, deltakelse i fritidskulturlivet og kva- 
lifisering til høyere utdanning og yrkesliv. IRIS er også navnet på 
netthinnen, en hinne som gjør det mulig å skjelne lys og se motiv 
og perspektiv. Den doble regnbuen viser til ytre og indre kvaliteter 
ved IRISforsk sitt arbeid, som handler om å binde sammen kultur- 
skoleverdenen og forskningsverdenen. 

I følge en myte skal det ligge en skatt ved enden av regnbuen. 
Denne skatten lar seg imidlertid aldri gripe fordi regnbuen jo er 
et optisk fenomen som flytter seg med betrakteren. En utviklings- 
prosess vil jage etter denne skatten som i følget sagnet finnes der 
framme ved regnbuens ende. Det er altså veien, og søken etter 
målet som er poenget — ikke det å skulle gripe skatten. Allegorisk 
kan vi tenke oss at praksisfeltet er terrenget, at IRIS-prosjektet slår 
sin bue over dette, og dermed skaper driv og utvikling. 

Den doble regnbuen kan ses på som en ytre bue utenfor den 
innerste. Den ytre buen spenner bredere, den har ofte litt mer uty- 
delig fremtoning, og den har fargene i motsatt rekkefølge av den 
indre buen. Dette passer også til IRISforsk: Forskningsfeltet er noe 
bredere enn utviklingsprosjektet, men har samme tematikk. Det 
gis ingen klar og fullstendig fremstilling av IRIS-prosjektet i denne 
antologien, men det er de samme fargene som anvendes. Ikke minst 
tror vi også at skatten ved enden av regnbuen er enda større der 
regnbuen er dobbel, der forskning og utvikling går hand i hand kan 
vi forvente større og mer varige resultater. Det finnes mange gode 
utviklingsprosjekter i det kulturskolerelaterte feltet, knyttet til for 
eksempel talentsatsning, produksjon og skoleutvikling. IRISforsk 

er et eksempel pa hvordan ogsa forskning kan knyttes til konkrete 
prosjekter som foregar i kulturskolefeltet, og hvordan aktorer i 
yrke, utdanning og forskning kan samarbeide om kunnskapsutvik- 
ling. Denne antologien bestar av to deler og femten kapitler. Titlene 
pa det to delene indikerer to hovedtemaer og her hentet fra det 


samme metaforiske univers som bokens tittel. 


Del 1: Dybde og bredde mot en himmel full 
av stjerner 


Denne forste delen problematiserer forholdet mellom bredde og 
dybde - mellom kulturskole for alle og fordypningstilbud for noen 
få - i musikkundervisningen i kulturskolen. Her finner vi antologi- 
ens kapitler 2 til 7. Rut Jorunn Rønning har skrevet kapittel 2. Hun 
drøfter kulturskoleutvikling og filantropi, og hvordan både kultur- 
feltet og forskningsfeltet påvirkes av at finansieringen i stor grad 
kommer fra det private næringsliv. I kapittel 3 diskuterer Erlend 
Dehlin og Pia S. Hagerup kunstnerisk ledelse med utgangspunkt 
i et intervju med IRIS-prosjektets kunstneriske leder Wolfgang 
Plagge. I kapittel 4 skriver Ellen M. Stabell og Anne Jordhus-Lier 
om talentprogrammer i kulturskolen, og problematiserer fordyp- 
ningsfokus mot en samtidig intensjon om kulturskole for alle. 
Nasjonalt og internasjonalt finnes det flere modeller og ulike måter 
å legge til rette for barn og unges utvikling. I kapittel 5 beskriver 
Andreas Viken forskjeller og likheter mellom IRIS-prosjektet og 
Trondheimspyramiden; to kulturskolemodeller som begge foku- 
serer på både bredde og talentsatsning. Videre diskuterer Mari 
Ystanes Fjeldstad i kapittel 6 fiolinlæreres syn på elevenes instru- 
mentalopplæring etter henholdsvis El Sistema-pedagogikk og tra- 
disjonell én-til-én undervisning. Til slutt i denne delen drøfter Lise 
Lundh i kapittel 7 kunstopplevelser som et mulig verktøy for inklu- 
dering av marginaliserte elever. Dette kapitlet tar utgangspunkt i 

et El Sistema-inspirert skoleorkester pa en mottaksskole i en IRIS- 
kommune, som drives i et samarbeid mellom grunnskolen og kul- 
turskolen og der alle elever fra tredje til syvende trinn er med. 


Del 2: Samarbeid mellom kulturskole og 
grunnskole: planeter pa kollisjonskurs? 


Samarbeid mellom kulturskole og grunnskole har veert en politisk 
intensjon siden midten av 1980-årene, og er lovpålagt gjennom 
opplæringsloven $ 16.4 fra 1997. Dette realiseres i dag på mange 
ulike måter i kommunene, noe som innebærer utfordringer på 
mange plan. Kapitlene 8 til 13 tar utgangspunkt i dette. Inger Anne 
Westby diskuterer i kapittel 8 hvilke utfordringer musikklærere i 
kombinerte stillinger i disse to skoleslagene vil møte, på bakgrunn 
av læreplananalyser av planverk for grunnskole og kulturskole samt 
intervjuer med musikklærere som kombinerer arbeid i disse sko- 
leslagene. I kapittel 9 drøfter Gry Sagmo Aglen og Sidsel Karlsen 
hvilke profesjonsutdanninger som finnes for musikkundervisning 
i kulturskolene opp mot hva slags kompetansekrav som synes å 
kreves i de tre programmene breddeprogram, kjerneprogram og 
fordypningsprogram i ny rammeplan for kulturskolene. Halvor 
Bjørnsrud og Anders Rønningen skriver i kapittel 10 om hvor- 
dan en høringsprosess for kulturskolens nasjonale rammeplaner 
er kombinert med aksjonslæring i fagnettverk. Med en aksjons- 
forskningsorientert tilnærming har 40 rektorer og fagpedagoger i 
IRIS-kommuner tatt del i studien som artikkelen bygger på. Elin 
Angelo og Anne Berit Emstad drøfter i kapittel 11 hvilke skole- 
konsepter som blir til i samarbeid mellom grunnskole og kultur- 
skole i tre ulike kommuner. Bokens nest siste kapittel, kapittel 12, 
er en teoretisk orientert diskusjon av kulturskole og grunnskole 
sett som to aktivitetssystemer, der Brit Ågot Brøske støtter seg til 
Engeströms aktivitetsteori og diskuterer hva som skjer i møtet 

mellom to systemer med noe motsetningsfylte mål og intensjoner. 
Til sist, i kapittel 13, drøfter redaktørene hvordan IRISforsk som en 
inkluderende forskningsmodell er et bidrag til utvikling av både 
yrkes- og utdanningsfeltet knyttet til kulturskole, og en modell som 
bidrar til fruktbar dialog mellom praksisfelt, høyere utdanning og 
forskningsmiljøer. Tilsvarende modeller for forskningssamarbeid 
som IRISforsk kunne potensielt vært utviklet også innenfor andre 
profesjonsfelt som kunne hatt behov for tett samarbeid mellom 
yrke, utdanning og forskning. 

På vegne av IRISforsk vil redaktørene rette en stor takk til 
Sparebankstiftelsen DNB og Norsk kulturskoleråd for stor inter- 
esse og for både moralsk og økonomisk støtte gjennom prosjektet 
som helhet. Vi vil også varmt takke alle forskningsdeltakere som 
har ønsket oss inn, tatt imot oss, svart på spørsmål og vist oss hvor- 
dan det er. Dette gjelder både elever, foreldre, lærere, skoleeiere og 
ledere. En stor takk også til forlaget Cappelen Damm Akademisk, 
og særlig til vår forlagsredaktør Ingrid Eitzen for et forbilledlig 
samarbeid gjennom hele prosjektet. Til sist vil vi tre redaktørene 
takke alle som har vært med i IRISforsk for engasjement og disku- 
sjoner på seminarer og konferanser, og for alt skrivearbeid som er 
gjort i forbindelse med denne antologien. 

God lesning! 


Trondheim/Oslo, august 2017 
Elin Angelo, Anders Rønningen 
og Rut Jorunn Rønning 

KAPITTEL 2 


Hva er IRIS-prosjektet 
sitt bidrag i norsk 
kulturskoleutvikling? 


Rut Jorunn Rønning | Norsk kulturskolerad / leder 


IRIS-prosjektet 


Abstract 


This chapter is about the IRIS project, describing the projects 
background, content, and scope, as well as presenting reflections, 
discussions, and questions about different elements of the IRIS pro- 
ject. The IRIS project has been a collaborative project between the 
Norwegian Council for Schools of Music and Performing Arts and 
the Sparebank Foundation at Dextra Musica. The project has been 
a national development project, and the author, through her reflec- 
tions, discussions and questions, wishes not to draw any conclusions 
but to contribute to a public debate about development of schools of 
music and performing arts. The author has been inspired by theories 
of cultural sociology that may give possible directions for further 


discussion in the field of arts and culture education. 

Innledning 


Dette kapitlet beskriver IRIS-prosjektets bakgrunn, innhold og 
omfang, og presenterer refleksjoner, drøftinger og spørsmålsstil- 
linger rundt ulike elementer i IRIS-prosjektet. Prosjektet har vært 
et samarbeid mellom Sparebankstiftelsen DNB gjennom dennes 
datterselskap Dextra Musica og Norsk kulturskoleråd, og statue- 
rer dermed et eksempel på filantropisk virksomhet med finansiell 
støtte fra aktører i næringslivet. Sparebankstiftelsen DNB støtter 
tiltak innen blant annet kunst, kultur, friluftsliv, idrett, natur- 
kunnskap, nærmiljøaktiviteter og kulturminner og har et uttalt 
mål om å «bidra til en positiv utvikling i det norske samfunnet» 
(www.sparebankstiftelsen.no). 

I IRIS-prosjektet har stiftelsen ønsket å bidra til å styrke utvik- 
lingen av musikkfaget og kompetanseheving av lærere i kultursko- 
lene i samarbeid med det offentlige. Et formål med denne teksten 
er å bidra til mer artikulert tenkning rundt betydningen av et slikt 
prosjekt og påpeke mulige bidrag og utfordringer i denne type 
samarbeid. 

IRIS-prosjektet har som en helhet bestått av tre delprosjekter, 
som hver seg er blitt fulgt opp av delprosjektledere: 


e El Sistema 
e Vestfold/Grenland 
e Vestregionen 


I tillegg har IRISforsk vært driftet som et eget prosjekt integrert i 
IRIS-prosjektet. 

For å binde sammen IRIS-prosjektet til en helhet har prosjektet 
helt fra begynnelsen hatt en prosjektleder, som sammen med delpro- 
sjektlederne og kunstnerisk leder har utgjort en prosjektledergruppe. 
Prosjektleder har fungert som bindeledd mellom IRIS-prosjektet, 
IRISforsk og Sparebankstiftelsen DNB samt Norsk kulturskoleråd. 

Sparebankstiftelsen DNB ga i desember 2013 tilsagn på 
11,3 millioner kroner til IRIS-prosjektet i perioden 2014- 
2016. IRIS-prosjektet har med andre ord vært et historisk stort 
prosjekt i både geografisk, innholdsmessig og økonomisk 
omfang. Det har hatt tyngdepunkt i Vestregionen og Vestfold/ 
Grenland, totalt 34 kommuner, men har samtidig hatt som mål å 
tilby alle kulturskoler i resten av Buskerud og Telemark mulighet 
for å delta på ulike tiltak, som for eksempel regionale samspill- 
treff for elever og kompetansehevingstiltak for lærere. Noen av 
de 34 kommunene har fått merkbart flere tilbud enn andre, dette 
blant annet med tanke på utprøving av opplæringsmodellene Ad 
Astra og El Sistema. 

Artikuleringene, drøftingene og refleksjonene i dette kapitlet er 
inspirert av kultursosiologiske perspektiver, og det trekkes linjer til 
ulike teoretiske forankringer. Disse er ment for å synliggjøre hvil- 
ken inspirasjon som ligger til grunn for mine refleksjoner. Det er et 
mål at drøftinger med bakgrunn i noen av disse teoretiske forank- 
ringene kan videreutvikles i fremtiden. 

Jeg har valgt å fokusere på den overordnede rollen prosjektet kan 
ha med tanke på videre kulturskoleutvikling, og satt dette i sammen- 
heng med filantropisk virksomhet i samarbeid med det offentlige. 
Gjennom teksten ønsker jeg å ta leseren med på prosessen fra idé til 
innhold og gjennomføring av prosjektet. Ved å følge disse forskjel- 
lige fasene kommer jeg til å veksle mellom beskrivelser, refleksjoner, 
spørsmålsstillinger og drøftinger som kan belyse IRIS-prosjektets 
bidrag i kulturskoleutvikling. Kapitlet har fem deler. I første del 
beskriver jeg IRIS-prosjektet. I del to redegjør jeg for min erfarings- 
bakgrunn som grunnlag for refleksjoner og drøftinger. Videre i del 
tre omtaler jeg ideologiske utfordringer i kulturfeltet som kan ha 
betydning for kulturskolevirksomhet, tanker rundt hva symbolsk 
makt kan innebære, samt refleksjoner rundt kretsløpbegrepet. Del 
fire handler om etiske premisser i et dannelsesperspektiv, hva som 

kan definere et godt kulturskoleutviklingsprosjekt, IRIS-prosjektets 
tilgjengelighet for barn og unge, prosjektets organisering, og til sist 
elementer fra IRIS-prosjektet satt i sammenheng med utviklingen av 
kulturskolene. Til slutt, i del fem, oppsummerer jeg mulige bidrag fra 
dette prosjektet til norsk kulturskoleutvikling. 


Beskrivelse av IRIS-prosjektet 


Sagnene om den greske gudinnen Iris er få, men budene hun brakte 
til gudene, var desto flere. Iris var knyttet til havet og himmelen, 
og datter av Thaumas, en havgud, og Elektra, en skynymfe. Denne 
sammenknytningen mellom hav og himmel skapte regnbuen. 

IRIS-prosjektet har ønsket å være en budbringer av musikkens 
univers til barn og unge. Prosjektnavnet har flere metaforiske tilnær- 
minger, blant annet gudinnen Iris og sammenknytningen hun sym- 
boliserer mellom hav og himmel og at det ved regnbuens ende står en 
skattekiste. Iris kan være fargespektret i en regnbue og den dobbelte 
regnbuen, men kan også være øyets iris. Med andre ord kan prosjektets 
navn gi mange assosiasjoner, noe som gjenspeiles i denne antologien. 

Innholdet i prosjektet har vært ambisiøst og bredt, med for 
eksempel piloter innen opplæringsmodellen El Sistema, for- 
dypningsmodellen Ad Astra og fyrtårnarrangementer i form 
av kulturskolefestivaler med nasjonalt og internasjonalt fokus. 
Kompetanseutvikling har blitt gjennomført gjennom egne pro- 
sjekter for IRIS-regionens kulturskoler og dens lærere, og har blant 
annet fokusert på læreplanarbeid, kollegabasert veiledning, fag- 
nettverk, aksjonslæring, fagplanhøring og pedagogtreff (Rønning 
mfl., 2016; Thoresen, 2017). 

Sentrale områder i IRIS-prosjektet har vært kulturskoleopplæ- 
ring, blant annet med utprøving av to opplæringsmodeller: 


e Fordypningsmodellen Ad Astra som har lagt vekt bade på 
bredde og styrking av undervisningstilbudet til de mest ivrige 

og flinkeste elevene ved kulturskolene i Larvik, Sandefjord og 
Stokke/Andebu. 

e Breddemodellen El Sistema som har fokusert på å nå frem til 
alle elever, spesielt med tanke på dem som vanligvis ikke har 
mulighet til å delta på kulturskolens opplegg, i samarbeid mel- 
lom kulturskole, grunnskole og skolefritidsordninger. 


Andre hovedområder i IRIS-prosjektet har vært samarbeid mellom 
det frivillige organisasjonsliv og kulturskole, samt fokus på regio- 
nale samspilltreff og regionale fordypningstilbud gjennom: 


e å styrke rekrutteringen til eksisterende ungdomsorkestre i 
Vestregionen og Vestfold/Grenland 

e å styrke samarbeidet mellom eksisterende ungdomsorkestre i 
Vestregionen og Vestfold/Grenland 

e UKLA - Ung Klassisk Festival, som kombinerer undervisning 
og konserter og er den største festivalen for barn og ungdom i 
sitt slag i Vestfold/Grenland-regionen 

e Midgard - en konkurranse for unge talenter innen klassisk 
musikk. Både IRIS-prosjektet og Midgard har som mål at kon- 
kurransen ikke "bare" skal fylle den utrolig viktige rollen det er 
å være de beste unge elevenes arena, men også spille en større 
rolle for Vestfolds nest beste unge musikanter. 


Prosjektet har også fokusert på kompetanseheving for kultursko- 
lens lærere. Dette har blitt satt i sammenheng med Norsk kul- 
turskoleråds utvikling av rammeplan, med mål om utvikling av 
lokale læreplaner gjennom utvikling av fagnettverk og prosessar- 
beid ved: 


e P12 - bruk og utvikling av digital læringsplattform 

e Fagplanpilot - gjørings- og høringsprosess i Norsk kultursko- 
leråds arbeid med utvikling av kulturskolenes rammeplan og 
dets kapittel tre, fagplanene. 

Som en del av kulturskoleutviklingen har IRIS-prosjektet 
forsøkt å legge til rette for samarbeid mellom kulturskolefeltet 
og Universitets- og Høgskole-sektor (UH-sektor), og dette har 


resultert i: 


e IRISforsk - en pilot for hvordan en forskergruppe/et forsker- 
nettverk kan bidra til å knytte sammen yrkesfelt, praksisfelt og 
forskningsfelt med tanke på å utvikle kulturskolefeltet. 

e IRISforsk antologi - en bok bestående av flere artikler relatert 
til det kulturskolerelaterte feltet, som skal bidra til en styrket 
dialog om forskning og utvikling i det kulturskolerelaterte fel- 
tet, på tvers av fagfelt, forskningsfelt, regioner, praksisfelt og 


utdanningsinstitusjoner. 


Erfaringsbakgrunn som grunnlag for 
refleksjoner og drøftinger 


Denne tekstens refleksjoner, spørsmålsstillinger og drøftinger 
bygger på samtaler med delprosjektledere i IRIS-prosjektet, 
kunstnerisk leder i IRIS, styringsgruppen i IRIS-prosjektet, Norsk 
kulturskoleråds ansatte, Norsk kulturskoleråds sentralstyre, 
ledelse i Dextra Musica og sentrale lærere og rektorer tilknyttet 
gjennomføring av tiltak i prosjektet. Samtalene har funnet sted i 
forbindelse med organiserte og strukturerte møter og fagdager 
gjennom IRIS-prosjektet, hvor blant annet gitte problemstillinger 
og underveisevalueringer av prosjektet er blitt presentert og gitt 
tilbakemeldinger på. Sentrale temaer har blant annet vært delpro- 
sjektenes målformuleringer, IRIS-prosjektet som helhet, hva som 
skal ligge til grunn for nasjonale og internasjonale samarbeidspro- 
sjekt, hvordan prosjektet best mulig kan nå frem til flest mulig, og 
hvordan El Sistema-tankegangen kan ligge til grunn for hele IRIS- 
prosjektet. Referater og egne notater fra søknadsprosessen og gjen- 
nomføring av prosjektet legger grunn for min erfaringsbakgrunn. 

Et spennende bakteppe for analytisk drøfting og refleksjon kan 
være strukturlikhet, isomorfi - hvordan en struktur kan oppfat- 
tes som en variant av en annen, eller to strukturer som to varian- 
ter av det samme og i overført betydning dermed kan gjenspeiles 
i hverandre. Det kan også være en oppfatning av at det samme 
kan uttrykkes på to forskjellige måter (Østerberg, 1997, 8. 79). 
Dette har inspirert meg i min refleksjon med tanke på hvordan 
Sparebankstiftelsen DNBs verdier kan gjenspeiles i IRIS-prosjektets 
og Norsk kulturskoleråds tiltak og virke. 


Ideologiske utfordringer i kulturfeltet som 
kan ha betydning for kulturskolevirksomhet 


I kulturskolesammenheng er filantropisk virksomhet ennå ikke vel- 
dig utbredt, og jeg velger derfor å bruke begreper knyttet til kultur- 
sosiologi som jeg overfører til et utviklingsperspektiv for drøfting og 
spørsmålsstilling. Begrepet symbolsk makt er omtalt og definert av 
kultursosiologen Pierre Bourdieu (1996). Dette har inspirert meg til 
noen refleksjoner rundt filantropisk virksomhet i kulturskoleutvikling. 


Symbolsk makt er en nesten magisk makt som gjør det mulig å 
oppnå det samme som en kan oppnå med styrke (fysisk eller øko- 
nomisk), og dét takket være den spesifikke mobiliseringseffekten — 
symbolsk makt virker bare når den anerkjennes, det vil si når det 


vilkårlige ved den miskjennes. (Bourdieu, 1996, 8.45). 


Hvis det er slik som Bourdieu omtaler den symbolske makten, kan 
det være nærliggende å tenke at private finansieringsaktører kan 
tilegne seg makt inn mot, i IRIS-prosjektets tilfelle, et kultursko- 
lefelt og prege hva innholdet i dette skal være. Hvordan skulle et 
prosjekt, som har offentlig virksomhet gjennom kulturskolen som 
drivkraft, og som får flere millioner i støtte fra Sparebankstiftelsen 
DNB, gå ut med sitt tilbud og aktiviteter? Hvordan kan 

prosjektet ha blitt oppfattet av elever, foresatte, kulturskolelzerere, 
Dextra-musikere, kulturskolens ledelse, Sparebankstiftelsen DNB, 
Norsk kulturskolerad og samfunnet for ovrig? 

Filantropisk virksomhet i Norge er i vekst. Regjeringen har gjen- 
nom samarbeid med blant andre Senter for forskning pa sivilsam- 
funn og frivillig sektor (http://www.sivilsamfunn.no/) hatt et fokus 
pa denne veksten og utviklingen, blant annet gjennom seminar- 
virksomhet (Kulturdepartementet/Regjeringen, 2014). 

Sparebankstiftelsen DNB har gjennom flere ar samarbeidet med 
kulturskoler i ulike regioner på Østlandet. Tidligere prosjekter har 
handlet om bredde og fordypning, der målet har vært å styrke kul- 
turskolenes tilbud til barn og unge i perioder over flere år. Man 
har lagt spesielt stor vekt på strykeinstrumenter og bruk av Dextra- 
musikere (www.sparebankstiftelsen.no). Våren 2013 inviterte 
Sparebankstiftelsen DNB representanter fra Norsk kulturskoleråd, 
kulturskoler i regionen og Vestregionens ungdomssymfonikere til 
et innledende møte med tanke på å starte opp et nytt prosjekt knyt- 
tet til deler av Vestre Akershus, Buskerud, Telemark og Vestfold. 
Representanter fra Sparebankstiftelsen DNB presenterte tanker og 
føringer for innhold i kommende prosjekt. 

I løpet av forberedende møter i forkant av søknaden kom det 
tydelig frem at Sparebankstiftelsen DNB var opptatt av at dette pro- 
sjektet, som ble hetende IRIS, skulle favne bredt, være spisset ved 
å fokusere på talentutvikling, bidra til kompetanseheving i kultur- 
skolen, holde høy kvalitet og være meget ambisiøst. Et sterkt ønske, 
og nærmest en forutsetning, var at kulturskolene skulle være motor 
i prosjektet. Dette kan, sett i fra et kultur- sosiologisk perspektiv, 
innebære at Sparebankstiftelsen DNB har hatt en oppfatning av 
kulturskolene som en del av et inklusivt eller inkluderende kretsløp 
(Solhjell og Øien, 2012, s. 50). Det inklusive kretsløpet kan for- 
klares ved at det er verdier som har bred tilslutning og aktualitet i 
kulturpolitikken som gjelder, at bredde går foran elite, at publikum 

(eller i kulturskolesammenheng elever) går foran kunsten, og at et 
rettferdighetsprinsipp rår. Kulturskolevirksomheten kan på denne 
måten gjenspeile det Sparebankstiftelsen DNB var opptatt av gjen- 
nom det kommende prosjektet. 

En premiss Sparebankstiftelsen DNB satte for at prosjektet skulle 
gjennomføres, var bruken av Dextra Musicas musikere. Dextra 
Musica er som tidligere nevnt et datterselskap til Sparebankstiftelsen 
DNB og har siden 2006 kjøpt inn verdifulle og ettertraktede stry- 
keinstrumenter. Disse instrumentene er til utlån og kan benyttes 
av de musikerne i Norge som anses som de beste innen sitt felt. 
Vurderingen av disse musikerne er interessant å se opp mot det 
som betegnes som det eksklusive kretsløp (Solhjell og Øien, 2012, 
s. 44). Med tanke på at det er en bankstiftelse som kan være med 
på å prege hvilke musikere som får en type anseelse, som igjen kan 
medføre at disse får en autonom rolle og en elitistisk tilhørighet, 
kan det virke som om Sparebankstiftelsen DNB har en form for 
skjult makt eller symbolsk makt innen kulturfeltet. 


Refleksjon, spørsmålsstillinger og drøfting 
rundt elementer i IRIS-prosjektet 


Denne delen av teksten består av refleksjoner, spørsmålsstillinger og 
drøftinger rundt utvalgte elementer i IRIS-prosjektet. Underdelene 
i dette kapitlet gjenspeiler deler av prosessen før oppstart av IRIS- 
prosjektet og frem mot prosjektets avslutning. Jeg har ingen mål 
om å konkludere på noe vis, men derimot ønsker jeg å synliggjøre 
et bidrag inn mot den offentlige debatten rundt hvilke muligheter 
og utfordringer som ligger i et samarbeid mellom offentlig sektor 
og en filantropisk virksomhet. Med dette som utgangspunkt vil jeg 
ikke konkludere med hva IRIS-prosjektet kan bidra med i norsk 
kulturskoleutvikling, men jeg ønsker å påpeke elementer som kan 
bidra til utviklingen av kulturskoler i Norge. 

Kulturskoleutvikling i et dannelsesperspektiv 

På hjemmesiden til Sparebankstiftelsen DNB kan man blant annet 
lese om stiftelsens verdier og etikk. En informasjon som tydelig 
ble brakt på bane gjennom forberedende møter før søknad ble fer- 
digstilt, var: «Sparebankstiftelsen DNB vil gi et positivt bidrag til 
barn og unge, samt bidra til et samfunn med flere skapende, aktive 
og ansvarsbevisste individer» (www.sparebankstiftelsen.no). Jeg 
oppfatter at dette passer inn i et dannelsesperspektiv, og hvordan 
Sparebankstiftelsen DNB ønsker å utløse gode krefter til det beste 
for barn i det norske samfunnet. 

Denne informasjonen var med på å legge grunn for en premiss 
om at det kommende prosjektet, altså IRIS-prosjektet, skulle nå 
frem til enda flere barn enn det Sparebankstiftelsen DNBs tidli- 
gere samarbeidsprosjekt hadde gjort. Som sitatet ovenfor viser, har 
Sparebankstiftelsen DNB et samfunnsengasjement som involverer 
barn og unge. Ordlyden tilsier at det er et bidrag det er snakk om; 
en del av en helhet. I denne sammenhengen dreide det seg om et 
samarbeid, hvor kulturskolene skulle være drivkraft i prosjektet. 
Med utgangspunkt i at det er barn og unge som skal få et positivt 
bidrag av Sparebankstiftelsen DNB, og at dette bidraget skal være 
med på å bygge et samfunn med flere skapende, aktive og ansvars- 
bevisste individer, kan det være mulig å tenke seg dette innen et 
dannelsesperspektiv. 

Etikk står som et viktig fundament hos Sparebankstiftelsen 
DNB, og dette var også tema på det første møtet i prosessen rundt 
arbeidet med søknad: «Sparebankstiftelsen DNB skal opptre med 
respekt, redelighet og omtanke. Vår kommunikasjon skal preges av 
det samme og være objektiv, åpen og sannferdighet.» (www.spare- 
bankstiftelsen.no). 

I løpet av møtet fortalte representanter fra Sparebankstiftelsen 
DNB om sine verdier og generelt om etiske retningslinjer. Ved at 
Sparebankstiftelsen DNB gjorde en henvendelse basert på erfaringer 

med tidligere prosjekter i samarbeid med kulturskoler, var det natur- 
lig å tenke at tillit var viktig for stiftelsen dersom de skulle inngå i 
et samarbeid. Implisitt i dette kunne det ligge at Sparebankstiftelsen 
DNBs etiske kjøreregler ville være en viktig substans i etikkarbei- 
det i det kommende prosjektet. Denne substansen kan også være et 
uttrykk for gjenspeiling i strukturlikhet mellom Sparebankstiftelsen 
DNB og kulturskolevirksomheten gjennom IRIS-prosjektet. 


Hva kan definere et godt 
kulturskoleutviklingsprosjekt? 

Det finnes, slik jeg ser det, ingen fasit på hva som er et godt prosjekt 
for utvikling av kulturskolene. Er det mulig å definere det? Skulle 
det være hvert enkelt delprosjekt, nemlig El Sistema-kommunene, 
Vestregionen og Vestfold-Grenland og deres enkelte satsninger, 
eller sammenhengen og helheten? Skulle det viktigste være kvalitet 
eller kvantitet, eller begge deler? Det kan være utfordrende å måle 
eller beskrive kvalitet. Det syntes viktig at prosjektet skulle nå frem 
til mange barn og unge gjennom breddetilbud, men da kunne det 
kanskje være en fare for at det kunne bli overfladisk. Samtidig var 
det fra Sparebankstiftelsen DNB et ønske at prosjektet også skulle 
inkludere talentutvikling og fordypning. Ville det være mulig å 
fokusere på begge områder? Det kunne være interessant å spørre 
hvem som skal definere kvaliteten. Sett fra de forskjellige perspek- 
tivene ville dette kunne baseres på ulike kriterier. Hva er viktig for 
elevene? Hva med de foresatte? Hva har vært vesentlig for kultur- 
skolelærere? Hva med Dextra-musikerne? Hva har kulturskole- 
nes ledelse vurdert? Hva med Sparebankstiftelsen DNB og Norsk 
kulturskoleråd? Har samfunnet forstått hva prosjektet har bestått 
av? Summen av alle disse spørsmålene må tas i betraktning og kan 
være viktige momenter som bør drøftes gjennom felles refleksjon 
av de ulike partene i IRIS-prosjektet etter avsluttet prosjekt med 
hensyn til begrepet symbolsk makt. (Bourdieu, 1996, s. 45). 

IRIS-prosjektets betydning som 
kulturskoleutviklingsprosjekt 

Hvilken betydning kan det ha for samfunnet for øvrig at en pri- 
vat aktør, en filantrop som Sparebankstiftelsen DNB, går inn 
som en aktiv samfunnsaktør for å gi et positivt bidrag til barn 
og unge, samt bidra til et samfunn med flere skapende, aktive og 
ansvarsbevisste individer? Kan det tenkes at samfunnet oppfatter 
at Sparebankstiftelsen DNB gjennom sin posisjon som en del av 
et eksklusivt kretsløp ved sine Dextra-musikere, kombinert med 
formidable økonomiske ressurser, gjennom sitt bidrag til IRIS- 
prosjektet utøver symbolsk makt? Eller er det mer nærliggende å 
tenke på verdiene og etikkreglene til Sparebankstiftelsen DNB, som 
en filantropisk virksomhet, og anse at dette utelukkende har vært 
en gave og et bidrag satt inn i et dannelsesperspektiv? 

Hva skulle være IRIS-prosjektets viktigste funksjon? Kan man 
ut fra et kulturpolitisk ståsted oppfatte prosjektet som at det har 
vært instrumentelt eller autonomt? Med andre ord, har prosjektet 
vært godt for annet enn seg selv, eller har det bare hatt en egen- 
verdi? Jeg ønsker å stille spørsmål ved om man ut i fra et dannel- 
sesperspektiv kan si at Sparebankstiftelsen DNBs bidrag gjennom 
IRIS-prosjektet har kunnet være med på å bidra til et samfunn 
med flere skapende, aktive og ansvarsbevisste individer. Og videre 
om dette har vært en del av en større helhet. Således kan det ha 
vært et prosjekt med en egenverdi. Eller har dette bidraget inn 
mot barn og unge hatt noe i seg som også har vært godt for noe 
annet? Kan man definere prosjektet som instrumentelt, eller slik 
som sosiologen Sigrid Røyseng (2012, s. 59-75) omtaler, som ritu- 
ell kulturpolitikk? 

Spørsmålet er om prosjektet, som skulle inneholde både bredde 
og fordypning, kan defineres som et prosjekt med egenverdi og 
samtidig være rituelt (ibid). Dersom det er slik, lurer jeg på om 
IRIS-prosjektet kan betegnes som et godt kulturskoleprosjekt. 

Dersom man kan si at det rituelle ved prosjektet har vært det 
som tilsvarer breddetilbudet, og skal være til gode for noe mer 
enn sin egenverdi, kan det være interessant å se på hvilke deler av 
prosjektet som kan betraktes til å inngå i kategorien egenverdi. I 
den forbindelse ønsker jeg å løfte frem noen spørsmål som kan stå 
åpne: Har fordypningsmodellen Ad Astra, altså talentutviklingsde- 
len av prosjektet, gått inn i kategorien egenverdi? Er Ad Astra over- 
førbart til et smalere begrep innen kunstfeltet, og i dette tilfellet 
innen musikkfeltet? Har denne delen av prosjektet kun handlet om 
at elevene skal få maksimalt tilbud om undervisning, med det som 
mål at de skal bli best mulig på sitt instrument? Har Ad Astra hatt et 
tautologisk preg, nemlig kunst for kunstens skyld, eller musikk for 
musikkens skyld? Er denne delen også en del av det tidligere nevnte 
ekskluderende kretsløp? 


Kulturskoleutviklingsprosjektet IRIS’ 
tilgjengelighet for barn og unge 

Sparebankstiftelsen DNB hadde tydelig poengtert at prosjektet 
skulle nå bredt frem, samtidig med at de også hadde fokusert på at 
talentutvikling skulle være en del av innholdet. Slik som søknaden 
og prosjektbeskrivelsen ble skrevet, ville dette innebære at mange 
elever og lærere skulle komme til å få tilbud om svært mange akti- 
viteter i løpet av prosjektperioden. 

Enkelt sagt ville elever som skulle delta i breddetilbudene, totalt få 
færre tilbud enn elever som skulle delta på fordypningstilbud. Dette 
kan oppleves som et etisk dilemma. Kan noen elever ha opplevd å 
blitt valgt foran andre, fordi man har ment at nettopp disse har for- 
tjent det mer? Motsatt går det kanskje an å tenke at de som målbart 
har prestert på et visst nivå, for eksempel i form av en opptaksprøve, 
har rett til større tilgang på ressurser enn elever som ikke har vist spe- 
siell interesse. Samtidig kan det tenkes at en elev som tilsynelatende 
ikke har vist spesiell interesse, aldri har fått muligheten til å starte en 

utvikling fordi vedkommende aldri er blitt ivaretatt, og heller ikke 
blitt presentert mulighetene til for eksempel en opptaksprøve til et 
fordypningstilbud. I Telemarksforsknings rapport fra 2009 kom det 
frem at brukere av kulturskoletilbudet først og fremst er barn og unge 
fra familier med relativt god økonomi. Telemarksforskning viser til 
flere mulige årsaker, hvor blant annet prisnivået kan være en viktig 
årsak. Sett i lys av dette, med tanke på Norsk kulturskoleråds ram- 
meplan Mangfold og fordypning, kan det tenkes at flere barn og unge 
aldri kommer så langt at de får muligheten til å gå på en kulturskole, 
hverken med et breddetilbud eller videre i et fordypningsprogram. 
Et annet dilemma kan være om informasjon er blitt stilet til 
rette vedkommende. Sett at all informasjon om IRIS-prosjektet 
er blitt sendt ut på e-post til alle kulturskolerektorene i regionen, 
med beskjed om at denne videresendes til kulturskolelærere, som 
igjen skal videresende til elever med foresatte. Er det mulig å sikre 
seg at denne informasjonen har kommet dit den skal? Eller hva 
med de tilfeller der informasjon om IRIS-aktiviteter er blitt lagt ut 
på hjemmesiden, og alle kulturskoler med sine ansatte, elever og 
foresatte selv har måttet ta ansvar for å finne relevant informasjon? 
Forventningene fra målgruppen til prosjektet kan ha vært at alle 
har forventet å få informasjon til hver enkelt deltager, og at dette 
har vært et ansvar som har ligget til prosjektet. Dag Solhjell omtaler 
nettverk som noe som oppstår rundt agenter i kunstfeltet. I overført 
betydning velger jeg å kalle nøkkelpersoner i IRIS-prosjektet for 
agenter i de respektive kretsløp som er tidligere omtalt. Betydningen 
av et gitt nettverk baseres da på den anerkjennelse kunstfeltets 
agenter gir (Solhjell, 2012, s. 66). I IRIS-prosjektet kan agentene 
ha vært for eksempel kulturskolerektorer. Det kan tenkes at den 
enkelte agents anerkjennelse av prosjektet kan ha vært utslagsgi- 
vende for hvor stor betydning den enkelte kulturskole kunne få i 
nettverket rundt IRIS-prosjektet, og dermed hvor stor betydning 
IRIS-prosjektet kan ha fått i kulturskolenettverket. Dette kan videre 

ha ført til at videreformidling av informasjon kan ha vært prisgitt 
den enkelte nøkkelpersons anerkjennelse av IRIS-prosjektet. 


Elementer fra IRIS-prosjektet i et 
kulturskoleutviklingsperspektiv i Norge 

Etter å ha koordinert søknadsprosessen med IRIS-prosjektet og der- 
etter jobbet som prosjektets leder, mener jeg at tillit er et gjennom- 
gående begrep. Etter prosjektets avslutning kan det være interessant 
å reflektere rundt hvordan ideen om IRIS-prosjektet, via prosessen 
videre til gjennomføring, har utviklet seg ut fra dannelsesperspekti- 
vet. Hva slags påvirkning IRIS-prosjektet har hatt på elever som har 
deltatt på tiltak i prosjektets regi, kan vanskelig måles. 

I avsnittet om IRIS-prosjektets betydning har jeg reflektert rundt 
dynamikken mellom bredde og fordypning, det instrumentelle kon- 
tra det rituelle, eller om begge deler har vært ivaretatt, og om dette 
medfører at vi kan kalle det et godt prosjekt sett i et utviklingsper- 
spektiv. Ut fra erfaringer fra gjennomførte tiltak i prosjektperioden 
vil jeg anta at det som skal kunne videreføres av tiltak, og som kan 
betegnes som bærekraftige elementer, er det som samlet vil kunne 
anslå hva som har vært IRIS-prosjektets bidrag i utviklingen av nor- 
ske kulturskoler. Jeg tenker også at det etter prosjektets slutt, og i tråd 
med hva som er definert som bærekraftige elementer fra prosjektet, 
vil være viktig å vurdere hvilke barn og elever som skal få delta i disse 
elementene. Det som Østerberg omtaler som klassepreg, er kanskje 
vel så viktig å vurdere som hva som har vært instrumentelt eller ritu- 


elt i prosjektet. (Østerberg, 1997; Røyseng og Varkøy, 2012). 


Oppsummering 
I dette kapitlet har jeg beskrevet IRIS-prosjektet og redegjort for 


min erfaringsbakgrunn som grunnlag for mine refleksjoner, spørs- 
målsstillinger og drøftinger. Videre har jeg omtalt ideologiske 

utfordringer i kulturfeltet som kan ha betydning for kulturskolefel- 
tet, med tanker om hva symbolsk makt kan innebære, samt noen 
refleksjoner rundt kretsløpbegrepet. Elementer jeg har trukket 
frem, stilt spørsmål ved og drøftet, er etiske premisser i et dannel- 
sesperspektiv, hva som kan definere et godt prosjekt for utvikling 
av kulturskolen, videre IRIS-prosjektets tilgjengelighet for barn 
og unge, samt dette sett opp mot strukturlikhet, prosjektets rolle 
og betydningen av symbolsk makt. Til slutt har jeg trukket frem 
elementer fra IRIS-prosjektet mot et utviklingsperspektiv for kul- 
turskolen. Jeg har ikke hatt til hensikt å finne endelige svar, men å 
bidra til mer artikulert kunnskap om hvordan IRIS-prosjektet som 
et filantropisk samarbeidsprosjekt er et bidrag i norsk kulturskole- 
utvikling. Mest av alt ønsker jeg at denne teksten vil kunne sette i 
gang refleksjoner og debatt, og at spesielt følgende punkter belyses: 


e Bevissthet rundt muligheter og utfordringer i forhold til sym- 
bolsk makt i et kulturskoleutviklingsperspektiv 

e Bevissthet rundt hva som kan være et godt prosjekt for utvik- 
ling av kulturskoler 

e Refleksjon rundt kulturskoleutvikling 

bstract 


This chapter investigates how the arts may be used as an 
interpretative lens to inform and expand our conceptions of leader- 
ship. Our aim is to make a contribution to the rapidly expanding field 
of research where the arts are linked to leadership, not by instru- 
mentally crafting particular traits of the arts into leadership devices, 
but as an attempt to understand complex and understated aspects 
of leadership as a practical phenomenon. We have conducted a 
semi-structured interview in the form of an artist talk with renow- 
ned Norwegian artist and scholar Wolfgang Plagge, who is engaged 
as a leader in the IRIS-project. In our conversation with Plagge we 
have focused on his experiences as an artist performing leadership 
activities, as well as elaborating on the nature of leadership in gene- 


ral. The empirical analysis has in combination with relevant theory 

on the arts and leadership generated five dimensions of the arts as 
whole, which transcends the variety of contemporary and historical 
particularities of different forms of arts, and which we suggest may 
be fruitful to expand our knowledge of leadership practice. Our 
construed dimensions are: process, interaction, intentional creation, 


unpredictability and non-dualism. 


Innledning 


Dette kapitlet går nærmere inn på sammenhengen mellom kunst 
og ledelse, en sammenheng som de siste 20 årene er blitt diskutert 
og problematisert blant en rekke forskere som undersøker ledel- 
sesteori og ledelsespraksiser (Adler, 2008; Barry og Meisiek, 2010; 
Irgens, 2012; Ladkin og Taylor, 2010; Mintzberg, 2009; Taylor, 
2012). Vi ønsker å belyse kunst som begrep når målet er å utvikle 
perspektiver på ledelse som fenomen, ved at kunstbegrepet akti- 
veres utenfor det vi kan beskrive som tradisjonelle kunstpraksiser 
som eksempelvis billedkunst. Vår analyse bygger på en artist talk 
med komponist, musiker og leder Wolfgang Plagge'; en reflekte- 
rende, semistrukturert samtale hvor Plagges erfaringer som kunst- 
ner i en lederrolle problematiseres. Vår artist talk med Plagge har 
generert relevante data som har bidratt til å avgrense teori. Funn 
fra analysen har utdypet koblingen kunst og ledelse som sammen- 
satt fagområde og bidratt til å utvikle nye perspektiver på fagområ- 
det ledelse. Kapitlet strukturerer en diskusjon rundt følgende fem 


dimensjoner av kunst i ledelse: 


e prosess 
e samhandling 


1 Wolfgang Plagge (f. 1960). I IRIS-prosjektet er Plagge kunstnerisk leder for del- 
prosjektet Vestfold/Grenland med fokus på faglig fordypning og talentutvikling av 
musikkelever i Kulturskolene. (http://iris.skul.no/). 

e intensjonell skaping 
e uforutsigbarhet 
e ikke-dualisme 


Dimensjonene foyer seg inn i et voksende teorifelt om kunst og 
ledelse, og vi fremsetter dem som frempek mot komplekse og 


underkommuniserte perspektiver pa ledelse som fenomen. 


Metodisk innramming 


I dette kapitlet er metodisk tilnærming valgt for å betrakte Plagge 
som forskningsdeltager og erfaringsdeler basert på hans leder- og 
kunstpraksis. Vår kvalitative tilnærming er gjennomført som en 
utforskende samtale med fokus på hvilke perspektiver som kan 
avdekkes når kunst introduseres som et relevant begrep for ledelse 
knyttet til virksomheter utenfor kunstfaglige praksiser. I denne 
tilnærmingen har vi benyttet samtalekonseptet «artist talk», som 
i grunnform bygger videre på det kvalitativt etablerte forsknings- 
intervjuet (Fontana og Frey, 1994; Kvale og Brinkmann, 2011; 
Silverman, 2013), og som er sammenlignbart med begrepet coge- 
nerative dialogue, drøftet av Roth og Tobin (2004b). 

Artist talk kan beskrives som en samtale og formidlingsform 
som ofte benyttes i kunstfagbaserte formidlingssituasjoner. Artist 
talks har blitt stadig mer utbredt som formidlingsform knyttet til 
den utvidede kunstformidlingen i gallerier og museer. I forlengel- 
sen av masterclass (se f.eks. Haddon, (2014)), hvor utøvere kan lære 
gjennom direkte observasjon av sine mestere, innbyr artist talks til 
en meta-refleksjon over kunstnerisk virke, hvor kunstner og kunst- 
ekspert, kunstner og kurator, eller kunstner og kunstner, reflekte- 
rer over eksempelvis en utstilling, fremføring, praksis eller teknikk 
foran et publikum eller kamera. Som grunnlag for dette kapitlet 
understrekes vår egen medvirkning i artist talk-konseptet, ved at vi 
går inni samtalekonseptet med egne erfaringer som forskere, ledere 

og kunstnere. Denne koblingen kan karakteriseres ved at samtalen 
preges av et omforent begrepsapparat, kjente referanserammer og 
overbyggende kunstnerisk kunnskapstilfang, som kan bidra til å 
løfte frem momenter, forhold eller nyanser som ellers kunne blitt 
utelatt dersom samtalen hadde blitt gjennomført mellom deltakere 
fra utenforstående eller ukjente praksis- og kunnskapsfelt. 

I samtaleformen artist talk som metodisk verktøy, involveres 
Plagge som kritisk og medskapende forskningsdeltager (Denzin og 
Lincoln, 2011; Roth og Tobin, 2004a). Det kontrakritiske aspek- 
tet forsterkes ved at forskerens deltagelse omhandler kunstneriske 
aspekter så vel som ledelsesaspekter. Plagge utfordrer med kunn- 
skap og erfaring det som i løpet av datagenereringen kan beskrives 
som forskernes bias eller forforståelser (Toma, 2000). Tilsvarende 
såkalte eliteintervjuer (se f.eks. (Mikecz, 2012)), tilfører Plagge 
gjennom sin posisjon og sitt sammensatte kunnskaps- og erfarings- 
grunnlag vår analyse troverdige og relevante refleksjoner rettet mot 
koblingen kunst og ledelse, samt underbygger retning og trover- 
dighet til vårt utvalg av teori, tolkning og refleksive argumentasjon 
(Alvesson og Sköldberg, 2008). 

En metodisk posisjon som beskrevet ovenfor kan benyttes for å 
utfordre kartesianske skiller (Descartes, 2006) mellom empiri og 
abstraksjon, forsker og forskningsobjekt, praksis og teori i tradi- 
sjonelle forskningsdesign, med risiko for at forskeren stiller seg 
utenfor empirien i håp om økt nøytralitet, distanse og objektivitet. 

For å etablere et troverdig datagrunnlag har vi benyttet lyd og 
levende bilder, hvor vi etterstreber et rikt og nyansert datagrunnlag 
med rom for nyanserende mimikk og gestikulering (Tjora, 2013). 

Vår artist talk ble gjennomført med Plagge og en av forfatterne, 
deretter gjennomgått av den andre forfatteren for kritisk å under- 
søke datagrunnlaget. Begge forfatterne har analyserte datamateria- 
let, hver for seg, deretter prosessuelt og kollektivt frem mot et sett av 
relevante funn. Denne prosessen kan betegnes som hermeneutisk 

ved at vi som forskere vekselvis har speilet data mot teori og egne 
erfaringer, helt fra den initiale forberedelsen av var artist talk, via 
analyse frem til ferdig behandlede og kategoriserte data (Creswell, 
2013; Creswell og Miller, 2000). Utvalg av teoretisk rammeverk ble 
utviklet parallelt med det analytiske arbeidet. 


Kunst og ledelse 


Kunst har i senere tid fremstatt som en betydelig tematikk innen 
ledelsesteori. Enkelte forskere frykter imidlertid at kunst kan redu- 
seres til nok en trend, pa linje med andre ledelsesmetoder og opp- 
skrifter, som uten særlig problematisering kan anvendes normativt 
og instrumentelt (Barry, 2008; Darsø, 2004). Før vi går nærmere 
inn på kunst i forbindelse med ledelsesforskning, ser vi det som 
hensiktsmessig å belyse begrepet kunst. Vi vil understreke at kunst 
er et komplekst begrep, som gjenspeiler ulike tolkninger, ver- 
dier, forståelser og perspektiver, slik at det fordres varsomhet og 
kontekstualisering når begrepet aktiveres for utvikle ledelse som 
praksis og fenomen. I kapitlets siste del argumenterer vi for at det 
er gjennom kunstens kompleksitet at relasjonen med ledelse blir 
troverdig. En relasjon som kan kjennetegnes av mangel på klarhet, 
stringens og forutsigbarhet når kunst og ledelse relateres til empiri. 


Kunstbegrepet 


Begrepsavklaringene i denne teksten rettes mot datagrunnlaget, 
ledelse og kunst slik begrepene aktualiseres i tekstens teoritilfang. 
Vår hensikt er ikke å konkretisere en mest mulig entydig definisjon 
av kunst. Diskursen om hva kunst er eller ikke er, verdsettes deri- 
mot som et mangfoldiggjørende utgangspunkt. Vi avviser derfor 
en analytisk tilnærming til kunstbegrepet i betydningen deskrip- 
tiv demarkasjon (hva er kunst, hva er ikke kunst) eller normativ 
demarkasjon (hva er god kunst, hva er dårlig kunst). Vår hensikt er 

å belyse aspekter knyttet til kunstbegrepet som vi mener har rele- 
vans for å forstå ledelsespraksis, og i et wittgensteiniansk perspek- 
tiv anerkjenner vi at en slik ambisjon inkorporerer tvetydighet i 
søken etter et budskap (Wittgenstein, 1997). 

Flere teoretikere har hevdet at vår tids bruk av kunstbegrepet 
ikke kan være stort eldre enn cirka 250 år, et begrep splittet i to 
retninger som henholdsvis kunst og håndverk (Eco, 1986; Shiner, 
2001, $. 10). Kristeller (1951, 1990), omtalte denne todelingen av 
kunst som det store skillet. Han argumenterte at splittingen kunst/ 
håndverk førte til at kunst ikke lenger ble forstått som helhetlig og 
sammensatt, slik betydningen av den greske senantikkens téxvn 
(tekne) og det latinske ars kan tolkes. Ifølge Kristellers tolkning 
med henvisning til gresk senantikk, omfattet både tekne og ars alle 
aspekter av det vi i dag kan sortere som kunst eller håndverk. 

I dette kapitlet tilnærmer vi oss kunst slik kunst ble beskrevet 
før det store skillet, hvor kunst omfattet den skapende tanke og 
skapende hånd, hvor idé og handling ble forstått som gjensidig 
konstitutive forhold. Kunst i denne teksten kan derfor forstås som 
menneskets grunnleggende biologiske evne til kunstnerisk og ska- 
pende aktivitet (Dissanayake, 1995). 


Sammenhengen kunst og ledelse 


Ifølge Barry (2008) har fagområdene ledelse og organisasjon 
måttet forholde seg til en rekke perspektiver og trender som har 
bidratt til å påvirke forskningsfeltet. Innflytelse har kommet fra så 
vel positivistiske, diskursive, kritiske som postmoderne og post- 
postmoderne felt. Barry skriver videre at feltet nå står ovenfor enda 
en ny trend — den kunstneriske (2008, s. 31). Kunst er i flere teo- 
retiske sammenhenger blitt aktualisert og eksemplifisert som en 
bredspektret metodologisk tilnærming, og som del av ulike forsk- 
ningsdesign, gjerne benevnt som art-based methods (ABM) eller 
art-based research-design (Barone og Eisner, 2012; Jagodzinski og 

Wallin, 2013). ABM omfatter ogsa kunst som intervensjonsstrategi 
i eksempelvis teamutvikling eller utviklingsarbeid (Darsø, 2004; 
Katz-Buonincontro og Phillips, 2011; Mack, 2013; Sutherland, 
2013). I tillegg finnes en tredje retning hvor kunst trekkes inn som 
undersøkende perspektiv eller teori når konteksten er ledelse. Det 
er mot denne siste retningen, som vi velger å benevne som art- 
based leadership eller ABL, vi orienterer denne teksten. 

Wennes (2009) er kritisk til hvorvidt kunst alene kan innfri jak- 
ten på det nye, innovative og forløsende, ved å vise til at en slik 
jakt også er problematisk i de tradisjonelle kunstfagmiljøene. Barry 
og Meisiek (2010) trekker på liknende vis opp utfordringer knyt- 
tet til kunstbegrepets inntreden i ledelse ved å etterspørre en kla- 
rere tydeliggjøring av begrepene kunst og håndverk, og etterspør 
tydeliggjøring som kan bidra til hensiktsmessig styrking av begge. 
Barry og Meisiek understreker at både ledere og forskere innen 
ledelse bør gjøre seg kjent med den kontemporære kunstdiskursen, 
og at dette ansvaret tilligger aktører som arbeider med feltet kunst 
og ledelse (s. 334). 

Schiuma (2011) hevder at en organisasjons skapende kapasi- 
tet avhenger av hvorvidt organisasjonen klarer å integrere teknisk 
kunnskap med emosjonell kunnskap. En slik integrert kunnskap må 
avspeile at organisasjonen har viten om prosesser knyttet til men- 
neskets følelsesmessige egenskaper (s. 3). Schiuma underbygger 
behovet for å vurdere kunst som en del av ledelse når organisasjo- 
ner står ovenfor interne og eksterne forandringer som karakterise- 
res ved at de kan være omskiftelige, uforutsigbare, ukontrollerbare 
og raske (s. 14). 

Ved å ta utgangspunkt i hvordan Lynch (1993) presenterer viten- 
skap som aktivitet, inkluderer vi kunst ikke bare som perspektiv, 
men også som idé, praksis og evne, og derved mulighet for å utvi- 
kle nye perspektiver på ledelse. Vi åpner for en vid forståelse av 
kunst som skapende, performativ og talende prosess (Duve, 1996; 

Solhjell, 2015, ss. 143-157). Dette utgangspunktet etableres for å 
unngå konnotasjoner retning av kunst som elitistisk, høyverdig, 
talentorientert, eksklusivt eller dekorativt. Utgangspunktet er ret- 
ningsgivende for vår analyse, hvor kunstbegrepet aktiveres for å 
utvide en forståelse av ledelse som distribuert, individuell, kollektiv, 
meningsskapende og hverdagslig ressurs i organisasjoner (Irgens, 
2016; Springborg, 2010; Woodward og Funk, 2010). Dette er i tråd 
med en økende fokusering på ledelse som hverdagslig (Alvesson og 
Sveningsson, 2003), men også som rikere fremstilt enn i generell 
ledelsesteori (Hansen, Ropo, og Sauer, 2007). Rikdom refererer her 
til et voksende forskningsfelt som undersøker kunstneriske og este- 
tiske forhold som dimensjoner for ledelse (Barry og Meisiek, 2010; 
Bazin, 2013; Hansen et al., 2007; Ladkin, 2008; Strati, 1999, 2002; 
Strati et al., 2002; Taylor og Hansen, 2005; Wasserman og Frenkel, 
2011), et teoretisk landskap vi i denne teksten orienterer oss mot. 


Fem dimensjoner for kunst i ledelse 


Ledelse er et begrep som kan tolkes i ulike retninger og forstas ulikt 
avhengig av kontekst og tradisjon (Bush, 2011, s. 5). Relatert til 
IRIS-prosjektets formal om å utvikle unge menneskers musikalske 
evner og talent, velger vi å posisjonere oss bort fra styring og det 
engelskspråklige management. Sistnevnte trekker oppmerksom- 
heten mot styring og administrasjon, mens vi fokuserer på ledelse 
som relasjonelt fenomen, noe som skapes og utøves i en sosial og 
kulturell kontekst (Dehlin, 2006; Kirkhaug, 2015, ss. 30-32). Videre 
fremsetter vi begrepet ledelse som praksis i stedet for profesjon, 
ved å understreke at IRIS-prosjektet omfatter ledere med uensar- 
tet utdanningsbakgrunn og tilnærming til ledelse, samt erfarings- 
grunnlag (Molander og Terum, 2008). 

Ut fra analyser av vår artist talk med Plagge har vi utledet fem 
dimensjoner for ledelse hvor følgende kunstfaglige og estetiske 

aspekter fremstar som relevante: prosess, samhandling, intensjo- 
nell skaping, uforutsigbarhet og ikke-dualisme. Analytisk struktu- 
rerer vi var diskusjon rundt disse fem dimensjonene med fokus pa 
skapende og dynamiske sider ved ledelse. Det vil naturlig nok finnes 
bestemte kunstformer som i storre grad enn andre kan rendyrke de 
fem dimensjonene, men samtidig vil all kunst kunne ha til felles 
at den er mer eksplisitt pa disse dimensjonene enn mange andre 
praksiser - ikke minst ut fra fokuseringen på det å skape (figur 1). 
Heideggers (1962) idé om «alltid allerede» kan i denne sammen- 
hengen brukes som en anerkjennelse av at kunst er en forventet 
del av det å være menneske (Dissanayake, 1995) og betraktes der- 
for som integrert i ledelse. Hansen mfl. (2007) foreslår at kunst er 
alltid allerede del av ledelse ved at ledelse er estetisk. Dette er, som 


PROSESS 
ESS 


KKE-DUALISME 


SAMHANDLING 


UFORUTSIGBARHET 


“o. 


INTENSJONELL 
SKAPING 


Figur 1: Fem dimensjoner for ledelse (© Dehlin og Hagerup, 2017) 

problematisert av Meisiek og Barry (2014), et alternativ til ideen 
om at ledelse som instrumentelt praksisfelt ukomplisert kan impor- 
tere elementer fra kunstfeltet (eksempelvis teater eller billedkunst). 
I stedet for å lete etter hvilken kunnskap og erfaring praksisfeltet 
ledelse kan hente fra eksempelvis billedkunst, posisjonerer vi oss 
fenomenologisk og foreslår at det å lede alltid allerede er skapende, 
prosessuelt og relasjonelt, og derfor kan betraktes som kunstnerisk 
og estetisk aktivitet. Plagge berører dette når han reflekterer over 
tematikken leder og kunstner: 


«Alle trekker veksler på sin egen måte å være på, sine egne 
erfaringer. Man baserer sitt produkt på innøving og utøving. Mange 
av de ryggmargsrefleksene som oppstår i en kunstners måte å være 
kommuniserende på, ligger i den erfaringen man har i å være 
utøvende. Hvordan danner du dine egne uttrykksbehov i forhold til 
andres uttrykksbehov? Hvordan kan du vite at det du sier har noen 
relevans for andre? Det kan du ikke. Men om du er oppriktig, kan en 


annen person ta det til seg som et statement» (Plagge, 2016). 


Prosess 


Plagge sier: «Kunst er et uttrykk, men også et avtrykk av en pro- 
sess [...]. Som kunstner holder du ikke fast på et gitt øyeblikk av 
tid - og det er et paradoks, for vi trenger tid til å jobbe med et 
verk». At kunst er et avtrykk av en prosess, kan innebære at kunst 
forstås som mer enn et produkt. Kunst kan overskride begrepene 
idé, aktivitet eller prosess. Kunsten finner sted i dialogisk møte 
mellom kunstneren, de ulike uttrykksformene kunstneren jobber 
med og tredjepersoner som interagerer med og opplever det kunst- 
neriske uttrykket. Slik kan kunst som fenomen vokse fram og bli til 
i dynamisk skapende samhandling. Vi kan tenke oss at kunst som 
fenomen ikke beror på det statiske; kunst er ikke forhåndsgitt eller 
forutsigbar, men kan tillegges betydning og eksistens ved at noe 

blir til. Kunst er heller ikke nødvendigvis noe man eier, men heller 
noe man er delaktig i å sette i bevegelse. Kunst kan derfor primært 
forstås som mental og fysisk aktivitet, som verb, og sekundært som 
substantiv eller objekt. 

Når Plagge fremhever ikke å holde fast på et gitt øyeblikk av tid, er 
det i overensstemmelse med Dreyfus og Dreyfus (2005) argument om 
at regelbaserte systemer kommer til kort i ledelse rettet mot modning 
og utvikling av mennesker. Slik ledelse, som skiller seg fra manage- 
ment-tenkningen, handler mer om å frigjøre, utvikle og støtte iboende 
potensialer for å utvikle ekspertise enn å holde fast ved det regelstyrte 
og etablerte. Søkelyset rettes ikke mot modellen, oppskriften, eller 
regelen, men mot utvikling som prosess (Dewey, 2007). Ledelse rela- 
teres derfor til modning, ikke konservering. Barry og Meisiek (2010), 
påpeker en prosessuell kobling mellom kunst og ledelse slik: 


«Lederskap som kunst kan variere fra det håndverksbaserte, det nyt- 
tige, det estetisk orienterte og lokalt relevante til noe som nærmer 


seg en mer formell kunsttenkning»* (s. 343). 


Plagge påpeker at mennesket jobber med et verk, men fokuset rettes 
mot gjerningen, det prosessuelle, hvor verket etterfølger innsatsen. 
I ledelse kan dette bety at søkelyset primært rettes mot prosessen, 
hvor et fremtidig resultat betraktes som veiledende mer enn sty- 
rende. I motsatt tilfelle vil resultatet kunne overskygge prosessen 
slik at små og store detaljer overses. Kunstverket som resultat, som 
substantiv, tilsvarer her det Dewey (2002), kaller «mål i sikte»», og 
fungerer som verktøy for en stadig (om)forming av ledelsesaktivi- 
teter når man spontant skal veilede mennesker i utvikling. Dewey 
(1922, s. 226) oppsummerer slik: «Et mål i sikte er et virkemiddel 
i øyeblikkets handling; En foreliggende handling er ikke et virke- 
middel for å nå et mål i sikte>». 


2 Forfatternes oversettelse 
3 Forfatternes oversettelse 

Dersom en kunstner skulle skape basert på en predefinert resul- 
tatbeskrivelse, vil higen etter resultatet kunne fortrenge den tiden 
Plagge mener behøves for å la en idé modne og ta form. Plagge sier: 
«For samtiden er det ikke mulig å se en kunstners verk helhetlig, 
det er det kun ettertiden som kan gjøre». Parallelt vil en overdreven 
resultatstyring i ledelse kunne fortrenge skapende læringsproses- 
ser til fordel for et fiksert blikk mot prestasjoner og resultat — 
dimensjoner som har til felles at de kan forstyrre en spontan årvå- 
kenhet som er nødvendig for å forstå kritisk kontekstuell informa- 
sjon og lære (Dewey, 2007), og som feilaktig forutsetter et fremtidig 
resultat som med Plagges ord «kun ettertiden kan avgjøre». 

Verket kan betraktes som selve den kunstneriske utfoldelsen i 
seg selv, som interaktiv installasjon eller liknende, men i så fall er 
det nettopp i gjerningen og prosessen verket eksplisitt anerkjen- 
nes. Verket kan derfor sies å være opplevelsen slik den skapes i 
nåtid - gjerne med en idé om hvordan prosessen skal foregå, et 
mål i sikte, men ikke med målsetting om et fremtidig resultat med 
varighetsdato utover skapingen. I enda større grad kan dette peke 
på dimensjoner for ledelse som nettopp belyser det skapende og 
prosessuelle - dimensjoner som alltid allerede er der. 


Samhandling 

Vi kan tenke oss at tredjepersoner blir ledet, eller forledet, av kunst- 
nerens uttrykk eller handling. Plagge beskriver kunstnerens og 
lederens dobbelte rolle som «å plassere seg selv som artist i andres 
hoder - som utøver er jo det et ønske». Han fortsetter med å si: 


«Jeg mener aller først at jeg trenger en sterk tillit til at de men- 
nesker jeg skal snakke til, er fullverdige individer. De har fysiske 
og mentale forutsetninger for å bruke eller ikke bruke de kunn- 
skapene jeg forsøker å formidle på en måte som gjør at det har 


relevans for dem». 

Vi kan altså tenke at kunst og ledelse oppstår i, og bare i, relasjo- 
nen mellom kunstner/leder og medmennesker/medarbeidere, hvor 
medmenneskene selv er skapende i kraft av å tolke, definere, sanse, 
videreformidle eller reagere. Plagge er eksplisitt når han sier: «Der 
ligger flertallstyranniet i kunsten: Uansett hva du gjør som kunst- 
ner, så vil folk prøve å plassere det i forhold til egen erfaring.» Det er 
derfor nærliggende å omtale kunstnerisk aktivitet som en form for 
ledelse — en ledelse som blir til i et spennet mellom det å øve innfly- 
telse på menneskers oppfatning (dvs. intensjon) og gi mulighet for 
at mennesker kan skape egne oppfatninger. I ledelse er interaksjon 
et bærende element, hvor leder og den ledede er prosessuelt delta- 
gende i samskaping, gjensidig avhengig av menneskers relasjonelle 
tillit (Dewey, 2007; Kirkhaug, 2015). 

Samhandling som fortolkningslinse gjør det mulig å forstå at 
ledelse kun på et overflatisk nivå kan attribueres til formaliserte rol- 
ler og posisjoner. Ledelse er mer en prosess hvor mennesker sammen 
skaper mening (Pye, 2005). Ledelse er gjensidig innflytelse, utveks- 
ling av handlinger og responser (Mead, 1934), hvor mening settes 
på spill, men samtidig kan føre til forståelse mellom mennesker. 
Ledelse blir til ved at én øver innflytelse på en annen, hvor den som 
leder, blir like raskt ledet av andre, all den tid sosial og fysisk kontekst 
får innpass i prosessen (Springborg, 2010). Ved å betrakte poenget 
med kunst som å skape mellommenneskelige forståelsesformer (selv 
om dette ikke kan styres eller kontrolleres på forhånd), kan ledelse 
betraktes som å skape felles virkelighet. Ledelse utenfor relasjoner 
er meningsløst, og lykkes lederen ikke med å «plassere seg i andres 
hoder», slik Plagge beskriver det, lykkes en heller ikke med å lede. 

Her berører Plagge et balanseforhold mellom å plassere egne ideer i 
andres hoder uten å forlede eller overstyre. En forutsetning for ledelse 
vil ut fra dette være at hodene en ønsker å plassere ideer i, må anerkjen- 
nes som «fullverdige individer», som Plagge sier. Vi vil i neste avsnitt 
gå nærmere innpå hvordan kunst og ledelse vokser fra en intensjon. 

Intensjonell skaping 

Forutsatt at kunst oppstår som relasjonelt, interaktivt fenomen, 
åpner dette for at kunstnerens uttrykk kan forstås ut fra et ønske 
om å påvirke. Vi kan tenke oss at kunst fra kunstnerens side er 
intensjonell, men at produkter som skapes underveis, påvirkes 
av spontaniteter. En kunstners intensjon sikrer ikke at kunstens 
uttrykk skal avleire et bestemt inntrykk, verken hos kunstneren 
selv eller et eventuelt publikum. Utilsiktede effekter og implika- 
sjoner kan spontant vokse frem og gi kunst en uventet betydning. 
Uttrykk som ikke opprinnelig er intendert som kunst, kan til og 
med bli regnet for kunst av andre. Plagge eksemplifiserer dette ved 
å problematisere betydningen av omsetning: «Når du har jobbet 
frem et åndsverk og så skal selge det inn — det er som en unge, 
og du selger jo ikke ungene dine - men på den andre siden sa er 
det det du må gjøre». Plagge problematiserer derved kunstnerens 
intensjon å selge sitt åndsverk, eller gi slipp og overgi sitt åndsverk 
til andre, for så å erkjenne at den skapende prosessen kan overtas 
av andre — en beskrivelse som også er gjenkjennbar i ledelse: «Det 
er noe i grensesnittet mellom impulsledelse, kreativ forståelse — 
sette i gang folk, sørge for at de føler seg igangsatt — så slipper du 
dem», sier Plagge. 

Intensjonalitet står sentralt i ledelse, om så kun i form av et ønske 
om å påvirke andres meningsskaping (Pye, 2005). Dette er omtalt 
av Gioia og Chittipeddi (1991) som sensegiving (meningsgiving), 
intensjonen om å gi mening til andre. Springborg (2010) foreslår 
at ledelse som kunst avhenger av at ledere er tro mot sine sanser, 
og at meningsskaping heller kan nås gjennom bruk av sansene enn 
ved hjelp av analytiske grep (Springborg, 2010). Det er imidlertid 
ikke enkelt å kontrollere hvordan denne prosessen skal foregå, eller 
hvilket resultat som oppnås (dvs. uforutsigbarhet). Vi kan derfor 
anta at mening ikke overføres teknisk fra et menneske til et annet, 
fra en leder til medarbeiderne, selv om intensjonen nærmest er 

å «overlevere» et budskap. Mening avhenger derimot av å skapes 
sosialt og i det enkelte menneske, relatert til omgivelser, sanseap- 
parat og responser — faktorer som sterkt kan utfordre opprinnelig 
intensjon. Knyttet til dette understreker Woodward og Funk (2010, 
s. 301) betydningen av kunstlederens* evne til å åpne opp for egne 
erfaringer, og hvordan kunstlederen lar disse erfaringene påvirke 
og igangsette sin fantasi, blir avgjørende ledd i en meningsska- 
ping. Dette fører oss videre til neste dimensjon, som handler om 
uforutsigbarhet. 


Uforutsigbarhet 


Meningsskaping i et sosialt felleskap kan i mindre grad forstås som 
forutsigbar transaksjon enn som transformasjon, med unntak av 
de situasjoner hvor det transaksjonelle fremdyrkes og gis spillerom, 
som for eksempel et enkelt bytte mellom en tjeneste og en beta- 
ling. I transaksjonelle situasjoner kan det estetiske uttrykket være 
strengt, repetitivt og forutsigbart (Bazin, 2013), og det kompliserte 
og tekniske får større plass enn det komplekse og mangfoldige. Et 
slikt uttrykk kan beskrives gjennom maskinestetikk, et uttrykk som 
dukket opp som arkitektonisk, teknologisk og designrelatert stilart 
i USA i første halvdel av det 19. århundret (Meikle, 1987; Teisner, 
2008), hvor det rasjonelle og funksjonelle visualisert av maskinens 
estetikk ble idealisert. 

Maskinestetikk kan benyttes for å beskrive ledelse som noe 
motsatt fra kunst, ved at denne vender seg bort fra det orga- 
niske, interaktive og variable. I en maskinestetisk beskrivelse 
kan ledelse ta form som forutsigbar rutinepreget overlevering 
av innhold (transaksjon), distribusjon av rundskriv, instruk- 


ser, rutiner, standardbeskrivelser eller mål. Likevel ligger det 


4 Woodward og Funk (2010, s. 301) benytter i sin artikkel begrepet artist leader for 
krysningen kunstner/leder. 

også under maskinestetisk ledelse et fortolkningsfellesskap, 
tause tradisjoner og forståelser (Wenger, 1998) som muliggjør 
at transaksjoner og handlinger koordineres og får mening. Ikke 
engang når ledelse har maskinen som ideal blir den kvitt este- 
tiske kvaliteter eller andre menneskelige forutsetninger for at 
instruks skal kunne bli til handling. Uforutsigbarhet ligger alltid 
på lur. Plagge sier: 


«Som menneske har vi evne til å dedusere ved å se både forover og 
bakover i tid. Vi kan misse de 10 første minuttene av et TV-program, 
men fortsatt dedusere oss til hva de minuttene har bestått av. Kunst- 
nere kan derfor manipulere det vi tror vi har sett bakover i tid, og 
derved påvirke det vi ser fremover i tid. Vet du noe om hvordan 
mennesker oppfører seg i gitte sammenhenger, så kan du manipu- 


lere disse sammenhengene». 


Tolker vi Plagges utsagn i forbindelse med prosjekter som IRIS, 
kollektive fortolkningstradisjoner forent i felles forståelser, kan 
ledere i kraft av å være skapende pålegges et stort ansvar for å se 
forbi det maskinestetiske, og heller åpne opp for (og omfavne) 
det impulsive og uforutsigbare. Plagge undres: «Hvorfor er den 
generelle refleksen redsel når vi sier noe impulsivt?». Impulsivitet 
utfordrer forutsigbarhet, men kunne ikke dette bli møtt som 
kunstnerisk mulighet i stedet for med redsel? Usikkerhet og 
uforutsigbarhet er noe ledere uansett må kjenne på når store 
og små oppgaver skal løses. Woodward og Funk eksemplifiserer 
det slik: 


«Når beslutningen er tatt, og reisen begynner, går kunstlederen lenger 
og lenger inn i usikkerhet. På dette punktet trekker bevegelsen mot det 
ukjente, hvor vanlige fortellinger ikke lenger gjelder, og hvor kunstlede- 


ren er nødt til å stole på egen navigasjonsevne»> (2010, s. 304). 


5 Forfatternes oversettelse 

Nar organisatorisk virkelighet arter seg som turbulent, kompleks 
og uforutsigbar (Schiuma, 2011; Tsoukas og Chia, 2002), kommer 
de tause tradisjonene, forstaelsene, rutinene opp til overflaten fordi 
de ikke lenger gir onsket virkning. Oppgavene de skulle lose, er 
forsvunnet, har endret form eller blir stadig fornyet. I slike situasjo- 
ner kan ikke ledere taust reprodusere de samme ordrene, folge opp 
de samme rutinene eller gjennomføre de samme transaksjonene. 
Estetikken lederne og medarbeiderne samhandler i, er kommet 
nærmere kunstnerens skapende verden, en verden som i varier- 
ende grad er håndverksorientert og grensesprengende, men som 
alltid har som grunnforutsetning at materialet, ideen eller hand- 
lingen som skapes, er skiftende, kontekstuelt, kulturelt og sosialt 
betinget. Slik har uforutsigbarhet en egen estetikk gjennom det 
kontinuerlig forskjellige, mangfoldige eller fremmede, en sansing 
av og bevissthet om å være i ukjent lende. Ut av denne uforutsigbar- 
heten kan mening dannes i form av mønstre og strukturer (Stacey, 
2001) — hver med sin unike estetikk. Prosessen med å omdanne det 
ukjente og komplekse til noe kjent og forståelig, knytter mening 
uløselig til meningsdanneren. Verbet «å skape» gjør skaperen og 
det skapte uatskillelig, visker ut dualismen mellom dem, noe vi 
omtaler i femte og siste seksjon. 


Ikke-dualisme 


Vi øyner en femte dimensjon i kunst med relevans for ledelse ved 
å betrakte det som skapes relasjonelt og affektivt i kunstneriske 
øyeblikk som et intrinsic view (Llinås, 2001). Et kunstnerisk øye- 
blikk kan ikke enkelt plasseres verken i kognitive eller emosjo- 
nelle båser. Et kunstnerisk øyeblikk kan for eksempel forstås som 
et uhyre kort, men skapende rom som binder sammen mennes- 
kets nevrologiske aksjoner og affektive reaksjoner (Llinås, 2001; 
Skog og Leth-Olsen, 2012). 

Kunst unndrar seg klar kategorisering, og all den tid estetiske 
uttrykk og inntrykk er sanselige, er de likevel åpne og foreløpige, 
noe Sandelands og Buckner beskriver gjennom begrepet fringe of 
awareness (1989). På dette viset er kunst og kunstneriske prosesser 
tett forbundet med risiko og usikkerhet (Mack, 2013): Vi kan beve- 
ges av kunst, noen ganger tydelig, andre ganger tvetydig eller på 
måter hvor det blir vanskelig og utfordrende å attribuere til hjerte 
eller hjerne. Metaforisk uttrykt er kunst både hjerte og hjerne, inn- 
vortes og utvortes, stillstand og bevegelse, sosialt og privat: Kunst 
er ikke enten-eller, men bade-og. 

All den tid vi forstår ledelse som en sosial, meningsskapende 
prosess blir det viktig å forstå hvilken rollen estetikk spiller 
(Hancock, 2005; Mack, 2013). Meningen som skapes i ledelsespro- 
sesser, er ikke objektiv i en analytisk, teknisk betydning, men alltid 
allerede farget av deltagernes kroppslige, emosjonelle og kognitive 
forutsetninger —- elementer som nevrofysiologisk forskning hevder 
er aspekter av det samme (Damasio, 1996, 2001). Det som gjør noe 
i en ledelsesrelasjon fremstår som meningsfullt, kommer ikke fra 
at det emosjonelle er rensket bort fra det kognitive (se f.eks. March 
og Simon, 1958), men snarere fra at vårt estetiske sanseapparat sor- 
terer noe som emosjonelt eller kognitivt, uten at det nødvendigvis 
er det ene eller det andre. I jakt på tydelig kommunikasjon kan slik 
sortering til og med innebære å spille det kognitive og det emo- 
sjonelle sammen, slik at vi uttrykker tanker som følelser og vise 
versa: en varm lyd, en skremmende fargebruk, eller en ubehagelig 
installasjon. 

Kanskje er det til og med slik at estetisk mangfold og språkføring 
skaper tydelighet, mens et maskinestetisk register alene gjør oss 
utydelige (og fattige)? I ledelsesrelasjoner kan vi for eksempel sanse 
konflikter selv om de ikke er uttalt, avsløre hersketeknikker som er 
vanskelig å konkretisere, og ledere kan bruke dette til å balansere og 
skape god handling. Plagge deler en selverkjennende ledererfaring: 

«Jeg vil gjerne legges merke til av en rekke arsaker. Men om jeg 
som lærer (leder) bruker den samme teknikken, sa vil jeg aldri bli 
fornøyd om ikke eleven gjør som jeg ville gjort. Og det er det store 
problemet. For da må jeg underkjenne elevens latente kvaliteter, og 
da blir det en hersketeknikk». 


Verken som ledere eller medarbeidere kan vi slå av og på evnen til 
å være skapende, men vi kan fortrenge, skalere og kanalisere det 
skapende mer eller mindre intensjonelt. Kunstneriske egenskaper 
kan benyttes så vel destruktivt og kontrollerende som generativt i 
utviklingsarbeid. Vårt poeng er at et kunstperspektiv åpner opp for 
estetiske dimensjoner som alltid allerede er der, og som således kan 
gi grobunn for så vel forståelse av ledelsesrelasjoner som hvordan 
skape gode handlinger. Å overse dette er som å la være å bruke et 
av de viktigste verktøyene vi har. Kunst som perspektiv viser oss 
ikke bare «hele mennesker»; det åpner for kryssfertilisering mel- 
lom dimensjoner som konvensjonell tenkning forsøker å holde fra 
hverandre ved at subjekt skilles fra objekt, tanke fra følelse, resultat 
fra prestasjon, for å nevne noen. Kunsten er grenseløs og dyrker 
nettopp dette, og den eksisterer bare i øyeblikket. Ledelse som føl- 
ger samme logikk, vil se resultater som mål i sikte, som verktøy i 
øyeblikket, og ikke tillate dem å bli tvangstrøyer vi styrer blindt 
etter. I kunst er maskinen kun ett av mange uttrykk; ikke selve 
modellen all aktivitet skal modelleres etter, og kanskje er det her 
ledelsesfaget har mest å hente fra. 


Oppsummering 


Adler (2008) viser til et tydelig trendbilde hvor internasjonalt kjente 
utdannelsesinstitusjoner som f.eks. Harvard Business School og 
Centre for Art and Leadership ved Copenhagen Business School 
anerkjenner sammenhenger mellom kunst og ledelse. Vi følger opp 
Adlers tanker om at tiden er inne for en kryssfertilisering mellom 

kunst og ledelse. Basert på en artist talk med kunstneren og lede- 
ren Wolfgang Plagge har vi aktualisert fem dimensjoner for kunst 
i ledelse, som alle utdyper hvordan det kunstneriske i ledelse ikke 
er noe annet eller fremmed som tilføres ledelse utenfra. Vi gjør med 
andre ord et sentralt brudd med hovedstrømmen av teori om kunst og 
ledelse som i stor grad begrenser seg til å problematisere hva ledelse 
kan lære av kunstfeltet. Vårt ønske er å gi en motvekt til oppfatninger 
om at ledelse er én ting og kunst noe annet, og vi argumenterer med 
at å tenke, handle og se sitt lederskap som noe som alltid allerede er 
kunstnerisk, kan tilføre ledelse nye dimensjoner. Et slikt søkelys mot 
det estetiske i ledelse er spesielt relevant ettersom det belyser og gir 
aktelse til komplekse og relasjonelle dimensjoner som både kan være 
vanskelige å fange med begreper, og som er av avgjørende betydning 
i en omskiftelig og utfordrende organisatorisk hverdag. 

Abstract 


This chapter addresses the possible opportunities and challenges 
in introducing selective in-depth programmes into the Norwegian 
municipal schools of music and arts. These schools' main aim is to 
offer ‘arts and cultural education for everyone’ (Norsk kulturskoleråd, 
2016, our translation). However, with the new curriculum framework, 
all schools shall offer their students opportunities to specialize wit- 
hin an art form through an in-depth programme. Through looking 
at dominating discourses in the school of music and arts field, as well 
as learning cultures in selective and specialized junior conservatoires, 
questions of inclusion, accessibility and selection processes are dis- 
cussed. One newly started in-depth programme, Ad Astra (part of 
IRIS), will be used to exemplify how breadth and specialization can be 

combined in a school of music and arts. We recognize the challenges 
inherent in such a process, related to the interface between a breadth 
discourse and a specialist discourse. However, we want to argue in 
favour of the programme as an ‘in-depth breadth programme, com- 
prised by a breadth of genres and art forms that will give more chil- 
dren and young people opportunities for specializing within an art 
form, and thus increase both the accessibility to specialization and the 


diversity in the municipal school’s activities. 


Innledning 


I kulturskolens nye rammeplan, Mangfold og fordypning (Norsk 
kulturskolerad, 2016), er en av de viktigste endringene at kultur- 
skoler na skal tilby et breddeprogram, et kjerneprogram og et for- 
dypningsprogram til sine elever. Oppdelingen i tre programmer 
skal ivareta behovet for tilpasset opplæring (Norsk kulturskolerad, 
2016), og målene med en slik inndeling er blant annet å gi elever 
mulighet til fordypning i en kunstform i sitt lokalmiljø, bidra til at 
flere elever oppnår et høyere nivå og gjøre det mulig å forberede seg 
til høyere kunstutdanning innenfor kulturskolens rammer (Norsk 
kulturskoleråd, 2016). Fordypningsprogrammet skal være regulert 
med opptaksprøver, og er tenkt for «elever som har særlig interesse 
og forutsetninger for å arbeide med faget» (Norsk kulturskoleråd, 
2016, S. 11). 

I denne artikkelen vil vi drøfte mulige spenningsforhold ved det 
å innlemme fordypningsprogram i musikk i en kulturskole som har 
som visjon å være åpen for alle som ønsker å delta i en aktivitet. 
Dette vil undersøkes gjennom å synliggjøre dominerende diskurser 
i kulturskolefeltet, samt å peke på viktige verdier i læringskulturen 
på nasjonale talentutviklingsprogram. Artikkelen vil videre pre- 
sentere og diskutere pilotprosjektet Ad Astra for å eksemplifisere 
de mulighetene og utfordringene som kan ligge i prosessen med å 

innlemme fordypningsprogram i kulturskolen. I den avsluttende 
diskusjonsdelen vil vi argumentere for hvordan kulturskolens for- 
dypningsprogram kan fungere som en «breddefordypning», der 


visjonen om a veere for alle kan ivaretas. 


Metodisk og teoretisk rammeverk 


Datamaterialet og analysearbeidet vi bygger pa i denne artik- 
kelen, er hovedsakelig hentet fra våre pågående doktorgrads- 
arbeider (Jordhus-Lier, 2017; Stabell, 2017)". Jordhus-Liers studie 
om kulturskolen og musikklæreres profesjonsidentitet bygger på 
kvalitative intervjuer med 16 musikklærere i tre kulturskoler og 
dokumentanalyse av nåværende og forrige rammeplan (Norsk 
kulturskoleråd, 2003; 2016) og politiske styringsdokumenter fra 
regjeringsperiodene 2009-2013 og 2013-2017. Datamaterialet 
er analysert diskursivt (Potter og Wetherell, 1987) med utgangs- 
punkt i Laclau og Mouffes (2001) diskursteori, der de ulike diskur- 
sene ble etablert ved identifisering av nodalpunkt (sentrale, men 
åpne tegn) som andre tegn ordnet seg i forhold til for å fastlegge 
mening. Stabells studie har undersøkt læringskulturer på tre talent- 
utviklingsprogram i Norge og England. 16 fiolin- og celloelever 
mellom 14 og 18 år deltok i studien. Elevene ble først observert 
på hovedinstrumenttimer, øvelser, konserter og musikkteoriti- 
mer, etterfulgt av individuelle, kvalitative intervju (Brinkmann 
og Kvale, 2015). Slike intervju ble også gjennomført med elevenes 
hovedinstrumentlærere. Feltnotater og intervjutranskripsjoner ble 
analysert tematisk (Braun og Clarke, 2006) for å komme fram til 
sentrale læringsressurser, verdier og antagelser i læringskulturen 
på programmene. I denne artikkelen refereres det kun til det empi- 
riske materialet samlet inn på de to norske programmene. Begge 


1 Doktorgradsarbeidene innleveres ved Norges Musikkhøgskole i hhv. august og 
oktober 2017 

doktorgradsprosjektene er godkjent av NSD, og det er innhentet 
informert samtykke fra informantene. Datamaterialet om Ad Astra 
er hentet fra prosjektets nettside (irisprosjektet.no, 2016), Søknad 
om videre støtte og sluttrapport (Thoresen, 2016) samt et intervju 
med prosjektleder Marius Astrup Thoresen* gjennomført august 
2016 i forbindelse med denne artikkelen. Bruk av intervjuet i denne 
artikkelen er avklart med Thoresen. Vi vil i det følgende gjøre rede 
for hvordan vi definerer begrepene diskurser og læringskulturer. 
En diskurs kan forstås som en bestemt måte å snakke om og 
forstå verden på, og som en fastleggelse av meningen innenfor 
et bestemt område (Jørgensen og Phillips, 1999). Diskursanalyse 
innebærer dermed å studere språket i bruk. Laclau og Mouffe 
(2001) har lagt vekt på å studere innholdet i språket for å forstå 
hvordan verden, der alt, også det materielle, sees som sosialt kon- 
struert. Diskurser konstruerer den sosiale verden og etableres ved å 
utelukke andre betydninger; altså er de en reduksjon av muligheter 
(Jørgensen og Phillips, 1999). Det vil alltid være flere diskurser som 
kjemper om å fastlåse språkets meninger på deres måte, og disse 
fastlåsningene er midlertidige (Jørgensen og Phillips, 1999; Laclau 
og Mouffe, 2001). Innenfor kulturskolefeltet vil det være flere ulike 
diskurser som kjemper om å definere hva kulturskolen skal være. 
Hvilke diskurser som er dominerende i kulturskolefeltet, vil videre 
muliggjøre hvilke læringskulturer som konstrueres i kulturskolen. 
Læringskulturer er frambrakt gjennom sosiokulturelle prosesser 
og er dermed i stadig endring ettersom nye aktører engasjerer seg 
og diskurser endres eller nye etableres (James og Biesta, 2007). Til 
grunn for en læringskultur ligger ulike antagelser og verdier, som 
inkluderer det man i all hovedsak er enige om innad i en kultur. 
Slike antagelser kan være både implisitte og tatt for gitt, mens andre 
gjøres eksplisitte, som i for eksempel visjoner og plandokumenter. 


2 Referert til som «prosjektleder» i artikkelen 

Kulturskolens visjon om a veere for alle er en slik eksplisitt verdi, 
mens det kan være andre verdier og antagelser i spill som sjelden 
eller aldri diskuteres. Videre setter læringskultur som teoretisk 
begrep søkelyset på hva som er mulig og verdifullt å lære innenfor 
en kultur (James og Biesta, 2007). Å undersøke et avgrenset sosialt 
felt som en læringskultur kan derfor være gunstig for å diskutere 
hvilken type læring som tilrettelegges innenfor en kultur, hvilken 
type læring som vanskeliggjøres, hvordan læring gjøres tilgjengelig 
for ulike aktører, og hvilke verdier som ligger til grunn for ulike 


måter å organisere en praksis på. 


Kulturskole for alle - om sentrale diskurser i 
kulturskolefeltet 


Jordhus-Lier har i sin studie identifisert flere diskurser som kjem- 
per om å definere kulturskolen, der de mest framtredende er bred- 
dediskursen og spesialiseringsdiskursen. Sentralt i breddediskursen 
er sosial inkludering, lett tilgjengelighet, kollektivisme og mang- 
fold, mens spesialiseringsdiskursen kjennetegnes av fordypning, 
individualisme og krav om egeninnsats og progresjon (Jordhus- 
Lier, 2017). Disse diskursene kjemper om å definere hva det betyr 
at kulturskolen skal være for alle; om det er ved å ivareta det kol- 
lektive og fokusere på sosial inkludering eller ved at den enkeltes 
ønsker og drømmer prioriteres. 

Opplæringsloven slår fast at alle kommuner skal ha et kultur- 
skoletilbud, og visjonen til kulturskolen, stadfestet av Norsk kul- 
turskoleråd, er kulturskole for alle, forstått som alle som vil (Norsk 
kulturskoleråd, 2016). Dette gir kulturskolen et bredt mandat. I 
rammeplanen refereres det også til barnekonvensjonens artikkel 
nr. 30 og 31, der det slås fast at alle barn har rett til å delta i lek og 
fritidsaktiviteter, samt i kulturliv og kunstnerisk virksomhet. Dette 
er relatert til sosial inkludering. I ideen om at alle barn skal kunne 

delta i kulturskoleaktiviteter, ligger det at aktivitetene ma vere lett 
tilgjengelige, bade i form av hva de koster, hvor de er, nar de er, samt 
hva som kreves av forkunnskaper for å delta. Kulturskoletimen, et 
tilbud initiert av den forrige regjeringen, var et forsøk på å imø- 
tekomme dette.’ I rammeplanen er kulturskoletilbudet oppdelt i 
breddeprogram, kjerneprogram og fordypningsprogram, der det 
er breddeprogrammet som skal ivareta ideen om lett tilgjengelig- 
het. De tre programmene skal være «gradert i forhold til under- 
visningsmengde og krav til egeninnsats» (Norsk kulturskoleråd, 
2016, $. 10), og breddeprogrammet er beskrevet med lavere krav til 
egeninnsats enn de to andre programmene. Det er også spesifisert 
i rammeplanen at breddeprogrammet og kjerneprogrammet har 
åpent opptak for alle som ønsker det, mens fordypningsprogram- 
met har opptaksprøver. 

I tillegg til tilgjengelighet er mangfold sentralt i breddediskur- 
sen. Dette kommer blant annet til syne i rammeplanen der det står 
at kulturskolen skal tilby opplæring i forskjellige kunstformer og 
sjangre, og der mangfoldet i samfunnet forøvrig med økende inter- 
nasjonalisering skal gjenspeiles i kulturskolens tilbud. At kultur- 
skolen skal tilby opplæring på ulikt nivå, gir også større variasjon 
og mangfold i tilbudet og kan dermed bidra til å oppnå visjonen 
om en kulturskole som er for alle. I dette perspektivet kan fordyp- 
ningsprogrammet ses på som en del av breddediskursen ved at det 
vil gi et større mangfold i kulturskoletilbudet. I det at kulturskolen 
skal være for alle, ligger det at den også skal være for dem som 
ønsker å satse og spesialisere seg innenfor en av kunstformene. 

I rammeplanens beskrivelse av fordypningsprogrammet er 
imidlertid spesialiseringsdiskursen dominerende, ved at det stil- 
les krav om egeninnsats og progresjon, og at det enkelte individ 
blir vektlagt framfor det kollektive. Begrepet spesialisering har en 


3 Tilbudet skulle være gratis og lovfestet for alle fra 1. til 4. klasse og det skulle legges 
i SFO-tid. Dette tilbudet forsvant imidlertid med Høyre/Frp-regjeringen i 2013. 

innebygd relativitet ved at noe er spesialisert bare i forhold til noe 
annet (Freidson, 2001). Dermed kan det a drive med en kunstform 
i regi av kulturskolen, enten det er tilknyttet bredde-, kjerne-, eller 
fordypningsprogrammet, ses som spesialisering i seg selv sammen- 
lignet med det a motta musikkundervisning gjennom den generelle 
musikkopplæringen i grunnskolen. Rammeplanen (Norsk kultur- 
skoleråd, 2016, s. 5) sier da også at «kulturskolen [...] represente- 
rer en vesentlig fordypning utover det obligatoriske skoleverket». 
Innad i kulturskolen er det imidlertid fordypningsprogrammet 
som skal fungere som en ytterligere spesialisering sammenlignet 
med de to andre programmene. 

Jordhus-Liers studie viser også at lærernes mål med undervis- 
ningen, deres elevsyn, og hvordan elevene deltar og forbereder seg, 
styres av om kulturskole som skole-diskursen eller kulturskole som 
fritidsaktivitet-diskursen er dominerende. Sentralt her er spørs- 
målet om hvilken rolle kulturskolen skal ha. Kulturskolen som 
fritidsaktivitet-diskursen kjennetegnes av at det skal være gøy, lett, 
og at man mottar i stedet for å yte. Kulturskolen framstår da som 
en fritidsklubb med få krav til egeninnsats og jevnlig oppmøte. I 
motsetning til dette står kulturskolen som skole-diskursen, der 
sentrale elementer er progresjon, å lære et håndverk, kontinuitet, 
egeninnsats og at undervisningen kan lede til et framtidig yrke 
innenfor kunstfag (Jordhus-Lier, 2017). Den sistnevnte diskursen 
er sentral i rammeplanens beskrivelse av fordypningsprogrammet, 
der det slås fast at fordypningsprogrammet er «for elever som har 
særlig interesse og forutsetninger for å arbeide med faget», og at det 
«stilles krav til høy og målrettet egeninnsats» (Norsk kulturskole- 
råd, 2016, s. 12, vår utheving). Videre er et av målene at eleven skal 
kunne «kvalifisere for videregående opplæring og høyere utdan- 
ning» (Norsk kulturskoleråd, 2016, s. 11). I Jordhus-Liers studie 
er det flere kulturskolelærere som forteller om elever som øver lite, 
har forventninger om å bli lært noe uten å legge ned egeninnsats 

og ikke prioriterer kulturskolen fordi de deltar pa mange andre fri- 
tidsaktiviteter. Dette peker mot at flere elever og foresatte oppfatter 
kulturskolen mer som en fritidsaktivitet enn som en skole. Nar det 
gjelder de andre programmene, heter det i rammeplanen (Norsk 
kulturskoleråd, 2016, s. 11) at kjerneprogrammet krever en «syste- 
matisk egeninnsats», mens det i breddeprogrammet er slik at «krav 
til deltagelse og egeninnsats spesifiseres nærmere i det enkelte 
undervisningstilbud». I rammeplanen er dermed kulturskolen som 
skole-diskursen den mest dominerende ved at den artikulerer både 
fordypningsprogrammet og kjerneprogrammet. 


Nasjonale talentutviklingsprogram - 
spesialisering for noen få 


Stabell har i sin studie undersøkt læringskulturer på nasjonale 
talentutviklingsprogram som er organisert av institusjoner for høy- 
ere musikkutdanning. Det er i dag omtrent 200 plasser på disse pro- 
grammene, fordelt på Talentutviklingsprogrammet Unge Musikere 
ved Norges musikkhøgskole og de andre statlige musikkutdannings- 
institusjonene og Unge Talenter ved Barratt Due Musikkinstitutt. 
Disse programmene bruker talent aktivt i beskrivelsen av program- 
met, i motsetning til kulturskolen som har valgt fordypningsprogram 
og dermed fokuserer på hva programmet handler om mer enn hvem 
programmet skal være for. Talent forstås gjerne som noe medfødt, 
noe som kan avdekkes tidlig, som er nødvendig for å nå langt, og 
som er begrenset til noen få (Howe, Davidson og Sloboda, 1998), 
en oppfatning som også er framtredende blant elever og lærere på 
de nasjonale programmene (Stabell, 2017). Hva dette noe er, blir 
imidlertid sjelden artikulert inne på programmene, selv om det til- 
synelatende er stor enighet rundt hvilke elever som er talentfulle. 
Forståelsen av talent kan derfor ses på som en del av det som er tatt 
for gitt i læringskulturen på disse talentutviklingsprogrammene. 

De nasjonale talentprogrammene er tenkt som et bindeledd 
mellom høyere musikkutdanning og grunnutdanningen repre- 
sentert ved kulturskoler, musikklinjer på videregående og pri- 
vat undervisning. Elever får hovedinstrumenttimer med erfarne 
lærere, samspill, teoriundervisning og mulighet for å spille og 
høre på konserter. Læringskulturen på disse programmene er 
preget av en spesialiseringsdiskurs, som i tillegg til det som ble 
beskrevet ovenfor om høye krav til elevers egeninnsats, karak- 
teriseres av at inntak skjer gjennom selekterende opptaksprø- 
ver, og der elevene spesialiserer seg på ett instrument innen én 
sjanger (Stabell, 2017). Læringskulturen på de nasjonale talent- 
utviklingsprogrammene verdsetter videre dedikasjon, individuell 
øving, og konserter. Dedikasjon forstås som at elevene forventes 
å prioritere tid til egenøving, tid til spilletimer, og at aktiviteter 
på programmet prioriteres foran eventuelle andre aktiviteter. 
Videre ligger det en forventning om at elevene skal være indre 
motivert for å drive med musikk. Elevene som er intervjuet gjen- 
nom studien (klassiske fiolin- og celloelever) forventes å øve 
rundt to timer hver dag, og det er da i hovedsak individuell øving 
det er snakk om. Som tidligere beskrevet i studier av konserva- 
toriekulturen (Kingsbury, 1988; Nerland, 2004; Perkins 2011) er 
det hovedinstrumenttimene som står i sentrum også på talent- 
utviklingsprogrammene, og timene med instrumentallæreren er 
for elevene den viktigste motivasjonen for å gå på programmet 
(Stabell, 2017). 

Kulturer skilles gjerne ved om de setter individet eller det kol- 
lektive i sentrum (Schein, 2010), og læringskulturen ved de under- 
søkte talentprogrammene framstår som en individualistisk kultur 
der den ultimate framtidsdrømmen for elevene er å bli solist, og 
deretter å få en orkesterjobb. Instrumentalundervisning gis indi- 
viduelt, elevene spiller stort sett alene på konserter, og enkeltele- 
vers prestasjoner, som for eksempel å vinne en konkurranse eller 

et provespill, framheves bade i uformelle samtaler og pa program- 
mets hjemmesider. Individfokuset vises videre i repertoaret som 
spilles, som hovedsakelig bestar av solorepertoar eller sonater. 
Ensemblespill og orkestervirksomhet er ogsa ansett som viktige 
læringskontekster, men da hovedsakelig begrunnet i at en musi- 
ker har behov for disse ferdighetene som en del av sin individuelle 
musikerkompetanse. 

De nasjonale talentutviklingsprogrammene har ingen visjon om 
å være for alle. Deres oppdrag er å være for de få elevene som alle- 
rede har kommet langt på sitt instrument, som er motivert for en 
betydelig innsats på instrumentet, og som vurderer å søke seg til 
høyere musikkutdanning. Opptaksprøver, der en elev fremfører et 
forberedt program, anses som en uproblematisk metode å velge nye 
elever på. Også inne på programmet er det mekanismer som fram- 
hever de «beste» fra elevmassen som helhet ved at enkeltelever invi- 
teres til å spille på eksterne konserter, lede sin instrumentgruppe i 
orkesteret eller være solister (Stabell, 2017). I en læringskultur er det, 
samtidig med at noe framheves som viktig, andre ting som gjøres 
usynlig eller nedvurderes (James og Biesta, 2007). Det diskuteres for 
eksempel ikke om elevene burde få undervisning på andre instru- 
menter eller om de burde spille andre sjangre i tillegg til klassisk. Det 
er heller motstand fra enkelte lærere om at elevene skal bruke tid på 
teoriundervisning og valgfag, som direksjon og komposisjon fordi 
disse aktivitetene «stjeler» tid fra hovedinstrumentundervisningen. 
Verdier som mangfold og tilgjengelighet tilhørende breddediskursen 
er altså i liten grad til stede pa de nasjonale talentprogrammene som 
er undersøkt gjennom Stabells studie. 

Vi har nå redegjort for diskurser i kulturskolefeltet der bred- 
dediskursen er sentral, og læringskulturer på talentutviklings- 
program der spesialiseringsdiskursen har hegemoni. I det neste 
avsnittet vil vi diskutere dette i forhold til fordypningsprogram- 
met Ad Astra. 

Ad Astra - fordypning for mange 


Ad Astra er en del av IRIS-prosjektet som startet opp høsten 2014 
for elever ved kulturskolene i Sandefjord, Larvik, Stokke og Andebu. 
Programmet er koordinert av Norsk kulturskolerad og finansiert av 
Sparebankstiftelsen DNB gjennom Dextra Musica, som også har 
stilt flere av sine musikere til rådighet som instruktører og konsert- 
holdere. Instruktører og akkompagnatører er videre hentet inn fra 
Norges musikkhøgskole og Barratt Due Musikkinstitutt, som er blant 
samarbeidspartnerne i IRIS. Formålet med hele IRIS- prosjektet er 
å «stimulere lovende unge musikanter og sangere i regionen, styrke 
samarbeidet mellom kulturskole og det frivillige og profesjonelle kul- 
turliv, samt bidra til kulturskoleutvikling» (Thoresen, 2016, s. 3). Ad 
Astra skal hovedsakelig bidra til å nå det første av disse målene, ved å gi 
et tilbud til «de flinkeste og ivrigste musikantene mellom 9-19 i kom- 
munene» (Thoresen, 2016, s. 6). Elever har blitt plukket ut etter prøve- 
spill og har fått seminarer, teoriundervisning, samspill, spilt konserter, 
mesterklasser, øvd med akkompagnatør og fått instruksjon fra profe- 
sjonelle musikere. I form minner det dermed mye om organiseringen 
av de nasjonale talentutviklingsprogrammene. Programmet har rundt 
50 elever mellom 9 og 17 år, der de fleste spiller strykeinstrumenter, 
blåseinstrumenter, piano eller synger. Størstedelen av elevene mottar 
undervisning innen klassisk tradisjon, mens en liten andel, hovedsake- 
lig sangere, tilhører rytmisk* sjanger. 

Et viktig mål for Ad Astra har vært å få en større andel av elevmas- 
sen opp på et høyere nivå gjennom et økt fokus på læring og kvalitet 
på undervisning, og slik bidra til å tette det som har blitt opplevd som 
et stort gap mellom nivået på kulturskoleelever flest og de som er gode 
nok til en plass på et nasjonalt talentutviklingsprogram (Thoresen, 
2016). Ad Astra har ønsket å lage et sjikt der mange elever får mulighet 


4 Rytmisk brukes her som en samlebetegnelse for jazz, rock og populærmusikk. 

til fordypning på sitt instrument, og der det skal være mulig å fordype 
seg fra tidlig alder. Viktige fokusområder for å få dette til har vært mer 
tid til hver elev (alle elever i Sandefjord kulturskole har fått mulighet 
til å søke om dobbel spilletime), et utvidet hjem-skole-samarbeid der 
forventninger til øving og støtte fra foreldre har blitt diskutert i forel- 
dresamtaler, samt et større prosjekt om normering av undervisningen 
i form av læreplanarbeid. I opptaksinformasjonen opplyses det om at 
deltagelse på programmet setter krav om «daglig solid innsats i form 
av øving på instrumentet» (irisprosjektet.no, 2016). Prosjektlederen 
presiserer i intervjuet at det har vært viktig at både elever og foresatte 
får en forståelse av hva øving innebærer for å gi innhold og retning 
til økt egenøving. Ad Astra har hatt eksterne midler til å arrangere 
mesterklasser, samlinger og konserter, noe som både har vært viktig 
for elevenes læring og motivasjon, i tillegg til at det har hatt betydning 
for samholdet i elevgruppen. Dobbelt spilletime har imidlertid blitt 
dekket inn gjennom dobbel elevbetaling, og har dermed ikke medført 
ekstra kostnader for kulturskolen. 

Ad Astra velger sine elever gjennom opptaksprøver, og ønsker 
å nå de «ivrigste og flinkeste». For å få kunnskap om elevens 
motivasjon har samtale med eleven vært en viktig del av opptaks- 
prøven. Inne på Ad Astra har «elever som utmerker seg spesi- 
elt» (Thoresen, 2016, s. 6) fått tilbud om å være med på Ad Astra 
mentor, der eleven og den lokale læreren reiser sammen for å ha 
timer med en lærer på høyere musikkutdanning, eller får tilbud 
om å være med i IRIS kammerorkester, som er et orkester sammen- 
satt av dem som er blitt vurdert som de beste musikerne fra de 
fire kulturskolene og studenter og Unge Talenter ved Barratt Due 
Musikkinstitutt. Det er altså seleksjonsmekanismer i spill, både for 
opptak til Ad Astra og inne på programmet. 

Samtidig som spesialiseringsdiskursen gjennom fordypning, egen- 
innsats og progresjon kan sies å dominere på Ad Astra, er bredde- 
diskursen også til stede gjennom tanker rundt sosial inkludering, 

kollektivisme og mangfold. Dette kommer blant annet til syne nar 
Ad Astra ogsa er opptatt av at kulturskolens grunnutdanning skal bli 
«bedre, mer omfattende og forpliktende», slik at flere elever kan oppna 
et høyere ferdighetsnivå (Thoresen, 2016, s. 17). Gjennom Ad Astra 
har de ønsket å skape en kulturskolekultur der alle som vil, kan få for- 
dype seg i det de ønsker, noe Thoresen kaller «breddefordypning». 
Mangfold blir ivaretatt gjennom Ad Astra ved at de tilfører kultursko- 
lefeltet en annen type tilbud enn det kulturskolen hadde fra før. Det som 
imidlertid ikke blir så godt ivaretatt i Ad Astra, er mangfold i form av 
sjangerbredde. Selv om Ad Astra ikke har satt noen sjanger- og instru- 
mentbegrensninger, har det vært få rytmiske instrumentalister blant 
søkerne. Kanskje kan dette forklares med at mange av aktivitetene i Ad 
Astra, som orkester og mesterklasser, er knyttet opp mot den klassiske 
sjangeren, at samspill omtales som kammermusikk i beskrivelsene på 
nettsidene, og at samarbeidet med Dextra Musica innebærer at elev- 
ene får møte rollemodeller som har lyktes som klassiske musikere. 


Diskusjon 


Kulturskolen har en visjon om å være for alle, og det er et pre- 
miss vi også legger til grunn i den videre diskusjonen. Vi har tid- 
ligere i artikkelen vist til at en tredeling av kulturskolens tilbud 
og innføring av et fordypningsprogram kan styrke denne visjo- 
nen, da dette vil bidra til et større mangfold i det helhetlige kul- 
turskoletilbudet. Breddediskursen er dermed til stede gjennom 
innføringen av fordypningsprogrammet selv om tenkningen bak 
et fordypningsprogram domineres av spesialiseringsdiskursen. 
Nettopp kombinasjonen av bredde og dybde er noe som også blir 
fremhevet i Tid for Talent,’ der det står at «det å gi et spesielt 
tilrettelagt undervisningstilbud for musikktalenter må ikke ses 


5 Tid for Talent er en rapport som ble laget for å kartlegge situasjonen for talentutvik- 
ling i Norge og foreslå nye løsninger for å øke antall elevplasser på talentprogram. 

som en erstatning for eller en motsetning til oppbygging av en 
musikkundervisning for alle», og videre at det 4 gi musikktalenter 
et tilrettelagt undervisningstilbud ikke ma fore til «talentjakt og 
en tidlig og sterk spesialisering og styring i retning av musikkuto- 
velse» (Norges musikkhøgskole, Barratt Due Musikkinstitutt og 
Norsk kulturskoleråd, 2008, s. 9). I rapporten argumenterer man 
altså for viktigheten av å finne en god kombinasjon mellom bred- 
detilbud og fordypningstilbud i opplæringen, og at innlemmelse 
av et talent- eller fordypningstilbud ikke må gå på bekostning av 
musikkundervisning som skal være for alle. Men er dette mulig 
å få til? Vi vil i det følgende diskutere hvilke problemstillinger 
man kan støte på i prosessen med å inkludere fordypningspro- 
gram dominert av en spesialiseringsdiskurs, inn i en kulturskole 
der breddediskursen er sentral. Vi ser spesielt at det ligger noen 
utfordringer i møtet mellom disse to med tanke på ressursdis- 
ponering mellom programmene, hvordan elever skal selekteres 
til fordypningsprogrammet, og hva fordypningsprogrammet skal 
kvalifisere for. Basert på disse drøftingene vil vi til slutt argumen- 
tere for at kulturskolens fordypningsprogram bør utformes som 
et «breddefordypningsprogram». 


Utfordringer - ressurser, seleksjon og innhold 

En problemstilling ved innføring av fordypningsprogram i kul- 
turskolen er at det kan oppstå et spenningsforhold mellom dette 
og bredde- og kjerneprogrammet når det gjelder fordeling av res- 
surser. Ad Astra har hatt ekstern finansiering, og prosjektleder sier 
selv at de ikke kunne ha startet fordypningsprogrammet uten disse 
midlene. Hvis alle kulturskoler i Norge skal kunne tilby et kvali- 
tativt godt fordypningsprogram og samtidig sikre og utvikle de 
andre programmene uten en betydelig økning av elevbetalingen, 
vil økte bevilgninger til kulturskolen være nødvendig. Samtidig 
er det ikke bare størrelsen på pengesekken som vil ha betydning 

for om man lykkes med å ivareta bade bredden og dybden ved 
å sørge for at alle tre programmene får tilstrekkelige midler til å 
sikre et godt tilbud. Det handler også om hva som gis verdi innad 
i læringskulturen, og dermed hva som prioriteres, og hva som blir 
nedprioritert eller oversett. Vil for eksempel det å gi et kvalitativt 
godt breddetilbud til barn og unge kunne stå opp mot behovet for å 
gi framtidige norske musikere det best mulige opplæringstilbudet? 
Det er videre en tendens i samfunnet med økt målstyring, og hvis 
elevenes læringsutbytte skal måles ut fra gitte parametere, vil det 
kunne være lettere å måle antall elever som har gått videre til nasjo- 
nale talentutviklingsprogram eller høyere musikkutdanning sam- 
menlignet med for eksempel å måle musikkgleden barn har fått 
gjennom å delta i en av breddeprogrammets aktiviteter. Et annet 
moment knyttet til fordeling av ressurser er hva som er mest utsatt 
for effektivisering i kulturskolen. Individuelle spilletimer med 
lærer har en høy verdi og har tradisjonelt hatt en naturlig plass i 
utdanningen av musikere (Nerland, 2004; Nielsen, 1999). Lengre 
spilletimer vurderes videre av lærerne i Jordhus-Liers studie som 
viktig for å heve kvaliteten på kulturskoletilbudet, og i rammepla- 
nen framheves det at en vesentlig del av fordypningsprogrammet 
er «styrket instrumentaltime» (Norsk kulturskoleråd, 2016, s. 55). 
Dette er samtidig den dyreste delen av opplæringen, og en del som 
vanskelig kan effektiviseres uten at det vil oppleves som at tilbudet 
blir dårligere. Undervisningen på breddeprogrammet med større 
grupper kan imidlertid være mer utsatt for effektiviseringsproses- 
ser ved at man her både kan øke gruppestørrelsen eller korte ned 
på undervisningstiden. Ut fra perspektivene om målstyring og 
effektivisering er det derfor en risiko for at kjerneprogrammet og 
breddeprogrammet kan bli nedprioritert hvis kulturskolene skal 
satse på fordypningsprogrammer. 

En annen utfordring for kulturskolen er hvordan visjonen om 
å være for alle skal kombineres med det å selektere elever til et 

fordypningsprogram. Tradisjonelt har kulturskolen tatt opp elever 
kun basert på en søknad, men nå foreslås det i rammeplanen at 
tilgangen til fordypningsprogrammet skal reguleres gjennom opp- 
taksprøver for å finne de elevene som har «særlig interesse og forut- 
setninger for å arbeide med faget» (Norsk kulturskoleråd, 2016, s. 
11). I en utvelgelsesprosess vil det kunne være åpne og mer skjulte 
seleksjonsmekanismer i spill som vil påvirke både hvilke elever som 
er motivert for å søke fordypningsprogrammet, og hvilke egenska- 
per og ferdigheter som verdsettes av en opptaksjury. Programmets 
kostnader er noe av det første som kan avgjøre om en elev søker 
eller ikke. Flere kulturskoler (Jordhus-Lier, 2017), og også Ad 
Astra, tar dobbelt pris for elever som innvilges dobbelt spilletime, 
mens teoriundervisning og ukentlige samlinger på fordypnings- 
program i hovedsak er gratis. Selv om en kulturskoleplass koster 
lite sammenlignet med privatundervisning kan dobbelt elevbeta- 
ling like fullt fungere selekterende, både ved at noen familier ikke 
vil ha råd til det, mens andre familier ikke vil prioritere det fordi 
de ikke ser verdien av ekstra lange spilletimer. Opptaksprøver er i 
utgangspunktet en åpen seleksjonsprosess der alle som ønsker det, 
kan møte opp og vurderes på samme grunnlag av en jury. Hvordan 
vurderingen skjer, er imidlertid i mange tilfeller en mer skjult pro- 
sess i og med at det hovedsakelig er non-verbale uttrykk som skal 
vurderes (Vinge, 2014). Hvordan skal oppnådd nivå, potensial, 
interesse og vilje til å jobbe vurderes, og hvem skal foreta en slik 
vurdering? Ad Astra ønsker de «ivrigste og flinkeste» elevene, og et 
viktig utvalgskriterium har derfor vært motivasjon. Å ha motiva- 
sjon som et utvalgskriterium fungerer hvis antall motiverte elever 
står i samsvar med antall plasser på fordypningsprogrammet. Hvis 
mange ønsker en plass på fordypningsprogrammet, må man imid- 
lertid legge større vekt på det andre kriteriet, altså hvem som er 
«flinkest». Men hva er det man måler når man ser etter de flin- 
keste elevene? Stabell viser i sin studie til at identifikasjon av talent 

er en viktig del av opptaksprovene til nasjonale talentprogram- 
mer. Talent beskrives av informantene i studien som noe som kan 
ses i «en naturlig frasering», i «intuisjon», «en personlig klang», 
men innholdet i slike utsagn blir sjelden artikulert (Stabell, 2017). 
Prosjektlederen for Ad Astra og andre aktører i kulturskolefeltet 
er varsomme med å bruke begrepet talent. Likevel er tenknin- 
gen til stede når man omtaler elever som musikalske eller velger 
ut enkeltelever inne på programmet som får et ekstra tilbud, slik 
noen av Ad Astra-elevene får gjennom IRIS kammerorkester eller 
Ad Astra Mentor. En forståelse av talent som noe medfødt viser seg 
også i kulturskolens rammeplan (Norsk kulturskoleråd, 2016, s. 45, 
vår utheving) der det står at «musikktilbudet skal sørge for at alle 
elever får utnyttet sitt potensial så langt som overhodet mulig» og at 
«læringssynet tilsier at alle unge har et iboende potensial for sang og 
spill; opplæringen er talentutvikling fra første stund». Forskningen 
rundt talent og ekspertise har imidlertid ikke klart å påvise at det er 
noe medfødt som skiller dem som lykkes som profesjonelle musi- 
kere fra dem som ikke gjør det. Det som derimot er blitt påvist, er 
betydningen av en tidlig start på instrumentet, mange timer med 
øving og dyktige lærere i de forskjellige fasene av en elevs utvikling 
(Ericsson mfl. 1993; Howe, Davidson og Sloboda, 1998; Sosniak, 
1985). Om man ser på talent som et resultat av tid brukt på instru- 
mentet og tilgang til gode læringsmuligheter, eller om man ser på 
det som noe medfødt, vil kunne ha konsekvenser for hvilke elever 
som vurderes som «flinkest» på en opptaksprøve, og hvilke det er 
«verdt» å satse på. Det kan være et dilemma at opptaksprøvene ikke 
fanger opp dem som har hatt en senere start på instrumentet, og 
som derfor ikke framstår som like lysende talenter som sine jevn- 
aldrende på en opptaksprøve. Et annet dilemma er at det som kan 
observeres på en opptaksprøve, bare er et utsnitt av en elevs kom- 
petanse, og at elevens prestasjoner, og dermed sjanser for å komme 
inn, vil preges av faktorer som nervøsitet og grad av forberedelse. 

I tillegg til at apne og skjulte seleksjonsmekanismer regulerer 
tilgangen til fordypningsprogrammet, vil læringskulturen som pre- 
ger kulturskolen muliggjøre og verdsette enkelte typer kunnskap 
og læringsformer, mens andre usynliggjøres eller blir uvesentlige. 
Spørsmål i tilknytning til dette er hva kulturskolens fordypningspro- 
gram skal være og hvem det skal være for. «De dedikerte nasjonale 
talentutviklingsprogrammene trenger først og fremst rekrutter, ikke 
konkurrenter», står det i en av rapportene fra Ad Astra (Thoresen, 
2016, s. 18). Et av målene til Ad Astra har derfor vært å fylle det som 
blir beskrevet som et stort gap i nivå mellom elevene på talentut- 
viklingsprogrammene og kulturskoleelever flest. Hvis kulturskolens 
fordypningsprogram skal være en rekrutteringsarena for nasjo- 
nale talentprogram, er det nærliggende å tenke at undervisningen 
bør fokusere på å gi elever nødvendig kompetanse for å lykkes på 
opptaksprøven til et av de nasjonale programmene. Da vil spesiali- 
seringsdiskursen, kjennetegnet av en smal fordypning på ett instru- 
ment innen én sjanger, individualisme og egeninnsats, også bli 
sentral i fordypningsprogrammene. Det er da en fare for at kunnska- 
per og verdier som mangfold i form av for eksempel sjangerbredde 
og allsidighet og kreativt arbeid med musikk usynliggjøres eller blir 
mindre viktig. Vi ser dermed at en av kulturskolens utfordringer blir 
å skape en læringskultur der det er mange måter å lykkes på, og der 
ulike kompetanser anses som verdifulle. I og med at kulturskolen har 
en posisjon som lovpålagt arena for barn og unges opplæring i kunst 
og kultur, kan man også argumentere for at den har et større ansvar 
for bredde og mangfold, også når det gjelder fordypning, enn det de 
nasjonale talentutviklingsprogrammene har. 


Fordypningsprogram i bredden og for bredden? 


Til slutt ønsker vi å diskutere hvordan et fordypningsprogram i kul- 
turskolen kan forstås som breddefordypning ved å se på hvilke ulike 

betydninger dette begrepet kan ha. Ad Astra omtales av prosjektlede- 
ren som en form for «breddefordypning», ved at programmet har gitt 
mange elever tilbud om fordypning. Bredde forstas her i relasjon til de 
nasjonale talentprogrammene, der det kun er noen fa elever fra hver 
kulturskole som er gode nok til a komme inn. Vi mener at «breddefor- 
dypning», altså en kombinasjon av bredde og fordypning, videre kan 
ivaretas på minst tre måter ved innføringen av fordypningsprogram i 
kulturskolen. For det første ved at kulturskolens tilbud sett under ett 
blir bredere og mer variert med innføringen av fordypningsprogram, 
og derfor vil kunne treffe flere elevgrupper. For det andre ved at det 
tilbys muligheter for fordypning i ulike sjangre, på alle instrumen- 
ter, og at de ulike tilbudene blir utformet ut fra områdets egenart. Et 
fordypningsprogram for rytmiske musikere vil sannsynligvis ønske å 
ha andre opptaksprøver, annet innhold og andre organiseringsmåter 
sammenlignet med et klassisk fordypningsprogram. Det tredje aspek- 
tet ved breddefordypning er at fordypning ikke trenger å innebære 
spesialisering på ett instrument innen én sjanger, slik det fungerer på 
de nasjonale talentutviklingsprogrammene. I tillegg til en smal, spisset 
fordypning kan man se for seg muligheten for å kunne fordype seg 
bredt: at fordypningsprogrammet også kan være for dem som ønsker 
å bruke tid på å opparbeide seg en bred sjangerkompetanse, lære seg 
komposisjon eller lære seg mange instrumenter. Dette trenger imid- 
lertid ikke utelukke fordypning, progresjon og egeninnsats, som er 
viktige aspekter ved spesialiseringsdiskursen, og som også bør være til 
stede i et bredt fordypningsprogram. 


Oppsummering 


Vi har i denne artikkelen drøftet muligheter og utfordringer ved å 
innlemme fordypningsprogrammer i kulturskolen, eksemplifisert 
gjennom pilotprosjektet Ad Astra. Vi har vist hvordan kulturskolens 
fordypningsprogram kan forstås som et breddefordypningsprogram, 

der det bade handler om 4 gi et tilbud til mange elever, et variert 
tilbud av områder å fordype seg i, og der det er mulig å fordype seg 
både bredt og mer spisset. Innføring av fordypningsprogrammer 
vil da kunne bidra til at kulturskolen både får et mer mangfoldig 
tilbud, og at tilgjengeligheten til fordypning øker, altså to sentrale 
aspekter ved breddediskursen, som beskrevet tidligere. Samtidig vil 
spesialiseringsdiskursen også være til stede ved at et fordypnings- 
program krever at elevene må legge ned en betydelig egeninnsats 
og der progresjon blir viktig. 

Ad Astra er et eksempel på et breddefordypningsprogram der 
mange elever har fått et utvidet tilbud, og der samarbeidet med 
eksterne aktører og ekstra bevilgninger har gitt mulighet til å arrangere 
mesterklasser, orkester, konserter og fellesturer, noe prosjektleder vur- 
derer som vesentlig for det programmet har fått til. Hvis kulturskolene 
skal implementere fordypningsprogrammer innenfor de eksisterende 
økonomiske rammene, vil det være en risiko for at effektiviserings- 
tiltak på breddeprogrammet og kjerneprogrammet blir det som skal 
finansiere fordypningsprogrammet, eller at elevbetalingen for å være 
med på fordypningsprogrammet blir så høy at den ekskluderer elever 
fra å søke seg dit. Prosjektleder for Ad Astra beskriver videre noen 
av de utfordringene som ligger i å utforme et fordypningsprogram 
der også elever som tilhører andre sjangre enn klassisk kan føle seg 
hjemme, samt utfordringene som ligger i det å endre en læringskultur, 
både innad blant lærerne på kulturskolene, men også overfor elevene 
og foresatte. Å delta på et fordypningsprogram er ikke bare et tilbud til 
eleven; det er også en forpliktelse om økt egeninnsats og krever der- 
med mer oppfølging og innsats fra både elever og foreldre. 

Kulturskolens fordypningsprogram vil forhåpentligvis gi både 
flere og bedre kvalifiserte søkere til høyere musikkutdanning. 
Imidlertid ser vi det som minst like viktig at flere barn og unge gjen- 
nom deltakelse på fordypningsprogrammet vil få oppleve gleden 
ved å mestre et instrument og få positive musikalske opplevelser 

bade alene og i samspill med andre. For noen av elevene vil det gi 
et grunnlag og en inspirasjon til å gå videre til høyere musikkut- 
danning, men dette bør ikke være det eneste målet med et fordyp- 


ningsprogram i kulturskolen. 

Abstract 


The following chapter outlines similarities and differences between two 
different models in music education in Norway regarding purpose, 
ideology and practice. The IRIS project has been executed as a regional 
project in Buskerud, Telemark and Vestfold in the period between 2014 
and 2016, with three sub-projects based on region adherence and target 
groups, the research network IRISforsk and parallel educational measu- 
res across the region. The other model, Trondheimspyramiden, is a local 
model that has grown out of the municipal school of performing arts in 
Trondheim since its founding in 1973. The common denominator is an 
ideology where both breadth and depth focused education is present 
within one education system, where one affects the other. The purpose 
of this article is to illustrate a co-play between breadth and depth in an 
organizational pyramid, in two different models. The basis for compari- 
son is data from interviews and public documents. I have presented the 
three main terms in light of social development theory, organizational 


theory and skill development theory to contextualize them. 

Innledning 


Dette kapitlet gir en komparativ beskrivelse av hvordan bredde og 
fordypning samspiller i to modeller fra kulturskolefeltet: det regio- 
nale IRIS-prosjektet og den lokalt situerte Trondheimspyramiden, 
med tanke på både ideologi, formål og praksis. De viktigste felles- 
nevnerne for modellene er at de tilbyr både bredde- og fordypning, 
og at de bygger på et omfattende samspill på flere nivåer: musikalsk, 
organisatorisk, kompetanse- og nettverksmessig (Hølås, Viken og 
Waage, 2014). Grunnlaget for sammenligningen er et intervjuma- 
teriale fra FoU-prosjektet Trondheimspyramiden, gjennomført av 
Hølås, Viken og Waage i 2014, og et intervju av en nøkkelperson i 
IRIS-prosjektet fra 2016. 

Hensikten med dette FoU-prosjektet var å finne ut hva 
Trondheimspyramiden kan lære oss om organisering av stryke- 
opplæringen for ungdom i Trondheim (Hølås mfl., 2014, s. 4). 
For å belyse hva det var som gjorde disse begrepene viktige fra 
så mange sider som mulig, tok dette prosjektet utgangspunkt i en 
kvalitativ casestudie med semistrukturerte intervjuer og et sosial- 
konstruktivistisk vitenskapsperspektiv (Kvale og Brinkmann, 2009; 
Ringdal, 2013). Respondentene var lærere i Trondheimspyramiden 
og profesjonelle musikere som har fulgt modellen helt eller delvis 
i opplæringen sin. Jeg har i denne artikkelen benyttet datamateria- 
let fra FoU-undersøkelsen, og mitt bidrag til IRISforsk har gått ut 
på å se på dette, samt prosjektet i seg selv i lys av begrepene ideo- 
logi, formål og praksis, for deretter å sammenligne funnene med 
IRIS-prosjektet. 


De to modellene 


Under Trondheim Kammermusikkfestival 2015 var en av 
konsertene på programmet en jubileumsgalla der Kåre Opdal 
ble utnevnt til ridder av St. Olavs orden for sin innsats for 

kulturskoleutviklingen i Norge. Pa konserten ble et helt kultur- 
skolesystem - Trondheimspyramiden - hedret. Store som sma 
opptradte bade sammen og etter hverandre pa scenen, fra de 
yngste spirene pa minifiolin til tidligere elever som har tatt veien 
ut i yrkeslivet som musikere. Gallaen het «Jeg kan spille fiolin» 
etter Opdals minifiolinsang pa i alt 13 noter. Det enkle stykket 
bandt sammen sentrale elementer ved Trondheimspyramiden: 
bredde- og talentutvikling," og ikke minst ble musikkglede og 
engasjement synlig. Navnet IRIS er inspirert av den samme 
sammenbindingen og kommer fra den greske gudinnen Iris, 
som personifiserer regnbuen, og den anatomiske iris, som defi- 


nerer øyefargen. 


IRIS-prosjektet 


Rut Jorunn Rønning beskriver i kapittel 1 i denne antologien 
IRIS-prosjektets bakgrunn, innhold og omfang, hvor hun reflek- 
terer over og drøfter ulike elementer i prosjektet. IRIS-prosjektet 
pågikk i tre år mellom 2014 og 2016. Formålet var å gi et løft 
for musikkopplæringen for barn og unge i Buskerud/Telemark/ 
Vestfold (BTV-regionen). Dette ble gjort i et samarbeid mellom 
Sparebankstiftelsen DNB ved datterselskapet Dextra Musica og føl- 
gende delprosjekter hvor i alt 34 kommuner inngikk i samarbeidet 
(www.irisprosjektet.no): 


e Vestregionens ungdomssymfoniorkester og de berørte med- 
lemskommuner og kulturskoler. 

e Sandefjord kulturskole i samhandling med det frivillige musikk- 
liv i Vestfold- og Grenlandsomradet. 

e El Sistema-virksomhet i regi av Norsk kulturskoleråd BTV. 


1 Heretter «bredde og fordypning» i tråd med begrepsbruken i rammeplan for kul- 
turskolen, Mangfold og fordypning (Norsk kulturskoleråd, 2016). 

Figur I Læringsarenaene i IRIS-prosjektet fra bredde til fordypning. 


Disse tre delprosjektene samarbeidet om rekruttering, bredde- og 
fordypningstilbud, pedagogisk kompetanseutvikling, erfarings- 
spredning og formidlingskompetansei store deler av BT V-regionen. 
Flere av komponentene i IRIS-prosjektet gikk på tvers av delpro- 
sjektene, for eksempel storkonsert, regiontreff, pedagogiske tiltak 
og prosjekter som Ad Astra’. Nettverket av læringsarenaer i pro- 
sjektet kan illustreres i følgende modell: 

El Sistema oppstod i Venezuela, grunnlagt av José Antonio 
Abreui1975 og har hatt statlig finansiering siden 1976. Systemet 
lyktes med å bekjempe fattigdom og ungdomskriminalitet ved å 
få titusener av barn inn i orkestre. Abreus’ modell var basert pa 


en grunntanke om at musikk er uvurderlig for sosial utvikling 


2 Ad Astra er et samarbeidsprosjekt mellom kulturskolene i Sandefjord, Larvik, 
Stokke og musikklinjen ved Sandefjord videregående skole (SVGS). 

fordi den representerer hoye verdier innen solidaritet, harmoni 
og empati. El Sistema-systemet er senere blitt kritisert for kon- 
servative holdninger, svert hoy grad av disiplinering og kon- 
kurranse. Imidlertid er det andre som har uttrykt begeistring for 
samfunnsverdiene, musikksynet og nettverksbyggingen (Fink, 
2016), og systemet har vært en inspirasjon for lignende model- 
ler i flere land. El Sistema Norge oppstod som pilotprosjekt i 
2012, der målet var å gi alle barn, uavhengig av bakgrunn og 
nasjonalitet, muligheten til å lære å spille et instrument gratis. 
I trad med Abreus’ ideologi om musikk som sosialt verktøy, 
skal systemet kunne utvikle barns selvtillit, mestringsfølelse og 
verdighet. 

Grunntanken i El Sistema har ligget til grunn for hele IRIS- 
prosjektet. Det at elevene skal spille sammen på alle nivåer, med 
tilpassede stemmer slik at de helt ferske kan spille sammen med 
de mest erfarne. Det har også vært lagt vekt på at elevene har kun- 
net ha med lærere fra forskjellige regionale El Sistema-aktiviteter 
til fagdager, for å skape en felles arena for de lærerne som ellers 
ofte jobber mest på egen hånd. Utover dette har det vært arran- 
gert regiontreff, både for El Sistema-orkestrene og de eksisterende 
ungdomsorkestrene. Aktiviteter på tvers av delprosjektene var 
en av forutsetningene for prosjektet, og så mange som mulig av 
både elever og lærere i de inkluderte kommunene fikk tilbud om 
å delta. 


Trondheimspyramiden 

Trondheimspyramiden er et systematisk og bredt opplærings- og 
utdanningssystem for strykere i Trondheim. Systemet blir kalt 
Trondheimspyramiden fordi det går fra en bred bunn i minifiolin- 
opplegget i 4-5-års alder, helt til spissen som peker inn i kamme- 
rorkesteret TrondheimSolistene i voksen alder (Hølås mfl., 2014, s. 
4-5; Oddane og Wennes, 2015). Dette kan illustreres slik: 

TrondheimSolistene 


| JuniorSolistene | 


Å 
I 


| Lordagsskolen ) [ uresomoros| 
t 


i] 


| Skoleorkestre ) 


7 


| Filiokus | 


Storgruppa 
| Minifiolin | 


Figur 2 Læringsarenaene i Trondheimspyramiden fra bredde til fordypning. 


Minifiolin er begynnerfasen for de aller yngste som begynner i 
kulturskolen, helt ned til 4-5 år, med oppmøte tidlig om morgenen 
med en foresatt før de drar i barnehagen. Storgruppa er en sam- 
ling nybegynnere i aldersgruppen 7-8 år, med oppmøte én gang 
i uken, og Filiokus er et rekrutteringsprosjekt til skoleorkestrene 
rundt omkring i bydelene. Skoleorkestrene styres av ivrige foreldre 
og ildsjeler i samarbeid med kulturskolen. Disse er for de elevene 
som ønsker noe mer enn fiolinundervisningen på kulturskolen, og 
er — avhengig av antall medlemmer i hvert enkelt orkester — inn- 
delt etter alder og nivå. Lørdagsskolen er et tilbud ved kultursko- 
len for de aller mest motiverte elevene, hvor de må gjennom et 
prøvespill før de kan begynne. De får musikkteoriundervisning, 
utvidet undervisningstid og trening i å spille kammermusikk og i 
symfoniorkester. De som ikke ønsker å delta på Lørdagsskolen, kan 

fa tilbud om å delta på et mindre omfattende Ungdomsprosjekt. 
JuniorSolistene er et kammerorkester i TrondheimSolistenes regi 
og utgjør spissen av pyramidemodellen sammen med disse. 


Forskjeller og likheter 


Dette avsnittet beskriver visjoner, mål og prioriteringer som ligger til 
grunn i de to modellene. I begge modellene er det tydelig at de sosi- 
ale aspektene gis stor vekt, både administrativt og pedagogisk. I sosi- 
ale praksiser blir kunnskap konstruert gjennom praktiske aktiviteter 
hvor flere samhandler (Skaalvik og Skaalvik, 2013), og læringen blir 
til som et resultat av interaksjon sammen med andre, for eksempel 
gjennom en dialog hvor elevene oppnår eller finner ut noe sammen 
som de kanskje ikke ville kommet frem til på egen hånd. 


Ideologi 

I sosiokulturell læringsteori, basert på Vygotskijs tenkning, blir 
læring betraktet som et sosialt fenomen hvor all menneskelig akti- 
vitet skjer i sosiale og kulturelle sammenhenger (Vygotskij, Kozulin, 
Hanfmann og Vakar, 2012). Omverdenen blir tolket for oss gjen- 
nom samspill med andre i kulturen vår. Kulturen vi lever i bestem- 
mer hva og hvordan vi lærer om verden, hvilke holdninger som 
er viktige og hvilke ferdigheter som fremmer disse holdningene. 
Relasjoner, interaksjon, samspill og gruppeprosesser anses derfor 
å være essensielt for læring. Vygotskij mfl. (2012) hevder videre at 
interaksjon med mennesker som er på et høyere utviklingstrinn, er 
det som gir de beste utviklingsvilkårene. 

Et viktig aspekt ved IRIS-prosjektet har vært å skape samhand- 
lings- og samarbeidsarenaer mellom de forskjellige delprosjektene 
og delprosjektlederne. Mange av de involverte lærerne er ansatt i 
deltidsstillinger med lave stillingsprosenter, og det har krevd en 
del ekstra ressurser å samle dem og få til felles prosjekter på tvers 

av delprosjektene. Blant annet til oppfolgingsansvar for de store 
arrangementene, for eksempel IRIS Kammerorkester som har opp- 
statt underveis, og som na er i gang med sitt andre prosjekt. Totalt 
sett har den samlede virksomheten fort til en del arbeid utover den 
ressursen som har veert tilgjengelig, som ikke nodvendigvis har 
veert tildelt noen konkrete roller. Med andre ord finnes det et bredt 
og visjonært engasjement for prosjektet, som gjør at flere tar pa seg 
oppgaver og ansvar som det ikke nødvendigvis finnes ressurser til. 
På samme måte synliggjorde intervjuene i Trondheimspyramiden 
lignende engasjement. Visjonen og engasjementet for verdiene var 
tydelig, især ved at alle intervjuobjektene trakk frem Kåre Opdal. De 
uttalte seg som videreformidlere av hans budskap om at alle men- 
nesker er musikalske og skal få et musikktilbud. Dette tilbudet skulle 
være best mulig, rimeligst mulig for brukerne - og for flest mulig. 
Dette er en ideologi som er gjennomgående både for IRIS-prosjektet 
og Trondheimspyramiden: Alle som vil, kan få drive med musikk og 
få muligheten til å utvikle seg opp til et profesjonelt nivå. 
Nettverksbyggingen i oppstartsfasen ble omtalt som essensiell 
for å oppnå kommunikasjon og samarbeid, hvor personer med 
lignende ideologi ble mobilisert (Asbjørg Haugan, Bjarne Fiskum, 
Harry Rishaug, Sven Olav Lyngstad mfl.). I begge modellene har 
ønsket vært å oppnå nettopp et bevisst og målrettet samarbeid mel- 
lom mennesker over tid, og i FoU-prosjektet er det mange uttalelser 
som peker på at «visjonærvirksomhet» var en avgjørende faktor for 
å oppnå dette: «Han visste hvem han skulle spille på. Han rekrut- 
terte de fire første undervisningsinspektørene [...] folk som brant 
for de samme ideene som han selv [...] Han plukket inn eksper- 
ter fra ulike områder og var veldig flink til å få til komplementære 
former for kunnskap» (Torild Oddane om Opdal). Et oppfølgings- 
spørsmål til Rønning bekreftet dette også for IRIS-prosjektets del. 
Spørsmålet: «[...] i virksomheten med å samle delprosjektene og 
prosjektlederne, har du måttet gå mye utover den ressursen du har 

hatt tilgjengelig til å arbeide med dette?», ble uten videre besvart 
med et raskt «Ja!». Vi kan altså si at det samme visjonære engasje- 
mentet, basert på en forestilling om at alle barn har rett til gode are- 
naer for musikkutvikling fra nybegynner og til profesjonell, altså 
den samme ideologien, ligger til grunn for begge kulturskolemo- 
dellene. Engasjement fra lærerne og ledelsen fører til at modellene 
blir videreutviklet, og at lærerne streber etter å gi et tilbud som er 
mest mulig tilpasset den individuelle elevens utviklingsmessige og 
kulturelle forutsetninger. 

Allerede i begynnelsen av FoU-prosjektet så vi en tydelig vekt- 
legging av aldersblanding i eksisterende litteratur, hvor beskrivel- 
sen av en underskog som grobunn for voksende trær ble brukt 
som metafor på et system hvor bredde og fordypning har like stor 
vekt. Kunstnerisk leder for JuniorSolistene og leder for Trondheim 
Kammermusikkfestival forteller om sin opplevelse av denne alders- 
blandingen: «[Vi] lærte like mye av hverandre som av lærerne. [Vi 
ble] inspirert av de som fikk til litt mer, de som var eldre; vi prøvde 
ut ting sammen hele tiden» (Waagen, 2012, s. 124). I et av inter- 
vjuene med lærere i Trondheimspyramiden kom det også frem at 
sosialisering gjennom konsertering er særlig viktig det første året: 
«Da lærer elevene å stå pent, de blir spente og føler at "nå gjel- 
der det!» Ved spørsmål om bruken av profesjonelle musikere fra 
Dextra Musica i prosjektet, spesielt i IRIS Kammerorkester, svarte 
Rønning: 


«Det jeg synes er spesielt fint å kunne dra frem, er IRIS Kammeror- 
kester som et eksempel på hvordan det har vært jobbet, fordi det har 
vært en [...] bevisst bruk av unge Dextra-musikere. De som er unge, 
men som har et veldig høyt nivå [...] er i samspill med kulturskole- 
elever som ligger på et lavere nivå og er litt yngre. Det har vært helt 
utrolig fint å se nærheten i alder, beundringen kulturskoleelevene 
får til Dextra-musikerne og omsorgen og ansvaret til Dextra-musi- 


kerne, og hvor godt det fungerer.» 

Dette er i tråd med sosiokulturell læringsteori, hvor kunn- 
skap sees konstruert gjennom samhandling. Ved å samhandle 
med andre får elevene holdninger, ferdigheter og kunnskap om 
musikk som de ikke hadde fått på egen hånd. De forskjellige for- 
mene for samspill og gruppeundervisning som tilbys i kultur- 
skolemodellene, åpner for mange slike læringsarenaer, hvor det 
sosiale og musikalske læringsutbyttet er stort. Gjennom sam- 
spill er elevene aktive, de spiller på instrumentet og blir vant til 
å jobbe i team, trener sin oppmerksomhet gjennom å se og høre 
på de andre elevene, samtidig som de opplever viktigheten av 
sitt eget bidrag. 


Formål 


Bredde- og fordypningstilbud i kulturskolen handler om å la indi- 
videt utfolde seg. Med fordypning investeres mer tid, og det stil- 
les høyere krav til læringsutbytte, mens bredde skal være for så 
mange som mulig, og på en så rimelig måte som mulig for bruke- 
ren. Det er en tydelig sammenheng mellom disse. Gjennom å gi 
flere et grunntilbud, kan også flere talenter bli oppdaget, og høyere 
krav til læring og nivå i et fordypningssystem kan igjen motivere 
til bred rekruttering ved at det oppstår rollemodeller som er syn- 
lige for bredden. Hubert L. og Stuart E. Dreyfus’ (1988) modell for 
ferdighetsutvikling belyser målene i de ulike nivåene og tydeliggjør 
overgangen mellom bredde og fordypning: 

Gjennom gruppeundervisning, kammermusikk og skoleorkester 
er målet å skape et sosialt orkestermiljø. Orkestererfaring alle- 
rede fra elevene er unge, blir vektlagt i Trondheimspyramiden, 
og allerede i det andre året spiller elevene i orkester. Et av inter- 
vjuobjektene i FoU-prosjektet sa at det er en intensjon om å tilby 
undervisning i elevenes nærmiljø, men etter hvert vil de med spe- 
siell interesse også møte likesinnede fra andre bydeler. Videre er det 
etablert prøvespill til Lørdagsskolen, hvor det blir vektlagt at det 

5. Ekspert 


| 


4. Dyktig utøver 


| 


3. Kompetent utøver 


| 


2. Viderekommen begynner 


| 


1. Nybegynner 


Figur 3 Tilpasset modell for ferdighetsutvikling i pyramideform? 


skal være en god, trygg og lærerik opplevelse. I IRIS-prosjektet er 
det ikke prøvespill til IRIS Kammerorkester, noe som gjør at møtet 
mellom likesinnede elever kan skje tidligere. Her er det en klar 
intensjon i begge modellene om å la nivåene i ferdighetspyramiden 
møtes.Flere av intervjuobjektene i FoU-prosjektet snakket mye om 
vektleggingen av trivsel i Trondheimspyramiden. Barna skal ha det 
gøy med lek som stimuleres gjennom undervisningsstoff som er 
artig å synge, artig å spille og artig å høre på. Med lek og variasjon 
i fokus kan lærerne holde konsentrasjonsnivået oppe og motivere 
til mye spilling i løpet av en time. Lek er en faktor i sosiokulturell 
læring som ikke er hovedsaken her, men som det kan være interes- 
sant å forske på i forbindelse med bredde og fordypning. 

I begge modellene har det blitt jobbet målrettet med å opprette gode 
nettverk og forbindelser for å oppnå nær kontakt mellom nivåene i 


3 Figurtittel forfatters oversettelse, inspirert av Dreyfus og Dreyfus (1988, s. 22-24) 

ferdighetsutviklingsmodellen. Gruppeundervisningen og orkestrene 
skal fungere som praksisfellesskap hvor elevene deltar over lengre 
perioder. For enkelte elever vil dette foregå gjennom hele musikk- 
opplæringen og et helt utdanningsforløp. I JuniorSolistene og IRIS 
Kammerorkester er det en bevisst tanke at det skal oppstå en yrkes- 
sosialisering, hvor både eldre medelever og profesjonelle musikere 
fungerer som kyndige rollemodeller i det øvre sjiktet av pyramiden. 


Praksis 

For å sette nettverksbygging som suksessfaktor for realiseringen av 
en ideologi i en relevant kontekst, belyser jeg nettverkene og struktu- 
rene omkring praksisen i en organisasjonsteoretisk referanseramme. 
Aakerøe (1997) sier at organisasjoner er bevisste og målrettede sam- 
arbeid mellom mennesker over tid, og de er gjerne hierarkisk opp- 
bygd med over- og underordnede i pyramideform. I både bredde- og 
fordypningsbegrepet, ferdighetsutvikling og organisasjonsteori er 
denne pyramideformen sentral, og det er med bakgrunn i denne 
sammenhengen at begrepet kulturskolemodell er tatt i bruk. De ulike 
kulturskolene har interne makt-, ansvars- og innflytelsesnettverk i 
både spisse og flatere pyramider, men kulturskolenes mål om å tilby 
bredde og/eller fordypning gjør at de danner samarbeidsnettverk 
mellom flere organisasjoner i omgivelsene sine. 

For å skape nettverk for kommunikasjon og samarbeid finnes det 
flere slike forbindelser i de to modellene. I begge modellene foregår 
det også kontinuerlig nettverksbygging mot bystyrer, Norsk kultur- 
skoleråd, Kulturrådet og ikke minst lærerne og ferdighetsnivåene 
dem imellom. Nettverkene går på kryss og tvers for å skape et hel- 
hetlig undervisningstilbud, noe Oddane la vekt på i sitt intervju: 


«Med tanke på forskningen i næringslivet, dette her med at skal man 
bli god til noe, så må man samarbeide med andre bedrifter, [for] 


det er ingen som kan bli gode alene. Hele Trondheimspyramiden og 

undervisningsopplegget, det er jo et kjempestort nettverk av både 
det som skjer i kulturskolen med kulturskolelærere som er ansatt, 


men også med det som foregår utenfor [...]» 


Den viktigste strukturelle forskjellen mellom modellene er 
omfanget. Mens IRIS-prosjektet foregår på et regionalt nivå i 
en fastsatt periode, er Trondheimspyramiden er en lokal modell 
som har vært i drift siden 1973, hvor én undervisningsinsti- 
tusjon, Trondheim Kommunale Kulturskole, utgjør den stør- 
ste seksjonen. Det kan imidlertid bli interessant å følge med 
på hva som skjer i kjølvannet av IRIS-prosjektet; hvor mye av 
aktivitetene og organisasjonen som vil bestå. Dette vil avhenge 
av om kommunene og andre aktører går inn med midler for 
å sikre videre drift. Begge modellene har store ressursbehov. 
IRIS-prosjektet har vært avhengig av samarbeidsavtaler, mens 
Trondheimspyramiden hovedsakelig er en del av den kommu- 
nale kulturskolens budsjett, med stor grad av foreldreengasje- 
ment gjennom bydelsorkestrene. 

Trondheimspyramiden er geografisk så komprimert at det er 
en viss samlokalisering, noe som gjør at de forskjellige ferdighets- 
nivåene møtes i felles lokaler og deltar på hverandres arrangemen- 
ter. Dette er ikke like enkelt å få til i et regionalt prosjekt. Hvorvidt 
denne faktoren er et suksesskriterium, har vært diskutert for 
Trondheimspyramidens del (Hølås mfl., 2014). Det at IRIS-prosjektet 
og Trondheimspyramiden har så mange fellesnevnere, men skiller 
seg fra hverandre i forhold til grad av samlokalisering, gir en variabel 
det er mulig å kontrollere i videre forskning og undersøkelser. 


Oppsummering 


I dette kapitlet har jeg sett på kulturskolemodeller, IRIS-prosjektet 
og Trondheimspyramiden i forhold til ideologi, formål og prak- 
sis. Om Trondheimspyramiden er det tidligere konkludert med at 

modellen kan ha overforingsverdi til andre steder og opplærings- 
systemer, for eksempel innen idrett, kunst og akademia (Hølås mfl., 
2014). Dette vil også kunne være tilfelle for IRIS-prosjektet, og noe 
av formålet med å sammenligne disse to modellene i denne artik- 
kelen har vært å motivere til videre samarbeids- og nettverksbyg- 
ging, ikke bare i kulturskolemodeller som dette, men også mellom 
dem. I sammenligningen har jeg belyst sentrale faktorer som kan 
være suksesskriterier når målet er å tilby bredde og fordypning. Jeg 
har forsøkt å vise hvordan bredde og/eller fordypning er sammen- 
filtret, og at dette speiles både i praksis, i formål og ideologi. 

De tydeligste likhetene mellom modellene er det bakenforlig- 
gende visjonære engasjementet som overgår knapphet på tids- eller 
økonomiske ressurser, utstrakt bruk av samspill, men samtidig 
med mulighet for individuell oppfølging når ferdighetsnivået til- 
sier det, samt et målrettet fokus på samarbeidsnettverk for ledere 
og pedagoger. 

gruppeundervisning 

Abstract 


This article explores violin teachers understanding of a group of 
El Sistema student's competence. In semi-structured, qualitative 
research interviews five violin teachers discuss what violin students 
should learn the first two or three years of learning, the competence 
of a group of El Sistema students, and the possible connections bet- 


ween the students’ competence and group teaching. Compared to 

students receiving individual lessons in the municipal music and 
arts schools, the teachers assess the El Sistema students to be better 
on playing together and on taking musical cues, but to have poorer 
technical skills. Based on the interviews, three pairs of opposites are 
presented: Group teaching and individual teaching, focus on techni- 
cal skills and focus on musicianship, and music understood as an 
object and music understood as an activity. Inspired by Angelo 's 
(2013) analysis of a jazz pedagogue’s philosophy of work, I concep- 
tualize these pairs as binary pivots. I then move on to discuss if the 
teachers’ professional competence may influence their perceptions 
of the possibilities and restrictions in a group teaching setting. Two 
central official documents regarding the municipal music and arts 
schools in Norway and Sweden have conflicting views of group 
teaching, and I argue that the concept of binary pivots can be rele- 


vant for how we understand and discuss instrumental teaching. 


Innleiing 


Den siste tonen fra forspelet kling ut og ei lita hand sprett opp: 
«Everts lille ape på E-strengen?» «Yes!», svarar læraren og speler for- 
spelet ein gong til medan fiolinelevane gjer seg klare. Ein elev står 
med rak rygg og fiolinen høgt. Eleven ved sida av har fiolinen ned 
som eit slips. Ein tredje elev smådansar og svingar heile kroppen frå 
side til side. Men akkurat i det forspelet er slutt har alle bogen på 
E-strengen, og dei begynner på Everts lille ape heilt på likt. 


Elevane eg skildrar er El Sistema-elevar som får fiolinunder- 
visning to gonger i veka i grupper på om lag 15 elevar. Denne 
artikkelen handlar om instrumentalelevar sin kompetanse og 
undervisningsforma gruppeundervisning. Fem fiolinpedagogar 
med undervisningserfaring frå kulturskole og El Sistema fortel 
om kva dei meiner at fiolinelevar bør kunne, kva dei oppfattar 

at ei gruppe El Sistema-elevar kan, og kva dei tenker om saman- 
hengen mellom gruppeundervisning og elevane sin kompetanse. 
Problemstillinga er: Korleis set fem fiolinpedagogar kompetansen til 
ei gruppe El Sistema-elevar i samanheng med undervisningsforma 
gruppeundervisning? 

Vidarei denne innleiande delen av artikkelen definerer eg omgrepa 
individuell undervisning og gruppeundervisning, og eg presenterer 
kulturskolen og El Sistema som instrumentalpedagogiske praksisar. 
Deretter etablerer eg ei forståing av omgrepet kompetanse, eg viser til 
to måtar å forstå musikk på (Nielsen, 2010; Small, 1998) og Angelo 
(2013) sitt omgrep binære omdreiingspunkt. Så følgjer ein presenta- 
sjon av dei metodiske vala eg har gjort i innsamlinga av empiri før eg 
presenterer hovudfunna mine. I den siste delen av artikkelen drøftar 
eg funna sett i lys av Angelo (2013), Nielsen (2010) og Small (1998) 
sine tankar. Eg diskuterer om pedagogane sin kompetanse påverkar 
kva moglegheiter dei ser i gruppeundervisning, og viser til ulike syn 
på gruppeundervisning i Norsk kulturskoleråd sin rammeplan for 
kulturskolen (2016) og den svenske utgreiinga En inkluderande kul- 
turskola på egen grund (2016). 


Individuell undervisning og gruppeundervisning 
Eg definerer individuell undervisning som undervisningssituasjonar 
med ein lærar og ein elev. Individuell undervisning inkluderer også 
undervisning i små grupper på to til fire elevar der hovuddelen av 
undervisninga er retta mot ein og ein elev medan dei andre elevane 
er passive tilhøyrarar. Gruppeundervisning er kjenneteikna av at ele- 
vane speler same eller liknande instrument, dei får hovudopplæringa 
på instrumentet i gruppa, følgjer same undervisningsopplegg og er 
stort sett engasjerte i felles aktivitetar gjennom heile undervisnings- 
økta (Dehli, Johnsen og Fostås, 1980, s. 14). Elevane i mi undersø- 
king har fått gruppeundervisning i tråd med denne definisjonen. 

El Sistema og kulturskole 

El Sistema Norge er eit prosjekt som er inspirert av det venezue- 
lanske orkesterprogrammet Fundación Musical Simón Bolivar, 
betre kjend under namnet El Sistema. El Sistema vart starta i 1975, 
og har som mål å skape sosial forandring gjennom musikk (Carlson, 
2015; Creech, Gonzalez-Moreno, Lorenzino og Waitman, 2016). El 
Sistema har inspirert musikkprosjekt i mange land, og skapt mykje 
debatt i musikkverda. Det har fått entusiastisk støtte (sjå til dømes 
Tunstall, 2012) og bitande kritikk (sjå til dømes Baker, 2014). 

Internasjonal forsking på El Sistema har hovudsakleg fokusert 
på dei sosiale sidene ved prosjektet, men det er også gjort noko 
forsking på metodikk, repertoar og læringsutbytte (Creech mfl., 
2016). Lewis, Demie og Rogers (2011) viser at elevar som deltok 
i eit El Sistema-inspirert prosjekt i London, forbetra si evne til 
å synge, halde takt og til å kjenne igjen tonar. Elevane fekk også 
auka kunnskap om musikk og instrumenta i prosjektet. Trinick 
og McNaughton (2013) skildrar kompetansen til elevar i eit El 
Sistema-inspirert prosjekt på New Zealand, og viser at elevane som 
har deltatt i to år, kan meir enn dei som har deltatt i eitt år. Eg 
har ikkje lukkast i å finne forsking som samanliknar El Sistema- 
undervisning med meir tradisjonell instrumentalundervisning. 

Forsking på El Sistema i Norden har hatt eit sosialt siktemål 
(Bergman og Lindgren, 2014; Chemi og Holst, 2016; Lindgren og 
Bergman, 2014), og er derfor ikkje relevant for mi problemstilling. 
Eg har ikkje funne forsking på El Sistema i Noreg. Når eg vidare 
i denne artikkelen skriv El Sistema, refererer eg til det norske 
prosjektet. 

El Sistema er organisatorisk nær knytt til kommunale kultur- 
skolar, og det er hovudsakleg kulturskolar som gir instrumental- 
opplæring i Noreg. Derfor er det også relevant å sjå på forsking på 
kulturskolar. Det meste av forsking gjort på kulturskolar i Norden 
handlar om korleis kulturskolen har vakse fram og kva rolle den 

har i samfunnet, korleis den er organisert, kven elevane og læra- 
rane er, og korleis lærarane underviser (Bamford, 2012; Bjørnsen, 
2012; Holgersen, 2010; S. Lindgren, 2014). Det er forska lite på 
læringsutbyttet eller kompetansen til kulturskoleelevar. 

Fiolinundervisninga i kulturskolen og El Sistema har mange 
ting til felles. Pedagogane som underviser i El Sistema, underviser 
også i kulturskolen, og elevane lærer mykje av det same repertoa- 
ret. Det er likevel forskjellar på dei to tilboda, og eg vil trekke fram 
tre områder: Individuell undervisning og gruppeundervisning, kor 
mykje tid elevane brukar på undervisning og øving, og elevane sin 
bakgrunn og motivasjon. 

Korleis undervisninga er organisert, varierer frå El Sistema-skole 
til El Sistema-skole. Elevane i mi undersøking får undervisning i 
grupper på om lag 15 elevar to gonger i veka, og ingen individu- 
ell undervisning. I kulturskolen vert instrumentalundervisninga 
hovudsakleg organisert som individuell undervisning. Når under- 
visninga vert gitt i grupper, er gruppene små, gjerne på to til fire 
elevar, og vert derfor ikkje inkludert i omgrepet gruppeundervis- 
ning i denne artikkelen. Ti prosent av kulturskolane tilbyr orkeste- 
rundervisning, og nesten tjue prosent tilbyr ensembleundervisning 
(Bamford, 2012, s. 121-124). Eg veit ikkje kor mange av fiolin- 
elevane i kulturskolen som deltar i samspel der dei har tilbod om 
det, men fiolinpedagogane eg har intervjua, fortel at det kan vere 
vanskeleg å motivere elevar til å delta på orkesterøvingar. 

El Sistema-elevane får 45 minutt undervisning to gonger i veka. 
Eg har ikkje funne forsking på kor mykje av undervisningstida grup- 
peelevar faktisk speler. Dei fleste El Sistema-elevane disponerer ikkje 
eigne instrument og kan ikkje øve heime. I kulturskolen er nesten 
alle undervisningsøktene i musikk under 30 minutt (Bamford, 2012, 
s. 123), og pedagogane i undersøkinga mi fortel om undervisnings- 
økter på så lite som 20 minutt. Av desse minutta speler eleven i om 
lag ein tredjedel (Creech, 2012, s. 395). Det er forventa at elevane 


99 


MARI YSTANES FJELDSTAD 


øver mellom timane, men eg har ikkje funne gode undersøkingar på 
kor mykje kulturskoleelevar øver. I intervjua fortel fiolinpedagogane 
at det er vanskeleg å motivere elevane til å øve heime, og at mange 
elevar øver ein til to gonger mellom kvar speletime. 

Elevar i kulturskolen deltar frivillig. Dei betalar elevavgift og må 
ofte reise eit stykke for å få undervisning. Elevar som har yrkesak- 
tive foreldre med god inntekt og høg utdanning, er overrepresen- 
terte (Gustavsen og Hjelmbrekke, 2009, s. 49). El Sistema-elevane i 
mi undersøking får fiolinundervisning i skoletida. Alle elevane ved 
skolen er med, og verken elevane eller foreldra har investert reisetid 
eller pengar i at elevane skal lære å spele. Det ville vore naturleg å 
tru at kulturskoleelevane er meir motiverte enn El Sistema-elevane, 
men som eg kjem tilbake til i presentasjonen av funna mine, opp- 
fattar pedagogane El Sistema-elevane som meir motiverte enn kul- 


turskoleelevar flest. 


Kompetanse 

Eg har valt å bruke omgrepet kompetanse når eg skriv om det fio- 
linelevane kan. Eg kunne også brukt andre ord, til dømes lærings- 
utbytte eller kunnskap. Det finnes ikkje ei einskapleg forståing av 
kva læringsutbytte er, men felles for dei ulike definisjonane er at 
dei fokuserer på elevane si læring i staden for lærarane si under- 
visning (Aamodt, Prøitz, Hovdhaugen og Stensaker, 2007, s. 11). 
Kunnskapsteori er eit breitt felt. Det har dei siste tiåra vore ei auka 
fokusering på dei praktiske sidene ved kunnskap (Molander, 1996), 
og på korleis kunnskap kan vere taus (Polanyi, 2000) og kroppsleg 
(Bowman og Powell, 2007). Eg har valt å nytte omgrepet kompe- 
tanse fordi det fokuserer på elevane si læring og det samansette, 
kroppslege og praktiske i det dei lærer. I denne teksten forstår eg 
kompetanse som: «(...) the organized whole of knowledge, skills, 
attitudes and learning abilities that is typical of competent behavi- 
our» (Sanden og Teurlings 2003, s. 120). 

Dette breie perspektivet på kompetanse legg vekt på at dei ulike 
delane skapar ein heilskap som igjen er grunnlaget for kompetent 
åtferd. Kompetent åtferd er det å kunne bruke sin kompetanse på 
ein mate som er relevant i den situasjonen ein er i. I intervjua veks- 
lar pedagogane mellom å fokusere på enkeltelevane og på gruppa 
som heilskap. Eg nyttar omgrepet individuell kompetanse om den 
kompetansen pedagogane oppfattar at elevane viser som enkelt- 
individ. Den kompetansen som fiolinpedagogane knyt til gruppa 
som heilskap, kallar eg kollektiv kompetanse. 


Musikk forstått som objekt og musikk forstått 
som aktivitet 


Ulike forståingar av musikk påverkar korleis ein forstår kunn- 
skapsgrunnlaget i musikkfaga. Pedagogen sine tankar om kunn- 
skapsgrunnlaget i faget påverkar kva pedagogen fokuserer på i 
undervisninga, kva elevane lærer og korleis elevane sin kompe- 
tanse vert oppfatta. Eg har valt å bruke Nielsen (2010) og Small 
(1998) sine tankar om musikk som grunnlag for mi drøfting. 

Nielsen (2010) forstår musikk som eit immaterielt objekt. Det 
musikalske objektet har ein særleg identitet uavhengig av ulike 
framføringar og lytteopplevingar.. Det er strukturen som kompo- 
nisten har skapt for å uttrykke sine intensjonar, ikkje sjølve lyden, 
som er objektet. Ein mogleg konsekvens av denne måten å forstå 
musikk på kan vere å legge vekt på møtet mellom kvart enkelt men- 
neske og musikken, enten som lyttar eller som utøvar. 

Forståinga av musikk som objekt vert utfordra av mellom andre 
Small (1998). Han argumenterer for at musikk er ein aktivitet, og nyt- 
tar verbet musicking heller enn substantivet musikk. Musicking inklu- 
derer alle aktivitetar knytt til musikk og etablerer eit sett av relasjonar 
i den konkrete situasjonen det skjer i. Det er i desse relasjonane det 
vert skapt meining. Small skriv vidare at relasjonane kan forståast som 


101 


MARI YSTANES FJELDSTAD 


metaforar for det deltakarane i handlinga oppfattar som ideelle rela- 
sjonar, og at vi gjennom aktiviteten musicking kan erfare og lære om 
den komplekse verda av relasjonar som omgir oss. Small stiller ikkje 
spørsmålet kva er musikk? Han fokuserer i staden på korleis vi gjer 
musikk (Small, 1998). Ei slik forståing av musikk kan føre til undervis- 
ning som legg vekt på det å spele saman og å spele for eit publikum, og 
på korleis musikken fungerer i fellesskapet. Spørsmål om innhald kan 
bli underordna spørsmål om kven som speler saman, kva situasjon dei 
speler i, og kva relasjonar som vert skapt gjennom aktiviteten. 


Binære omdreiingspunkt 

Det kan sjå ut som om desse to måtane å forstå musikk på, musikk som 
objekt og musikk som aktivitet, er ekskluderande motsetningar. Angelo 
(2013) fann i si undersøking av ein jazzpedagog si profesjonsforståing at 
pedagogen trakk fram fleire omgrepspar som ved fyrste augekast såg ut 
til å vere motsetningar som ekskluderer kvarandre, til dømes tradisjon 
og nyskaping. Angelo brukar omgrepet binære omdreiingspunkt for å 
konseptualisere slike omgrepspar som er både motsetningar og to sider 
avsamesak. Vidare knyt ho omgrepet til tenking om at motsetningar kan 
vere gjensidig avhengig av kvarandre i ein undervisningssamanheng. 

I mi analyse av intervjua oppfattar eg at fiolinpedagogane ser på 
den instrumentalpedagogiske praksisen sin som noko som rom- 
mar tre slike binære omdreiingspunkt. Dei forstår musikk som 
objekt og som aktivitet, dei legg vekt på teknikk og på musikk, og 
dei vil gjerne at elevane skal få både individuell undervisning og 
gruppeundervisning. Eg finn det derfor interessant å bruke Angelo 


sine tankar om binære omdreiingspunkt i drøftinga av funna mine. 


Metode 


Denne artikkelen bygger på fem kvalitative og semistrukturerte 
forskingsintervju med fiolinpedagogar. Som eit utgangspunkt for 

intervjua fekk informantane sjå ein kort film av ei gruppe El Sistema- 
elevar som får undervisning. Eg valde ut gruppa som eg filma på 
bakgrunn av observasjonar og samtalar med El Sistema-pedagogar. 
Undersøkinga vart godkjent av Personvernforbundet for forskning 
før start. Intervjua hadde tre overordna tema: den faglege bakgrun- 
nen til informanten, kva fiolinelevar skal lære, og kva El Sistema- 
elevane kan. Som ei forlenging av dette reflekterte informantane 
også over forskjellar og likskapar mellom kulturskoleelevar flest og 
El Sistema-elevane på filmen. Intervjua vart gjennomførte vinteren 
2015 og våren 2016. Informantane vart rekruttert utifrå eit ønske 
om å intervjue pedagogar med brei undervisningserfaring. I rekrut- 
teringa nytta eg mitt personlege nettverk og nettverket til European 
String Teachers Assosiation avdeling Norge. Informantane har frå 
10 til 40 års erfaring med fiolinundervisning i El Sistema, kultur- 
skolar og andre skoleslag. 

Eg har sjølv erfaring som fiolinpedagog ved to El Sistema-skolar og 
har derfor kjennskap til prosjektet frå innsida. Da eg skulle filme elevar 
til undersøkinga, tok eg kontakt med ein skole som har det eg opp- 
fattar som eit velfungerande El Sistema-prosjekt. Etter observasjon av 
undervisninga og samtalar med pedagogane, valde eg ein klasse som 
både pedagogane og eg oppfatta som ein vanleg klasse utan spesielt 
høgt eller lågt nivå. Den dagen eg skulle filme, hadde berre fem elevar 
levert samtykkeskjema. Eg valde likevel å gjennomføre filminga fordi 
både eg og pedagogane ved skolen oppfatta at dei fem elevane spe- 
gla variasjonen og nivået i gruppa som heilskap. Eg filma ein under- 
visningstime og valde å vise informantane om lag to minutt der El 
Sistema-pedagogen speler eit forspel til ein melodi og varierer mellom 
dur/moll, ulike strengar og ulike tempi. Elevane lyttar til forspelet og 
svarer med å spele riktig variasjon av melodien. Eg valde denne delen 
fordi eg oppfatta at den viste mange av dei tinga elevane kan. 

I tråd med hermeneutisk tenking om veksling mellom heil- 
skap og delar, og mellom førforståing og ny forståing (Alvesson og 

Sköldberg, 2008; Krogh, 2014), jobba eg parallelt med å intervjue, 
transkribere og analysere. For å analysere intervjua har eg brukt 
ei induktiv og meiningsfokusert tilnærming (Kvale og Brinkmann, 
2015; Malterud, 2003). 

Forskaren er ein aktiv medskapar i prosessen med å utvikle 
kunnskap, og kvalitative metodar byggjer på teoriar om mennes- 
keleg erfaring og fortolking (Malterud, 2003, s. 31-42). Som fio- 
linlærar med erfaring frå El Sistema, kulturskole og strykeorkester 
har eg ei førforståing av feltet eg undersøker. I intervjusituasjonen 
opplevde eg at dette gav meg tilgang til fleire nyansar og detaljar 
enn om eg ikkje hadde hatt denne bakgrunnen. Samtidig måtte eg 
som forskar vere medviten på førforståinga mi og reflektere over 
mine eigne spørsmål og om eg tilla informantane meiningar. I ana- 
lyseprosessen var det viktig at eg reflekterte over kva som var mi 
førforståing, og kva som var informantane sine utsegn. 

Ein av informantane mine underviser El Sistema-elevane som er 
filma, ein informant har undervist ved ein annan El Sistema-skole, og 
ein tredje informant har vore administrativt involvert i prosjektet. Eg 
som forskar har også undervist i El Sistema, og forskingsprosjektet 
mitt er ein del av IRISforsk, som igjen er knytt til IRIS-prosjektet der 
El Sistema er eit av tre delprosjekt. Dette kan vere problematisk fordi 
både eg og informantane har investert tid og krefter i El Sistema, og 
vi har ei positiv haldning til prosjektet. Samtidig gir denne nærlei- 
ken moglegheiter for rikare skildringar, og det gjer det mogleg med 
nærare koplingar mellom forsking og praksis. 

Materialet mitt gir innblikk i korleis fem fiolinpedagogar reflek- 
terer kring fiolinelevar generelt og desse El Sistema-elevane spesielt 
sin kompetanse, og kva samanheng pedagogane ser mellom under- 
visningsforma gruppeundervisning og elevane sin kompetanse. 
Refleksjonane er knytt til den konkrete elevgruppa og kan ikkje 
generaliserast til å gjelde alle El Sistema-elevar eller alle former for 


gruppeundervisning. 

Funn 


I intervjua oppfattar eg at pedagogane har to ulike perspektiv på 
elevane sin kompetanse. Det eine er elevane sin individuelle kom- 
petanse. Dette er kva kvar enkelt elev kan, og inkluderer fiolin- 
teknikk, gehør, rytme, notelesing og teoretisk kunnskap. Det 
andre perspektivet er det elevane kan saman som gruppe. Dette 
har eg kalla kollektiv kompetanse. Sentrale tema er å kunne spele 
saman og innordne seg disiplinen i gruppa både sosialt og musi- 
kalsk, og å vise haldningar som konsentrasjon og vilje til å lære. 
Fiolinpedagogane seier i hovudsak at El Sistema-elevane har sva- 
kare individuell kompetanse og sterkare kollektiv kompetanse enn 
kulturskoleelevar flest, og dei knyt dette til undervisningsformene 


gruppeundervisning og individuell undervisning. 


Individuell kompetanse 


I intervjua har fiolinpedagogane fokusert mykje på elevane sin indi- 
viduelle teknikk. Viktige tema er kroppshaldninga og korleis fiolinen 
er plassert, bogegrep og strøk, og korleis venstre hand er plassert. 
Pedagogane ser at det er variasjon i gruppa, og at nokre elevar har 
ein betre teknikk enn andre. Den heilskaplege vurderinga deira er at 
El Sistema-elevane kan spele fiolin, men at dei har ein teknikk som 
er svakare enn kulturskoleelevar flest etter to års undervisning. På 
spørsmål om det tekniske grunnlaget er godt nok til å bygge vidare 
på, svarer ein informant «Det er jo alltids eit grunnlag, det er det jo 
...». Kroppsspraket og tonefallet signaliserer at informanten meiner 
at det ikkje er eit godt nok grunnlag. Informanten held fram med å 
fortelje at elevar med dårleg grunnteknikk ikkje utviklar eit ekspres- 
sivt spel med vibrato og stor klang, som barn ofte vil når dei vert 
ungdommar, og at dei vert demotiverte og sluttar. 

Pedagogane oppfattar gehøret til elevane som godt, og mange 
påpeiker at det er bra at dei høyrer forskjell på dur og moll. 

Pedagogane skildrar rytmen til elevane som god. På filmen speler 
elevane utan notar, og under intervjuet trekk fleire fiolinpedagogar 
fram at det er viktig at elevar lærer å lese notar. 


Kollektiv kompetanse 


Den kollektive kompetansen omfattar det elevane kan saman som 
gruppe. Dette vert påverka av den enkelte eleven sin individuelle 
kompetanse, men slik eg oppfattar fiolinpedagogane er det også 
noko gruppa har i fellesskap. Pedagogane legg vekt på at alle ele- 
vane, inkludert dei som har dårlegare teknikk, er aktivt med i sam- 
spelet. Alle startar og sluttar heilt på likt og stryk i same retning 
med bogen. Fiolinpedagogane oppfattar El Sistema-elevane som 
konsentrerte, fokuserte og rolege, samtidig som dei er lærevillege 
og aktive, og peiker på at elevane reagerer på El Sistema-pedagogen 


sine musikalske impulsar. 


Gruppeundervisning og elevane sin kompetanse 

Pedagogane trekk fram fire eigenskapar ved gruppeundervisning 
som påverkar kompetansen til gruppeelevar samanlikna med indi- 
viduelle elevar: meir tid, meir samspel og betre motivasjon, men 
mindre rom for individuell rettleiing. Slik svarer ein fiolinpedagog 
som både har El Sistema-elevar og kulturskoleelevar på spørsmål 
om kva som er forskjellen mellom dei to gruppene: 


Pedagog: «Det er litt interessant; eigentleg ser eg breiare utvikling 
hos gruppeelevane.» 

Intervjuar: «Kva meiner du med breiare?» 

P: «Breiare på den måten at dei får med seg meir, dei speler meir rett og 
slett. Kulturskoleelevar får 25 minutt ein gong i veka, og så er det opp 
til elevane å øve. Eller eigentleg opp til foreldra. Det er mange elevar 
som kanskje pakkar opp instrumentet ein gong i løpet av veka. Når 


det gjeld den typen undervisning som eg driv med på [namn] skole, så 

kjem heile gruppa to gonger i veka i 45 minutt, og dei har ikkje med seg 
instrumenta heim. Eg føler at i dei fleste tilfelle speler desse elevane meir 
enn kulturskoleelevar. [...] Så mi erfaring, i alle fall no, er at vi i mange 


tilfelle har meir spelande elevar i gruppeundervisninga.» 


Pedagogen oppfattar El Sistema-elevane som meir spelande, og 
er positiv til at dei får fleire minutt med undervisning i veka enn 
kulturskoleelevar. Dette er det det mange av informantane som 
trekk fram, og dei fortel at dei korte timane i kulturskolen gjer 
at dei må velje vekk tema som musikkhistorie, improvisasjon og 
komposisjon. 

Fiolinpedagogane legg også vekt på at elevane lærer noko anna av 
å spele med kvarandre enn å spele med ein lærar. Elevane lærer å ta 
ansvar for si eiga stemme, og dei lærer å tilpasse seg kvarandre på ein 
likeverdig måte. I tillegg må dei flytte fokus frå seg sjølv til fellesskapet. 


Intervjuar: «(...) Kva er det som vert tilført når ein speler i gruppe?» 
Pedagog: «At du må relatere deg til fellesskapet, spele i eit bestemt 
tempo. Du må henge med i det tempoet. Du må bevege bogen din så 
fort, du må sette ned fingrane så fort. Du kan ikkje sjå og tenke: kvar 
skal eg sette ned den? Du har ikkje tid til å tenke over ting slik som 
du kan gjere når du held på aleine. Så du må vere saman med, følgje 
med dei andre. Eller følgje med fellesskapet.» 

I: «Og det fellesskapet er kanskje musikken?» 

P: «Ja.» 


I fellesskapet kan deltakarane kommunisere med kvarandre. 
Fiolinpedagogen som underviser El Sistema-elevane på filmen, 


seier det slik: 


Pedagog: «Eg og min kollega kommuniserer med elevane, dei kom- 
muniserer med oss, og dei kommuniserer seg imellom. Og at det er 
viktig at vi stimulerer samspelsgleda og spelegleda, og den kommu- 


nikasjonen som kan skje i grupper og i samspel.» 

Dei fleste informantane, også dei som sjølv har erfaring frå El 
Sistema-undervisning, knyt det å undervise i grupper til å ha min- 
dre moglegheit til å rettleie elevane individuelt. 


Pedagog: «(...). Eg tenker at det er positivt å ha ein enkelttime kor 
ein får fokus på og hjelp med akkurat det ein treng for å lære hand- 
verket. [...] det som vert borte når du berre har gruppetimar, er jo 
nettopp det fokuset, at du kan gå og pirke og jobbe ekstra for å få 
fiolinen opp på skuldra.» 


Det denne pedagogen kallar pirking, er det som andre fiolin- 
pedagogar omtalar som å rette på eller forklare elevane. Det er eit 
gjennomgåande tema i intervjua at dette er vanskeleg å gjere nok 
av i grupper. Ein pedagog skil seg ut med å meine at det meste kan 
lærast i grupper. 


Pedagog: «Skiljet går ikkje mellom gruppe og individuelt. Eg trur det 
handlar om kva læringstrykk ein utset elevane for, at det er der det 
går eit skilje. Og så er det sjølvsagt viktig at læraren er komfortabel 


med å undervise mange, og kva læraren tenker det er mogleg å få til 


i grupper.» 


Eg viser til at dei andre lærarane har fokusert på at det er vanskeleg 
å gi nok individuell rettleiing i grupper, og pedagogen svarer tørt 
at han har til gode å sjå kulturskoleelevar som viser at dei har blitt 
pirka så mykje på. Det er også fleire av dei andre informantane 
som uttrykker frustrasjon over at kulturskoleelevane lærer lite på 
tross av individuell undervisning. Fiolinpedagogane fortel at det 
er vanskeleg å motivere kulturskoleelevane til å øve, og at mange 
øver kanskje berre ein gong mellom timane. Ein av informantane, 
som underviser både i El Sistema og i ein kulturskole, fortel at 
El Sistema-elevane av og til får lov til å ta med seg instrumentet 
heim. Elevane synest det er heilt topp og øver mykje. Pedagogen 
knyt dette til at øvinga vert eit indre behov og ei fortsetting av det 

elevane held på med på skolen, og ikkje ei ytre forventing frå læra- 
ren. Dei andre informantane legg også vekt på samanhengen mel- 
lom fellesskap og motivasjon. Dei seier at det å spele saman med 
andre elevar gir ei heilt anna glede og motivasjon enn å vere på eit 
rom aleine med ein pedagog. 


Diskusjon 


Utgangspunktet for denne artikkelen er spørsmålet Korleis set fem 
fiolinpedagogar kompetansen til ei gruppe El Sistema-elevar i saman- 
heng med undervisningsforma gruppeundervisning? Eg har vist til 
hovudfunn i intervjua med fiolinpedagogane, og vil no drøfte desse 
sett i lys av Small (1998) og Nielsen (2010) sine tankar om musikk, 
og Angelo (2013) sitt omgrep binære omdreiingspunkt. 

Slik eg oppfattar informantane i mi undersøking, vekslar dei 
mellom eit musikksyn som kan sjåast i samanheng med Nielsen 
(2010) sitt syn på musikk som eit objekt, og Small (1998) sitt syn 
på musikk som aktivitet. Når pedagogane forstår musikk som eit 
objekt fokuserer dei hovudsakleg på fiolinteknikk. Når dei forstår 
musikk som ein aktivitet, fokuserer dei på motivasjon, fellesskap 
og samspel, og på relasjonane som oppstår i musikkutøvinga. 

Den individuelle kompetansen, som inkluderer teknikken, gehø- 
ret, kunnskapen og rytmekjensla elevane har kvar for seg, set peda- 
gogane i samanheng med individuell undervisning. Pedagogane 
legg vekt på det å kunne fokusere på tekniske detaljar, og på å til- 
passe undervisninga til kvar enkelt. Dette er eit praktisk og teknisk 
siktemål, og målet med nybegynnarundervisinga er å gi elevane 
nok kompetanse til at dei kan ta fatt på den verkelege musikken. 
På spørsmål om elevane lærer å spele musikalsk på dei individuelle 
timane, svarte ein fiolinpedagog at det var noko hen fokuserte lite 
på i starten, men at det kom av seg sjølv etter kvart som elevane 
fekk til å spele små musikkstykke. Ein annan pedagog fortalde at 

ho merka at det skjedde noko med elevane når dei, etter å ha spelt 
i lærebøker med pedagogiske stykke, endeleg kunne spele noko av 
Bach eller Mozart. 

Å sjå på starten av instrumentalopplæringa som ein slags trans- 
portetappe eller eit middel for å kunne få tilgang til musikken, og 
at dette best gjerast individuelt, kan knytast til Nielsen (2010) si 
forståing av musikk som eit objekt. Med dette musikksynet er det 
i møtet med musikken den enkelte elev finn meininga med det å 
spele, men for å komme dit må eleven opparbeide seg nok kompe- 
tanse til å kunne spele musikken. Vegen til det meiningsfulle kan 
vere lang og tung. Om lag 40 prosent av kulturskolane seier at ele- 
vane i gjennomsnitt går i kulturskolen i to eller tre år før dei sluttar 
(Bamford, 2012, s. 126). Ein av mine informantar er inne på dette 
når ho fortel at elevar med eit dårleg teknisk grunnlag ofte sluttar i 
kulturskolen når dei vert ungdommar. Utan teknikken som trengs 
for å spele ekspressivt finn dei ikkje meining i det å spele. 

Eit anna viktig tema i intervjua er det å kunne delta i eit samspel. 
Fiolinpedagogane legg vekt å at det er viktig å lære spele saman, 
og fortel at det er i samspelet elevane finn fellesskap og motiva- 
sjon. Dette kan sjåast i samanheng med Small (1998) si forståing av 
musikk som ein aktivitet, og hans vektlegging av relasjonane som 
vert skapt i musikkaktiviteten. Å spele fiolin er ikkje enkelt. Det kan 
ta lang tid, ofte fleire år, før elevar speler musikk som ikkje er kom- 
ponert for å brukast i opplæringa. Sjølv om mykje av det pedago- 
giske repertoaret også har musikalske kvalitetar, er det noko anna 
å spele kunstmusikk. Den meininga elevane ikkje finn i musikken 
som objekt, kan dei finne i musikken som aktivitet og i relasjonane 
mellom kvarandre og pedagogane. Gjennom å spele i grupper vert 
dei sosiale og relasjonelle sidene ved musikken viktigare. 

Verken Nielsen (2010) eller Small (1998) sine tankar om musikk 
kan aleine romme heilskapen i fiolinpedagogane si forståing av faget 
dei underviser i. Pedagogane forstår musikk som eit objekt og som 

ein aktivitet, dei fokuserer på teknikk og på musikk, og dei meiner 
elevane må ha individuell undervisning og gruppeundervisning. Ein 
måte å møte desse motsetningane på kunne ha vore å forsøke å opp- 
heve dei og kanskje skape nye omgrep som inkluderer element frå 
begge sider. Angelo (2013) sitt omgrep «binære omdreiingspunkt» 
gjer det motsette. Det rommar moglegheita for at noko kan vere både 
motsetningar som ikkje kan opphevast, og to sider av same sak. Den 
innebygde konflikten i eit binært omdreiingspunkt kan ikkje opp- 
løysast, og det er heller ikkje noko mål for fiolinpedagogane. Dei er 
tydelege på at individuell undervisning med vektlegging av teknikk 
og gruppeundervisning med vektlegging av samspel er ulike og heilt 
nødvendige sider ved det å lære å spele fiolin. 

Fiolinpedagogane ser ein samanheng mellom det El Sistema- 
elevane kan, og det at dei har fått gruppeundervisning, og dei gene- 
raliserer dette til å gjelde andre former for gruppeundervisning. 
Pedagogane fokuserer ikkje på pedagogar flest sin kompetanse i 
gruppeundervisning og korleis dette påverkar elevane si læring. I 
intervjua er det berre ein av pedagogane som problematiserer dette. 
Denne informanten, som sjølv ikkje har erfaring med gruppeun- 
dervisning slik eg definerer det i denne artikkelen, hevdar at det 
ikkje er organiseringa, men korleis lærarane underviser, som er det 
viktige for kva elevane lærer. Han meiner at alt kan lærast i grupper 
berre ein gjer det på riktig måte. Dei fire andre informantane, to 
som underviser i kulturskolar og to som også underviser eller har 
undervist i El Sistema, er opptatt av moglegheitene og avgrensin- 
gane som ligg i undervisningsforma gruppeundervisning, og foku- 
serer ikkje på korleis pedagogane nyttar eller ikkje nyttar seg av 
desse. Dei uttrykker ei oppfatning om at det ikkje er mogleg å jobbe 
grundig nok med den grunnleggande teknikken i store grupper. 

Det er fleire måtar å tolke dette på. Ein er å legge vekt på tankane til 
dei pedagogane som har mest praktiske erfaring med gruppeunder- 
visning. Da blir det naturleg å trekke slutninga at gruppeundervisning 

har innebygde moglegheiter og avgrensingar i kva elevane kan lære. 
Ein mogleg konsekvens av dette er at El Sistema, slik det vert gjen- 
nomført ved akkurat denne skolen, ikkje er eit program som kan gi 
elevane den kompetansen dei treng for å spele fiolin. Ei anna tol- 
king er å fokusere på pedagogane sin kompetanse. Alle informan- 
tane er utdanna ved tradisjonelle konservatorium og høgskolar. Dei 
har sjølv lært å spele i ein meisterlære-tradisjon med ein-til-ein- 
undervisning, og dei har ein pedagogisk kompetanse som speglar 
denne tradisjonen. Ein konsekvens av denne tolkinga er at det ikkje 
er gruppeundervisninga i seg sjølv, men pedagogane sin manglande 
kompetanse på gruppeundervisning som er årsaka til at El Sistema- 
elevane har dårlegare individuelle kompetanse enn kulturskoleelevar 
flest. Løysinga på dette er ikkje å endre organiseringa av undervis- 
ninga, men å auke pedagogane sin kompetanse. 

Korleis undervisninga i kulturskolen bør vere organisert, er 
aktuelle debattar i både Noreg og Sverige. Norsk kulturskoleråd 
sin rammeplan for kulturskolen (2016) deler musikkopplæringa 
i tre program, breiddeprogrammet, kjerneprogrammet og fordju- 
pingsprogrammet. Det er kjerneprogrammet som omfattar det 
som tradisjonelt har vore instrumentalopplæring i kulturskolen, og 
eg fokuserer derfor på det i den vidare drøftinga. Undervisninga i 
kjerneprogrammet skal skje individuelt, i grupper og i ensemble. 
For å få dette til bør undervisninga organiserast etter ein fleksi- 
bel timeplan (Norsk kulturskoleråd, 2016). Verkelegheita i kultur- 
skolane er ikkje slik i dag. Dei fleste elevane får berre individuell 
undervisning. Når kulturskolar tilbyr gruppeundervisning, vert det 
iblant brukt som ei erstatning for individuell undervisning for å 
korte ned på ventelister, og altså ikkje som eit tillegg til individuell 
undervisning. Ein tredjedel av norske kulturskolar har tilbod om 
orkester eller samspel (Bamford, 2012, s. 121-124). Informantane 
i mi undersøking fortel at det er vanskeleg å motivere elevar til å 
møte opp på orkesterøvingar i tillegg til speletimar, noko som tyder 

på at orkester og sampel har lågare status enn individuell undervis- 
ning. Dei fleste kulturskolepedagogar har små stillingar på fleire 
arbeidsstader (Bamford, 2012, s. 124), og har derfor mange omsyn 
å ta når dei legg timeplanen. Dette er faktorar som tyder på at det 
kan vere vanskeleg å gjennomføre ein fleksibel timeplan innafor dei 
eksisterande rammene i kulturskolen. Dette igjen kan føre til inten- 
sjonen i rammeplanen om at undervisninga skal skje individuelt, i 
grupper og i ensemble, ikkje vert gjennomført i praksis, men at den 
individuelle undervisninga held fram med å dominere. 

I En inkluderande kulturskola på egen grund (2016) står det at grup- 
peundervisning dekker elevane sine sosiale behov og skaper trivsel, og 
bør derfor vere norma for kulturskoleundervisning. Utgreiinga disku- 
terer i liten grad elevane si læring eller faglege utvikling. For informan- 
tanei denne undersøkinga er utviklinga av den kollektive kompetansen 
det viktigaste argumentet for gruppeundervisning, ikkje elevane sine 
sosiale behov. Å bruke trivsel som hovudargument for gruppeunder- 
visning er å undervurdere kor viktig gruppeundervisning er for å lære 
sentrale sider ved det å spele eit instrument, og det samsvarar ikkje 


med informantane si forståing av faget dei underviser i. 


Oppsummering 


Eg har i denne artikkelen vist til korleis fem fiolinpedagogar set 
kompetansen til ei gruppe El Sistema-elevar i samanheng med 
undervisningsforma gruppeundervisning slik den vert gjort ved 
ein El Sistema-skole. Eg har vist at fiolinpedagogane ser på indi- 
viduell undervisning med vekt på teknikk og gruppeundervis- 
ning med vekt på samspel som binære omdreiingspunkt, og eg har 
knytt dette til forståingar av musikk som objekt og som aktivitet. 
Det finnes forsking på dei sosiale sidene ved El Sistema, men det 
har hittil vore lite forsking på elevane si læring. Mi undersøking 
er eit bidrag til kunnskap om dette, og eg har eit håp om at denne 


113 


MARI YSTANES FJELDSTAD 


typen kunnskap skal få større merksemd i framtidige diskusjonar 
om instrumentalundervisning og korleis den bør organiserast i 
kulturskolen. 

Abstract 


This chapter is a presentation of a PhD-project focusing on music as 
a facilitator for greater inclusion. The dissertation will be based on 
research in a school hosting a school-orchestra that is catering all 
the pupils from 3" through 7" grade. The school-orchestra repre- 
sents a unique cooperation between a public elementary school and 
the local arts school. The elementary school is situated in an urban 
context and faces cultural diversity as well as social challenges. 


School-culture is approached from an anthropological perspective. 

To grasp essential aspects of social inclusion it will be necessary to 
adopt the pupils’ point of view. Perspectives from community music 
therapy is suggested applied to understand how ensemble-playing 
can have effects on individual and social sustainability. Analytically, 
the term ‘super-diversity’ is suggested as alternative to ‘multicultura- 
lism: The capabilities approach from Martha Nussbaum is further- 
more applied, and suggests how the humanities and bodily founded 
knowledge can be helpful to a school in focusing on all the pupils’ 
individual strengths in a development towards personal and com- 


munal well-being. 


Innledning 


Dette kapitlet skrives i starten av et doktorgradsarbeid som under- 
soker sporsmalene: 


1. Kan inkludering av alle elevene bidra til å skape et bedre elev- 
miljø for alle? 

2. På hvilke måter kan kunstopplevelser og deltakelse i kunstpro- 
duksjon fungere som katalysator eller «fasilitator» for inklude- 


ring av marginaliserte elever? 


I denne artikkelen vil jeg konsentrere meg om spørsmål num- 
mer to. Jeg vil peke på noen overordnede veivalg og utfordringer 
i norsk skolepolitikk. Ved å hente frem noen eksempler fra det 
planlagte forskningsfeltet og presentere noe mulige analytiske 
synsmåter, ønsker jeg å peke på hvilke muligheter som kan ligge 
i økt bruk av musikk for å nå målene om inkluderende elevmiljø. 
Jeg vil drøfte noen perspektiver på elevmiljø og inkludering, og 
bringe inn betraktninger omkring enkelte metodiske utfordrin- 
ger i forskningen. De empiriske eksemplene i artikkelen kommer 
fra forberedende forskningsbesøk i forbindelse med doktorgrads- 
avhandlingen, henholdsvis ved en kommunal musikkskole og en 


118 


MUSIKKUNDERVISNING | EN MANGFOLDIG SKOLE 


grunnskole i samme by på Østlandet. I tillegg refererer jeg til inter- 
vju med rektorer fra et annet pågående prosjekt som undersøker 
tiltak ved skoler som har satset spesielt for å oppnå mer inkludering 
i elevmiljøet. Avslutningsvis vil jeg trekke inn et par nyere teore- 
tiske retninger som kan vise seg interessante i en poststrukturalis- 


tisk analyse av skolekultur. 


Fremtidens skole? 


Ludvigsen-utvalget, oppnevnt av regjeringen for å vurdere grunn- 
opplæringens fag opp mot krav til kompetanse i et fremtidig sam- 
funns- og arbeidsliv, stiller i sin rapport Fremtidens skole (NOU 
2015:8) spørsmål om hvilke kompetanser elevene vil trenge i 
fremtidens samfunn og arbeidsliv. Utvalget peker på fire kompe- 
tanseområder for fremtidens skole: 1) fagspesifikk kompetanse, 2) 
kompetanse i å lære 3) kompetanse i å kommunisere, samhandle 
og delta, og 4) kompetanse i å utforske og skape (NOU 2015:8, s. 8). 
Betydningen av disse kompetanseområdene, og spesielt nummer 
3) og 4) knyttes til økende kulturelt mangfold, og til det å ta vare på 
eget liv (NOU 2015:8, s. 58-59). Utvalget peker på at skolens sam- 
funnsoppdrag omfatter sosial og emosjonell læring og utvikling av 
det sosiale miljøet. Fremtidens skole bør ifølge utvalget anlegge et 
helhetsperspektiv der helse, miljø og bærekraft utgjør en betydelig 
del (NOU 2015:8, s. 9). 

Målsettingen om en inkluderende skole som motvirker dis- 
kriminering, er formulert i opplæringslovens formål, $ 1-1 
(Opplæringslova, 1998). Elevene gis også lovfestede rettighe- 
ter til et godt psykososialt miljø gjennom Opplæringslovens $9. 
Mangfold, inkludering og tiltak for å motvirke utestengning og 
mobbing kan, med bakgrunn i offentlig debatt på området, synes å 
bli mer heller enn mindre sentralt for skolen i årene som kommer. 
Djupedalsutvalget, som også ble nedsatt av regjeringen i 2013, for 

å utrede virkemidler for et trygt psykososialt skolemiljø, konklu- 
derer med å anbefale inkluderende skole som en statlig satsning 
for hele grunnskolen i perioden 2016-2023 (NOU 2015:2, 2015, s. 
357). Tiltak som fremmer inkluderende skole er mer enn tiltak mot 
mobbing. Utredningen fra Djupedalsutvalget peker på skolekultur 
og elevkultur som viktige faktorer å arbeide med for å fremme et 
trygt psykososialt miljø (NOU 2015:2, 2015, 8. 357). 


Musikk og mulige effekter i skolen 


Uten å rokke ved betydningen av musikk og kunstopplevelser som 
verdifullt i seg selv, anses kunstopplevelser også å kunne medvirke 
til helende eller terapeutiske prosesser både individuelt og sosialt. 
Kunstopplevelser kan være integrerende mellom det kognitive og 
følelseslivet. Kunstfaglig læring kan bidra til å stemme elevenes sinn 
og sanser til estetiske erfaringer (Østern, Stavik-Karlsen og Angelo, 
2013). Forskning på den kulturelle skolesekken viser at lærerne trek- 
ker forbindelser mellom elevenes kunstopplevelser og deres utvikling 
av sosiale og emosjonelle ferdigheter (Breivik og Christophersen, 
2013). Tilsvarende forskningsresultat om sammenhenger mellom 
musikk og sosial/emosjonell utvikling finnes for elevgrupper med 
stor sosial ulikhet (Majno, 2012), og er også kjent fra community 
music therapy (Stige og Aarø, 2012). Å spille musikk sammen kan 
gi rom for større mangfold i en gruppe, der alle delene får en plass, 
eller en stemme i fellesskapet, til tross for, eller kanskje nettopp 
fordi de har ulik funksjon. Innfallsvinkler knyttet til musikkterapi 
kan være gode for å analysere sammenhenger mellom individet og 
gruppen, i en økologisk tilnærming til sosiale situasjoner og proses- 
ser. Begrepet økologisk betegner her et helhetsperspektiv, og betyd- 
ningen av et samspill mellom ulike enkeltelementer/-individer: 
«Helheten er mer enn summen av delene». Det ligger derfor ikke 
nødvendigvis i terapidelen av begrepet at samfunnet eller det sosiale 

er sykt og trenger behandling. Snarere ligger det en helhetlig og 
refleksiv tilnærming til forebygging, velgjørenhet og sosial utvikling 
i en økologisk bærekraftig retning. 


Fra en trompettime i musikkskolen 


Passasjen nedenfor er notater fra tidligere observasjoner jeg har 
gjort i timene til en lærer i musikkskolen. Læreren hadde tatt inn 
enkeltelever som har ekstra store utfordringer med hensyn til 
læring og/eller adferd: 


« Nar han har kornetten, er det ingen forskjell pa dere; sier trompet- 
læreren til en gruppe trompetelever som forberedes på at en elev med 
funksjonsnedsettelser vil være en del av en samspillgruppe ved neste 
konsert. Elevene og læreren fortsetter å snakke mer om adferd og 
annerledeshet, og trompetlæreren sier: ‘Husk på at han har ikke den 
sosiale erfaringen dere har med å ha masse venner: Til meg sier hun 


etterpå: ‘De andre ungene må skjønne det fra innsiden av seg selv» 


Utsagnet til trompetlæreren viser hvordan hun forsøker å etablere 
en på samme tid felles og individuell bevissthet om toleranse og 
inkludering hos noen av sine elever. Hun refererer til elevenes egne 
erfaringer ved å bruke det viktige begrepet vennskap i en time som 
handler om trompetspill. Ved siden av å hjelpe medelevene til å «for- 
stå det fra innsiden av seg selv», formidler læreren også et verdisyn: 
Hun impliserer at eleven med funksjonsnedsettelser er like viktig 
og har like høy status som de andre. Hilde Lidén (2001) påpeker 
at barns referanserammer er under rangering utenfor klasserom- 
met, på bakgrunn av referanserammen som underkommuniseres 
av læreren som «det normale» inne i klasserommet. Slik foregår 
overføring av kulturelle koder fra lærer til elev inne i klasserom- 
met, for siden å praktiseres utenfor klasserommet. Dersom dette 
stemmer, kan det være avgjørende for et inkluderende elevmiljø 

at lærere kommuniserer elevenes likeverdige status tydelig, og gjør 
grep for å motvirke uheldig rangering elevene imellom. 


Skoleorkester som samarbeidsprosjekt 
mellom kulturskolen og grunnskolen. 


Avhandlingen vil hente mye av sin empiri fra et skoleorkester som i 
2008 startet som et prosjektsamarbeid mellom en ordinær grunnskole 
og den kommunale kulturskolen i en middels stor by på Østlandet. 
Skolen ligger i et område hvor det bor mange familier med minori- 
tetsbakgrunn. Målsettingen med satsningen var ifølge rektor «å gi et 
kulturtilbud til barn og unge som tradisjonelt ikke får oppleve gleden 
ved å spille et instrument». Satsningen omtales både av personale ved 
grunnskolen og ledelsen ved musikkskolen som populært og godt. 
Og orkesteret har siden starten for snart ti år siden ekspandert til å 
innlemme stadig yngre elever. Orkesterleder og instrumentlærere er 
ansatt i den kommunale kulturskolen. Samarbeidet innebærer at alle 
elevene får instrumentopplæring og orkesterdeltakelse som sin obliga- 
toriske musikkundervisning fra de går i tredje klasse. Undervisningen 
foregår i grupper, fra 2 til cirka 5—10 elever. Elever som ønsker det, får 
tilbud om ekstratimer i mindre grupper eller alene med instrumentlæ- 
rer på ettermiddagen. Elever som velger å delta om ettermiddagen, får 
tilbud om å låne med seg instrumenter hjem. 

Fra orkesterlederens synspunkt er en av målsettingene med orkes- 
teret å bygge barnas selvfølelse. «Selv om man er fattig, behøver man 
ikke være fattig på selvtillit», sier orkesterleder, med referanse til El 
Sistemas grunnlegger José Antonio Abreu. Den norske orkester- 
lederen deler mye av tankegodset som ligger bak opprettelsen av 
musikktilbudet El Sistema i Venezuela i 1975, med mål om å gi fat- 
tige barn ikke bare et alternativ til gatemiljø og kriminalitet, men 
også en mulighet til å bygge selvtillit gjennom mestring og musikali- 
tet, slik at de skal kunne utvikle en sunn selvfølelse (Tunstall, 2012). 

El Sistema-bevegelsen, som i dag har blitt verdensomspennende, er 
til dels ogsa kontroversiell (Baker, 2014). Sammenhengen mellom 
selvtillit og mestring av et instrument er imidlertid lite omstridt. 
Orkesterleder legger stor vekt pa betydningen av at barna opplever 
mestring i hver time. Hun mener de overforer folelsen av 4 mestre til 
andre fag og andre områder i livet, og at dette gir dem styrke til å ta 
riktige valg for seg selv. Hun sier i en samtale til meg: 


«I mange norske drabantbyer, har vi blant annet utfordringer med 
rekruttering av ungdommer til gjengmiljø, kriminalitet og ekstre- 
mistisk radikalisering. Mange av dem som blir rekruttert inn i slikt, 
er egentlig bare understimulert på følelsen av tilhørighet og det å bli 
sett. Det kan være nok for en eldre ungdom på utkikk etter unge å få 


med seg inn i en dårlig gjeng å si: "Hallo - hvordan går det?» 


Orkesterleder mener at unge mennesker som har selvtillit gjennom 
at de blir sett og opplever mestring, ikke er like lette å lokke til å føle 
tilhørighet til en kriminell gjeng. Utsagnet kan knyttes til målset- 
tingen hennes for orkesteret om å gi utsatte barn muligheten til å 
oppleve mestring. Hvis dette «virker», kan kreativitet og mestring 
av et musikkinstrument og samspill, representere en anledning for 
også å bygge opp elevenes selvfølelse og gi bedre livsmestring, for å 
bruke Ludvigsenutvalgets begrep. Man blir sett (hørt) i en samspill- 
situasjon fordi man mestrer noe - et instrument. Man blir lyttet 
til, og lærer også å lytte til andre ved å være en del av et orkester. 
Motstandskraft mot «dårlige venner» blir større. Men hvordan kan 
vi vite om det har slik effekt? Spørsmålet kan belyses gjennom å se 
på erfaringer og teori fra arbeid med inkludering. 


Elevkultur og inkludering 


Elevkultur kan behandles som kultur i antropologisk forstand 
(Michelet, 2008). Hylland Eriksen og Arntsen Sajjad (2015) hevder 
at skolen danner en «gråsone» mellom det offentlige og det private. 

Dette kan være en nyttig innfallsvinkel for å forstå hvordan eleven 
håndterer ulike kulturelle koder. Elevkultur blir både et resultat av, 
og er en pågående prosess der både lærere, foreldre, pensum og 
faktorer utenfor skolen er premissleverandører. Elevene befinner 
seg i grensesoner, som aktører og med håndtering av ulike verdier 
og kulturelle koder. 

Begrepet «inkludering» har til en viss grad overtatt for «inte- 
grering», i takt med en økende vektlegging av sosiale og emo- 
sjonelle aspekter ved integrering (Michelet, 2008; Tøssebro, 
2014). Inkludering forholder seg i nyere forskning mer til delta- 
kelse (Skogdal, 2014), og en individuell opplevelse av tilhørighet 
(Persson og Persson, 2013). Ved å rette et søkelys på miljøet som 
inkluderende, heller enn på enkeltindivider som blir inkludert, kan 
vi søke å finne faktorer som holder gruppen sammen og skaper 
reelt rom for mangfold. 

En mulig innfallsvinkel kan være å se på hvordan vi skaper og 
opprettholder marginalisering — i praksis så vel som i kunnskaps- 
produksjon. Det kan synes som et paradoks i skolen, at man skal 
segregeres for siden a skulle (re)integreres (Pihl, 2015). 


Mangfold og marginalisering i skolen, med 
eksempler fra to elevgrupper 


Likestillings- og diskrimineringsombudet peker på etnisitet (her- 
under kultur, språk og religion), kjønn, seksuell orientering og 
nedsatt funksjonsevne som diskrimineringsgrunnlag i skolen 
(www.ldo.no). Alle norske skoler vil ha befatning med spørsmål 
som omhandler tilrettelegging for og likestilling av elever med hen- 
syn til så vel kulturell/språklig minoritetsbakgrunn som til seksuell 
legning eller ulike former for lærevansker og/eller funksjonsned- 
settelser. Ofte opptrer en kombinasjon av én eller flere diskrimine- 


ringsgrunnlag samtidig, og med varierende grad av sosialt stigma, 

sa vel som behov for szerskilt tilrettelegging. Forundersokelser jeg 
har gjort, blant annet med intervju av flere rektorer, viser at det er 
stor variasjon i maten 4 handtere slik annerledeshet pa. Noen ste- 
der er strategien å skille ut elever som tenkes å ha «for store utfor- 
dringer» for skolen, i mindre såkalt tilrettelagte eller forsterkede 
grupper. Andre steder legges det vekt på at alle må høre til i det 
samme fellesskapet. 

En av hypotesene i doktorgradsarbeidet mitt er at elevmil- 
jøer preget av mangfold også kan gi stor grad av samhørighet. 
Hypotesen bygger på antakelser om at skoler som arbeider målret- 
tet med inkludering på grunn av utfordringer med stort mangfold, 
oppnår et bedre miljø for alle. Studier fra tilrettelegging for funk- 
sjonshemmede i ordinære klasser og skoler, tyder på at tiltak som 
er gode med hensyn til å tilrettelegge for elever med funksjonsned- 
settelser, ofte også er gode for mange elever uten funksjonsnedset- 
telser, og for elevmiljøet som helhet (Hjelmbrekke, 2014). 

Det er kanskje heller ikke så sikkert at kategoriene vi opererer 
med, for eksempel kulturell bakgrunn eller funksjonsdyktighet, 
er relevante for å beskrive elevenes egne erfaringer. I et tidligere 
arbeid intervjuet jeg en mor om hennes multifunksjonshemmede 
sønn, som ble en del av en ordinær klasse i det lille lokalsamfunnet 
han vokste opp i. Moren forteller: 


«I femte klasse lærte elevene om funksjonshemmede. De ble spurt 
om de kjente noen som var funksjonshemmet. De svarte nei! "Hva 
med Erlend da? spurte læreren. Nei, han er jo Erlend, svarte elev- 


ene.» (Lundh, 2014, s. 120) 


En tilsvarende problematisering kan man gjøre for begrepet 
flerkulturell. I hvilke kontekster er kulturell bakgrunn relevant 
for barn? Og hvilken kultur? Den som knytter seg til fotball- 
klubben, den som knytter seg til friminuttene, til SFO eller 
kulturen hjemme alene med større eller mindre søsken om 

ettermiddagen? Eller den kulturen som knytter seg til fami- 
liesamlingene med den somaliske slekten ved hoytidsfester? 
Kanskje opplever barnet som er del i alle disse sosiale settin- 
gene jevnlig, ikke nodvendigvis at dette er ulike kulturer. En 
underliggende fare forbundet med studier av grupper definert 
som annerledes, avvikende fra det ordinære, er at vektleggingen 
kan innebære en fare for å naturalisere kultur så vel som sosiale 
kategorier. Parallelt nøres det kanskje opp under en forestilling 
som omhandler «oss og dem», og dermed også implisitt, hierar- 
kiske tankeganger. Dermed gjenskapes og videreføres kanskje 
en maktstruktur knyttet til en diskurs om en sosial kategori som 
er «de andre». Begrepet «flerkulturell» bærer for eksempel i seg 
en idé om at det finnes en motsetning, noe som er «monokultu- 
relt». Videre impliseres at «kultur» er noe som er som avgrenset 
og tellbart i en eller flere. Begrepet «flerkulturell» kan kanskje gi 
utilsiktet næring til en diskurs om «vi og de andre», der de andre 
lett kan fremstå som mest mulig annerledes og eksotiske, og det 
foranderlige ved kultur underkommuniseres. 


Anerkjennelse og opplevelse av verdighet i 
fellesskapet - å bli hørt 


Å bli sett eller hørt er fundamentalt for opplevelsen av anerkjen- 
nelse. Dette er grunnleggende for å utvikle et godt selvbilde. Et slikt 
selvbilde er kanskje vanskeligere å oppnå for barn som i vesentlig 
grad skiller seg fra den sosiale eller kulturelle normen som gjel- 
der i gruppen. Tilbakeholdt annerkjennelse kan sidestilles med 
krenkelse (Kermit, 2012) og kan slik sett faktisk føre til traumer. 
I mitt doktorgradsprosjekt undersøker jeg hvordan perifere eller 
marginaliserte elever gis adgang til orkesterfellesskapet, og om det 
er mulig å anvende Lave og Wengers (2003) tenkning om deltaker- 
legitimitet og periferi for å belyse dette. 

Det å spille sammen, åpner for muligheter til å ta nye roller. Det 
kan også gi en annen mulighet til å bli «sett», ved at deres musi- 
kalske bidrag blir hørt. Musikkterapeutene Stige og Aarø (2012) 
bruker betegnelsen attending to unheard voices om en samspillsi- 
tuasjon der tidligere tause stemmer får en annen og ny mulighet 
til å bli hørt gjennom deltakelse i en musikalsk produksjon. Denne 
muligheten til deltakelse og synliggjøring på en ny arena, men i det 
samme elevmiljøet, kan være et element i utvikling av selvfølelse i 
en sosial kontekst. Kanskje kan man si at det gir et bredere sosialt 
grunnlag for selvrespekt. Å ta høyde for en sammenheng mellom 
mestring og det å bli sett eller hørt i gruppen later til å være del 
av en holdning eller lærerkultur i skoleorkesteret. Sammenhengen 
kan kanskje også sees som verktøy for bygging av selvrespekt hos 
utsatte elever. Dersom selvrespekt og trygghet gir bedre grunnlag 
for mestring i ulike sosiale kontekster, kan man både forebygge 
vanskelige opplevelser og snu onde sirkler som har oppstått gjen- 
nom å sørge for mestring i orkesteret. Trompetlærerens håndtering 
av situasjonen referert til ovenfor, da en elev med funksjonsnedset- 
telser skulle delta i samspill på en konsert, virker å være tuftet på 
en slik holdning. 

I et sosiokulturelt læringssyn sees læring som samspillsproses- 
ser som er situert, eller kontekstualisert (Dysthe, 2006). Kunst og 
kunstproduksjon kan utgjøre praksisfellesskap der elevenes kom- 
petanse både er utfyllende og overlappende (Dysthe, 2006; Lave 
og Wenger, 2003). Musikkundervisning slik den praktiseres i sko- 
leorkesteret, med grupper som fungerer på tvers av ferdighetsnivå, 
kan tenkes å ha overføringsverdi. Dette med henblikk på det sosiale 
fellesskapet som oppstår eller forsterkes på tvers av skillelinjer og 
roller som kan være dominerende i undervisningen for øvrig. Men 
også fra et didaktisk ståsted kunne man stille spørsmålet om den 
gruppebaserte musikk- og instrumentopplæringen kan utgjøre 
praktisk-pedagogiske modeller for tilpasset opplæring. 


127 


LISE LUNDH 


Noen betenkninger og åpne spørsmål 


Risikerer jeg at forskningen på denne måten blir en søken etter 
harmoni og funksjonalitet, og dermed en prefabrikkert bekref- 
telse på at orkesteret har god effekt på skolemiljøet? Forskere som 
har arbeidet med inkludering i elevgrupper med stort mangfold, 
fremhever at det å snakke om inkludering gir mening bare der- 
som man anvender et elevperspektiv (Persson og Persson, 2013). 
Utgangspunktet for en slik påstand er oppfatningen at inkludering 
handler om deltakelse og den enkeltes personlige opplevelse av å 
være inkludert (Persson og Persson, 2013; Skogdal, 2014). Hvordan 
kan jeg få tilgang til data som sier noe om elevenes opplevelse av 
tilhørighet? 

Og dersom det viser seg at orkesteret fører til merkbart større 
trivsel og kanskje også bedre skoleresultat i andre fag, hvordan kan 
vi vite om det er musikken eller den utøvende virksomheten som er 
avgjørende, og ikke de dyktige instrumentlærerne som ser eleven 
i større grad? Det er antakelig ikke uvesentlig i mitt forskningsfelt 
at det nettopp er utvalgte høyskoleutdannede (musikkskoleansatte) 
instrumentlærere som står for musikkundervisningen. Og det er 
kanskje heller ikke uten betydning at gruppestørrelsen de under- 
viser i, er mye mindre enn en skoleklasse. Hvordan kan jeg skille 
musikalske og utenommusikalske faktorer med hensyn på effekter 
av et skoleorkester? 

En av kritikkene til El Sistema-basert musikkundervisning 
handler om at klassisk musikk gir assosiasjoner til vestlig kultur, 
og til et visst sosialt lag (Baker, 2014). Er det kulturimperialisme vi 
er vitne til i elevorkesteret? Eller har det kreative, det polyfone og 
muligheten for metakommentar i kunstnerisk aktivitet, jf. en teo- 
retisk tradisjon etter Bakthin (Morris, 1994), overskyggende betyd- 
ning i forhold til musikalsk genre? 

Disse spørsmålene, som jeg lar stå åpne i denne artikkelen, er 
utgangspunktet for mitt pågående forskningsarbeid. 

Mulige teoretiske innfallsvinkler pa 
betydninger av mangfold og kultur for 
fremtidens skole 


Capabilities 

Filosofen Martha Nussbaum fremhever betydningen av kunst- 
fag og humaniora i skolen, blant annet pa grunn av mulighetene 
som ligger i den kroppsbaserte erfaringen. Deltakelse i en kore- 
ografert eller styrt virksomhet som det en felles kunstproduksjon 
er, kan ifolge Nussbaum bidra til en ny kroppslig basert kunn- 
skap om en selv og ens plass i gruppen. Den gamle kunnskapen 
som sitter i kroppen som en bodily stiffness blir utfordret via ny 
kroppslig praksis, som kan fore til en ny opplevelse av en selv i 
relasjon til andre (Nussbaum, 2010). Capabilities-perspektivet for- 
bindes ogsa med Nussbaum, og vektlegger hvilke muligheter den 
enkelte har til et verdifullt liv og deltakelse, uavhengig av funks- 
jonsnedsettelser, lærevansker og andre individuelle eller struktu- 
relle utfordringer (Nussbaum, 2011). En capabilities-tilnærming 
anvendt på utdanning, vil se verdien av utdanning som grunnleg- 
gende for individuell menneskelig frihet og funksjonalitet (Terzi, 
2010). I tillegg bidrar capabilities-perspektivet til en modifisering 
av det performative aspektet ved kunnskap (som vektlegger test- 
resultat), kontra dannelsesperspektivet, der utvikling av personlig 
vekst, frihet og demokratiske verdier fremstår som en overordnet 
verdi for all utdannelse. En slik dannelsesorientert tilnærming til 
utdannelse åpner for en økologisk inspirert tilnærming til felles- 
skapet (Otterstad, 2016), som egner seg godt til å koble opp mot et 
mangfoldig elevmiljø med vekt på å se eleven som hele mennesker. 
Teoretiske innfallsvinkler inspirert av tenkere som Nussbaum vil 
kunne bidra til at analysen fokuserer på muligheter ved mangfold, 
og at forskningen fokuserer på elevenes personlige erfaringer og 
opplevelser, i større grad enn deres akademiske prestasjoner. 

Superdiversity 

A vere godt integrert/inkludert i et moderne samfunn innebærer 
beherskelse av ulike koder i ulike sammenhenger. Begrepet super- 
diversity, som har utgangspunkt i sosiolingvistikk, beskriver den 
intensiverte kulturelle kompleksitet som er forårsaket av på den ene 
siden økt migrasjon, og på den andre siden mulighetene for global 
og rask kommunikasjon med internett (Blommaert, 2015). Det nye 
i begrepet ligger i at det søker å ta hensyn til et mye større spekter 
og nyanser av ulikhet — og likhet - enn det som kommer frem i 
begrepet «flerkulturell». Det kan for eksempel dreie seg om sosio- 
økonomisk bakgrunn, for flyktninger: fluktårsak og -måte, familiære 
og psykologiske forhold og annet. Begrepet superdiversity er også 
interessant fordi det innebærer en modifikasjon av integrerings- og 
inkluderingstanken. Man kan være integrert i noen sammenhen- 
ger og disintegrert i andre, og dermed eksistere i både i harmoni 
og disharmoni på ulike livsarenaer parallelt. Superdiversity kan 
kanskje sees som en videreføring av en postmoderne tanke om at 
identitet ikke er en gitt fast størrelse, men forandrer seg i ulike kon- 
tekster det moderne individet er en del av samtidig. 


Oppsummering 


En fremtidens skole som i økende grad skal gi kompetanse i å 
kommunisere, samhandle, delta og skape, vil antakelig kunne nyt- 
tiggjøre seg mulighetene som ligger i kunstfaglig læring i praksis- 
fellesskap. Mediering mellom personlige opplevelser, kreativitet og 
dannelse, samt læring i mangfoldige fellesskap kan danne grunnlag 
for den fremtidige skolens målsetting om i større grad å møte elev- 
enes behov for å lære livsmestring. Ved å sammenholde et mang- 
foldsperspektiv som superdiversity med capability-tilnærmingen 
kan man kanskje finne både et analytisk språk, og et praktisk 
perspektiv på utdanning i en mangfoldig og inkluderende skole. 

Et perspektiv som tar utgangspunkt i individets verdighet, frihet 
og valgmuligheter i en kontekst og som også omfavner muligheten 


av disharmoni. 

grunnskole - to sider av 
samme sak? 

Abstract 


The aim of this article is to discuss how teaching music both in 
Schools of Music and Performing Arts and in compulsory schools, 
can be a challenge and a possibility. All municipalities in Norway, 
alone or in cooperation with other municipalities, are by law obli- 
ged to provide music and art programmes for children and youth. 
The activities should be organised in association with different parts 
of the school system and organizations and associations in the field 
of music and performing art. Due to expectations of collaboration 
between the compulsory school and Schools of Music and Perfor- 
ming Arts, teachers from Schools of Music and Performing Arts 
also are attractive as music teachers in the compulsory schools. This 
article presents some challenges music teachers experience when 


moving between the compulsory school and Schools of Music and 

Performing Arts. Although the name of the subject is the same for 
both schools, music in compulsory schools and in Schools of Music 
and Performing Arts have lot of differences; curricula, commitments 
and legal rules. The article focuses on didactic questions and discus- 
ses how the music teachers in Schools of Music and Performing Arts 


also can be resource teachers in compulsory schools. 


Innledning 


Denne artikkelen diskuterer kulturskolelærerens forhold til under- 
visningsfaget musikk i den norske grunnskole og kulturskole. De to 
skoleslagene er særlig aktuelle for kombinerte kulturskolelærerstil- 
linger. Kunnskap om de ulike skoleslagenes undervisningsfag aktu- 
aliserer spørsmålet om hva slags kompetanse en kulturskolelærer 
bør ha for å mestre musikkundervisning i begge skoleslag. 

Kulturskolens samfunnsmandat slik det er beskrevet i lovteksten i 
Opplæringsloven $ 13-6, beskriver arbeidsoppgaver knyttet til skole- 
verket, kulturskole og frivillig musikkliv/kulturliv: «Alle kommunar 
skal aleine eller i samarbeid med andre kommunar ha eit musikk- og 
kulturskoletilbod til barn og unge, organisert i tilknyting til skolever- 
ket og kulturlivet elles.» (Kunnskapsdepartementet, 1999). 

En undersøkelse gjennomført av Norsk kulturskoleråd i 
2010, bekrefter at grunnskolen er den samarbeidspart som i 
størst grad er definert inn i kombinerte stillinger i kommunene 
(Kulturskoleutvalget, 2010, s. 127). I lovteksten om kulturskolen 
er også kulturlivet nevnt som en aktuell samarbeidspartner, og det 
betyr at en kulturskolelærer i praksis må kunne forvente å møte 
musikkpedagogiske oppgaver knyttet til både kulturskole, grunn- 
skole og det frivillige musikklivet. Kommunenes forventninger til 
kulturskolelæreres kompetanse bør med andre ord være at den må 
sette kulturskolen i stand til å realisere sitt mandat. 

Rammeplanen for kulturskolen, Mangfold og fordypning, slår 


fast at kommunen som skoleeier og arbeidsgiver har ansvaret for 

begge skoleslagenes kvalitet, bade med hensyn til lærerkompetanse 
og undervisningskvalitet (Norsk kulturskoleråd, 2016). Denne 
artikkelen undersøker de utfordringer kulturskolelærere møter når 
de skal gjennomføre musikkundervisning både i grunnskole og 
kulturskole. Av hensyn til denne artikkelens omfang er undervis- 
ning og opplæring i det frivillige musikkliv utelatt i diskusjonen. 

Artikkelens problemstilling er todelt: Hva kjennetegner musikk- 
faget som undervisningsfag i kulturskole og grunnskole? Hvilke 
didaktiske utfordringer møter kulturskolelæreren som skal under- 
vise i musikk i begge skoleslag? 


Bakgrunn 


Både kulturskolefaget og grunnskolefaget musikk har en uttalt 
forventning om samarbeid i sitt planverk. For det første finner 
vi i læreplanverket for grunnskolen følgende om samarbeid med 
lokalsamfunnet: 


«Samarbeidet mellom skolen, kulturskolen, lokale lag, foreiningar 
og andre i lokalsamfunnet gir barn og unge høve til å utvikle evnene 
og talenta sine vidare gjennom aktiv deltaking i eit mangfald av 


sosiale og kulturelle aktivitetar.» (Kunnskapsdepartementet, 2006). 


For det andre har det vært sterke politiske signaler gjennom stor- 
tingsmeldinger fra både kunnskaps- og kulturdepartementet, om 
hvilken rolle kulturskolen kan spille i den kunst- og kulturfaglige 
opplæringen i kommunene, bl.a. i St.meld.nr. 39 (2002-2003) og i 
St. meld nr. 38 (2002-2003). Kulturskolen som lokalt ressurssenter 
er en innarbeidet visjon både i tidligere og nåværende rammeplan 
for kulturskolen (Kommunenes sentralforbund, 1989; Norsk kul- 
turskoleråd, 2003, 2016). I forventningene til et lokalt ressurssenter 
ligger samarbeid om og samordning av kunst- og kulturopplærin- 
gen som en grunnleggende oppgave. 

For det tredje er det et stort behov for å se pa hvordan kommu- 
nen som skoleeier og arbeidsgiver kan legge til rette for kombinerte 
stillinger mellom kulturskole, grunnskole og det lokale musikkliv 
for å sikre kvalitet i kunst- og kulturopplæringen. Kulturskolens 
rammeplan beskriver behovet slik: 


«Læreplanverket for grunnskolen appellerer til et samarbeid mellom 
grunnskole og kulturskole i fagene musikk og kunst og håndverk. I 
tillegg til samarbeid om innholdet i fagene, kan kulturskolens lærere 
være en viktig ressurs for grunnskolens undervisning gjennom fel- 
les prosjekter. Kulturskolelærere som jobber i kombinerte stillinger 
mellom kulturskole og grunnskole eller videregående skole, har 
særlige kunnskaper om kulturskoleelevenes kunst- og kulturfaglige 


kompetanse.» (Norsk kulturskoleråd, 2016, s. 15). 


Behovet for musikkpedagogisk kompetanse i grunnskolen er 
stort. Hele 38 prosent av musikklærerne har ingen studiepoeng i 
musikk, og bare 26 prosent har 60 studiepoeng eller mer i faget 
(Lagerstrøm, 2014). I kulturskolene har 69 prosent av lærerne 180 
studiepoeng eller mere i sitt kunstfag (Kulturskoleutvalget, 2010). 
Selv om denne siste undersøkelsen har et lavt antall respondenter 
og favner alle fagene i kulturskolen, står musikkfaget for en så stor 
andel av timetallet at prosenttallet kan uttrykke en tendens: Det er 
en betydelig større musikkfaglig kompetanse i kulturskolen enn i 
grunnskolen. Faget har også et lavt uketimetall i grunnskolen, og 
det er derfor vanskelig å tiltrekke seg og å prioritere lærere med høy 
musikkpedagogisk kompetanse. 

Norge er i den unike situasjon at alle kommuner, uan- 
sett størrelse, har en kommunal kulturskole, enten i egen regi 
eller i samarbeid med andre kommuner. I kulturskolene har en 
stor andel av lærerne bachelor eller mastergrad i sitt kunstfag 
(Kulturskoleutvalget, 2010). Å tilby kombinerte stillinger mellom 
kulturskole og grunnskole, slik at flere kvalifiserte lærere vil finne 

det attraktivt å søke slike stillinger, vil kunne heve kvaliteten på den 
kunst- og kulturfaglige opplæringen for barn og unge. For at lærere 
i kombinerte stillinger skal kunne møte forventningene om didak- 
tisk breddekompetanse som er nødvendig for å mestre faget i begge 
skoleslag, må høyere kunstfaglig utdanning ta disse realitetene på 
alvor og bidra til at en bred undervisningsfaglig kompetanse inngår 
i de kunstpedagogiske studiene. 

Artikkelen tar for seg en kort gjennomgang av musikkfagets 
utvikling i henholdsvis musikk- og kulturskoler og i grunnsko- 
len, og hva som kjennetegner de to undervisningsfagene. Deretter 
følger en drøfting av hvorfor valg av innhold til undervisningen 
kan være utfordrende. De teoretiske perspektivene er knyttet til 
de didaktiske begrepene undervisningsfag og basisfag for å belyse 
hvordan relasjonen mellom lærer, fag og elev kan forstås i de ulike 
skoleslagene. Intensjonen er å drøfte hva som kjennetegner de to 
ulike undervisningsfagene og hvilke utfordringer kulturskolelæ- 
rere kan møte når de arbeider i flere skoleslag. 


Musikkfaget i grunnskolen 


Grunnskolefaget musikk, den obligatoriske musikkundervisningen 
for alle barn og unge i Norge, har vært gjenstand for mange fors- 
kningsprosjekter og faglige tekster. Tematikken varierer fra legiti- 
mering av grunnskolefaget musikk (Jørgensen, 2001; Varkøy, 2001, 
2015), musikklæreres læreplanforståelse (Johansen, 2003), vurde- 
ringsarbeidet i musikkfaget (Vinge, 2014), ulike fagsyn i musikk 
(Hanken og Johansen, 2013; Kalsnes, 2015; Nielsen, 1998), musikk- 
undervisningens didaktikk (Hanken og Johansen, 2013; Johansen, 
2003, 2006), drøfting av musikklærerutdanning (Sætre, 2014) og 
undersøkelse av sammenhengen mellom musikklæreres kompe- 
tanse og valg av innhold i undervisningen (Sætre, Ophus, og Neby, 
2016). Kunst og kultur-opplevelser og -formidling i grunnskolen er 

evaluert og analysert gjennom rapport om Den kulturelle skolesek- 
ken og Rikskonsertenes skolekonserter (Borgen og Brandt, 2006; 
Christophersen og Breivik, 2013). 

Grunnskolen har gjennomgått fire læreplanreformer siden 1970- 
arene, og fra 1997 er lereplanverket for grunnskole en juridisk for- 
skrift. Det innebzerer at skoleeier har et tydeligere og forpliktende 
ansvar for kvaliteten i undervisningen og læringsresultat i forhold til 
planens intensjoner. Helt siden Mønsterplanen fra 1974, har grunn- 
skolens læreplaner presisert hvilken betydning både det lokale og det 
profesjonelle musikklivet har for den obligatoriske musikkundervis- 
ningen (Kirke- og undervisningsdepartementet, 1974, s. 228-229). 

For å kunne identifisere noen utviklingstrekk i grunnskolefaget 
musikk er det interessant å se hvordan faget ble beskrevet i 1974 
i forhold til hvordan faget er beskrevet i Læreplanverket fra 2006 
(Kunnskapsdepartementet, 2006). Mønsterplanen 1974 hadde et 
musikkfag med detaljerte beskrivelser av innholdet i faget på hvert 
enkelt årstrinn; musikkteoretiske temaer ordnet i en rekkefølge per 
årstrinn med innebygget progresjon og sammenheng, navngitte 
komponister og verk som elevene skulle kjenne til og en oversikt 
over hvilke salmer og sanger elevene skulle lære. 

Læreplanverket fra 2006 er bygget opp etter en annen læreplan- 
teoretisk forståelse, der det ikke er beskrevet hva undervisningen 
skal inneholde, men hvilken kompetanse elevene skal ha etter 2., 
4., 7. og 10. skoleår. Hvilket innhold og hvilke arbeidsmåter elevene 
skal bli kjent med, er opptil den enkelte lærers valg, profesjonelle 
kunnskap og skjønn. 

Vinge diskuterer hvordan disse kompetansemålene skiller seg 
fra tidligere planer. Han hevder at mens formuleringene av inn- 
hold i tidligere planer ga rom for å øve, arbeide med og bli kjent 
med lærestoffet, sier fagplanen fra 2006 at elevene skal kunne gjøre 
og forklare. Slike læringsresultat er lettere å observere og de kan gi 
grunnlag for vurdering. De sidene av faget som ikke kan uttrykkes 

i observerbar atferd, eller konkrete kunnskaper, kan ikke pa samme 
måte gjøres til gjenstand for vurdering (Vinge, 2014, s. 51-54). 
Moira von Wright uttrykker bekymring for musikkundervisning 
som ikke gir tilstrekkelig rom for elevenes opplevelser av musikk 
uten synlig, målbar aktivitet som resultat (Wright, 2007). 

Som en foreløpig oppsummering i forhold til problemstillingen, 
kan vi si at musikkfaget i grunnskolen har endret seg fra en lære- 
plan med vekt på undervisningsmål og innholdsbeskrivelser i 
1974, til en forskriftsfestet læreplan med vekt på kompetansemål 


og vurdering i 2006. 


Musikkfaget i kulturskolen 


Kulturskolefaget musikk er belyst gjennom flere forsknings- og 
utviklingsarbeid (Angelo, 2012; Angelo og Kalsnes, 2014; Waagen, 
2011), profesjonsforståelser i musikkfaget i forhold til ulike yrkes- 
kontekster (Angelo, 2014; Angelo og Kalsnes, 2014; Bouij, 1998), 
forholdet mellom musikkundervisning og lærerkompetanse i den 
danske folkeskolen og musikkskolen (Holst, 2011, 2013) og for- 
ventninger til rollen som musikkpedagog (Jordhus-Lier, 2015; 
Nielsen og Westby, 2012). Holst analyserer og drøfter undervis- 
ningsfaget både i den danske folkeskolen og i musikkskolen. Det 
finnes imidlertid ingen undersøkelser som har drøftet forholdet 
mellom de to skoleslagenes undervisningsfag i norsk kontekst. 
Tematikken er spesielt interessant i Norge fordi ingen andre land 
har en lovpålagt kulturskole og av den grunn heller ikke det samme 
potensial for samarbeid mellom skoleslagene. 

Omfanget av forskning på kulturskolens musikkfag er langt min- 
dre enn i grunnskolen, kanskje først og fremst på grunn av kortere 
historikk. De første musikkskolene i Norge ble startet i 1950-årene. 
De var privat initiert, og hovedinnholdet i opplæringen var å lære 
å spille eller synge. Fra 1970-årene økte antallet skoler, og de blei 
større grad en del av det kommunale opplæringstilbudet. I 1973 var 

det 60 registrerte musikkskoler i Norge (Norsk kulturrad, 1975). 
Det var fremdeles ingen formelle krav til lærerkompetanse eller hva 
undervisningen skulle inneholde. Musikkskolene fikk ulik grad av 
kommunal støtte til driften, og det var store forskjeller på tilbudene 
i de ulike delene av landet (Norsk kulturråd 1975 s. 31-41). 

I 1980-årene skjøt etableringen av musikkskolene fart. Fra 1982 
til 1998 økte antallet skoler fra 151 til ca. 350 (Norsk kulturskoleråd, 
1998). Økningen skjedde i særlig grad etter at staten fra 1982 bevilget 
et årlig tilskudd til kommuner som hadde musikkskoler. I 1989 fikk 
musikkskolene sin første rammeplan hvor mål og innhold for musikk- 
skolens ulike emner ble beskrevet. Planen hadde klare forventninger til 
hvordan musikk- og kulturskolene skulle forholde seg til grunnskolen: 


«Det er viktig at et musikkopplæringstilbud i kommunen bygger på 
en samordnet modell der grunnskolen, musikkskolen og musikklivet 


samarbeider om oppgavene.» (Kommunenes sentralforbund, 1989, s. 8). 


I 2003 fikk kulturskolene en ny rammeplan På vei til mangfold 
(Norsk kulturskoleråd, 2003) der de nåværende fem kulturskole- 
fagene ble innskrevet i planen. Forventningene om samarbeid er 
tydelige, men det har likevel vært liten nasjonal politisk oppmerk- 
somhet omkring tilrettelegging for reelle samarbeidsmuligheter 
mellom de to skoleslagene. På tross av ny rammeplan for kultur- 
skolene i 2016, med tydelig samfunnsmandat og retningslinjer for 
kompetansekrav, ligger hele ansvaret for samarbeid mellom sko- 
leslagene på lokalt nivå, i den enkelte kommune. Tydeliggjøring av 
forventninger til samarbeid om undervisningens kvalitet i begge 
skoleslag og hvordan det kan gjennomføres, er derfor en særlig 
aktuell diskusjon. Kulturskolefaget musikk har, i et læreplanper- 
spektiv, en relativt kort historie. Læreplanene har helt siden 1989 
kun vært veiledende rammeplaner uten de samme juridiske og poli- 
tiske føringer som læreplaner for grunnskolen har. Rammeplanen 
fra 2016 har fremdeles status som veiledende plan, men denne 

planen er tydeligere pa hvilken kompetanse kulturskolene trenger 
for a kunne ivareta skoleslagets samfunnsoppdrag, bade pa leder- 
og lærernivå (Norsk kulturskolerad, 2016). 

Kulturskolefaget musikk har sju overordnede mal for arbeidet (Norsk 
kulturskolerad, 2016, s. 47). Faget skal bidra til elevenes utvikling av 
instrumentale kunnskaper og ferdigheter, opplevelse av mestring og 
spilleglede, selvstendighet, evne til aktiv lytting, til samarbeid og sam- 
spill, til fordypning og til 4 bli ressurspersoner i et levende kulturliv. 

Det er en sterk handverkstradisjon som ligger til grunn for kul- 
turskolefaget, men i naveerende rammeplan er dannelsesoppdra- 
get og faget kunst- og kulturdimensjon fremhevet. I kulturskolens 
overordnede mal som er felles for alle fag, legges det vekt pa elevens 
muligheter til bade a finne og formidle egne kunst- og kulturut- 
trykk utvikle sin estetiske, sosiale og kulturelle kompetanse. 

Som en forelopig oppsummering av problemstillingen kan vi se 
at kulturskolefaget musikk har lagt hovedvekten pa elevens inter- 
esse og forutsetninger for kunst- og kultur, å lære håndverket og a 
bidra til elevene kan bli en del av et storre kulturelt og musikalsk 
fellesskap (Norsk kulturskolerad, 2016, s. 8) 


Hva kjennetegner de to undervisningsfagene? 


I musikkdidaktisk arbeid er forholdet mellom undervisningsfaget, 
eleven og læreren helt sentralt. For kulturskolelæreren endres selve 
faget når hun veksler mellom arbeid i kulturskole og grunnskole. 
For å illustrere hvordan forskjellene i undervisningsfagenes ram- 
mer får konsekvenser for hvilken kompetanse læreren må inneha, 
er det i tabellen under valgt ut noen kategorier. Hver av kategoriene 
inneholder eksempler på beskrivelser av hvordan musikkfaget defi- 
neres gjennom hva som framheves som vesentlig i undervisningen. 

Kategoriene som er valgt ut, er eleven, mål, undervisnings- 


innhold, organisering og vurdering. Begrunnelsen for at disse 

kategoriene er valgt, er at de representerer relativt store forskjeller 
i forventninger om lærerkompetanse innen fagdidaktiske ferdig- 
heter, kontekstuell forståelse, analyse — og tolkningsferdighet og 


vurderingskompetanse. 

KULTURSKOLE GRUNNSKOLE 

- Alder 6-19, fra - Alder 6-16 
begynneropplæring til - Obligatorisk deltagelse 
fordypning for alle - Gratis 
alderstrinn 

- Frivillig deltagelse 

- Skolepenger 

Arbeid med å utvikle gode Arbeide for å nå oppsatte 

ferdigheter på sitt kompetansemål for 2., 4., 7. 


instrument, bli aktive 
lyttere, selvstendige og 
reflekterte utovere og 4 
trene samarbeid og samspill 
med andre utovere. Bidra 
til deltagelse i sosiale og 
kulturelle fellesskap. 


Veiledende rammeplan. 
Ferdighetstrening, oving, 
formidling og fremforing. 
Arbeide med musikalske og 
instrumentale kunnskaper 
og ferdigheter basert pa 
elevens interesser, 
forutsetninger og potensial. 
Stor fokusering pa 
instrumentet. 


Aldersblandet. 

Progresjon tilpasset elevens 
utvikling og interesser, 
individuelt eller i grupper. 


I hovedsak formativ 
vurdering. Opptaksprover 
til fordypningsprogrammet. 


og 10. arstrinn. Men faget 
skal også inn gå i skolens 
overordnede mål: å utvide 
evnene hos barn, unge og 
voksne til erkjenning og 
opplevelse, til innlevelse, 
utfoldelse og deltaking. 


Forskriftsfestet læreplan. 
Arbeid med musikkens 
grunnelementer innenfor 
musisere, lytte og 
komponere. Stor vekt på 
sjangerbredde og mangfold 
i det musikalske materialet 
eleven skal arbeide med. 


Aldersbestemt. 

Progresjon må tilpasses 
elevenes forutsetninger 
innenfor klassens rammer. 


Obligatorisk summativ 
vurdering, med karakter på 
ungdomstrinnet og 
formativ vurdering både på 
barnetrinnet og 
ungdomstrinnet. 

Nar det gjelder kategorien eleven, ser vi at i kulturskolen ma 
musikkpedagogen vere forberedt pa a drive opplering pa alle 
nivåer til alle aldersgrupper. Det stiller særlige krav til didaktisk 
bredde. Nybegynnerundervisning for en 9-åring og en 15-åring, 
vil for eksempel kreve ulik tilrettelegging. Selv om undervisningen 
kan foregå i aldersblandede grupper, må læreren ta utgangspunkt 
i den enkelte elev. Elevens egeninteresse og motivasjon er avgjø- 
rende når opplæringen er frivillig. 

Grunnskolen har utfordringer med fag som organiseres i klas- 
ser med forhåndsdefinerte kompetansemål, men likevel med krav 
om tilpasset opplæring knyttet til individuelle forutsetninger hos 
den enkelte elev. Undervisningen er obligatorisk, og en viktig opp- 
gave for læreren blir derfor å finne innhold og aktiviteter som kan 
differensieres innenfor rammen av klasseundervisning, slik at flest 
mulig elever kan oppleve mestring. 

Kategorien mål viser en forskjell i fagsyn som er vesentlig for 
forståelsen av undervisningsfaget. I kulturskolen har håndverksfa- 
get og formidlingsfaget en tydelig plass, mens det i grunnskolen er 
elevens oppnådde kompetanse som har størst interesse. Det inne- 
bærer at kulturskolefaget i større grad tar utgangspunkt i elevens 
interesser og forutsetninger, mens grunnskolefaget opererer med 
forhåndsdefinerte mål for hva eleven skal oppnå. Dette får konse- 
kvenser for valg av innhold. 

Når det gjelder kategorien undervisningsinnhold, har kultursko- 
lelæreren som regel et tydelig ønske fra eleven om å lære å spille, 
og det er opp til læreren å finne den rette balansen mellom elevens 
interesser og forutsetninger og lærerens forståelse av hva eleven 
trenger. Rammeplanen er ikke styrende med hensyn til progresjon, 
og elev og foreldre kan i stor grad selv være med å bestemme hvil- 
ken intensitet de ønsker i opplæringen. 

I den grad rammeplanen legger føringer for progresjon, skjer 
det i forbindelse med valg av program (bredde-, kjerne- og 

fordypningsprogram). Kulturskolefaget er mer interessestyrt 
i forhold til grunnskolens musikkfag, og faget har gode ram- 
mebetingelser for 4 mote elevens motivasjon og forutsetninger. 
Kulturskolefaget gir lereren et stort pedagogisk handlingsrom. 
Grunnskolefagets innhold bestemmes ogsa i hovedsak av lereren, 
men med kompetansemalene og vurderingen av disse som sty- 
rende. Med bakgrunn i at det kunnskapsmessige og ferdighetsori- 
enterte er lettere 4 vurdere enn det opplevelsesbaserte, kan man 
stille sporsmal ved om grunnskolen kan makte a ivareta musikkfa- 
get bade som kunnskaps- ferdighets- og opplevelsesfag. 

I kategorien vurdering finner vi de største forskjellene mellom 
skoleslagene. I grunnskolen skal elevene ha en summativ vurde- 
ring (sluttvurdering) i form av standpunktkarakter, og da er det 
graden av måloppnåelse i forhold til kompetansemålene som gjel- 
der. Elevene skal også her ha underveisvurdering for å få vite hva de 
mestrer bra, og hva de må jobbe videre med. Det betyr at en grunn- 
skolelærer som kanskje har mange klasser i musikk, skal følge opp 
den enkelte elev med jevnlige tilbakemeldinger og støtte. Dette er 
en krevende pedagogisk og didaktisk oppgave. 

Kulturskolelæreren er forpliktet til å gi formativ vurdering 
(underveisvurdering), det vil si tilbakemeldinger til eleven om 
fremgang og forventninger, men har ingen plikt til å gi summa- 
tiv vurdering i form av karakter. Resultatet av opplæringen i kul- 
turskolen måles ikke i karakter, men i hvilken grad eleven har 
utviklet sine musikalske ferdigheter på instrumentet. Hvilken 
fagdidaktiske kompetanse trenger da lærere som skal undervise i 
begge skoleslagene for å kunne mestre forventningene og kravene i 
undervisningsfagene? 

Vi ser at forskjellene mellom fagene kan utfordre kulturskole- 
lærerens fagdidaktiske kompetanse på flere områder dersom hun 
skal undervise i begge skoleslag. Det gjelder planlegging av innhol- 
det i aldersbestemte klasser i forhold til aldersblandede grupper, 

progresjon i undervisning fra begynner til viderekommende niva 
for ulike alderstrinn, organisering i klasser der differensiering og 
tilpasning skal skje innenfor klassens rammer og vurderingsarbeid 
og tilbakemeldinger. Kulturskolelæreren som skal undervise i begge 
skoleslag, må derfor ha bred didaktisk innsikt og kompetanse. 


Valg av innhold til musikkundervisning 


I gjennomgangen av de noen av forskjellene mellom de to under- 
visningsfagene, ser vi at valg av innhold kan være utfordrende. 
Frede V. Nielsens perspektiver på musikkfagets didaktiske utfor- 
dringer kan bidra til å belyse spørsmålet om hva som styrer lære- 
rens valg av innhold til musikkundervisning (Nielsen, 2012). I sin 
avskjedsforelesning gir han et tilbakeskuende blikk på hvordan 
fagdidaktikken fra cirka 1960 har endret seg fra å være en tydelig 
dannelsesteoretisk didaktikk til en mer elev- og læringsorientert 
didaktikk. I iveren etter å fokusere på elevens læring, mener han at 
vi har mistet fokus på de dannende elementene i undervisningens 
innhold. Dette gjenspeiles i alle skolens fag, og bekymringen hans 
knytter seg til om det obligatoriske musikkfaget også er blitt svek- 
ket i det grunnleggende spørsmålet; Hva er det vesentlige å lære i 
musikk, og hva må grunnskolen derfor undervise i? Han skisserer 
to mulige forklaringer på denne utviklingen. Den ene forklaringen 
handler om hvorvidt det i det hele tatt er aktuelt å drøfte under- 
visningens innhold? Dersom læring i hovedsak handler om å øve 
inn grunnleggende ferdigheter som å lese, skrive og regne, er fokus 
i undervisningen rettet inn mot i hvilken grad elevene behersker 
slike ferdigheter. Mestrer elevene ferdighetene, er hva man skal lese 
og hva man skal skrive om, mindre vesentlig. I så fall er dannelses- 
perspektivet i undervisningen svekket (Nielsen, 2012). Den andre 
forklaringen kan være at problemene med å velge innhold er blitt 
så komplisert og mangfoldig at man har gitt opp. Det er så mye å 

velge i og sa mange hensyn 4 ta at sporsmalet om det er noe som er 


viktigere enn noe annet, blir for vanskelig. 


«Didaktikkens aktuelle utfordring er derfor pa ny (eller endelig) at 
konfrontere sig med indholdsproblemet og at udforske det pa en 
systematisk, konstruktiv, mulighedsorientert og kritisk made. Hvil- 
ket indhold er det overordnet set vigtigt at beskæftige sig med og 


hvorfor?» (Nielsen, 2012, s. 6). 


Dette er en utvikling det er mulig å gjenkjenne i grunnskolefaget 
musikk, der fagplanen er strukturert etter hva elevens kompetanse 
skal være på ulike årstrinn. Hvilket innhold elevene skal beskjeftige 
seg med for å nå disse kompetansemålene, er så godt som fravæ- 
rende i selve planen og overlatt til lærerens profesjonelle valg. 

Det finnes heller ikke i samme grad som tidligere, læreverk som 
er bygd opp med forslag til innhold og progresjon tilpasset lærepla- 
nen. Grunnskolens musikkundervisning forutsetter at læreren har 
den nødvendige kompetanse til å velge innhold som bidrar til å rea- 
lisere kompetansemålene for den enkelte elev. Elevene blir vurdert 
etter grad av måloppnåelse, og undervisningens innhold styres av 
kompetansemålene (Vinge, 2014, s. 51) I hvilken grad undervisnin- 
gen også bidrar til å oppfylle mer dannelsesorienterte perspektiver 
som ikke nødvendigvis er så lett målbare, kan lett bli nedprioritert 
eller glemt (Varkøy og Westby, 2014). Kompetansemålene er særlig 
knyttet til elevenes egen musikkaktivitet, men spørsmålet Nielsen 
(2012) tar opp, er relevant: Er det noe vesentlig som kanskje har 
gått tapt på veien? Denne debatten kan også spores til diskusjo- 
nen om mening kontra aktivitet, som for eksempel i Varkøy sin 
gjennomgang av stridighetene mellom Bennet Reimer og David 
Elliot (Varkøy, 2015, s. 73-90). I et bredere pedagogisk og utdan- 
ningspolitisk perspektiv, drøfter Biesta også spørsmålet om vi har 
mistet noe verdifullt ved at undervisningsbegrepet er blitt tonet 
ned i forhold til læringsbegrepet i skolen og hvilke konsekvenser 

denne utviklingen har hatt for lærerrollen (Biesta og Sjobu, 2014, 
s. 80-82). 

Spenningsforholdet mellom kompetansemål og dannelse kan 
beskrives som to diametralt motsatte måter å betrakte formålet 
med skole og utdanning på. Kompetanse forstått som noe man kan 
erkjenne, vite, mestre og måle, er en viktig del av skolens oppdrag. 
Men dannelsesoppdraget handler om at elevene gjennom musikk- 
faget kan få eksistensielle erfaringer knyttet til det å være menneske. 
Det er ikke nødvendigvis målbart i kompetanse, men i opplevelse 
av mening (Hansen, 2008, s. 23-25; Varkøy, 2017). 

Det tydelige skiftet fra tidligere læreplaners innholdsbeskri- 
velser til kompetansemål i gjeldende læreverk, får betydning 
for hvordan lærere skal fortolke og operasjonalisere fagplanene. 
Fra en vektlegging av undervisningens mål og innhold, ser vi en 
dreining mot en fokusering på elevens læring gjennom kompe- 
tansemål, og mindre på hva undervisningen faktisk kan/bør inne- 
holde. Denne problemstillingen blir også diskutert av Dyndahl og 
Ellefsen, som skriver at det tradisjonelle fagdidaktiske perspekti- 
vet er endret fra å ha læreren som subjekt, til oppmerksomhet om 
de lærende, læringsfellesskapene og læringskulturer (Dyndahl og 
Ellefsen, 2011, s. 186). 

I kulturskolens fagplan for musikk i rammeplanen, er læreren 
som subjekt tydeliggjort gjennom bl.a. forventninger til læreren i 
samme avsnitt som mål for elevenes læring (Norsk kulturskoleråd, 
2016, S$. 50). Dette er en vesentlig forskjell fra grunnskolens lære- 
plan, og kan kanskje oppfattes som styrende og begrensende, men 
også som en klargjøring av hva elever og foreldre kan forvente av 
læreren i kulturskoleundervisningen. I forventningene til læreren 
ligger det føringer med betydning for innholdet i undervisningen, 
for eksempel vektlegging av prosess og mestring, stimulering av 
elevens evne til å lede seg selv og til utvikling av elevens egen kunst- 
neriske bevissthet. 

Undervisningsfaget musikk i en 
fagdidaktisk kontekst 


Felles for undervisningsfaget musikk i kulturskole og grunnskole, er 
at det dreier seg om forholdet mellom eleven, fagstoffet og læreren. 
Selv om innholdet i undervisningsfagene er forskjellig, er lærerens 
utfordring i begge tilfeller å finne en god balanse mellom egen fag- 
forståelse og den undervisningskonteksten hun står i. Forholdet mel- 
lom faget, læreren og elevene vil være forskjellig avhengig av hvordan 
faget er definert, hvilke rammebetingelser som gjelder og hvilke elev- 
og lærerforutsetninger de ulike fagene må forholde seg til. 

I fagdidaktikk brukes begrepet undervisningsfag for å tydelig- 
gjøre hva som kjennetegner et fag i en nærmere definert under- 
visningskontekst. Begrepet basisfag definerer hvilket eller hvilke 
kunnskapsområder undervisningsfaget henter sitt innhold fra. 
Johansen (2006) refererer til Nielsen som presiserer forholdet mel- 
lom lærer og fag knyttet til undervisningsfag og basisfag. 


«Mens forholdet mellom fagpersonen/læreren og faginnholdet 
karakteriserer basisfaget, kan et annet tosidig forhold, det mellom 
studentene og innholdet, synes som det mest prinsipielle i undervis- 


ningsfaget.» (Johansen, 2006, s. 122-123). 


Basisfaget musikk har flere innholdsdimensjoner; vitenskapsfaget 
musikk, kunstfaget musikk og handverksfaget musikk (Modell 1). 
Det er kanskje grunn til å stille spørsmål om basisfag er en dekkende 
betegnelse fordi det å bevege seg fra vitenskap til kunst, er krevende 
nettopp fordi vitenskapen kan la seg ordne i kategorier som passer 
inn i faglige avgrensninger, mens kunsten på mange måter unndrar 
seg slike kategoriseringer. Avhengig av hvordan dimensjonene fra 
basisfaget vektlegges, vil innholdet i ulike undervisningsfags vari- 
ere avhengig av lærerens valg innenfor fagplanens beskrivelser. 
Musikkundervisning er utfordrende dersom læreren ikke opp- 
fatter at forholdet mellom eleven og faget er vesentlig forskjellig i 

grunnskolefaget musikk og kulturskolefaget. De musikkpedago- 
ger som pendler mellom skoleslagene, eller som er ansatt i det ene 
skoleslaget og har et forpliktende samarbeid med det andre sko- 
leslaget, ma kjenne til og kunne ta de didaktiske og pedagogiske 
konsekvensene av disse forskjellene. 

Lærerens oppfatning av egen kompetanse, for eksempel i hvilken 
grad hun identifiserer seg både som utøvende og skapende musi- 
ker og som musikkpedagog med pedagogisk og musikkdidaktisk 
kunnskap, vil påvirke balansen mellom innholdselementene fra 
henholdsvis ars-, håndverks- og scientiadimensjonen. 

I denne artikkelen er den kjente modellen til Frede V. Nielsen 
(Nielsen,1994, s. 110) utvidet, for å tydeliggjøre at vi i samarbei- 
det mellom kulturskole og grunnskole snakker om to forskjellige 
undervisningsfag (modell 1). Både kulturskolefaget og grunnsko- 
lefaget musikk henter sitt innhold fra basisfaget, men rammefak- 


torer som læreplaner og ressurser, samt mål og vurderingskriterier 


Intensjoner om samarbeid mellom grunnskole og kulturskole 
Hvilket fag? Hvilket innhold? Hvilke forpliktelser? Hvilket ansvar? 


Undervisningsfaget musikk i kultur- 
skolen. Viktige kjennetegn: 
Hovedsakelig individuelle mål for 
elevens læring og utvikling, formativ 


vurdering 


Undervisningsfaget musikk i 
grunnskolen. Viktige kjennetegn: 
Kompetansemål og vurdering (både 
formativ og summativ) 


Pi 


Basisfaget musikk 


FN 


Vitenskap Håndverk og hverdagskultur Kunst 


«Scientia» «Ars» 


Modell 1 (Nielsen, 1994, s. 110, utvidet av artikkelforfatter) 

påvirker lærerens valg og prioriteringer av innhold. Den utvidede 
modellen har derfor undervisningsfaget delt inn i to ulike fag med 
ulike kontekstuelle og juridiske rammer. I tillegg er det lagt inn 
intensjoner om samarbeid mellom de to skoleslagene som illustre- 
rer hvilke utfordringer lærere som jobber i begge skoleslag kan ha. 

Tidligere i artikkelen har vi sett på noen forskjeller i de to skolesla- 
genes musikkfag. Hvis vi nå ser på de utfordringene som kan opp- 
stå når lærere skal bevege seg mellom disse to undervisningsfagene i 
musikk, eller når lærere fra grunnskole og kulturskole skal samarbeide 
om undervisningen i grunnskole, ser vi at det åpner seg noen spørsmål 
om hvilket undervisningsfag de skal ha ansvar for. Er det grunnskolens 
obligatoriske musikkfag, eller et samarbeid om det faget, så er det kom- 
petansemålene i læreplanverket som gir føringer for valg av innhold 
(Kunnskapsdepartementet, 2006). Skal kulturskolelæreren undervise 
i det frivillige kulturskolefaget utenom den ordinære grunnskoletiden, 
så er det rammeplanens mål som gir føringer for valg av innhold og 
arbeidsmåter (Norsk kulturskoleråd, 2016). 

Kulturskolefaget musikk med en tyngde i basisfagets håndverks- 
og arsdimensjon, har ikke de samme vurderingstradisjoner som 
grunnskolefaget. Å vurdere grader av måloppnåelse innenfor kom- 
petansemålene for 4. klasse, er en helt annen vurderingsoppgave 
enn den vurdering kulturskolefaget musikk legger opp til (Norsk 
kulturskoleråd, 2016, s. 42). 

For at samarbeidet om musikkundervisningen mellom grunn- 
skole og kulturskole skal fungere, må slike spørsmål om ansvar 
avklares. Modell I forsøker å vise at et samarbeid kan bidra til at 
flere basisfaglige elementer kan bringes inn i grunnskolens musikk- 
fag, men at det må skje innenfor de rammene undervisningsfaget 
er underlagt. I modellen kan det ligge muligheter for et bredere 
innhold i grunnskolens musikkfag gjennom samarbeid, dersom 
både kulturskolelærerens og grunnskolelærerens kompetanse kan 
tas i bruk for å møte elevenes interesser og behov. Men det kan også 

ligge utfordringer knyttet til hvordan undervisningsoppgavene og 
ansvaret for undervisningen og elevenes læring blir fordelt når 
grunnskolefaget musikk er underlagt en læreplan som er forskrift 
og har andre juridiske implikasjoner. 


Oppsummering 


Denne artikkelen har tatt for seg en todelt problemstilling, der 
det første spørsmålet var hva som kjennetegner musikkfaget som 
undervisningsfag i kulturskole og grunnskole, og det andre handler 
om hvilke didaktiske utfordringer som møter kulturskolelæreren 
som skal undervise i begge skoleslag. 

Grunnskolefaget og kulturskolefaget slik vi kjenner historikken 
i skolenes utvikling og læreplaner, har noen vesentlige forskjeller 
som har betydning for planlegging, gjennomføring og vurdering 
av undervisningen i de to skoleslagene. Disse forskjellene gjør at en 
kulturskolelærer som skal undervise i begge skoleslagenes musikk- 
fag, må ha pedagogiske og didaktiske kunnskaper og ferdigheter 
for begge undervisningsfagene. Forskjellene i undervisningsfagene 
stiller krav til kulturskolelærerkompetansen, og den brede musikk- 
didaktiske kompetansen er samtidig en viktig forutsetning for at 
kulturskolen som skoleslag skal kunne realisere sitt samfunnsopp- 
drag slik det er beskrevet i opplæringsloven. 

Artikkelen beskriver og drøfter noen av de grunnleggende 
didaktiske utfordringer musikkpedagogen står overfor dersom hun 
skal undervise i musikk både i grunnskole og kulturskole. For kul- 
turskolelæreren kan det være utfordrende å mestre tilrettelegging 
av musikkundervisning i forskjellige pedagogiske kontekster, og 
spørsmålet er om utfordringen kan handle om manglende forståelse 
for hva som er forskjellig i de to skoleslagenes musikkfag og hvilke 
konsekvenser det får for lærerens pedagogiske handlingsrom. 

Dannelsesperspektivet er forankret både i grunnskolen og kultur- 
skolen som skoleslag, men artikkelen spør om dette perspektivet er i 

ferd med å miste oppmerksomhet i diskusjonen om hva slags kompe- 
tanser elever trenger i dagens skole for å mestre framtidens samfunn. 
I samarbeidet mellom skoleslagene er det et stort potensiale for å rea- 
lisere et bredt dannelsesoppdrag der både vitenskaps-, håndverks- og 
kunstfaget kan ivaretas. Gjennom eksempler og drøftinger av noen 
utvalgte didaktiske kategorier i både kulturskole og grunnskole, er 
det interessant å diskutere hvilke kompetanser en musikkpedagog 
som skal arbeide på tvers av skoleslagene må inneha. Artikkelen 
argumenterer i så måte for en sterkere satsing på lærere i kombinerte 
stillinger mellom kulturskole og grunnskole for å sikre den kvalitet 
i kunst- og kulturopplæringen som læreplanen for grunnskolen og 
rammeplanen for kulturskolen forutsetter. Og et viktig ledd i denne 
kvalitetssikringen er at forskjellene mellom skoleslagene og de ulike 
kompetansebehovene, må ivaretas i de musikkpedagogiske utdan- 
ningene som kvalifiserer for arbeidet i begge skoleslag. 

Kulturskoleskolen og grunnskolen har sammen skoleeier, kom- 
munen, og skulle primært ha store muligheter for samarbeid om 
begge skoleslagenes samfunnsoppdrag. Fakta om lærerkompetanse 
innenfor kunstfagene i grunnskolen og kulturskolenes mulige 
bidrag til kvalitetssikring, skulle tilsi at både skoleleiere og høyere 
kunstfaglige utdanningsinstitusjoner, tar mulighetene for samar- 
beid på alvor og tilrettelegger for det i langt større grad. 

«Jeg vil bli 
kulturskolelærer når 

Abstract 


It is a statutory requirement that all municipalities in Norway offer 
music and performing arts education for children and youth. Still, 
it is up to each municipality and the local School of Music and Per- 
forming Arts (SMPA) to make decisions about the exact content of 


such education, as well as what qualifications should be held by the 

teachers providing it. Recently, however, the Norwegian Council 
for SMPA published a new framework plan — Diversity and deeper 
understanding’ - establishing guidelines for making such decisions. 
In this article, limiting our investigations to the field of music, we take 
this framework plan as a point of departure for exploring the question 
of what kinds of higher music education programs could be said to 
qualify their students for working as a music teacher within the SMPA 
in Norway. Conducting a three-step analysis, we first look into the 
new framework plan in order to establish an understanding of which 
competences are considered necessary for teachers, both generally but 
also more specifically as related to the plan's three sub-programmes, 
‘breadth, ‘core’ and depth. Second, we analyse the curricula and natio- 
nal guidelines of programmes of higher music education with respect 
to how they answer to the teacher competences described in the fram- 
ework plan. Finally, the content of the framework plan is discussed 
against the backdrop of Shulman’s theories of professions, focusing on 
the question of what might characterise the emerging profession of 


music teacher within SMPA. 


Innledning 


Det er et lovforankret pabud at alle kommuner i Norge skal tilby 
barn og unge opplæring i kunst og kultur (Opplæringslova, 1998). 
Likevel er det i stor grad opp til hver enkelt kommune og den lokale 
kulturskolen å bestemme det eksakte innholdet i denne typen 
utdanning, samt å definere hvilke kvalifikasjoner kulturskolelæ- 
rere skal inneha. I den nylig utgitte rammeplanen for kulturskolen, 
Mangfold og fordypning (Norsk kulturskoleråd, 2016), gis det imid- 
lertid retningslinjer for slike bestemmelser, og det påpekes også at 
kulturskolen har et ansvar for å «videreutvikle et større mangfold i 
tilbudet for å bedre rekrutteringen av barn og unge med ulik kul- 
turell bakgrunn» (s. 1). Tatt i betraktning at det finnes en rekke 

kunst-, kultur- og lærerutdanninger i Norge med ulike faglige sik- 
temål, og som hver for seg kan sies å kvalifisere for å undervise i 
kulturskolen, skulle forholdene ligge godt til rette for å kunne utvi- 
kle denne typen mangfold. Dette gjelder også innenfor området 
musikk, som er det undervisningsfaget i kulturskolen dette kapitlet 
i første rekke dreier seg om. I feltet for høyere musikkutdanning fin- 
nes det i dag et rikholdig utvalg av studieprogrammer som uteksa- 
minerer kandidater som skulle kunne bidra til å utvikle et bredt og 
sammensatt tilbud i kulturskolene, både når det gjelder musikalske 
sjangere, ulike måter å tilnærme seg og iscenesette undervisning og 
formidling på, og tilbud rettet mot elever som befinner seg på ulike 
interesse- og ferdighetsnivåer. Det siste aspektet er særlig under- 
streket i rammeplanen - både i fagplanen for musikk og i fagpla- 
nene for de andre kunstfagene - gjennom utviklingen av tre ulike 
delprogrammer, nemlig Breddeprogrammet, Kjerneprogrammet 
og Fordypningsprogrammet. 

I dette vitenskapelige kapitlet tar vi den nye kulturskoleramme- 
planen som utgangspunkt for å utforske hvilke programmer innen- 
for høyere musikkutdanning i Norge som kan sies å kvalifisere sine 
kandidater for å arbeide som lærere i kulturskolen. Gjennom en 
trestegs analyse vil vi først undersøke hva rammeplanen sier om 
hvilke formelle krav som bør stilles til kulturskolelærere innenfor 
musikkområdet, og hva slags lærerkompetanse som synes ønske- 
lig innenfor de tre ulike delprogrammene som er nevnt ovenfor. 
Deretter vil vi gjennomgå forskrifter om rammeplaner og nasjonale 
retningslinjer for aktuelle programmer innenfor høyere musikkut- 
danning, med tanke på hvordan disse studieregulerende dokumen- 
tene oppfyller kulturskolerammeplanens retningslinjer for ønsket 
lærerkompetanse. Til sist vil innholdet i kulturskolens rammeplan 
bli diskutert i lys av Shulmans (2004) profesjonsteoretiske ram- 
meverk med fokus på hvilke trekk som karakteriserer den fram- 
voksende kulturskolelærerprofesjonen. Forskningsspørsmålene for 

var undersokelse er altsa som folger: Hvilke musikkutdanninger i 
Norge kan, i henhold til kulturskolens rammeplan, sies å kvalifi- 
sere sine kandidater for å arbeide i dette skoleslaget? Hva kan sies 
å karakterisere den fremvoksende profesjonen «kulturskolelærer i 
musikk» når denne ses i et profesjonsteoretisk lys? 


Fra musikkskole til kulturskole: 
Profesjonaliseringen av et felt 


Siden musikkskolenes oppstart i 1960-årene har det skjedd en stor 
utvikling innenfor dette skoleslaget. En av de største endringene 
er knyttet til utvidelse av undervisningstilbudet. Fra å ha et fag- 
lig tilbud som kun omfattet musikk, i form av instrumental- og 
vokalundervisning, er det faglige omfanget nå betydelig bredere, 
og inkluderer også fagområder som dans, skapende skriving, tea- 
ter, sirkus og visuell kunst. På grunn av denne faglige utvidelsen er 
navnet på skoleslaget i dag endret fra musikkskole til kulturskole. 
Kulturskolen fikk befestet sin posisjon som opplæringsa- 
rena for barn og unge innenfor kunstfag da den ble forankret i 
Opplæringslovens paragraf $ 13-6 (1998): «Alle kommunar skal 
aleine eller i samarbeid med andre kommunar ha eit musikk- og 
kulturskoletilbod til barn og unge, organisert i tilknyting til sko- 
leverket og kulturlivet elles». Siden den gang har kulturskolen blitt 
stadig mer profesjonalisert, både organisatorisk og faglig. Denne 
profesjonaliseringsprosessen er blant annet knyttet til utviklingen 
som har funnet sted innenfor utdanningsfeltet, der det i den samme 
tidsperioden er blitt etablert flere kunstfaglige utdanningsveier 
som leder mot en mulig ansettelse i kulturskolen. Andre bidrag 
til profesjonaliseringen av kulturskolefeltet har kommet gjennom 
utviklingen av rammeplanene, som er dette skoleslagets veiledende 
dokumenter. På bakgrunn av rammeplanen fra 2003, På vei til 
mangfold (Norsk kulturskoleråd, 2003), samt strategiplanen Strategi 

2020 (Norsk kulturskolerad, 2013), ble det hasten 2016 utgitt en ny 
rammeplan for kulturskolen, som bærer navnet Mangfold og for- 
dypning (Norsk kulturskoleråd, 2016). I det sistnevnte dokumentet 
fremsettes det forslag om å etablere et kvalitetssikringssystem for 
oppfølging av kulturskolenes virksomhet. Hvis dette blir en realitet, 
vil rammeplanen fungere som et grunnlagsdokument for utvikling 
av nasjonale standarder og lokale læreplaner i kulturskolen. Den vil 
da utgjøre en stor del av grunnlaget både for profesjonaliseringen 
av dette skoleslaget, og for hva som kjennetegner kulturskolelærer- 
yrket som profesjon. 


Hva kjennetegner profesjoner? 


Musikkpedagogers profesjonsforståelse er et område som har blitt 
viet stor forskningsbasert oppmerksomhet de siste årene. Dette gjel- 
der både profesjonsforståelsen til musikkpedagoger som har sitt virke 
i kulturskolen, og til dem som er musikklærere i grunnskolen eller 
som har stillinger tilknyttet flere skoleslag, gjerne i kombinasjon med 
arbeid i andre musikkrelaterte pedagogiske praksiser eller ved andre 
institusjoner (Angelo, 2012; Angelo og Georgii-Hemming, 2014; 
Christensen, 2013; Holmberg, 2010; Holst, 2013; Jordhus-Lier, 2015). 

Generelt kan begrepet «profesjon» forstås som en betegnelse på 
hvordan moderne samfunn institusjonaliserer ekspertise (Abbott, 
1988), og et av de tydeligste trekkene ved profesjoner er at de «for- 
valter vitenskapelig kunnskap» (Grimen, 2008, s. 71) med relevans 
for spesifikke praksisfelt. «Den profesjonelle yrkesutøveren» kan 
dermed forstås som en som opptrer som «a mediator between the 
world of pure study and the world of everyday life» (Carr-Saunders 
og Wilson, 1933, s. 498), og ulike oppfatninger om hva som kjen- 
netegner profesjonskvalifisering (se for eksempel Polanyi, 2009; 
Ryle, 2009; Schön, 1995), behandler ofte forholdet mellom teore- 
tisk og praktisk kunnskap, slik dette kan forekomme for eksempel 

i rammeplaner og studieregulerende dokumenter eller i profe- 
sjonsutøveres faktiske yrkeshverdag. Uttrykket «profesjonell iden- 
titet» betegner videre prosesser og forståelser knyttet til individers 
yrkesrelaterte selvoppfatning, og mer eller mindre bevisste oppfat- 
ninger av det yrkesmessige selvet, men også de egenskaper, ferdig- 
heter, kunnskaper, verdier, holdninger og etiske retningslinjer den 
enkelte yrkesutøver mener er nødvendige for å utøve arbeidet på 
kompetent vis (Angelo og Kalsnes, 2014; Heggen, 2008; Kvale og 
Nielsen, 1999). 

Historisk sett har det ikke eksistert en entydig forståelse av hvor- 
vidt læreryrket som sådan kan betraktes som en profesjon, eller 
av hva det å utøve lærerprofesjonalitet eventuelt innebærer (se for 
eksempel Mausethagen, 2013). Liknende diskusjoner har vært ført 
rundt forståelsen av profesjonalitet i forbindelse med kultursko- 
lelæreryrket (Jordhus-Lier, 2015). I dette kapitlet tar vi imidlertid 
som et gitt utgangspunkt at yrkesrollen «kulturskolelærer i musikk» 
kan forstås som en profesjon, og undersøker hva som kjennetegner 
denne gjennom seks universelle trekk som Shulman (2004) mener 
karakteriserer fenomenet profesjon i overordnet forstand. Videre 
vil vi trekke veksler på Grimen (2008) og Grimen og Molanders 
(2008) arbeider, som henholdsvis tematiserer forholdet mellom 
profesjon og kunnskap og profesjon og skjønn. 


Karakteristiske trekk ved profesjoner: En 
kort gjennomgang 


Det første trekket Shulman (2004) mener tradisjonelt har karakte- 
risert en profesjon, er knyttet til en overordnet forståelse av profe- 
sjonsutøvelse som en forpliktelse til å yte «service to others» (s. 530), 
og dermed se seg selv som en yrkesutøver hvis plikt det er å tjene 
samfunnet i stort og å bidra til at fellesskapet når viktige sosiale mål 
(se også Grimen, 2008). Dette innebærer også at profesjonsutøvere 

ma utvikle en «moral understanding» (Shulman, 2004, s. 530) som 
fungerer som en rettesnor for egen praksis, og videre at yrkesuto- 
velsen ofte vil kunne forstas som et hoyere kall, og ikke bare som 
teknisk anvendelse og utforelse av kunnskaper og ferdigheter. 

Det andre trekket peker pa relevansen av vitenskapelig basert 
kunnskap og forskning innenfor profesjoner, og Shulman framhe- 
ver, i samsvar med Grimen (2008; se ovenfor), at «professions legi- 
timate their work by reference to research and theories» (Shulman, 
2004, $. 531). Videre hevder han at det ofte oppstår et spenningsfor- 
hold mellom profesjoners teoretiske og praktiske kunnskapsområ- 
der. Denne spenningen vil blant annet gjøre seg gjeldende innenfor 
profesjonsutdanninger, der studenter kan komme til å nedvurdere 
nytten av teoretisk kunnskapstilegnelse og omfavne opplevelser i 
praksisfeltet som svært verdifulle. Selv om Shulman anerkjenner 
teorier som «extraordinarily powerful» (s. 532), innrømmer han 
også at de kan være så fjernt fra praksis at de kan oppleves som 
kunstige og med begrenset nytteverdi for det aktuelle praksisfeltet. 

Selv om anvendelsen av teoretisk kunnskap utgjør en signifikant 
del av profesjonsutøvelsen fremholder Shulman sterkt at praksis 
også utgjør en viktig og uerstattelig del, i den grad at kunnskap ikke 
kan regnes som «professional [...] unless and until it is enacted in 
the crucible of the ‘field’» (s. 533). Profesjonsutøvelse handler altså 
først og fremst om utøvelse av en bestemt praksis på et avgrenset 
felt. Det er i dette feltet det faktiske arbeidet utføres, og det er også 
her den teoretiske kunnskapen blir satt på prøve med hensyn til 
dens praktiske nytteverdi, eller en eventuelt manglende sådan. 

Profesjonsutøveren foretar en rekke skjønnsmessige beslutnin- 
ger som del av sitt virke, og Shulman framhever «the exercise of 
judgment under conditions of unavoidable uncertainty» (s. 530) 
som et viktig og fjerde trekk relatert til profesjoner (se også Grimen 
og Molander, 2008). Han hevder at menneskelig dømmekraft og 
skjønn er det som skaper den nødvendige broen mellom teori og 

praksis, og at skjonnsmessige vurderinger derfor ma foretas pa 
bakgrunn av profesjonsutoverens samlede teoretiske og praktiske 
kunnskap. Som en tydeliggjoring av dette resonnementet viser 
Shulman (2004) til Aristoteles, som mente at «theories are about 
essence, practice is about accident, and the only way to get from 
there to here is via the exercise of judgment» (s. 534). 

Det femte profesjonstrekket er knyttet til behovet for a leere gjen- 
nom erfaring, og gjennom en stadig interaksjon mellom teori og 
praksis. I disse læringsprosessene spiller «narratives of experience» 
(s. 535) en viktig rolle; med andre ord egne og andres fortellinger 
om signifikante opplevelser og utfordringer i yrkeshverdagen, og 
om hvordan teoretisk og praktisk kunnskap har blitt tatt i bruk for 
å håndtere og lose dem. Denne formen for refleksivitet knyttet til 
egne handlinger utgjør en svært viktig del av profesjonsutøvelsen, 
og en forutsetning for at slik refleksjon kan skje, er at yrkesutøveren 
er tilknyttet et faglig og profesjonelt fellesskap. 

Å være tilknyttet et faglig og profesjonelt fellesskap er også det 
sjette og siste trekket i Shulmans oversikt over karakteristiske pro- 
fesjonskjennetegn, og han hevder at «a professional community 
[contributes] to monitor quality and aggregate knowledge» (s. 
530). Yrkesutøveren blir i tillegg omtalt, ikke bare som profesjonell, 
men som et medlem av en profesjon, og profesjonskunnskap blir 
dermed ikke bare et individuelt anliggende, men kan også forstås 
som noe som er «held by a community of professionals who [...] 
know collectively more than any individual member of the com- 
munity» (s. 536). Uten et profesjonelt fagmiljø å forholde seg til vil 
den enkelte yrkesutøver miste tilgangen til sine kollegers kunnskap, 
og vil dermed kunne risikere å bli fanget i et «solipsistic universe» 
(s. 537) av egne erfaringer. Opprettholdelsen og utviklingen av et 
profesjonelt fagmiljø sørger med andre ord for at ekspertise deles, 
og at standarder for praksis videreutvikles på en måte som sikrer 
høy kvalitet på profesjonsutøvelsen. 

De seks profesjonstrekkene vi na har nevnt, vil utgjore et viktig 
utgangspunkt for a na en forstaelse av hva som kan sies 4 kjen- 
netegne profesjonen kulturskolelærer i musikk. Et annet utgangs- 
punkt fremkommer ved systematisk gjennomgang av det som 
utgjør dette kapitlets empiri, nemlig deler av planverket tilhørende 
kulturskolen og høyere musikkutdanning. 


Rammeplaner, forskrifter, nasjonale 
retningslinjer og studieplaner: 
Forskningsgjennomgang og framgangsmåter 
for arbeidet med det empiriske materialet 


Selv om lære- og rammeplaner av ulike slag ofte kan danne utgangs- 
punkt for forskningsbidrag innenfor det musikkpedagogiske 
området internasjonalt (se for eksempel Groulx, 2016; Kelly og 
Heath, 2015), er det imidlertid sjelden å finne analyser av nasjonale 
planverk på et overordnet nivå, blant annet fordi utdanningssys- 
temer reguleres på forskjellige styringsplan i ulike land. I nordisk 
sammenheng er Varkøys (2001) analyse av musikksynet i norske 
læreplaner for grunnskolen blant de viktigste bidragene (se også 
Varkøy, 2010). Johansen (2003) berører også læreplaner i sin forsk- 
ning gjennom å anlegge et implementeringsperspektiv og dermed 
undersøke innføringen av en ny læreplan sett fra musikklærernes 
ståsted. Nyere nordiske bidrag omfatter blant annet en analyse 
av dilemmaene knyttet til vurdering i den norske læreplanen i 
musikk for grunnskolen (Karlsen og Johansen, i trykken), samt en 
utforskning av hvordan kulturelt mangfold manifesterer seg i fin- 
ske nasjonale læreplaner i musikk (Koskela, Kuoppamåki, Karlsen 
og Westerlund, 2017). På kulturskoleområdet har Ellefsen (2017) 
bidratt med en analyse av diskurser om kunnskap og kompetanse 
slik disse fremstår i den nye rammeplanen for kulturskolen. 

Skolerelaterte plandokumenter har ulik status og styringskraft. 
Dette er blant annet knyttet til graden av detaljstyring når det gjel- 
der beskrivelse av kompetansemål i planene, og til hvorvidt pla- 
nene har hjemmel i en lovforskrift, eller bare er ment å være åpent 
retningsgivende for skoleslaget. Ifølge Hanken og Johansen (2013) 
kan for eksempel Kunnskapsløftet (Utdanningsdirektoratet, 2006) 
forstås som en minimumsplan med stor grad av styring innbakt 
i dokumentet i form av at det «angir minstekrav for hva elevene 
skal lære» (Hanken og Johansen, 2013, s. 141). Rammeplaner vil 
på den annen side ofte betegnes som maksimumsplaner fordi de 
gir «lærere og elever handlefrihet til å tilrettelegge undervisning 
innenfor forholdsvis vide rammer» (s. 141). I dette kapitlet omfat- 
ter det systematisk gjennomgåtte empiriske materialet følgende 
plandokumenter: 


e Rammeplan for kulturskolen: Mangfold og fordypning (Norsk 
kulturskoleråd, 2016) 

e Forskrift om rammeplan for 3-årige faglærerutdanninger i 
praktiske og estetiske fag (2013) 

e Nasjonale retningslinjer for 3-årige faglærerutdanninger i prak- 
tiske og estetiske fag (2013) 

e Forskrift om rammeplan for praktisk-pedagogisk utdanning 
(2015) 

e Nasjonale retningslinjer for praktisk-pedagogisk utdanning for 
trinn 8-13 (2015) 


Alle disse dokumentene er rammeplanrelaterte, men har likevel 
varierende styringskraft på grunn av ulikhet i lovtilknytningen. 
Der de to forskriftene er hjemlet i universitets- og høyskoleloven, 
har kulturskolerammeplanen ingen tilsvarende lovforankring. 
Kulturskolene står altså fritt når det gjelder å velge å følge retnings- 
linjene i dette plandokumentet. De nasjonale retningslinjene er 
tilknyttet sine respektive rammeplanforskrifter og er ment å virke 

utfyllende i forhold til forskriftene og å være førende for institu- 
sjonenes arbeid med å utvikle de aktuelle utdanningene. I tillegg 
til de fem ovenstående dokumentene er også studieplaner for flere 
bachelorutdanninger med musikkfag i Norge trukket inn i eksem- 
plifiseringen enkelte steder i teksten. Disse studieplanene fungerer 
utfyllende i forhold til det som er kapitlets hovedempiri. 

De fem ovennevnte plandokumentene har blitt gjenstand for en 
dokumentanalyse (Duedahl og Jakobsen, 2010), som er gjennomført i 
to ulike steg og med ulikt fokus. Først har Rammeplan for kulturskolen: 
Mangfold og fordypning (Norsk kulturskoleråd, 2016) blitt systematisk 
gjennomgått med tanke på hvilke formelle og mer implisitte former 
for kompetanse dette dokumentet framholder som ønskelige når det 
gjelder tilsetting av kulturskolelærere innenfor musikkområdet. I 
steg to har så disse spesifikasjonene blitt lagt som et raster over de to 
rammeplanforskriftene og deres tilhørende retningslinjer for å utfor- 
ske hvordan disse utdanningene kan sies å oppfylle kulturskoleram- 
meplanens føringer for ønsket lærerkompetanse. Gjennom et tredje 
og siste analytisk steg har så kulturskolens rammeplan blitt underlagt 
en lesning i lys av Shulmans (2004) teorier om karakteristiske trekk 
ved profesjoner. Ved å anvende en slik refleksiv metodologisk ansats 
der ulike nivåer av empiriske data og tolkningsarbeid «are reflected in 
one another» (Alvesson og Sköldberg, 2000, s. 271), mener vi å kunne 
besvare begge av kapitlets forskningsspørsmål, nemlig både hvilke 
musikkutdanninger i Norge som kvalifiserer for arbeid i kulturskolen 
når kulturskolerammeplanens retningslinjer legges til grunn, og hva 
som karakteriserer profesjonen «kulturskolelærer i musikk». 


Ønsket formell kompetanse ved tilsetting 
av kulturskolelærere 


Som nevnt tidligere er det lovfestet at alle kommuner skal ha et 
kulturskoletilbud. Likevel mangler en lovfesting av hva tilbudet 

skal inneholde (se ovenfor), og ogsa av hva slags kompetanse som 
skal kreves ved tilsetting av kulturskolelærere. Generelt sett 
hører tilsetting av undervisningspersonale under forskriften til 


Opplæringslova, $ 14-1, der det står: 


Alle som skal tilsetjast i undervisningsstilling, må ha pedagogisk 
bakgrunn i samsvar med krava i rammeplanane for lærarutdannin- 
gane med forskrifter, jf. lov 1. april 2005 nr. 15 om universiteter og 
høyskoler $ 3-2 andre ledd, eller ha tilsvarande pedagogisk kompe- 


tanse (Forskrift til opplæringslova, 2014). 


På bakgrunn av dette skulle man tro at «kulturskolelærer» var en 
undervisningsstilling på lik linje med det å være grunnskolelærer, 
og at den derfor ble regulert av denne paragrafen. Slik er det imid- 
lertid ikke. Hovedtariffavtalen, som favner begge yrkesgrupper, har 
en merknad som har store konsekvenser for kompetansekrav ved 
tilsetting av kulturskolelærere, og der det påpekes at begrepet under- 
visningsstillinger kun omfatter «undervisningsstillinger og leder- 
stillinger ved den enkelte skole som var på statlig avtaleområde pr. 
30.4.2004» (Kommunenes sentralforbund, 2016, s. 8). På dette tids- 
punktet var kulturskolene under kommunalt avtaleområde, og resul- 
tatet er at kulturskolelærere den dag i dag ikke regnes som tilsatt i 
en type undervisningsstilling som må følge kompetansekravene som 
er satt i opplæringsloven. Dermed er ikke den enkelte kulturskole 
tvunget til å ansette lærere med formell faglig og pedagogisk kompe- 
tanse, selv om en slik bakgrunn som oftest er å ønske. Rammeplanen 
for kulturskolen tar høyde for disse forholdene gjennom å påpeke 
at det for tilsetting normalt skal kreves både kunstfaglig utdanning 
og formell pedagogisk kompetanse, men at det i særlige tilfeller kan 
tilsettes søkere med tilsvarende realkompetanse (Norsk kulturskole- 
råd, 2016, s. 16-17). 

Kulturskolerammeplanen er altså ikke forankret i lovverket, 
men den er likevel ment å være kulturskolenes styringsdokument 

og den legger tydelige føringer for det som er den ønskede formelle 
kompetansen ved tilsetting av kulturskolelærere. I planen påpekes 
det generelt at «arbeidet som kulturskolelærer krever høy kompe- 
tanse og profesjonalitet og er sammensatt av både faglige, didak- 
tiske og menneskelige kvalifikasjoner» (s. 24). Videre anbefales 
det at det ved tilsettinger i undervisningsstillinger kreves «høyere 
kunstfaglig utdanning i utøvende og/eller skapende kunstfag» (s. 
16) av minimum tre års varighet. Alternativt kan også «faglærer- 
utdanning med minimum 120 studiepoeng kunstfag» (s. 17) anses 
som kvalifiserende. Et ytterligere kompetansekrav er at alle som 
skal ansettes i undervisningsstilling skal ha «praktisk pedagogisk 
utdanning» (s. 16). Det vises her ikke til noen spesifikk pedagogisk 
utdanning, men det er nærliggende å tolke rammeplanen slik at 
det siste kravet i hovedsak gjelder den 60-studiepoengs praktisk- 
pedagogiske utdanningen kjent som PPU, og som innebærer en 
fordypning i pedagogikk, fagdidaktikk og praksis. 

Når rammeplanens ønskede kompetansekrav anvendes på 
musikkomradet, er vår tolkning at de utdannelsesveier som kan sies 
å kvalifisere til ansettelse som kulturskolelærer i musikk er følgende: 


e Tre års høyere musikkfaglig utdanning (i praksis en 
bachelorgrad) 
e — 3-årig faglærerutdanning i musikk (der musikkfagene utgjør 


minimum 120 studiepoeng) 


Integrert i disse utdanningene, eller som tilleggsutdanning, skal det 
også kreves: 


e — Praktisk-pedagogisk utdanning (PPU) 


Med andre ord vil 4-årige utdanninger der PPU er integrert i et 
utøvende studium (se nedenfor) også være kvalifiserende. 
Det er tydelig uttrykt i rammeplanen at yrket kulturskolelærer 


må regnes som en egen profesjon, og at dette innebærer at læreren 

har «et bevisst forhold til sine mange roller som profesjonsutover» 
(s. 16). Disse rollene, og deres respektive kompetanser, bor ogsa 
«være gjenstand for refleksjon og tolkning» (s. 16). I alt listes det opp 
ni ulike former for kompetanse som bør vektlegges hos kultursko- 
lelærere, nemlig: «kunstfaglig kompetanse; didaktisk kompetanse; 
kommunikativ kompetanse; refleksjonskompetanse; relasjonskom- 
petanse; lederkompetanse; læreplankompetanse; vurderingskom- 
petanse; samt yrkesetisk kompetanse» (s. 16). Dette er selvfølgelig 
også gjeldende for kulturskolelærere innenfor musikkområdet. 


Implisitte kompetansekrav: Bredde-, 
Kjerne- og Fordypningsprogrammet 


Ovenfor har vigjortrede for de eksplisitte kompetansekravene, knyttet 
til formell utdanning, som kulturskolerammeplanen stiller. Andre, og 
merimplisittonskede kompetanseformerkommertilsyneved en gjen- 
nomgang av de tre undervisningsprogrammene, Breddeprogrammet, 
Kjerneprogrammet og Fordypningsprogrammet, som hver stiller 
læreren overfor ulike utfordringer. 

Lærerne som underviser på Breddeprogrammet, skal kunne sam- 
arbeide med et stort antall aktører og institusjoner utenfor den enkelte 
kulturskole, og fortrinnsvis bedrive undervisning «som ulike gruppe- 
og ensembletilbud» (s. 22). Mer spesifikt skal elevene i musikk i første 
rekke lære «basisferdigheter og musikalske grunnelementer» (s. 50), 
og det er lagt stor vekt på at dette programmet skal virke inklude- 
rende, vektlegge åpenhet og mangfold, samt bidra til at kunst og kul- 
tur blir anvendt som «grobunn for livskvalitet, fellesskap, deltakelse, 
dannelse og mening» (s. 22). I vår forståelse vil en ønsket lærerprofil 
ved Breddeprogrammet antakelig innebære svært høy kommunikativ 
kompetanse samt relasjons- og lederkompetanse, mens den kunstfag- 
lige kompetansen kanskje ikke behøver å være på ekspertnivå for at 


undervisningen skal kunne gjennomføres på kompetent vis. 

Kjerneprogrammet omfatter den type undervisning som tradi- 
sjonelt har veert tilbudt i kulturskolen, og omtales som «kultursko- 
lens hovedvirksomhet» (s. 22). Her skal elevene i musikk utvikle 
«handverksmessig og kunstnerisk kvalitet, selvstendighet og sam- 
spillsevne» (s. 50). Videre skal læreren gjennomføre bade én-til- 
én-undervisning og gruppeundervisning samt bidra aktivt til 
konsertvirksomheten som utgjør en stor del av dette programmet. 
Vår tolkning er at Kjerneprogrammets lærerprofil i første rekke 
innebærer høy kunstfaglig kompetanse, men også høy didaktisk 
kompetanse og en viss lederkompetanse knyttet til gjennomføring 
av konsertvirksomheten. 

Fordypningsprogrammet er for «elever med særskilte forutset- 
ninger og interesser for den kunstneriske aktiviteten» (s. 23), og i 
musikk forventes det av læreren at hun tilrettelegger for «utvikling 
på høyt faglig og kunstnerisk nivå» (s. 54) og kan gi tilgang til «et 
stort og variert repertoar» (s. 54) på instrumentet. IRIS-prosjektet 
som omtales i denne antologien (se kapitlene til Fjeldstad, Stabell 
og Jordhus-Lier og Rønning) viser noen konkrete eksempler på 
hvordan Fordypningsprogrammet kan organiseres, og denne typen 
program skal også kunne forberede elevene for høyere kunstfaglig 
utdanning. Lærerprofilen vil her etter vår mening være karakteri- 
sert av kunstfaglig ekspertise, der svært høy musikkfaglig, didak- 
tisk og vurderingskompetanse antakelig vil være det foretrukne. 


Musikkutdanninger som kvalifiserer for å 
arbeide som lærer i kulturskolen 


Kompetansekravene som fremsettes i rammeplanen for kultursko- 
len, munner, som påpekt ovenfor, ut i to mulige utdanningsveier, 
nemlig tre års høyere musikkfaglig utdanning (bachelorgrad) eller 
3-årig faglærerutdanning i musikk, begge med PPU eller tilsva- 
rende, enten integrert eller som tilleggsutdanning. Dette gir likevel i 

praksis et mangfold av mulige kvalifiseringsveier, blant annet siden 
det finnes mange 3-årige utøvende studieløp i høyere musikkut- 
danning med mulighet for ulike former for spesialisering. I denne 
delen av kapitlet vil vi i hovedsak konsentrere oss om en gjennom- 
gang av nettopp 3-årig faglærerutdanning i musikk og PPU, med 
et sideblikk på 4-årige musikkutdanninger der PPU er en integrert 
del av studiet. Til sist i denne delen av kapitlet vil vi også kort dis- 


kutere andre mulige kvalifiseringsveier. 


3-årig faglærerutdanning i musikk 

Det er i alt fem utdanningsinstitusjoner i Norge som tilbyr 3-årig 
faglærerutdanning i musikk, nemlig Høgskolen i Innlandet, 
Høgskolen på Vestlandet, Nord Universitet, Universitetet i Agder 
og UiT Norges arktiske universitet. Disse utdanningene er byg- 
get på forskrift om rammeplan for 3-årige faglærerutdanninger i 
praktiske og estetiske fag, med tilhørende nasjonale retningslinjer 
(2013). I forskriften presiseres det at «faglærerutdanningene skal 
kvalifisere for undervisning i de praktiske og estetiske fagene i 
grunnopplæringen og kulturskolen» (s. 3). Videre poengteres det 
at disse utdanningene skal være basert på skolens og samfunnets 
behov, og at det skal legges vekt på ungdomskultur, mangfold og 
motivasjon for læring. Faglærerutdanningene skal også være fors- 
kningsbaserte, og internasjonalt orienterte. 

De ulike institusjonene som tilbyr 3-årig faglærerutdanning i 
musikk, har imidlertid lagt ulik vekt på kulturskolepedagogikk og 
-praksis. Enkelte er mer rettet mot musikk i grunnskolen ved at 
det er lagt stor vekt på gruppeundervisning og at mesteparten av 
praksisperiodene er lagt til dette skoleslaget. Dette gjelder spesielt 
utdanningene ved UiT og Høgskolen i Innlandet, der det uttryk- 
kes i de studieregulerende dokumentene at studiet kvalifiserer for 
undervisning i musikk i grunnskolen og det frivillige musikkliv 
(Høgskolen i Innlandet, 2017; UiT Norges arktiske universitet, 

2017). De resterende tre faglærerutdanningene i musikk, ved 
Høgskulen på Vestlandet, Nord Universitet og Universitetet i 
Agder, er noe tydeligere rettet mot arbeid i kulturskolen, og fag- 
innholdet er mer spesifikt rettet mot dette skoleslaget (Høgskulen 
på Vestlandet, 2016; Nord Universitet, 2016; Universitetet i Agder, 
2016). Ved disse utdanningsinstitusjonene er det også lagt større 
vekt på de utøvende aspektene ved musikkpedagogisk virke. I de 
studieregulerende dokumentene for Nord Universitet står det blant 
annet at «utdanningen skal [...] gi et godt grunnlag for å utvikle 
studenten som utøvende musiker, med de muligheter som kan ligge 
i et slikt arbeidsmarked» (Nord Universitet, 2016). Universitetet i 
Agder poengterer at faglærerutdanningen skal «i tillegg til å kvali- 
fisere for utøvende virksomhet og videre utøvende studier [gi] deg 
mulighet til å jobbe i skolen, i kulturskoler og i det frivillige musikk- 
livet» (Universitetet i Agder, 2016). Med tanke på vår gjennomgang 
ovenfor av implisitte kompetansekrav i kulturskolerammeplanens 
tre ulike programmer, burde alle de fem faglærerutdanningene 
kunne kvalifisere til undervisning både på Breddeprogrammet og 
på Kjerneprogrammet, men hvor hovedtyngden i den enkelte kan- 
didats kompetanse vil ligge vil i noen grad avhenge av studiested. 


Praktisk-pedagogisk utdanning (PPU) 

PPU er landets største lærerutdanning, og gir kompetanse til å 
undervise fra 5. til 13. trinn. Studiet omfatter til sammen 60 studie- 
poeng i pedagogikk, fagdidaktikk og praksis, og det kan gjennom- 
føres over ett eller to år. For å kunne tas opp på dette programmet 
er kravet at man har minimum 60 studiepoeng i ett undervis- 
ningsfag, og fra studieåret 2019 vil opptakskravet bli utdanning 
på mastergrads- eller hovedfagsnivå. Likevel vil kandidater med 
bachelor i praktiske og estetiske fag få unntak fra krav om mas- 
ter, og kan da likevel tas opp på PPU (Kunnskapsdepartementet, 
2015). PPU i undervisningsfaget musikk tilbys ved en rekke 

utdanningsinstitusjoner, men stort sett er disse utdanningene ret- 
tet mot arbeid som lerer i grunnskole og videregaende skole, og 
praksisperiodene er da lagt til tilsvarende skoleslag. Tradisjonelt 
har det ogsa veert disse skoleslagene som PPU har kvalifisert for, 
men i rammeplanforskriften fra 2015 presiseres det at «for stu- 
denter med fagbakgrunn i utøvende kunstfag kan inntil 50 pro- 
sent av praksis foregå i kulturskolene» (Kunnskapsdepartementet, 
2015). Dette innebærer at PPU formelt sett også kan kvalifisere til å 
arbeide som kulturskolelærer i musikk. Det er i alt fem utdannings- 
institusjoner som tilbyr en PPU som bygger på bachelor i utøvende 
musikkutdanninger. Dette er Barratt Due musikkinstitutt, Norges 
musikkhøgskole, Norges teknisk-naturvitenskapelige universitet, 
Universitetet i Bergen og Universitetet i Stavanger. Innholdet i 
disse studieplanene er tydelig rettet mot instrumental- og vokal- 
undervisning, og kulturskolen er som nevnt en av praksisarenaene 
(Barratt Due musikkinstitutt, 2016; Norges musikkhøgskole, 2017b; 
Norges teknisk-naturvitenskapelige universitet - NTNU, 2016; 
Universitetet i Bergen, 2017b; Universitetet i Stavanger, 2017b). En 
sammenlikning av studieplanene viser at utdanningene stort sett 
har de samme emnene, som pedagogikk, fagdidaktikk og instru- 
mental- og vokaldidaktikk. Samtidig er det en viss ulikhet når det 
gjelder vektlegging av dyptgående ekspertkompetanse kontra bred- 
dekompetanse. Barratt Due musikkinstitutt har for eksempel som 
mål at studentene utvikler «spesialistkompetanse på instrumental- 
og vokalundervisning» (Barratt Due musikkinstitutt, 2016), og det 
å kunne tilrettelegge undervisningsopplegg på alle nivåer for barn 
og unge med utgangspunkt i et basisrepertoar på instrumentet. 
Norges teknisk-naturvitenskapelige universitet - NTNU har deri- 
mot en mer breddeorientert utdanning, der «studiet er rettet inn 
mot arbeid i kulturskolene, musikklinjene, instruktørarbeid i kor, 
ensembler og kulturlivet for øvrig» (Norges teknisk-naturvitenska- 
pelige universitet - NTNU, 2016). Med tanke på studieplanenes 

vektlegging av instrumental- og vokaldidaktikk, og delvis ogsa av 
ekspertkompetanse, virker PPU som bygger pa utovende bachel- 
orutdanninger, etter vår mening først og fremst å være rettet mot 


undervisning i Kjerne- og Fordypningsprogrammet. 


Utøvende studier med integrert praktisk- 
pedagogisk utdanning 

Ovenfor har vi presentert en kvalifiseringsvei der PPU er et påbyg- 
ningsstudium til en bachelorgrad i utøvende musikk, men det fin- 
nes også studier der PPU er integrert i selve utdanningsløpet. Disse 
studiene tar sikte på å utvikle bred musikkpedagogisk og -didak- 
tisk kompetanse som innebærer at studentene kan arbeide i store 
deler av det musikkpedagogiske feltet samt mestre arbeid innen- 
for både note-, gehør- og improvisasjonsbaserte tradisjoner. Slike 
studier tilbys ved universitetene i Bergen, Stavanger og Tromsø, 
samt ved Norges musikkhøgskole (Norges musikkhøgskole, 20174; 
Universitetet i Bergen, 2017a; Universitetet i Stavanger; 20174; UiT 
- Norges arktiske universitet, 2016). Felles for disse studiene er at 
de er utøvende med en praktisk-pedagogisk utdanning integrert, 
som «gir formell lærerkompetanse for undervisning i musikk i 
skoleverket, i musikk- og kulturskoler og i annen musikkopplæ- 
ring» (Norges musikkhøgskole, 2017a). Disse studieprogrammene 
er 4-årige og utgjør dermed 240 studiepoeng. De pedagogiske 
emnene er basert på rammeplan for PPU (Forskrift for rammeplan 
for praktisk-pedagogisk utdanning, 2015), og kulturskolen er et av 
skoleslagene som fungerer som praksisarena. I studieplanene pre- 
siseres det at studentene ved endt utdanning «kan planlegge, gjen- 
nomføre, vurdere og begrunne musikkpedagogisk virksomhet, og 
kan forholde seg profesjonelt til læreplaner, elever, foresatte, kolle- 
ger og ledelse» (Norges musikkhøgskole, 2017a), og videre at de skal 
«kunne legge til rette for god læring for enkeltelever og grupper» 

(UiT - Norges arktiske universitet, 2016). De 4-arige studiene med 
integrert PPU bor etter var mening kunne forberede studentene pa 
a undervise bade i Bredde-, Kjerne- og Fordypningsprogrammene 
i kulturskolen. Tradisjonelt har det kanskje likevel vært slik at kan- 
didatene som er utdannet ved disse studiene, er de som i størst grad 
har fått ansettelse som rene instrumental- og vokalpedagoger, og 
som har arbeidet med de dyktigste elevene, altså de elevene som nå 
vil ha en mulighet til å søke seg inn på Fordypningsprogrammet. 


Andre mulige kvalifiseringsveier 


Ifølge rammeplanen for kulturskolen kan i prinsippet alle 3-årige 
utøvende musikkutdanninger kobles med PPU og dermed utgjøre 
en kvalifiseringsvei for å arbeide som kulturskolelærer i musikk. 
Som nevnt ovenfor åpner dette i praksis opp for at lærere med 
et mangfold av ulike musikkfaglige bakgrunner kan berike dette 
skoleslaget, og dermed bidra til å oppfylle rammeplanens mål- 
setting om å «videreutvikle et større mangfold i tilbudet» (Norsk 
kulturskoleråd, 2016, s. 1). I tillegg til den typen PPU som byg- 
ger på utøvende musikkstudier (se ovenfor), finnes som nevnt 
PPU-programmer i musikk som er mer rettet mot undervisning 
i grunnskole og videregående skole, og som også skulle kunne 
utgjøre en kvalifiseringsvei. Videre vil for eksempel kirkemusikk- 
utdanninger inneholde tilstrekkelig med studiepoeng i utøvende 
fag til å falle innenfor rammeplanens definisjoner av kvalifise- 
rende programmer, forutsatt at kandidaten også har PPU. I og med 
at kulturskolene ikke er bundet av å følge rammeplanen, står de 
selvfølgelig også fritt til å ansette lærere med for eksempel musikk- 
terapeutisk kompetanse eller kandidater som har musikk som ett 
av fagene i en barnehage- eller grunnskolelærerutdanning. Slike 
former for kompetanse vil kanskje først og fremst være anvende- 
lige innenfor Breddeprogrammet, slik det nå finnes beskrevet i 


kulturskolerammeplanen. 

«Kulturskolelzrer i musikk» sett i et 
profesjonsteoretisk lys 


Kulturskolens rammeplan legger som tidligere nevnt vekt pa at 
kulturskolelæreryrket generelt «krever høy kompetanse og profe- 
sjonalitet» (Norsk kulturskoleråd, 2016, s. 16), og videre at læreren 
må ha et bevisst forhold til sine mange roller som profesjonsutøver. 
Som sådan er ordene «profesjon» og «profesjonell», enten alene 
eller i ulike kombinasjoner, tungt til stede i rammeplanen, og det 
åpnes i liten grad for en diskusjon av hvorvidt yrket som kultur- 
skolelærer kan forstås som en profesjon eller ikke (se Jordhus-Lier, 
2015). Dette underbygger vårt tidligere framsatte resonnement om 
at dette dokumentet utgjør en viktig del av den pågående profesjo- 
naliseringen av kulturskolefeltet. 

Når rammeplanen leses i lys av Shulmans (2004) utgreiinger om 
karakteristiske trekk ved profesjoner, er det kanskje særlig forplik- 
telsen til å yte et bidrag til samfunnet som kommer tydeligst fram. 
Rammeplanens beskrivelse av kulturskolelærerens samfunnsman- 
dat henter blant annet støtte i «Kulturutredningen 2014» (Enger 
mfl., 2013), der kulturskolen beskrives som en opplæringsarena som 
skal fungere som et lokalt ressurssenter for kunstfaglig opplæring, 
og dermed være «et av kulturpolitikkens viktigste verktøy i arbeidet 
med å styrke kulturens egenverdi og samfunnsvirkninger» (s. 306). I 
arbeidet med «å løse kulturskolens sammensatte samfunnsoppdrag» 
(Norsk kulturskoleråd, 2016, s. iii) spiller kulturskolelæreren en selv- 
følgelig og vesentlig rolle. Et annet profesjonstrekk som er svært syn- 
lig i rammeplanen, er kulturskolelærerens nødvendige tilknytning til 
det faglige og profesjonelle fellesskapet. Dette fellesskapet blir blant 
annet nevnt i forbindelse med kvalitetsarbeid (s. 17), og kollegasam- 
arbeid blir framhevet som nødvendig både for utvikling av høyere 
kompetanse og for refleksjon: «Kompetanseheving for lærere gjen- 
nom systematisk kollegabasert samarbeid kan bidra til at læreren 
videreutvikler egen praksis og refleksjonskompetanse» (s. 14). Her 

samsvarer rammeplanens innhold med Shulmans (2004) tanker 
om at et faglig fellesskap er nødvendig for å «monitor quality and 
aggregate knowledge» (s. 530), og vektleggingen av dette fellesskapet 
er slik med på å styrke de profesjonelle aspektene ved kulturskole- 
læreryrket. Vurdering, forstått som det å utøve faglig dømmekraft og 
skjønn (Grimen og Molander, 2008; Shulman, 2004), synes også å ha 
fått godt fotfeste i rammeplanen, og kulturskolelæreren forutsettes å 
kunne utføre ulike typer vurderingshandlinger. Særlig synes planen 
å vektlegge vurdering for læring, i så stor grad at de ulike fagplanene 
hver har dette som egen overskriftskategori. I fagplanen for musikk 
påpekes det at «formativ vurdering [er] kjernen i lærerens veiled- 
ning» (Norsk kulturskoleråd, 2016, s. 61), og det skal gis vurdering 
både på individuelt nivå og gruppenivå. Elevenes foresatte skal også 
involveres i vurderingsaktiviteter. En viktig del av en kulturskole- 
lærers profesjonelle skjønn innebærer selvfølgelig også til enhver 
tid, og på bakgrunn av hans eller hennes samlede teoretiske og prak- 
tiske kunnskap, å kunne vurdere den enkelte elevs behov i konkrete 
undervisningssituasjoner. 

I tillegg til de ovennevnte trekkene er selvfølgelig også profe- 
sjonstrekket «utøvelse av en bestemt praksis på et avgrenset felt» 
(Shulman, 2004) tydelig til stede i kulturskolelærerens hverdag. For 
kulturskolelæreren i musikk utgjøres praksis av undervisning i og 
utøving av musikalsk virksomhet i en eller annen form, og dette 
gjøres innenfor kulturskolens rammer. I den nye rammeplanen, og 
kanskje særlig uttrykt gjennom Breddeprogrammet, synes imid- 
lertid det som teller som musikalsk praksis i en kulturskolesam- 
menheng å være betydelig utvidet og beveger seg langt utenfor 
tradisjonell instrumental- og vokalundervisning. Dette program- 
met bidrar også til en utvidelse av selve feltet, i og med at virk- 
somheten skal baseres på «samarbeid som favner bredt» (Norsk 
kulturskoleråd, 2016, s. 21), og som omfatter en lang rekke aktører 
som befinner seg utenfor kulturskolens tradisjonelle nedslagsfelt. 

Profesjonstrekkene som synes å være minst til stede i kultursko- 
lens rammeplan, er vektleggingen av vitenskapelig basert kunnskap 
og forskning, samt erfaringslæring gjennom interaksjon mellom 
teori og praksis (Shulman, 2004). Rammeplanen understreker i 
stor grad nødvendigheten av at lærerne besitter kunstfaglig kom- 
petanse (se for eksempel s. 16), og det er også i hovedsak denne 
typen kompetanse elevene er forventet å opparbeide seg. I den tra- 
disjonelle tredelingen av undervisningsfaget musikk (se Nielsen, 
1998) vil imidlertid kunstdimensjonen utgjøre bare én av i alt tre 
mulige dimensjoner (kunst, håndverk, vitenskap) ved musikkfaget. 
Vitenskapsdimensjonen er i noen grad til stede i rammeplanen, i 
læringsmålene i musikk for eksempel uttrykt som at elevene «leser, 
tolker og anvender musikkteori og bakgrunnshistorikk i innstude- 
ringsprosessen» (Norsk kulturskoleråd, 2016, s. 52). På lærernivå 
finnes det også en forventning om at «forskningsinformert og fors- 
kningsbasert undervisning må styrkes kontinuerlig» (s. 26). Dette 
er imidlertid uttrykt i slike vendinger at vår tolkning er at arbeidet 
med å styrke kulturskolens vitenskapelige kunnskapsbase er stadig 
pågående, og også nødvendig for å befeste kulturskolelæreryrket 
ytterligere som en profesjon. 


Oppsummering 


Avslutningsvis vil vi komme med noen sammenfattende betrakt- 
ninger som konkret svarer på de forskningsspørsmålene vi stilte i 
begynnelsen av dette vitenskapelige kapitlet: Det finnes et mang- 
fold av musikkutdanninger i Norge som kan sies å kvalifisere sine 
kandidater for å arbeide i kulturskolen. En forutsetning for at slik 
kvalifisering kan skje, er imidlertid at utdanningene enten innehol- 
der eller kompletteres med praktisk-pedagogisk utdanning. Dette 
gjelder selvfølgelig bare dersom den enkelte kulturskole velger å 
forholde seg til rammeplanens føringer ved ansettelser. Når den 

framvoksende profesjonen «kulturskolelærer i musikk» ses i et pro- 
fesjonsteoretisk lys, far vi et bilde av en profesjon som har et tydelig 
samfunnsoppdrag, og der det faglige fellesskapet star sterkt. Videre 
er det en profesjon som er i ferd med 4 utvide bade praksis og virke- 
felt. Profesjonsprofilen er forelopig preget av relativt svak vitenskaps- 
og forskningstilknytning, men rammeplanen vitner om at det finnes 
en bevissthet om at denne dimensjonen bor styrkes. For en som vil 
bli kulturskolelærer nar hun blir stor, innebærer dette at veiene til 
yrket er mange, og at forskningskompetanse i form av en mastergrad 
kanskje vil være en fordel. Med andre ord: mangfold og fordypning. 

Abstract 


This article examines experiences from a development/action 
research project in selected Norwegian Schools of Music and 
Performing Arts. The project was conducted by The Norwegian 
Council for Schools of Music and Performing Arts, and combined a 
consultation on drafts for a new national curriculum for the schools 
and developing a culture of sharing amongst the teachers as a pilot 
for better developing individual and collective competence in the 
field. The article discusses both the data gathered and results that 
were documented throughout the project, and the methodologi- 
cal experience of having this type of combined consultation and 
development process. A central finding in the project is that the cul- 
ture for sharing between teachers in these schools of music and per- 
forming arts is quite low. Hence there is a great potential of raising 
the level of sharing to better develop the individual as well as collec- 


tive competence as also was a central issue and a goal for the project. 


Innledning 


Dette kapitlet tar for seg noen sider ved horingsprosessen som 
ble gjennomfort av Norsk kulturskolerad med utgangspunkt i nye 
nasjonale læreplaner for kulturskolen.'* Med bakgrunn i denne 
prosessen har vår studie følgende problemstilling: Hva blir sen- 
trale temaer når høringsgrupper i kulturskolen vurderer innhold i 
den nye læreplanen? For å få svar på problemstillingen vil vi drøfte 
empiri som ble dokumentert i studien, og som belyser aktuelle tema 
i kulturskolefeltet. Dette vil bli drøftet i lys av en teoretisk referanse- 
ramme som er relevant for de to sentrale mønstre og kategorier som 


kom fram i tekstene til empirien fra deltakere i høringsprosessen. 


14 Horingsprosessen ble initiert og finansiert av Norsk kulturskoleråd og planlagt og 
gjennomført i perioden august 2015-mai 2016. En rapport fra dette prosjektet er 
utgitt av kulturskolerådet (Rønning, Rønningen og Westby, 2017). 

Tilrettelegging av studien kan på denne bakgrunn forstås som et 
bytteforhold mellom praktisk arbeide med høringsprosessen og 
innhenting av empiri. Dette bytteforholdet innebærer et forskende 
partnerskap (Tiller, 1999) mellom skoleledere/lærere i kulturskolen 
og med forskere og/eller veiledere. Sagt på en annen måte foregår 
det et utviklingsarbeid i kulturskolen gjennom arbeid med lærepla- 
nen, og dette gir empiri som kan drøftes av oss som forskere. 


Tidligere relevant forskning på området 


Metodene som brukes i studien, har bakgrunn i Berg (1995, Berg 
mfl., 2016), og her finnes tilknytningspunkter til andre arbeider. 
Her brukes brevmetoden som et alternativ til åpne intervjuer for 
å gjennomføre studier av kulturanalyser med lærere på skoler. 
Metoden går ut på at deltakerne med bakgrunn i åpne spørsmål 
skriver et brev til forskerne som har ansvar for undersøkelsen. 
Brevmetoden er i norsk akademisk tradisjon tilpasset blant annet i 
to doktorgradsstudier med forskningsdesign innenfor aksjonsfors- 
kning med skoler som case. Den ene studien drøfter momenter ved 
lærernes læreplanarbeid for å tilrettelegge en inkluderende skole 
(Bjørnsrud, 2004). Den andre studien handler om dialogen og 
innhold i «elevsamtalen» mellom lærer og elev (Sjøbakken, 2012). 
Vi kjenner ikke til at det tidligere er brukt lignende metoder for å 
hente inn empiri for å analysere innhold i høringsprosesser med 
nasjonale læreplaner, verken for kulturskole eller andre skoleslag. 


Høringsprosessen 


Arbeidet med nye fagplaner for kulturskolene ble påbegynt i 2014. 
Norsk kulturskoleråd ønsket en grundig høringsprosess med de 
nye fagplanene. I første fase av dette arbeidet ble det opprettet fire 
nettverk av to eller tre kulturskoler hver. Slik ble det lagt til rette 
for fagsamarbeid mellom kulturskoler på fagnivå. Alle nettverk 
hadde minst ett team med lærere fra musikkfaget og ett team fra 


187 


HALVOR BJØRNSRUD OG ANDERS RØNNINGEN 


et annet kulturskolefag, slik at alle fem fagene som høringsutkastet 
for nasjonale fagplaner ble dekket. Til sammen var 10 rektorer og 
44 lærere med i høringsprosessen. I tillegg var det en ressursgruppe 
som fungerte som veiledere i arbeidet (Rønning, Rønningen og 
Westbye 2017). 

Nettverkene som ble opprettet skulle være en arena for fagsam- 
arbeid, refleksjon og utprøving av høringsutkastene til nye nasjo- 
nale fagplaner for kulturskolen, og det ble arrangert samlinger og 
møtepunkt for disse. Rektorene i de utvalgte kulturskolene var 
med som prosessledere og i prosjektorganiseringen. De deltakende 
skolene ble valgt og forespurt etter kriterier som at de var tilknyttet 
IRIS-området,'* der mange hadde arbeidet med fagutvikling nett- 
opp gjennom dette prosjektet tidligere. Andre kriterier var at de var 
sterke på fagutviklingsarbeid, hadde aktive rektorer og kunne stille 
med fagpersonale innenfor de oppsatte fagområdene. 

I tillegg til et mandat fra Norsk kulturskoleråd om å levere grundige 
høringsuttalelser skulle også prosjektet gi erfaringer med å forberede 
for implementering av fagplaner og planarbeid og kollegabasert utvi- 
klingsarbeid generelt (Rønning, Rønningen og Westbye 2017). 


Teoretisk referanseramme for studien 


For å drøfte den empiri som er tatt inn studien om skoleledere og 
læreres skriftlige refleksjoner med vurderinger om kulturskolenes 
nye læreplan, bruker vi relevante teoretiske referanserammer i fra 


organisasjonslæring, læreplanteori og fra aksjonsforskning. 


Organisasjonslæring for delingskultur 


Teoriene om organisasjonslæring har bakgrunn i sosiokulturelle 


perspektiver og ser sammenhenger mellom individuell og kollektiv 


15 Se nærmere beskrivelse av IRIS-prosjektet i denne antologiens kapittel 2. 

læring (Wells, 1999). Sagt på en annen måte har den enkelte delta- 
ker både en selvstendig individuell rolle og en kollektiv rolle i lag- 
arbeidet blant kollegene. For deling av kunnskap og erfaringer må 
det tilrettelegges muligheter for praksisfellesskap hvor refleksjoner 
og utveksling mellom deltakerne kan finne sted (Wenger, 2004). 

I vår sammenheng blir individuelt og kollektivt arbeid med kul- 
turskolens nye nasjonale rammeplan tilpasset for å få tilrettelagt 
et design som skaper et bytteforhold mellom utviklingsarbeid og 
forskning. I en slik prosess gjennom samarbeid vil de som deltar, 
finne fram til kunnskap og handlinger om forståelse av læreplanar- 
beid som de neppe kunne kommet fram til alene. 

De individuelle erfaringene og den individuelle kunnskapen er 
forutsetninger for at fellesskapet lærer. Videre er designet avhengig 
av kollektive refleksjoner og deltakernes vilje og evne til å se i en 
felles retning framover. Slik sett kan delt kunnskap uttrykkes og 
være med å prege fellesskapets praksis. Organisasjonslæring preges 
gjerne av situasjoner med det komplekse, uforutsigbare og usikre. 
Individuelt og kollektivt arbeid blant deltakerne blir regnet som 
viktig for å skape utvikling av kompetanse. Det hevdes at delta- 
kernes refleksjoner i praksisnære felleskap er med på å forbedre 
handlinger i praksisfeltet (Senge, 2006). 

Deltakerne må oppleve at de har handlingsrom for å reflektere 
rundt praktiske valg, og de må være innstilt på å forplikte seg på 
den prioriteringen av praktiske handlinger som blir gjort. Dette 
samsvarer godt med forståelse av medskapende møteformer gjen- 
nom deltakernes dialog. Det skapes forståelse av et problem gjen- 
nom tilrettelagt individuell og kollektiv refleksjon og handling. 
Deltakernes tause kunnskap blir artikulert, gjort synlig og forløst 
i fellesskapet. På denne måten kan organisasjonslæring være med 
på å skape mening i arbeidet med kulturskolens læreplan. Et kon- 
struktivt samarbeid handler blant annet om å sammen utvikle den 
«uferdige» faglige forståelsen som etter hvert blir til. Løsningene er 

ikke kjent på forhånd, og lærerne deltar gjennom en prosess hvor 
man tenker, påvirker og handler sammen med andre. Tillit, gjensi- 
dighet og likeverd mellom aktørene er grunnleggende i samspillet 
(Bjørnsrud, 2015). 

Det er hevdet at kulturskoler har svak kultur for deling blant 
lærerne (Lystad, 2014). Slik vi ser det, kan dette tilskrives flere 
faktorer. For det første har mesterlæretradisjonen vært rådende i 
kulturskolen. Dette er en undervisningsform med stort individuelt 
ansvar hos den enkelte lærer og liten grad av kollektiv erfaringsde- 
ling (Nielsen og Kvale, 1999). 

Den enkelte lærer har i denne tradisjonen stor frihet og tillit til å 
undervise uten særlig kontroll eller vurdering fra andre enn eleven 
og gjennom elevers framgang og prestasjoner. Uten felles nasjo- 
nale kompetansemål for kulturskolen, med liten grad av tydelige 
målformuleringer lokalt og svake tradisjoner for planarbeid, står i 
prinsippet enhver lærer fritt til å legge opp undervisningen slik han 
ønsker. Det er da også naturlig å anta at lærere underviser og legger 
opp til en type undervisning som de selv har hatt erfaring med i 
sitt eget læringsløp. Vi vet at mange kulturskolelærere er utdannet 
som utøvende kunstnere, og de fleste har noe pedagogikk i fag- 
kretsen (Rønningen, 2017). Det er plausibelt å anta at det i norsk 
kulturskole finnes en syklus der det foregår en reproduksjon av en 
profesjonsforståelse som utøver. Finn Holst skriver om situasjo- 
nen i Danmark for musikkfaget (Holst, 2013). Om musikkskolene 
(kulturskolene) beskriver han en syklisk bevegelse, der «konserva- 
toriet leverer uddannede musikpædagoger (musikskolelærere), og 
musikskolen leverer egnede studerende til optagelse på konserva- 
toriet (Holst, 2011, s. 84). 

Videre er det strukturelle årsaker til at delingskulturen mange 
steder er svak. Mange kulturskolelærere er ansatt i små stillinger 
(https://gsi.udir.no/; Rønningen, 2017; Kulturskoleundersøkelsen, 
2010). Fordi kulturskolene i mange kommuner er små, kan de kun 

tilby små lærerstillinger innenfor de enkelte fagene. Av dette føl- 
ger at den enkelte lærer enten må ha stillinger i mange kommuner, 
kombinere med annet arbeid, eller drive utstrakt frilansvirksom- 
het. Å sette av tid til organisert erfaringsdeling mellom pedagogene 
er derfor en stor utfordring. Dette ble rapportert som vanskelig og 
et substansielt hinder for en delingskultur av både ledere og peda- 
goger. Dette er imidlertid svært nødvendig dersom det skal utvikles 
en delingskultur i skolen (jfr. Tiller, 2006; Bjørnsrud, 2015). Fravær 
av fellestid for skoleutvikling har både med generell tidsbruk å 
gjøre, fordi tidsressursen oppfattes som knapp, men det handler 
også om å finne konkrete tidspunkt der kollegiet kan møtes. Til 
dette påligger også det i mange kulturskoler mange steder ikke fin- 
nes egnede fellesrom der lærerne møtes uformelt og mer tilfeldig. 


Læreplanteori 


De valgte temaene fra læreplanteorien er relevante for kulturskole- 
læreres arbeid med tolkning av teksten i den nye rammeplanen 
for påfølgende praktiske arbeid med elevene. Dette er grunnleg- 
gende momenter for utøvelsen av lærerrollen ved kulturskolene. 
Sagt annerledes er læreres evne til å lese og tolke læreplaner et sen- 
tralt tema innenfor læreplanteori og dette drøftes og benevnes som 
blant annet curriculum literacy (Engelsen 2015). 

Læreplaner er ikke er detaljerte oppskrifter som skoleledere 
og lærere skal følge. Deltakerne i læreplanarbeidet på en skole 
må gjennom lesning og tolkning av den nasjonale læreplanen ha 
forståelse for at de har en pedagogisk handlefrihet som gir dem 
handlingsrom i utviklingsarbeid ved skolen (Ben-Peretz, 1990; 
Bjørnsrud, 2005). 

I dette perspektivet er det forståelse for at skolens folk må for- 
beredes og utvikles til å være både kritiske, analytiske og bear- 
beidende i læreplanprosessen. Dette fordi læreplanens tekst må 

tilrettelegges og tilpasses til mangfoldet av skolekontekster. Det 
trengs en gjensidighet mellom hva lærerne kan trekke ut av poten- 
sialet som ligger i læreplanen, og den tilretteleggingen som skjer 
ved egen arbeidsplass. 

På et slikt grunnlag kan ikke lærerne være passive og lite involve- 
rende når det gjelder læreplanarbeidet i skolen. En god strategi for 
at deltakerne skal få forståelse av læreplanprosesser og utvikle sitt 
potensial innenfor curriculum literacy, er å gjennomføre struktu- 
rerte analyser av læreplaner og annet læreplanmateriell. Lærernes 
profesjonelle mandat er å behandle læreplanprosessen med respekt 
og omsorg (Ben-Peretz, 1990). 

Med bakgrunn i det ovennevnte er ikke diskusjoner i grup- 
per noen ny strategi for å utvikle kompetanse i et personale. 
Teamsamarbeid blir imidlertid sett på som en nødvendig arbeids- 
form for å utvikle kompetanse. Rollen som the teacher as a learner 
som kontinuerlig utvikler sin viten gjennom curriculum literacy — 
og dermed også sin forståelse av curriculum potential — er knyttet til 
lærerens involvering og drøftinger i team (Engelsen, 2015). 


Aksjonsforskning 
Den teoretiske referanserammen for aksjonsforskning har bak- 
grunn i Carr og Kemmis’ klassiske bok (1986). Vi plasserer vår 
studie i relasjon til begrepet practical action research, hvor det er 
gjensidig samarbeid mellom forskere og deltakerne fra praksisfel- 
tet. Forskeren oppmuntrer deltakerne til å reflektere rundt temaer i 
egen praksis og får en rolle som prosessveileder for å utvikle kom- 
petanse hos deltakerne. Fordi denne retningen utvikler deltakernes 
evne til å begrunne praksis, har den fått navnet «praktisk aksjons- 
forskning» (Carr og Kemmis, 1986). 

Hensikten er å både kunne utvikle deltakernes forståelse av egen 
praksis og å utvikle teori. Den strategi som brukes for å få fram 
empiri i vår studie, knyttes hovedsakelig til forståelsen av hva som 

menes med praktisk aksjonsforskning. Vår studie preges av et for- 
skende partnerskap med skolelederne og lærerne i kulturskolen på 
den ene siden og forsker og/eller veileder på den andre siden. Den 
praktiske aksjonsforskningen ivaretar gjennom et forskende part- 
nerskap i bytteforholdet mellom tilrettelegging av utviklingsarbeid 
og innsamling av empiri om utviklingsarbeidet (Bjørnsrud, 2015). 

Kalleberg (2004) foretar et skille mellom aksjonsforskning som 
profesjonelt arbeid og aksjonsforskning som forskningsopplegg. 
Aksjonsforskning bør, slik han ser det, kunne omfatte begge deler. 
Dessuten ser han at vitenskapen uansett tilnærming må ha noen 
spesielle kjennetegn som både vil være med i de planene vi har for 
forskning, og når vi skal presentere resultatene fra forskning. Disse 
kjennetegnene identifiserer han som fire vesentlige elementer som 
også gjelder for aksjonsforskning. 

Disse er for det første spørsmål som gir prosjektet retning. Vi kan 
med andre ord ikke forske uten spørsmål. For det andre hører det 
med å få innhentet empiri eller datamateriale. For det tredje gjør 
vi bruk av begreper inkludert modeller og typologi. For det fjerde 
er en forskingsprosess karakterisert ved å være en argumenterende 
bevegelse mellom spørsmål og svar (Kalleberg, 2004). 

Samtidig er det i aksjonsforskning, som i annen forskning, et 
krav om at det skal produseres vitenskapelige tekster eller rappor- 
ter fra prosjektet som kan vurderes av kolleger. Med bakgrunn i 
det materialet som er samlet inn, kan det i rapporter utvikles nye 
begreper og ny skriftlig forståelse av temaet eller området. Det vil 
med andre ord si at den empiri som er kommet inn, skal drøftes i 
sammenheng med relevant teori eller teoretiske referanserammer. 

Når det gjelder forskerrollen, har det vært sentralt å være 
mest mulig nøytral og ikke vise tydelig støtte eller motstand som 
kan legge føringer på forskningsdeltakerne (Creswell, 2013). 
Forskerrollen innebærer samtidig å finne balanse mellom faren for 
«stor distanse» og mangel på distanse ved å «være for nær» dem det 

forskes med eller på (Denzin og Lincoln, 2008). Dette er momenter 
ved forskerollen som vi har tatt spesielt hensyn til ved gjennomfø- 


ringen av studien. 


Metode 


I tråd med rammene for praktisk aksjonsforskning handler vår 
metode om å legge til rette for refleksjoner omkring egen praksis 
(Carr og Kemmis, 1986). Empiri blir på denne måten ikke bare 
samlet sammen og analysert av forskerne, men forskningsspørs- 
målene og svarene blir en del av deltakernes utviklingsprosess. 

Som nevnt innledningsvis er studien en tilpasning av brevme- 
toden (Berg, 1995; Berg mfl., 2016). I studien er det tilrettelagt for 
individuelle og kollektive prosesser ved at skoleledere og lærere skal 
skrive korte tekster eller fortellinger som svar på spørsmål. Dette er 
en strukturert prosess som gir empiri om deltakernes refleksjoner 
og handlinger om studiens problemstilling. Deltakerne artikulerer 
eller forløser sin kunnskap og erfaringer gjennom å svare skriftlig 
på spørsmål. Disse skriftlige svarene analyserer og vurderer vi som 
forskere i sammenheng med relevant teori (Bjørnsrud, 2004, 2005, 
2015; Sjøbakken, 2012). 

Dette har gitt studien empiri som viser deltakernes egen stemme 
og egne skrevne ord i sammenheng med svar på studiens forsknings- 
spørsmål. Ved å bruke fortellinger vil man kunne finne sammenhen- 
ger og utfordringer i innholdet. Gjennom fortellingene kommer det 
fram både muligheter og hindringer (Bruner mfl., 2006.). 

En sentral faktor i arbeidet har vært en tilpasset tilrettelegging 
etter ITP-modellen, slik den er utviklet og presentert av Bjørnsrud 
(2015). ITP-modellen er en strategi der det stilles spørsmål som det 
skal gis tid til å reflekteres over individuelt (I), deretter skal de indi- 
viduelle svar deles og drøftes i team (T), og bearbeides og presente- 
res i plenum (P). Spørsmålene vi brukte, var åpne, og skulle skape 

bred refleksjon over egen erfaring i møte med temaet, som var 
læreplanarbeid. Innledende spørsmål til ITP-sesjonen på den før- 
ste samlingen var: «Hvordan kan jeg beskrive meg selv som lærer 
og hva som motiverer meg i en undervisningssituasjon? Hvilke av 
mine kunnskaper vil jeg dele med mine kollegaer, hvorfor og hvor- 
dan? Hva kjennetegner kvalitet i en lokal læreplan for mitt fag?» 
(Rønning, Rønningen og Westby, 2016). 

Det ble gitt tid til individuell refleksjon og nedskriving av svar, 
som så ble delt og drøftet i teamene. Hvert team fikk som oppgave å 
besvare spørsmålene i et felles dokument, der de individuelle reflek- 
sjonene ble sammenholdt og ivaretatt. De ble også bedt om å finne 
fram til et utvalg sitater som føltes representative eller ivaretok det 
deltakerne oppfattet som sentrale perspektiver. Teamenes besvarel- 
ser var grunnlag for presentasjonen i plenum, og ble også sendt 
per mail til en koordinator, som redigerte svarene fra alle team- 
ene inn i ett dokument. Det er disse tekstene som er det skriftlige 
materialet som vurderes i denne studien. Disse ble også presentert 
på neste nettverkssamling, slik at alle deltakerne fikk mulighet til å 
korrigere og bekrefte. Slik får deltakerne tillit til at synspunktene i 
empirien er ivaretatt på en god måte. 

Videre ble det på bakgrunn av innkomne svar via ITP-metoden 
også formulert nye spørsmål, og det ble også lagt opp til hva vi 
velger å kalle TIP-metoden. TIP er en tillemping av brevmetoden 
og ITP. I brevmetoden skriver hver enkelt informant brev med 
sine refleksjoner til prosjektledelsen/forskere (Bjørnsrud, 2015). 
I TIP-metoden slik prosjektledelsen utarbeidet denne, ble team- 
ene samlet først (T), og sammen lagde de spørsmål som senere 
skulle besvares individuelt (I) og sendes til prosjektledelsen, som 
sammenfattet innholdet og presenterte det på neste samling i 
plenum (P). I tillegg til å gi god informasjon og gode prosesser 
som ved ITP og brevmetoden, var TIP-metoden godt egnet til å 
framskaffe relevante spørsmål som også kunne brukes i neste fase 

i høringsprosessen og i utviklingsarbeid i kulturskoler generelt. 
Dette er videre dokumentert i prosjektets rapport (Rønning, 
Westby og Rønningen, 2016). 

Arbeid med fagplaner vil ofte være deduktivt — idet planen gir 
generelle føringer eller tekst som skal deduseres ned til konsekven- 
ser i praksisfeltet der den skal virke. En grundig høring av et fag- 
planutkast vil også være et deduktivt arbeid, ettersom man da må 
se for seg hvilke konsekvenser planens styrende tekst kan ha for på 
praksisfeltet, og mottakernes respons på innholdet. På den annen 
side vil enhver utviklingsprosess basert på aksjonslæring som stra- 
tegi være en induktiv prosess, der man tar utgangspunkt i det som 
finnes hos deltakerne i praksisfeltet, og ut i fra fellesnevnere i dette 
finner grunnlag for å bygge teori og konkretisere en utvikling som 
kan evalueres. En induktiv metode går fra de enkelte data (her: 
individuelle erfaringer som deles) og forsøker å finne allmenne 
prinsipper (her: som kan utvikle organisasjonen). Prosessen starter 
i praksis, og man finner momenter som kan løftes ut og sammen- 
fattes i en plan eller i mer allmenngyldige tiltak. Denne studiens 
metode, med en kombinasjon av en utviklingsprosess og fagplan- 
høring, kan ikke ses på som verken rent induktiv eller deduktiv, 
men som en kombinasjon av disse to, noe som også utløser syner- 
gier. Analysen av tekstene til lærerne viser for det første hva vi 
mener er relevant teori innenfor studiens problemstilling. For det 
andre viser mønster som kommer fram i analysen, lærernes erfa- 
ringer og forståelse av vår problemstilling og forskningsspørsmål. 
Analysen bygger dermed på sentrale momenter ved abduksjon 
slik det forklares for eksempel hos Alvesson og Sköldberg (1994). 
Abduksjon som strategi er forskjellig fra induksjon og deduksjon. I 
likhet med induksjon går abduksjon som strategi ut fra enkelttilfel- 
ler i empirien, men tar samtidig i bruk teoretiske begreper og fore- 
stillinger, som i deduksjon, for å forstå den aktuelle empiri (Schurz, 
2008). Under prosessen i studiet utvikles det empiriske analysen 

gradvis samtidig med at det utbygges og justeres med nye referan- 
ser innenfor teorien. 

Svarene på spørsmålene i ITP-prosessene danner altså det pri- 
mære empirigrunnlaget for denne artikkelen. I praktisk aksjons- 
forskning er det sentralt at refleksjonen og resultater kan kunne 
føre til nye handlinger og endret praksis (Carr og Kemmis, 1986). 
I denne studien har det jevnlig vært møter i det forskende partner- 
skap med rektorene og ressursgruppe for å justere prosessen videre, 
og resultatene fra ITP og de andre verktøyene som ble brukt, ble 
analysert og gav impulser til å styre prosessen videre. På denne 
måten er også selve prosessen og refleksjonene rundt denne en del 
av det empiriske grunnlaget for denne artikkelen. Etter endt pro- 
sjekt og med utarbeidet kladd til høringssvar var det en oppsum- 
mering fra rektorene i et felles prosjektmøte. Denne evalueringen 
er tatt med i prosjektrapporten (Rønning, Rønningen og Westby, 
2016) og er også en del av datagrunnlaget for denne artikkelen. 

Gjennom en nærlesning av tekstene sorterte vi dette ut i ulike 
kategorier som kunne svare på problemstillingen: Hva blir sentrale 
temaer når høringsgrupper i kulturskolen vurderer innhold i den nye 
læreplanen? 

Vi valgte så å ordne funnene under to kategorier som vi opp- 
levde som tydelige i materialet og fruktbare i forhold til å belyse 
problemstillingen. Disse to kategoriene er delingskultur i delta- 
kerskolene og lærerrollen i balanse mellom handlingsrom og hand- 
lingstvang. Den videre diskusjonen er derfor også ordnet etter disse 
kategoriene, hvor vi også bruker sitater fra svarene til deltakerne 


slik de ble dokumentert gjennom ITP-prosessen. 


Delingskultur i deltakerskolene 


Det var ved prosjektets begynnelse en antakelse fra alle involverte 
at det var for lite deling i kulturskolen (jf. Lystad, 2014). Muligheten 

til å komme sammen i nettverk, dele erfaringer og sammen arbeide 
med tilbakemeldinger på rammeplanutkastet var sett på som posi- 
tivt og klart en viktig motivasjonsgrunn hos både lærere og rekto- 
rer for å delta i prosjektet. Delingskultur (Bjørnsrud, 2015) var også 
et av hovedpunktene det ble stilt spørsmål om til rektorene som 
deltok i prosjektet. 

Rektorene ble bedt om å reflektere over dette på evaluerings- 
samlingen etter endt prosjekt, og de kom fram til at fokuseringen 
på erfaringsdeling og refleksjon som hadde vært gjennomgående i 
prosjektet, var positivt på flere måter. Det gav for det første trygg- 
het og tillit i gruppene, og dermed fornøyde deltakere. Det gav eier- 
skap til utviklingsprosessen, økt refleksjon over planarbeid generelt 
og til arbeidet med høringssvaret spesielt, og ikke minst gav det økt 
bevissthet omkring egen profesjonsutøvelse, noe som muliggjør 
utvikling både individuelt og for kollegiet (jf. Wells, 1999). Dette 
ble særlig drøftet på evalueringssamlingen for alle rektorene og res- 
sursgruppen etter endt prosjekt, og kan eksemplifiseres gjennom 
følgende sitat fra en av rektorene: «Det var en stor glede for lærerne 
å kunne treffe kollegaer og diskutere deres fag og metode. Flere 
av seksjonene med bare én eller få lærere fra en skole ble spesielt 
inspirert av å møte andre med samme fagbakgrunn.»'* Deltakernes 
refleksjoner i praksisnære felleskap er med på å forbedre handlin- 
ger i praksisfeltet (Senge, 2006). 

Lærerne formidler at de oppfatter at det er en svak delingskul- 
tur innenfor kulturskolens rammer. Men det kommer også klart 
fram gjennom forskningsmaterialet i dette prosjektet at lærerne 
ønsker å dele mer. De er ikke redd for å dele, og de sier om seg 
selv at de har noe som de anser som verdifullt å kunne deles med 


andre. Deltakernes deling av kunnskap og erfaringer gir muligheter 


16 Alle direkte sitater i denne delen av artikkelen er hentet fra ITP/TIP-arbeider gjen- 
nom prosjektet, slik det er forklart i metodedelen. 


198 


FORSKENDE PARTNERSKAP I KULTURSKOLEN 


for praksisfellesskap hvor refleksjoner og utvikling kan finne sted 
(Wenger, 2004). Denne positiviteten til å dele vitner om en gan- 
ske stor trygghet i egen profesjonsutøvelse, noe som reflekteres i 
følgende adjektiver som kom fram i ITP-arbeidet der spørsmålet 
var «Hvordan kan jeg beskrive meg selv som lærer»: trygg, leken, 
morsom, kreativ, streng, tålmodig, konservativ, lyttende, struktu- 
rert, allsidig, fleksibel, målrettet, åpen, engasjert. 

Muligheten for erfaringsdeling og faglig utveksling mellom fag- 
pedagoger (for eksempel mellom danselærere, mellom messingblå- 
sere eller lignende) oppleves som liten i den daglige yrkesutøvelsen 
fordi det lokalt finnes få pedagoger med nær beslektede fag, og 
liten tid til slike møter (https://gsi.udir.no/; Rønningen, 2017; 
Kulturskoleundersøkelsen, 2010). I de mindre kulturskolene er det 
ofte kun én lærer i hvert fag (for eksempel én pianolærer, én som 
underviser i klassisk gitar, én dramalærer osv.). Dette gjør at mange 
påpeker at det eksisterer en slags faglig ensomhet, og at dette er et 
hinder for personlig fagutvikling og inspirasjon, og dermed også 
for utvikling i fagmiljøer og i kulturskolene. Lærerne var enige om 
at det er et stort potensial i samarbeid og deling: «Samarbeid med 
andre lærere er lærerikt og utviklende [...]. Lærere som ikke har 
prøvd det, vet ikke hvilke fordeler dette har.» 

Mange av deltakerne i studien har sin profesjonsidenti- 
tet innenfor et mesterlæreparadigme (Nielsen og Kvale, 1999) og 
utviser en tydelig motvilje mot å undervise i større grupper. Noen 
hevder imidlertid at deling av pedagogiske erfaringer og erfarings- 
kunnskap omkring gruppeledelse vil kunne resultere i økt trygghet 
hos lærere som underviser i grupper. Dette elementet ble et spe- 
sielt viktig punkt i møte med høringsutkastet til fagplanene, fordi 
planene styrer kulturskolen noe mer over på gruppeundervisning. 
Denne dreiningen skaper behov for en annen kompetanse i kultur- 
skolene, og flere av lærerne uttrykte bekymring for om de måtte 
undervise på denne måten. Fra en undersøkelse med tyngdepunkt 

i den samme regionen som dette prosjektet er gjort, vet man at rek- 
torene vurderer at det er mangel på kompetanse innenfor gruppe- 
didaktikk (Rønningen, 2017). Usikkerheten hos mange lærere 
omkring det å undervise i større grupper ble trukket fram som et 
område der erfaringsdeling kan bidra til forandring og utvikling. 

Flere lærere snakker også om deling på vegne av sitt fag, altså 
hvordan deres fagtradisjoner kan være til nytte overfor andre fag 
i kulturskolen. En teaterlærer uttrykte følgende: «Jeg som teater- 
lærer har sikkert noe å dele med andre faggrupper når det gjelder 
tilstedeværelse, formidling, oppvarming, bevissthet rundt tema/ 
innhold, kontakt med egen kropp og sanseapparat og historiefor- 
telling.» En folkemusiker mener at det bør være en «folkemusikalsk 
grunnmur» i alle musikkfag, og at det kan «styrke alle sjangre», og 
antyder med det at folkemusikklærerne kan være en spesiell ressurs 
for kollegiet i så henseende. 

Noe av profesjonskunnskapen ble sett på som vanskelig å dele 
fordi den er nær knyttet til personlige egenskaper, eller fordi den 
ikke så lett lar seg språkfeste. En lærer gav uttrykk for at en ver- 
difull kompetanse i hans jobb var å ha tålmodighet. Han skrev: 
«Jeg kan ikke undervise andre folk i tålmodighet.» Dette utsagnet 
kan forstås som et uttrykk for en holdning der det finnes viktige 
profesjonsegenskaper som ikke så lett lar seg utvikle i kollegiet. Vi 
tror imidlertid med støtte i Carr og Kemmis (1986) og Bjørnsrud 
(2005) at refleksjons- og delingsprosesser også overfor mer uhånd- 
gripelig taus kunnskap vil kunne skape god utvikling gjennom å 
utvikle deltakernes evne til å begrunne praksis. 

Det er påtakelig i materialet at det later til at viljen og den positive 
innstillingen til å dele av egne tanker og erfaringer står høyere enn 
ønsket om å få del i andres erfaringer. Dette kan være en konsekvens 
av måten spørsmålene ble stilt på i ITP-oppgavene, men det kan også 
anskueliggjøre en generell motvilje mot endring i kollegiet, og en 
frykt for å bli styrt. Dette leder oss inn på temaet for neste avsnitt. 


200 


FORSKENDE PARTNERSKAP I KULTURSKOLEN 


Lærerrollen i en balanse mellom 
handlingsrom og handlingstvang 


Det empiriske materialet i dette prosjektet viser at lærerne som 
var med, er stolte av yrket og faget sitt samtidig som de la vekt på 
betydningen av stort handlingsrom i arbeidet med rammeplanen 
(Ben-Peretz, 1990). Lærerne ser både på sin profesjon generelt og 
sin egen profesjonsutøvelse med stolthet. De mener de har høy fag- 
kunnskap og forvalter viktige tradisjoner, og de mener de bidrar 
med noe som er viktig for barn og unge og for samfunnet. Lærerne 
framhever også elevens læringsglede og resultater som spesielt 
motiverende i sitt arbeid. Å se at elevene er motivert og får motiva- 
sjon, og å oppleve elevenes mestring, progresjon og utvikling gir 
mening for lærerne, og én av dem sa at: «Det å kunne motivere 
elevene som en dyktig utøver og forbilde selv, er viktig.» Videre 
heter det fra en annen lærer: «Når elever har et sterkt ønske om hva 
de skal lære, så vil jeg ivareta den motivasjonen.» For å gjøre dette, 
trengs «tillit fra ledelsen, kunstnerisk og pedagogisk frihet». 

Gjennomgående innenfor alle kulturskolens fag er det det rela- 
sjonelle i møtet mellom læreren og eleven som framheves som 
meningsfullt og viktig. Friheten til å gjøre pedagogiske valg i møtet 
med elevene blir vektlagt i forbindelse med dette (Ben-Peretz, 
1990; Engelsen, 2015), men dette underslår ikke betydningen av å 
forberede seg godt til timene. Dette reflekteres i følgende utsagn fra 
ITP prosessen: «Ingen lærere kommer uforberedt til timene - de 
som gjør det, er en utdøende rase.» 

Det kommer tydelig fram i svarene fra deltakerne så vel 
som i prosessen underveis at lærerne setter pris på friheten til 
å velge det pedagogiske opplegget som kjennes riktig for lære- 
ren og hensiktsmessig for elevene (Ben-Peretz, 1990; Engelsen, 
2015). Dette kommer til uttrykk både gjennom konkrete utsagn 
i ITP-prosessene, som «jeg vil ikke bli tvunget til å gjøre noe 
som ikke er riktig for meg», eller «detaljeringsnivået i fagplanen 

er for høyt», og dette var svært tydelige holdninger som ble 
erfart av prosjektgruppen gjennom hele prosjektperioden. 
Profesjonsforståelsen og -stoltheten reflekteres i en frykt for 
at rammeplanen skal binde læreren gjennom å legge for sterke 
føringer på undervisningen. Det var svært stor skepsis blant 
lærerne omkring læreplanens detaljeringsnivå, og hvor styrende 
denne skulle være: «Fagplanen skal være et arbeidsverktøy, ikke 
et kontrollorgan. Læreren har det pedagogiske ansvaret og må 
kunne bruke sin egenart.» Det var således lett å merke frykten 
for at en sentralt gitt fagplan skulle sette for trange rammer for 
lærernes profesjonsutøvelse. 

Dette kan også forklare hvorfor positiviteten for en sterkere 
delingskultur virket til å være rettet mot det å dele av sine egne 
erfaringer, ikke på verdien av å få del i de andres erfaring for egen 
utvikling. Idet profesjonsidentiteten er sterk hos lærerne, og at 
den er knyttet til relasjonelle egenskaper og det å se den enkelte 
eleven, kan man anta at dette for noen oppleves som mer risiko- 
fylt å dele. Det å være en rollemodell ble trukket fram som viktig, 
og det vil være tettere innvevet i livet også utenfor profesjonen, 
og slik mer sårbart, enn «bare» å skulle representere en avgrenset 
kunnskap/ferdighet som tilhører yrket. Relasjonelle ferdigheter 
anses altså som viktig i profesjonen, men som vanskelig å dele, 
og det er en frykt for at rammeplanen skal true den friheten som 
lærerne føler de trenger for å ivareta den enkelte eleven (Ben- 
Peretz, 1990; Engelsen, 2015). Denne trusselen kan hos noen 
lærere særlig være knyttet til at oppgavene blir for mange og 
omfattende i forhold til den tiden som er tilgjengelig. En lærer 
uttrykte: «Det føles som om du har en elefant og skal få plass til 
den i en liten fyrstikkeske.» En annen trussel er de føringer som 
truer yrkesforståelsen med stor individuell frihet og det store 
handlingsrommet lærerne har: «Jeg må ikke bli tvunget til å gjøre 
noe som ikke er riktig for meg.» 

Oppsummering 


Med bakgrunn i vår tidligere henvisning til annen forskning med 
brevmetoden (Berg, 1995; Berg mfl., 2016; Bjørnsrud, 2004, 2005, 
2015; Sjøbakken, 2012) vil vi understreke at dette forskningsdesig- 
net har vært spesielt egnet til å skape et bytteforhold mellom deler 
av høringsprosessen med læreplanen og innsamling av empiri til 
forskning. 

For det første viser den gjennomførte høringsprosessen til 
en arbeidsform som kombinerer utviklingsarbeid og forskning 
(Kalleberg, 2004; Bjørnsrud, 2005, 2015). Prosjektet besto av et defi- 
nert oppdrag å gjøre en grundig høringsprosess rundt utkastet til 
kulturskolens rammeplaner, en pilotering av en utviklingsprosess 
og et design tilrettelagt etter prinsipper i fra praktisk aksjonsforsk- 
ning (Carr og Kemmis, 1986), som bygger og formidler kunnskap 
på en vitenskapelig forsvarlig måte. Fagplanhøringen kan tenkes å 
ha blitt bedre fordi delingskulturen som ble etablert i nettverkene, 
gjorde det enklere å koble planen til den erfarte praksis i kultursko- 
lene. Samtidig som lærernes egne praksiser og erfaringer ble delt og 
reflektert over, ble det innført deler av fagplanutkastene og teori i 
forbindelse med dette, som igjen ble drøftet mot erfaringene som 
ble delt. Noe av dette ble meldt tilbake til gruppene, som utarbeidet 
utkast til fagplaner og gav disse en mulighet til å justere noe under- 
veis. Utviklingsprosessen kan tenkes å ha blitt styrket fordi det ble 
gitt tekster som på forskjellige vis relaterer til praksiserfaringene som 
kunne prøves opp mot elementer i planen. Fagplanutkastet forstått 
som foreløpig «teori» fungerte som en katalysator for refleksjonen 
omkring egen praksis. Arbeidet har vært preget av praktisk aksjons- 
forskning (Carr og Kemmis, 1986), både med tanke på å hjelpe til 
med begrepsfesting underveis og med å formidle resultater. 

For det andre viser fagplanhøringen at det er ønsker om en for- 
bedret og styrket delingskultur i kulturskolene. Vi har hevdet at 
det finnes en svak delingskultur i kulturskolen, og at det er et stort 

potensial for utvikling i det å dele erfaringer og kunnskap. Samtidig 
er delingskultur gjennom individuell og kollektivt arbeid en vik- 
tig faktor i utviklingsarbeid (Bjørnsrud, 2005; 2015; Senge, 2006; 
Tiller, 1999; Wells, 1999; Wenger, 2004). Det er også en vilje blant 
lærerne til å dele mer av sine erfaringer, men det finnes mange både 
strukturelle og kulturelle hindre. For at kulturskolefeltet skal kunne 
utvikle seg videre, vil en økt fokusering på, og bedre rammer for, 
delingskultur være en forutsetning. 

For det tredje er det et viktig funn at deltakerne fra kultursko- 
lene er opptatt av at det må være en balanse mellom et tilstrekke- 
lig handlingsrom og føringer gjennom en rammeplan (Ben-Peretz, 
1990; Engelsen, 2015). Lærerne mener seg godt kvalifisert for den 
jobben de gjør, men det er noe usikkerhet omkring det å skulle påta 
seg andre og nye oppgaver. Lærerne er redde for handlingstvang, 
og de ønsker å beholde en stor valgfrihet i undervisningen, men 
uttaler glede over å være del av faglige og sosiale delingsfelleskap. 
Det er derfor sentralt for skolekulturen at ledelsen finner en god 
balanse mellom styring av læreplanarbeidet og handlingsrom for 
lærernes kreativitet og skapende evner. 

Skolekonsepter som 
blir til i samarbeid 
mellom grunnskole og 
kulturskole 

Abstract 


In this article, we discuss ‘school concepts’ that are discoursively con- 
structed among leaders in the collaboration between compulsory 
school (CS) and music & art schools (MAS), in three Norwegian 
municipalities. The term ‘school concept, denotes perceptions of 
what kind of education that are formed in such collaboration, what 
it is about, aims for, how it is realised, structured and which teacher 
resources are employed. The article is theoretically and methodologi- 
cally framed in Foucaults’ philosophy about power/knowledge, and is 
based upon a discourse theoretical reading of interviews and strategy 
documents. The article builds upon three separate studies, where the 


authors have examined specific examples of collaboration between CS 

and MAS, one by one. In this article, which is a meta-article based 
on the separate studies mentioned, three school concepts are iden- 
tified; (1) the local-culture oriented school, (2) the professional school 
and (3) the youth-culture-oriented school. Collaboration between CS 
and MAS are by law obliged in Norway, but there exists little research 
based knowledge on this collaboration so far. In this article, identified 
school concepts and underlying discourses are questioned for what 
kind of knowledge development these might offer/hinder for pupils 
and societies. In conclusion, the leader's ways of speaking and writing 


about the school collaboration are problematized. 


Innledning 


Samarbeid mellom grunnskole og kulturskole har vært en politisk 
intensjon i Norge siden begynnelsen av 1980-årene, og har siden 
1997 vært lovpålagt gjennom opplæringsloven ($13.6) (Kirke og 
undervisningsdepartementet, 1989; Kunnskapsdepartementet 
2002, 2007, 2014). Slikt samarbeid er realisert i kommunene på 
mange måter, basert i ulike tradisjoner og intensjoner. Vi har studert 
samarbeid mellom grunnskole og kulturskole på skoleledernivå i 
tre kommuner, og drøfter i denne artikkelen hvilke skolekonsep- 
ter vi har identifisert i disse tre eksemplene. Begrepet skolekonsept 
refererer til ideer og oppfatninger om hva skole er og skal være, 
og benyttes blant annet av Edvard Befring i en kritisk drøfting 
omkring dagens fellesskole med idealer hentet fra industrisamfun- 
net (Befring, 2007). Et skolekonsept omfatter blant annet innhold, 
mål, metoder, strukturer og lærerkrefter, og handler til syvende 
og sist om hva slags utdanning som tilbys elever og samfunn. Vi 
drøfter i denne artikkelen førende diskurser i samarbeidet mel- 
lom grunnskole og kulturskole, på ledelsesnivå, og undersøker hva 
slags skolekonsept som blir til i hvert av de tre eksemplene. Statlige 
hensikter med samarbeidet mellom grunnskole og kulturskole er 

uklart formulert, men handler i bred forstand om å styrke opplæ- 
ringen for barn og unge, benytte lærerkompetanse på best mulig 
måte, og om å bygge bro mellom skole og kulturliv i kommunene. 
Artikkelen bygger på tre delstudier, studie A, Bog C. Datamateriale 
i disse studiene er intervjuer med skoleledere på ulike nivåer: grunn- 
skolerektorer, kulturskolerektorer, avdelingsledere, skolesjefer, råd- 
menn og prosjektledere, samt kommunale, regionale og nasjonale 
strategidokumenter. Oversikt over datamaterialet ligger i artikkelens 
metodedel, i figur 1. De tre kommunene studiene har foregått i, er 
av ulik størrelse, og organiseringen og strukturen i samarbeidet mel- 
lom skole/kulturskole er forskjellig. Utvalget av forskningsdeltakere 
og dokumenter er derfor noe ulik fra studie til studie. Et fellestrekk 
er det likevel at vi har intervjuet 3-4 personer og spurt om hva de 
samarbeider om, hvorfor, hva de har fått til, hvordan, og om hva de 
tenker om veien videre. I denne artikkelen gjør vi en diskursorientert 
lesning av de tre studiene A, B og C for å besvare følgende problem- 
stilling: Hvilke skolekonsepter produseres i skolelederes refleksjoner 
om samarbeidet mellom grunnskole og kulturskole i tre kommuner? 
Det er diskursene om samarbeidet vi undersøker, altså forståel- 
ser om samarbeidet slik dette konstrueres språklig, og ikke sam- 
arbeidet som sådan. Vi studerer hvordan skolelederne reflekterer 
om samarbeidet, og hvilke syn de formidler om hva opplæringen 
i samarbeidet skal handle om. Dette dreier seg om hensikter, res- 
sursbruk, strukturer, bruk av lærerkrefter etc. - i denne artikkelen 
konseptualisert som «skolekonsept». Hensikten med artikkelen er å 
bidra til mer artikulert kunnskap om hvordan skoleledere i grunn- 
skole og kulturskole i og gjennom språket former forståelsene av 
hva samarbeidet skal sikte mot, og hvordan det skal realiseres. 
Artikkelen har fire deler. Første del er en review av forskningsfel- 
tet som denne studien er et bidrag til. Del to er en redegjørelse for 
det diskursteoretiske bakteppet for artikkelen, og del tre beskriver 
studiens forskningsdesign og våre metodologiske valg. I artikkelens 

fjerde del presenteres analysen, og vi drøfter så de diskursene vi gjen- 
nom analysen har identifisert. Til sist oppsummerer vi, og poengte- 
rer hvordan denne artikkelen kan være et bidrag til mer kvalifiserte 


samarbeider mellom grunnskole og kulturaktører i kommunene. 


Review 


Samarbeid mellom grunnskole, kulturskole og det frivillige/profesjo- 
nelle kulturliv omtales og intenderes i en rekke politiske meldinger, 
utredninger og strategidokument fra 1990-årene og fremover (Kirke 
og undervisningsdepartementet, 1989; Kulturdepartementet, 2013; 
Kulturskoleutvalget, 2010; Kunnskapsdepartementet, 2014, 2007, 
2002). Slike samarbeidspraksiser er realisert på mange vis i landets 
kommuner, og ett forsøk på å typologisere de mange samarbeids- 
modellene er å sortere i integrerte modeller, eksterne modeller og 
partnerskapsmodeller (Borgen, 2014; Emstad og Angelo, 20178). 
Disse typologiene handler om hvor tett sammenvevd de to skolesla- 
gene er, og hvordan de fordeler ansvar, myndighet og ressurser. Den 
første rapporten om samarbeid mellom grunnskole og kulturskole 
ble utgitt i 1981, på bakgrunn av prosjektet Samordnet musikkforsøk 
(1974-1981). Dette prosjektet hadde som mål å skape en musikk- 
skole i tett tilknytning til grunnskolen, gjennom kombinerte musikk- 
lærerstillinger og samordning av musikkundervisning (Dalin mfl., 
1981). Politiske intensjoner om slikt samarbeid blir stadig tydeligere, 
og nevnes også i en ny stortingsmelding om fornyelse av læreplan- 
verket for kunnskapsløftet (Meld.St.28). Forskningsinteressen for 
samarbeidet mellom disse to skoleslagene har også økt fra og med 
1980-årene. Denne forskningen foregår særlig med utgangspunkt i 
lærerutdanning og i høyere musikkutdanning, både i Norge, Sverige 
og Danmark (se feks Angelo, 2015; Danielsen og Johansen, 2012; 
Danielsen og Westby, 2015; Glasare, 2016; Holst, 2013; Kalsnes, 
2014, 2012, og også Aglens kapittel, Westbys kapittel og Brøskes 
kapittel i denne boken). Disse studiene fokuserer på utfordringer 

knyttet til endringer i yrkeslivet og dermed ogsa i utdanningene, 
nye yrkesroller som trer frem, og spenningsforhold mellom utoving 
og undervisning. Ogsa innenfor skoleutvikling og skoleledelsesfel- 
tet er det en okende interesse for forskning om samarbeider mel- 
lom grunnskole og kulturskole (Angelo og Emstad, 2015; Emstad og 
Angelo, 2017a,b; Oddane og Wennes, 2015; Waagen, 2015, se ogsa 
Rønningen og Bjørnsruds kapittel i denne boken). Disse studiene 
fremhever alle betydningen av ledelse, og påpeker at samarbeid mel- 
lom grunnskole og kulturskole må forankres på ledelsenivå i kom- 
munene (se om dette også i Glasare, 2016; Kalsnes, 2012). Vi anser 
ledere i skole, kulturskole og i kommunen som nøkkelpersoner for å 
utvikle legitimitet, rom og organisatoriske rammer for godt samar- 
beid mellom kulturskole og grunnskole, og fokuserer i denne artik- 
kelen på diskurser om samarbeidet slik skolelederne medierer disse i 


intervjuer og dokumenter. 


Diskursteoretisk tilnærming 


Diskursorientert forskning foregår innenfor mange fagfelt og ut 
fra ulike teoretiske og metodologiske utgangspunkt (Angermuller 
mfl., 2014; Börjesson og Palmblad, 2007; Wodak og Meyer, 2009). 
Både innenfor musikkpedagogisk forskning og innenfor forskning 
om utdanningsledelse og skoleutvikling finner vi arbeider utført 
fra et foucaultiansk makt/kunnskaps-perspektiv, lignende vårt i 
denne artikkelen. Blant annet i studier om musikkundervisning, 
lærerpraksiser og identitetsforming (Krüger, 2000; Lindgren og 
Ericsson, 2010; Nerland, 2003; Schei, 2007), og i profesjonsstudier 
om ledere, lærere og rektorer i skolen, (Anderson og Mungal, 2015; 
Anderson og Cohen, 2015; Star, 2011). Diskursorientert forskning 
ses som en vesentlig inngang for å kunne påpeke, kritisere og even- 
tuelt forandre praksiser i skole og opplæring, gjennom å identifi- 
sere tatt-for-gittheter og undersøke hvordan det selvfølgelige blir 

selvfolgelig. Det kan for eksempel ogsa finnes grunner til a sporre 
hvorvidt samarbeid mellom grunnskole og kulturskole egentlig 
er det beste for eleven, lokalsamfunnet eller musikkfaget, selv om 
denne antagelsen ofte tas for gitt. 

Diskursstudier er et overordnet begrep for forskning som kan 
ha så vel diskursteoretiske som diskursanalytiske tyngdepunkt 
(Angermuller, 2015). Denne artikkelen er mer teoretisk enn analy- 
tisk orientert, og er blant annet inspirert av Alecia Jacksons og Lisa 
Mazzeis tilnærming til feoridrevet, kvalitativ forskning (Jackson 
og Mazzei, 2012). Jackson og Mazzei viser gjennom ulike kapit- 
ler i boken Thinking with theory hvordan det samme materialet 
kan leses gjennom ulike teoretisk-filosofiske konsepter (Derrida/ 
Spivak/Foucault/Butler/Barrad), og hvordan disse lesemåtene 
gir svært forskjellige forståelser og måter på tenke på. Vi har lest 
datamaterialet i denne studien gjennom Michael Foucaults tenk- 
ning om makt/kunnskap (Foucault, 1998). Dette er en utfordrende 
øvelse siden Foucault selv aldri anga en analysemodell for en slik 
lesning, men bare viser gjennom egne studier hvordan en slik foku- 
sering kan utfordre og stille spørsmål ved selvfølgeligheter og prak- 
siser i institusjoner vi tar for gitt, som fengsel, sykehus, skole, eller 
altså også samarbeid mellom skole og kulturskole. 

Dette perspektivet tilsier at vi er opptatt av hvilke betingelser som 
finnes for det som lederne sier om samarbeidet mellom grunnskole 
og kulturskole. Vi er opptatt av hvordan det de sier kan bli sagt, hvor- 
dan det får autoritet og troverdighet, og hvilke handlinger og praksiser 
utsagnene gjør mulige. Noe sies og gjøres, mens det potensielt jo like 
gjerne kunne være noe helt annet som ble sagt og gjort. Foucault ser 
makt og kunnskap som sammenvevde fenomener. Makt finnes overalt 
og har avgjørende betydning for hva som kan vites og ikke. Spesifikk 
kunnskap muliggjør bestemte maktrelasjoner, og slik henger kunnskap 
og makt sammen. Ethvert utdanningssystem er ifølge Foucault (1998) 
et middel for å opprettholde eller tilpasse dominerende diskursers 

forvaltning av makt og kunnskap. Vi ser i denne studien samarbeid 
som spesifikke utdanningssystemer, og betrakter skolelederne som 
representanter fra sine kontekster. Skolelederne ses altsa verken som 
arnested eller produktet for diskursene vi finner, men som medier og 
objekter i disse for å etablere og opprettholde bestemte forstaelser om 
skolens mål og hensikter. Et enkeltutsagn som for eksempel «lokal- 
kultur er bra for barn» er ikke en diskurs i seg selv, men er et utsagn 
som skoleledere kan komme med, og som får sannhetsverdi ut fra hele 
den faglige og pedagogiske meningshorisonten i samarbeidet. Vi ser i 
studien at læreplanen (Kunnskapsdepartementet, 2006) fungerer som 
et diskursivt ledd som medierer oppfatninger om hva skole er og skal 
være, i flere av delstudiene A, B og C. På samme måte finner vi også at 
uuttalte forventninger i lokalkulturen, eller hos eksterne aktører som 
skolekorps eller det profesjonelle kulturliv fungerer maktpåliggende 
og gir føringer for hvordan skolelederne snakker om samarbeidet. 
I Foucaults tenkning blir erkjennelse mulig først når det er mulig å 
snakke om den, altså når diskursen tillater at det blir satt ord på forståel- 
sen. Denne studiens tilnærming, med å studere skoleledernes artikule- 
ringer om samarbeid mellom grunnskole og kulturskole, kan ut fra det 
ses som en innfallsvinkel til å studere større og mer omfattende forstå- 
elser av hva dette utdanningssystemet skal tjene, hvorfor og hvordan. 


Forskningsdesign 


Denne studien bygger på tre delstudier, der hvert eksempel er valgt 
fordi det gjennom tildeling av priser, ved å være valgt som demon- 
strasjonsskoler etc., er anerkjent som eksemplarisk av feltet selv. 
Vår hensikt er å identifisere førende diskurser og skolekonsepter, 
og problematisere disse skolekonseptene med tanke på hva slags 
kunnskap de kan utvikle. De følgende matrisene er en oversikt over 
datamaterialet, forskningsdesign, funn og teoretisk bakteppe i de 
publiserte delstudiene A, B og C. 

Studie A (Angelo og Emstad, 2015) 


Kontekst Bygdekommune pa rundt 4500 innbyggere, 2 grunnskoler. En av 
grunnskolene og kulturskolen er hver for seg utnevnt som 
«demonstrasjonsskoler» (Utdanningsdirektoratet, 2008). 
Kulturskolen honoreres særlig for et godt samarbeid med skole og 
lokalt kulturliv, grunnskolen høster oppmerksomhet på grunn av 
særlig gode resultater på nasjonale prøver. Lærerne har kombinerte 
stillinger mellom skoleslagene, og det er en lang tradisjon for en 
disktriksaktiv undervisning i skolen. 


Forsknings- Hvilke prosesser har medvirket til Xs kommunes gode samarbeid 
spørsmål om barns utvikling og læring, på skoleeier- og skoleledelsesnivå? 
Empirisk Fokusgruppeintervju med virksomhetsleder for grunnskole og 
materiale virksomhetsleder for kulturskole. Intervju med rådmann. To 


offentlige dokumenter om opplæring i kommunen (distriktsaktiv 
plan, plattform for x kommune). 


Teori Heideggers tenkning om techné, Gadamers tenkning om sensus 
communis, ledelsesteori om verdibasert ledelse (Bass, 1999; Busch, 
2012; Kirkhaug 2013; Gadamer, 2010; Heidegger, 2000). 


Analyse Kasusstudie (Stake, 2005; Yin, 2005). Tematisk analyse. 


Identifiserte (1) Verdier, (2) forankring av felles verdier i hele bygda, (3) ledelse, 
temaer samspill og refleksjon. 


Studie B (Emstad og Angelo 2017a) 


Kontekst Bykommune med ca. 45 000 innbyggere, 18 kommunale 
grunnskoler og en videregående skole. Tre av grunnskolene har 
innen 2016 innført samarbeid med kulturskolen og kulturskolens 
lærere om gjennomføring av musikkundervisningen på trinn 1-4. 
Intensjonen med samarbeidet er at elevene i grunnskolen skal nå 
Kunnskapsløftets kompetansemål innen musikk. Bakgrunnen er en 
bestilling fra skoleeier syv år tilbake om å forbedre 
gjennomføringen av — og skoleresultatene i — videregående skole. 
Denne bestillingen førte til flere endringer, blant annet til en mer 
fagspesifikk tilnærming i skolen. Skolesjef har imidlertid vært 
opptatt av at vektlegging av matematikk, norsk, engelsk ikke skulle 
gå på bekostning av fagene musikk og kunst og håndverk. 


Forsknings- Hvordan tilrettelegger og opprettholder ledere samarbeidet mellom 
spørsmål kulturskole og skolen når kulturskolen skal overta deler av 
grunnskolens arbeidsoppgaver? 


Empirisk Individuelle intervjuer med skolesjefen i kommunen, rektor i 

materiale kulturskolen, avdelingsleder i grunnskole og koordinator/ 
prosjektleder i kulturskolen. Tre dokumenter: årsrapport, 
kommunal plan, lokal læreplan. 


Continued 

Studie B (Emstad og Angelo 2017a) (Continued) 


Teori Tverrsektorielt samarbeid (Bryson, Crosby og Stone, 2006; Crosby 
og Bryson, 2005). 

Analyse Konstant komparativ metode (Strauss og Corbin, 1990). 

Identifiserte (1) strategiske prosesser og forankring, (2)samstemthet om 

tema musikkfagets betydning i skolen og (3).barrierer som utfordrer 
samarbeidet. 


Studie C (Emstad og Angelo, 2017b) 


Kontekst Stor bykommune med 187 000 innbyggere, 52 kommunale 
grunnskoler og landets storste kulturskole. Skole med 
eksplosjonsartet okt deltakelse i kulturskolen de siste tre arene. 
Delte stillinger, band, dans. 


Forsknings- Hvordan bidrar samarbeid mellom skole og kulturskole til å 
spørsmål fremme barn og unges deltakelse i kulturskolen? 

Empirisk Fokusgruppeintervju med grunnskolerektor, kulturskolerektor, en 
materiale avdelingsleder ved grunnskolen samt en lærer i kulturskolen. 


Individuelt intervju med rådgiver for rådmann. Dokumenter: Plan 
for x kommunes musikk- og kulturskole. 


Teori Verdibasert ledelse og transformasjonsledelse (Bass og Riggio, 2006; 
Leithwood og Jantzi, 2006; Kirkhaug, 2013). 

Analyse Konstant komparativ metode (Strauss og Corbin, 1990). 

Funn Tre tema: 1) kulturskole tilknyttet skoleverket 2) barne- og 


ungdomskultursentrert 3) politisk føring. 


En analytisk lesning 


Vi har som bakgrunn for denne artikkelen lest på ny de publiserte 
artiklene fra delstudie A, B og C. Videre har vi konsentrert oss om 
datamaterialet, det vil si intervjutranskripsjonene og dokumen- 
tene, og undersøkt hvordan skolelederne reflekterer om samar- 
beidet mellom grunnskole og kulturskole med fokus på forholdet 
makt/kunnskap. Vi har vært opptatt både av hva de sier og hvordan 
de sier det, og i dette forsøkt å identifisere hvordan makt utøves, 

hvilke utovelser dette involverer, hva/hvem utovelsene bestar av, og 
hvilke mekanismer som synes å være i spill. Informert av Foucaults 
tenkning diskuterer vi i det videre effekter som makt synes å pro- 
dusere når den sirkulerer gjennom praksisene hos skolelederne. 
Det betyr for eksempel hvilke samarbeidsmodeller som blir til; hva 
slags hierarkier som bygges frem, hvilke rolleforståelser av grunn- 
skole/ kulturskole dette innebærer, hvilke lærer- og lederstillinger 
som blir til, hvilke dokumenter som skrives (av hvem), og hva 
slags oppfatninger om skolens mål og innhold som etableres. Dette 
fokuset omhandler effektene av makt/kunnskapsspillene, og hvilke 
forståelser skolelederne bekrefter og bygger frem om skolens opp- 
gaver og innhold. 

I lesningen av intervjuene og dokumentene har vi sett etter makt/ 
kunnskaps-forhold i relasjonene mellom skolelederne og deres 
kolleger, ledere og administratorer, og mellom skolelederne og 
foreldre/elever i konteksten. Vi har undersøkt hvem de er i dialog 
med om dette samarbeidet, hvordan de to skoleslagene og lærer- 
rollene posisjoneres i disse dialogene ut fra hvordan skolelederne 
snakker om dette, hvilket faglig innhold og faglige mål samarbeidet 
synes å omhandle, og altså hva som fremtrer som normalt, ideelt og 
ønskelig (og dermed også som mindre normalt, ideelt og ønskelig). 
Samarbeidet mellom grunnskole og kulturskole realiseres i hvert 
eksempel gjennom et ensemble av slike diskursive praksiser, og det 
er disse som utgjør mulighetene for hvordan man kan snakke om 
skolens mål, innhold, metoder, bruk av lærerkrefter etc. Vi under- 
søker ikke hvorvidt det ene skolekonseptet er bedre eller dårligere 
enn det andre, men hvordan skolelederne konstruerer ulike skole- 
konsepter i sine refleksjoner om hva samarbeidet handler om. I les- 
ningen har vi forsøkt å identifisere momenter der makt/kunnskap 
medieres på en tydelig måte, for eksempel når skolelederne ekspli- 
sitt uttaler seg om og utdyper hva som er skolens og kulturskolens 
felles/forskjellige oppgave og ekspertise. Skolelederne medierer 

allerede eksisterende oppfatninger, og bidrar til 4 forme og reforme 
dem videre, og fungerer med dette som «makthjul» som holder dis- 
kursene aktive. 

Vi utdyper i den følgende delen diskurser vi gjennom analysen 
har identifisert som sentrale i ledernes refleksjoner om samarbei- 
det mellom kulturskole og grunnskole. I hvert eksempel meisler vi 
så ut et skolekonsept ut fra tre betydelige diskurser i hvert eksem- 
pel. Hver av disse tre diskursene kunne også ha vært diskutert som 
komplementerende egenskaper ved en og samme diskurs fordi de 
henger tydelig sammen under det skolekonseptet som begrepsfes- 
tes. Hver av de i alt ni diskursene som drøftes, kan imidlertid også 
settes sammen på tvers av eksemplene, og man ville da kunne ha sett 
andre skolekonsepter der de ulike diskursene hadde komplementert 
hverandre på andre måter enn i de tre eksemplene A, B og C. 


Identifisering og diskusjon 
Studie A 


I studie A identifiserer vi en førende diskurs om at det er lokal- 
miljøets konstituerte verdier som er grunnlaget for samarbeidet 
mellom skole og kulturskole - og at det er disse verdiene som 
forvaltes i samarbeidet. Virksomhetsleder for grunnskolen, virk- 
somhetsleder for kulturskolen og rådmann fremhever alle et tett 
samarbeid mellom lokalmiljøet, skolen, kommunen, organisasjo- 
ner og næringsliv. Dette handler om grunnskole og kulturskole, 
men inkluderer også bondekvinnelaget, skolekorpset, skytterlaget, 
jegerforeningen og idrettslaget. «Det skal en landsby til for å opp- 
dra et barn», står det i en brosjyre om opplæring, utviklet i 2007 
av skoleledelsen og kommunen i fellesskap. Dette afrikanske ord- 
taket påpeker en etablert forståelse om at opplæring her foregår 
med hele bygda som bakgrunn. Denne forståelsen er ikke ny, men 
etablert i et aktivt samarbeid mellom skole og lokalsamfunn som 

har foregått gjennom flere tiår, og som er nedfelt i det kommunale 
strategidokumentet «Distriktsaktiv plan» fra 1985. I denne planen 
er det skissert hvordan hvert av grunnskolens trinn aktivt skal sam- 
arbeide med en gitt lokalaktør, som kulturskolen, bondekvinnela- 
get eller jaktlaget. 

Denne bakgrunnen, og realiseringen av opplæring i tett samar- 
beid med lokalmiljøet gjør at barn og unge tilbys mange mestrings- 
arenaer, og arenaer for å oppleve seg selv som del av et fellesskap. 
«Vi er rågode på tilpassa opplæring», sier virksomhetsleder i 
grunnskolen, og poengterer at dette er noe han innprenter både 
lærerkollegiet, foreldre og andre, så ofte han kan. «Barn er så for- 
skjellige, hos oss er det hele eleven som står i fokus», sier virksom- 
hetsleder i kulturskolen, og løfter frem en forståelse av at opplæring 
her handler om en helhetlig danningsprosess, der elevene skal få 
realisere alle sine potensialer og bli en del av bygda gjennom de 
ulike læringsarenaene. Kunnskapen som skole og kulturskole for- 
valter, er i dette eksemplet sterkt forankret i et lokalsamfunn; en 
fjellbygd med sterke tradisjoner både innenfor natur og frilufts- 
liv, kor, korps og instrumentmakeri. Synet på dette som vesentlig 
kunnskap i skolen og kulturskolen medieres og gis styrke av sko- 
lelederne og får betydning for hvordan skole og kulturskole reali- 
seres nærmest som en enhetlig opplæring i studie A. Det gjøres til 
noe gitt at bygda som helhet er vesentlig for kunnskapsutvikling, at 
mange mestringsarenaer er positivt for elevene, og at helhetlig dan- 
ning er viktig. Denne forståelsen medieres av skolelederne muntlig 
og også skriftlig, i strategiske kommunepolitiske dokumenter. 

Både grunnskolerektor og kulturskolerektor jobber bevisst for 
å befeste forståelsene om skole og opplæring i politiske dokumen- 
ter. «Det vi gir oppmerksomhet, det gir vi kraft», sier grunnskolens 
virksomhetsleder. Kulturskolens virksomhetsleder forteller hvor- 
dan hun arbeider for å styrke en estetisk tilnærming til læring i alle 
fag i skolen, og for å forankre denne ideen politisk: 

«Kanskje det hgres styrende ut, men jeg har alltid veert bevisst pa a 
ha med politisk hold i forhold til 4 styrke de estetiske fagene. Hvis 
kulturskolen forsvinner, da er det ikke nedfelt godt nok. Da har vi 
ikke forankret det godt nok. Dette er basis, ikke ekstra.» (intervju, 


virksomhetsleder kulturskole). 


Kulturskolelederen forteller hvordan hun involverer kommunepo- 
litikerne i innspill til strategiarbeid som for eksempel i arbeidet: 
«Kulturskolenes fremtidsfortelling», og pa dette viset trekker tenk- 
ningen om kulturskole og grunnskole inn i kommunepolitikken. Å 
gjøre kunst og kultur til noe sentralt i skole og samfunn kan ikke 
bare være private initiativ, sier hun: «Dette må nedfelles gjennom 
vedtak fordi det er vedtakene som styrer oss». Strategidokumenter 
som utvikles fungerer retroaktivt, og pålegger enkeltpersoner og 
institusjoner å ta ansvar for samarbeidet. Virksomhetslederen isce- 
nesetter med dette makt som får effekt både på institusjonelt og 
politisk plan, og som både formelt og uformelt fører kulturskole og 
grunnskole sammen. 

I makt- og kunnskapsspillene vi ser i eksempel A, gjøres det til 
noe normalt at skolen er lokalkulturorientert. Det er en hel bygd 
som oppdrar, og det blir et felles prosjekt å forme barn og unge 
til å bli glad i og ivareta denne bygdas verdier og særegne kunn- 
skapsformer. Det er ut fra en allerede etablert forståelse av dette at 
skolelederne her medierer og gir kraft til utvikling av et slikt samar- 
beid, bidrar til at det blir normalt og vanlig å være elev i kultursko- 
len, å være glad i natur, fjell, fiske, kopperverksted og sauesanking. 
Praktisk kunnskap til å skape og utøve er en anerkjent og vesentlig 
del av de sosiale praksisene i og rundt skolen. Dette kunnskaps- 
synet medieres av makt på mange plan, samtidig som det er denne 
makten som befester dette som gyldig og god kunnskap. 

Skolekonseptet som etableres diskursivt, i skoleledernes reflek- 
sjoner, har vi valgt å kalle Den lokalkulturorienterte skole. Teksten 

over gir eksempler pa hvordan vi har lest og tolket datamateri- 
alet i studie A, hvilke diskurser vi har identifisert, og hva slags 
syn på skole og opplæring disse muliggjør. Skolekonseptet Den 
lokalkulturorienterte skole opereres av enkeltpersoner, institusjo- 
ner og organisasjoner i lokalmiljøet, for eksempel grunnskole og 
skolekorps, men også politisk, gjennom utforming av strategido- 
kumenter og forvaltning av timetall og lærerressurser i skolen. 
Disse praksisene og relasjonene er alle med på å influere, kon- 
stituere og gi form til det skolelederne sier og gjør, og til hvor- 
dan samarbeidet mellom grunnskole og kulturskole realiseres. 
Sentrale diskurser vi har identifisert bakgrunn for skolekonseptet 
i eksempel A er skolen som fellesskapsorientert, mestringsorientert 


og danningsorientert 


Studie B 


I studie B ser vi at makt utøves ved at grunnskolen posisjo- 
neres som et skoleslag med en betydelig kunnskapsmangel, og 
kulturskolen som et skoleslag med et stort forråd av den kunn- 
skapen som grunnskolen mangler. Denne ubalansen når det 
gjelder kunnskap, gjøres til et betydningsfullt premiss for sam- 
arbeidet mellom grunnskole og kulturskole her. Makt som ope- 
rerer diskursen om grunnskolens kunnskapsmangel, medieres 
av alle fire skoleledere i denne studien, blant annet gjennom 
henvisninger til kunnskapsløftets læreplan og til oppfattede 
krav for musikkopplæringen der. Kulturskolerektor sier blant 


annet at: 


«Du kan ifølge kunnskapsløftet ikke komme ut av grunnskolen uten 
å kunne spille, komponere eller lytte. Det er absolutte krav, og skal 
du kunne spille, må du faktisk gjøre det. Da må du enten trykke på 
noen tangenter, putte noe i munnen eller ha det under haka, det er 


ingen vei utenom dette.» (intervju, kulturskolerektor). 

I dette utsagnet papekes musikkfaglig handverkskunnskap som 
kulturskolens musikklerere har, og som grunnskolens musikk- 
lærere kan mangle, og det handler om å kunne spille et tangent-, 
blåse- eller strykeinstrument. Kulturskolerektor bekrefter gjennom 
å henvise til kunnskapsløftet at grunnskolen behøver den kunn- 
skapen som kulturskolelærerne har. «Det er absolutte krav, og de 
forutsetter at man faktisk kan gjøre det, altså spille», sier han. Dette 
er maktutøvelse, og et strategisk utspill som hever over enhver tvil 
at grunnskolen behøver kulturskolen for å kunne ivareta ansva- 
ret sitt. Læreplanen gjøres til et ubestridelig argument og blir et 
kraftreservoar for diskursen om at samarbeidet med kulturskolen 
er uunnværlig for en kompetent musikkopplæring i grunnskolen. 
Skolesjefen i kommunen henviser også til læreplanen og artikule- 
rer denne samme kunnskapsubalansen, men snakker om dette som 


en profesjonalisering av skolen: 


«Vi ønsker en profesjonalisering gjennom hele skolen, og vi ser at 
de profesjonelle institusjonene vi har, som gjerne ligger utenfor, i 
større grad bør kunne trekkes inn i skolen for å benyttes der. Ønsket 
og tanken er, om vi hadde hatt penger nok, at vi skulle ha organisert 
oss på en annen måte slik at alle elver fikk et profesjonelt tilbud i 


musikkfaget.» (intervju, skolesjef). 


Skolesjefen påpeker i sitatet at de profesjonelle institusjonene ofte 
ligger utenfor skolen, og at kommunen gjerne ville organisert det 
hele annerledes slik at alle elever kunne ha fått et profesjonelt tilbud. 
I tidspunktet for studie B var 4 av grunnskolens i alt 16 grunnskoler 
del av samarbeidsprosjektet El Sistema Norge, noe som ga økono- 
miske muligheter for å realisere samarbeidet mellom kulturskole 
og grunnskole som et kjøp/salg-scenario. Kulturskolens lærere ble 
i dette eksemplet kjøpt inn, i tillegg til den vanlige musikklærerres- 
sursen i grunnskolen, for å ta ansvar for grunnskolens musikkun- 


dervisning på trinn 1-4. Ordet «profesjonell» er i utsagnet ovenfor 

sterkt ladet, og brukes i refleksjoner om samarbeidet bade av sko- 
lesjef, av avdelingsleder i grunnskolen, av kulturskolerektor og av 
prosjektleder for El Sistema. Ordet «profesjonell» angir autoritet og 
høy standard, og handler i dette tilfellet om en skole der lærerne 
har solid faglig kunnskap (jf. kulturskolerektors utsagn over), der 
det jobbes effektivt mot gitte mål, og der man kan være sikker på 
at elevene oppnår målene. Fagkompetanse og resultatorientering er 
også tydelig i følgende utsagn fra kulturskolerektor om hva kvalitet 
er i kulturskolen: 


«Vi må tenke kvalitet og tiltak, og hva tiltak skal føre til på litt ny 
måte. Det er det skoleverket har gjort, og uten dette blir vi jo ikke 
tatt alvorlig. Vi må i større grad kunne snakke om en forutsigbar 
leveranse. Skolekorpset skal vise at etter å ha vært her i tre år, skal de 
(elevene) kunne nok til å dekke en tredjestemme i korpset.» (inter- 


vju, kulturskolerektor). 


Standardene i studie B knyttes i motsetning til i studie A lite til lokal- 
kulturen, men i stedet til en instrumentalutøvende, faglig standard 
som for eksempel «å kunne dekke tredjestemme» i skolekorpset. 

I intervjuene i studie B fremheves det av alle at samarbeidet 
mellom kulturskole og grunnskole er drevet frem av skolelederne, 
ut fra et ønske om å heve den faglige standarden på musikkun- 
dervisningen i skolen. Skolelederne synes å ha satt premissene, og 
det reflekteres ikke om tegn til motstand mot et slikt samarbeid. 
Tvert imot fortelles det om hvordan elever, foreldre og lokalmiljø 
er fornøyde og takknemlige for samarbeidet, og for alt det gode 
dette har ført med seg. Blant annet økt rekruttering til skolekorps. 
Som forarbeid for å få til dette samarbeidet tok skolesjef og kultur- 
skolerektor med seg grunnskolerektor på skolebesøk til et annet 
sted i Norden for å vise hvor vellykket El Sistema i grunnskolen 
kan være. Videre fulgte en kartleggingsundersøkelse, som tydelig- 
gjorde musikkfaglig kompetansemangel hos grunnskolens lærere 

og dermed underlegenhet i forhold til læreplanen, og prosesser 
som åpenbarte kulturskolen som mulig kunnskapskompensa- 
tor for grunnskolens mangler. Ideen om at lederne vet best, og at 
kompetente lærere behøves for en forsvarlig kunnskapsutvikling i 
musikkfaget, tydeliggjøres blant annet i kulturskolerektors utsagn: 


«Kulturskolen er jo profilert med pene og blide barneansikter, men 
de trenger ikke være blide hver time. Det kan hende at de er sure og. 
[...] Barna får ikke velge matteboka si heller, den er en del av opplæ- 


ringen på (X) skole.» (intervju, kulturskolerektor). 


Kulturskolen og kulturskolelærerne artikuleres som autonome 
kunnskapsbærere i dette sitatet, i motsetning til entertainer- eller 
feelgood-roller som dette skoleslaget gjerne assosieres med (jf. sita- 
tet). Autonomien tydeliggjøres blant annet i det at «barna får ikke 
velge matteboka si heller». Den er, som læringsopplegget på for 
eksempel cello, en del av opplæringen ved denne skolen eller hos 
denne læreren. 

Diskusjonen over viser hvordan vi har lest intervjutranskripsjo- 
ner og strategidokumenter i studie B. Ut fra en slik lesning av data- 
materialet som helhet velger vi å skrive frem skolekonseptet som 
dannes diskursivt av lederne i samarbeidet mellom grunnskole 
og kulturskole som den profesjonelle skole. Sentrale diskurser som 
dette skolekonseptet formes gjennom, er skolen som fagkompetent, 
som ledelsesdrevet og som resultatorientert. 


Studie C 


En bakgrunn for samarbeidet mellom grunnskole og kulturskole i 
studie C er et uttalt mål i bystyret om større kulturskolerekruttering 
fra denne spesifikke bydelen. Bydelen har mange innvandrerfami- 
lier med sosiale og økonomiske utfordringer, og en inkluderende 
kulturskole er blant annet forsøkt realisert gjennom redusert 

elevavgift. I intervju med skoleledere og radgiver for radmann fin- 
ner vi imidlertid ikke at det er bystyrets vedtak som er den primære 
arsaken til samarbeidet. I stedet tydeliggjor bade kulturskolerektor 
og grunnskolens rektor hvordan de ønsket dette samarbeidet for å 
utvikle en skole for alle med mer musikk i, og en skole som tar ung- 
dommene på alvor — uavhengig av hvor ungdommene kommer fra. 
Bandsamspill og metodeopplegget «Rett i band» er bra, poengterer 
alle de fire lederne som var med i studie C. På spørsmål om hvorfor 
de foretrekker band, og ikke korps eller strykeorkester, som «Rett 
i band»-metodikken ofte knyttes til, svarer grunnskolerektor noe 


humoristisk at: 


«Forskjellen er jo at band er motiverende i seg selv. Altså det ligger 
i barne- og ungdomskulturen på en helt annen måte enn korps og 
strykeinstrumenter. Det er vel Beatles som har skylda. Og så drar det 


damer.» (intervju, grunnskolerektor). 


Skolelederne i denne studien - grunnskolerektor, kulturskolerek- 
tor, avdelingsleder skole og avdelingleder kulturskole (alle menn) 
- forteller at band inkluderer alle, uavhengig av bakgrunn, etnisi- 
tet og kultur. Alle disse fire har bakgrunn fra bandsamspill selv. I 
«Rett i band» lærer elevene bandinstrumenter gjennom samspill. 
Kulturskolerektor forteller hvordan kulturskolens visjon blant 
annet er at alle elever skal være med i en eller annen form for 
samspill. Dette gjelder ikke bare i instrumentalmusikk, men også 
innenfor kor, visuelle kunstfag og dans. «Det viktige er at de gjør 
noe sammen», sier kulturskolerektor, slik at «ingen sitter på et eget 
rom og bare øver og øver». Ut fra dette er det musikk- og kunst- 
utøvelsen i seg selv som fordrer til fellesskap og inkludering, ikke 
at kommunen vil styrke opplæringen for spesielt utsatte grupper. 
Visjonen om samspill gjelder alle. 

Skolelederne opererer alle en diskurs om at kunstopplæring 


handler om aktivitet, og om at elevene skal gjøre noe sammen. 

Kulturskolerektor papeker videre at kunstoppleering i kultursko- 
lene skal foregå i tilknytning til grunnskolen, og henviser til en set- 
ning i opplæringsloven ($13.6) som forplikter kommunene til å ha 
et musikk- og kulturskoletilbud: 


«Det viktigste i den setningen er imidlertid at dette tilbudet skal 
være organisert i tilknytning til skoleverket, og det er akkurat det 
vi gjør her. Vi organiserer dette tilbudet sammen, og i tilknytning 


til skolen.» 


Det er altså ikke kulturskoletilbudet i seg selv som er vesentligst, 
men at dette er organisert i tilknytning til grunnskolen. Denne 
forståelsen sirkulerer både mellom de fire skolelederne og settes 
i spill også i refleksjonene om samarbeidet slik rådgiver for råd- 
mann uttrykker det: «Vi er svært opptatt av betydningen av kunst 
og kultur i skolen», sier hun, og poengterer at «målet om at 30 
prosent av grunnskoleelevene i kommunen også skal være elever 
i kulturskolen, er artikulert i strategiske dokumenter og planverk». 
Kulturskole og grunnskole posisjoneres videre som to tydelig 
adskilte men samtidig likeverdige partnere, i denne kommunen. 
Disse er ikke «ett» som i eksempel A, og det er heller ikke et likt 
kjøp/salg-samarbeid, som i eksempel B. Grunnskole og kultur- 
skole er partnere, som samarbeider men som også er selvstendige 
aktører. Grunnskolelærerne kan elevgruppene, og metoden «Rett 
i band», mens kulturskolelærerne kan instrumentene, arrangering 
og musikkfaglig tilrettelegging. Lærerne lærer av hverandre, de 
har hver sine særegne kunnskaper, og det er i dialog de blir gode. 
Denne forståelsen uttrykkes av lederne i begge skoleslagene. Leder 
for gitarseksjonen i kulturskolen sier: «Det er så greit å komme hit, 
og kunne stikke innom kontoret til X (grunnskolens avdelingsle- 
der), og si at vi behøver nye gitarstrenger. Da vet jeg at de er der 
uka etterpå.» Kulturskole og grunnskole har spleiset på bandrom 
og utstyr, låner av hverandre og bruker i fellesskap. På kommunalt 

plan prioriteres samarbeider mellom kulturskolen og de mange 
kommunale grunnskolene, og dette følges opp i alle kommunens 
ledersamtaler. I praksisene i eksempel C, ved én av denne kom- 
munens grunnskoler, kommer ungdommene fra mange ulike ste- 
der, ulike typer hjem og oppvekstvilkår. Skolelederne reflekterer 
påfallende lite over det, men poengterer at de er ungdommer alle 
sammen, og det er derfra samarbeid om musikkundervisningen 
starter. 

Diskusjonen over gir eksempler på hvordan vi har lest data- 
materialet i studie C. Ut fra denne lesningen skriver vi frem det 
diskursivt konstruerte skolekonseptet i dette eksemplet som Den 
ungdomskulturorienterte skole. Diskurser vi fant vesentlig bak dette 
skolekonseptet er skolen som bandorientert, som partnerskapsori- 
entert og som delingsorientert. 


Refleksjoner etter den analytiske lesningen 


I lesningen av materialet som vist i forrige del, har vi vært opptatt 
av hvordan makt/kunnskap utøves i skoleledernes refleksjoner om 
samarbeidet mellom grunnskole og kulturskole. Vi har sett hvordan 
kunnskap gjøres gyldig når makt er virksom, som når dokumenter 
og planverk utformes, lærerstillinger etableres og samarbeider set- 
tes i verk i kombinasjonsstillinger eller ved kjøp og salg av tjenester. 
Dette er makt i virksomhet som gyldiggjør spesifikk kunnskap om 
hva skolen er og skal være, og hva som er bakgrunn og intensjo- 
ner for samarbeidet mellom disse skoleslagene. Maktutøvelse av 
denne typen er mulig først når eksisterende erkjennelser gir rom 
for det, og foregår blant annet gjennom samtaler og hendelser som 
bekrefter og styrker disse forståelsene. Skolelederne i eksempel A 
medierer oppfatninger om at skolen og kulturskolen er lokalkul- 
turorientert, og at dette er riktig og bra. Denne maktutøvingen byg- 
ger på anskuelser som eksisterer, og er samtidig med på å styrke 

og viderefore disse. Diskursenes effekter her er blant annet delte 
lererstillinger og planverk som forplikter grunnskolen til aktivt 
samarbeid med lokalkulturlivet. I eksempel B opererer skolele- 
derne en diskurs om at skolen skal veere profesjonell, og at den blir 
det gjennom sterk fagkompetanse og ved å benytte ressursmiljøer 
rundt. Artikuleringene om hva skole er og skal være er nokså for- 
skjellig i studie A og studie B. I eksempel C medieres oppfatnin- 
ger om at ungdomskultur og ungdommene er grunnleggende for 
samarbeidet mellom grunnskole og kulturskole i en bydel med 
lave sosioøkonomiske forhold. I dette eksemplet opprettholder 
lederne forståelsene av at grunnskole og kulturskole er selvstendige 
partnere, uavhengige av hverandre, men med et felles ønske om 
en delingskultur der kompetanseutveksling foregår begge veier. I 
etterkant av lesningen av datamaterialet i studie A, B og C reflekte- 
rer vi over hvordan det hadde fungert å rokere om, og bytte plass på 
kulturskolelederne eller skolesjefene i de tre eksemplene. Hvordan 
hadde det vært om kulturskolerektor i studie B hadde flyttet til byg- 
dekommunen og samarbeidet i studie A, eller om rådgiver for råd- 
mann i studie C hadde erstattet skolesjefen i studie B? 

Gjennom denne metastudien stiller vi ikke spørsmål om hvorvidt 
det er sant eller ikke det som skolelederne sier i de tre eksemplene, 
eller om det er bra det som etableres som gitte premisser. Vi spør 
for eksempel ikke om det faktisk er slik at alle trives i kultursko- 
len i eksempel A, eller om forankringen i lokalkulturen er positivt 
for barn og unge. I studie B spør vi ikke om det er sant at grunn- 
skolen mangler musikkfaglig kunnskap, eller om læreplanen for 
grunnskolen egentlig etterspør den kunnskapen som skolelederne 
påpeker. Vi konstaterer bare at lederne opererer en diskurs om at 
grunnskolen har en kunnskapsmangel, som kulturskolen kan tilby, 
ogat det er riktig at prosessene rundt dette styres av lederne. Vi spør 
i studie C ikke om hvorvidt band egentlig er bedre enn korps eller 
kor som musikkundervisning i ungdomsskolen, eller om det å satse 

pa musikk og dans i grunnskolen er positivt med tanke pa kom- 
munens visjon om sosial inkludering. Denne artikkelen har altsa 
ikke handlet om samarbeidet slik det oppleves av elever, lærere eller 
foreldre, eller om hvilke konsekvenser det har, men har forsøkt å 
vise hvordan de førende diskursene produserer sannheter og kunn- 
skaper om skolen som medieres i skoleledernes refleksjoner. 

Gjennom denne studien har også vi produsert tenkemåter om 
samarbeidet mellom kulturskole og grunnskole. Disse forholder seg 
naturligvis heller ikke på objektiv avstand fra de diskursene vi har 
studert, men er tenkemåter som både er påvirket, utformet og utfor- 
dret av eksemplene og av de diskursene vi selv er del av i lærer- og 
lederutdanning. Skolekonseptene vi har identifisert er selvsagt også 
konstruksjoner. De finnes ikke som selvstendige, materielle enheter, 
men er diskursivt formede oppfatninger som kan plukkes fra hver- 
andre og settes sammen på andre måter. Diskursene vi har identi- 
fisert i hvert av eksemplene, kan til dels også gjenfinnes i de øvrige 
eksemplene, men det er sammensetningen av dem, og hvilke makt/ 
kunnskapsutøvelser de i fellesskap fører til, som er bakgrunn for de 
spesifikke skolekonseptene vi har identifisert og formulert. Vår inten- 
sjon med denne artikkelen har ikke vært å presentere fasiter på ver- 
ken skolekonsepter eller samarbeidsmodeller, men å tilby én måte å 
studere hvordan forståelsene av samarbeidet etableres og videreføres 
i skolelederes språkpraksiser. Vårt håp er at artikkelen dermed kan 
være et bidrag til mer kvalifiserte diskusjoner om samarbeidet mel- 
lom grunnskole og kulturskole, i forskningsfeltene så vel som i yrkes- 
og utdanningsfeltene rundt skoleutvikling og kunstpedagogikk. 


Oppsummering 


Hvem bør bestemme hva skolen skal sikte mot, og hva slags idea- 
ler elever og lærere skal følge? Dette er utdanningspolitiske så vel 
som kulturpolitiske spørsmål, og de aktualiseres i denne artikkelen 

gjennom en makt/kunnskapsorientert studie av skolelederes reflek- 
sjoner. Det har betydning for elever og lerere, og ogsa for sam- 
funn og kultur om skolen setter lokalkultur eller fagkunnskap, 
elevenes mestringsopplevelser eller faglige resultater i forgrun- 
nen. De tre skolekonseptene i studien - den lokalkulturorienterte 
skolen, den profesjonelle skolen og den ungdomskulturorienterte 
skolen - er ideer som omhandler mål, innhold, retning, lærerres- 
surser og strukturer i samarbeid mellom grunnskole og kultur- 
skole. Skolekonseptene er ikke gjensidig utelukkende, og det finnes 
elementer av alle i hvert av eksemplene A, B og C, men forskjellene 
er likevel tydelige og peker mot grunnleggende ulike forståelser om 
hva som er skolens oppgaver og hensikt. De avsluttende spørsmålet 
blir: Hva slags kunnskap skal samarbeidet mellom grunnskole og 
kulturskole forvalte? Hva er det viktigst at elevene lærer? Å bli del 
av et lokalsamfunn, å lykkes i skolens musikkfag eller å bli trygg i et 
ungdomsfellesskap? Dette er tre forskjellige retninger, som krever 
forskjellig kompetanse av lærerne, og ulike mål, arbeidsmåter og 
vurderingsmåter. Kulturskolen poengteres i politiske dokumenter 
fra medio 1980-årene og fremover som et lokalt ressurssenter for 
skole, barnehage og kulturliv. Det tydeliggjøres imidlertid ikke i 
noen av disse dokumentene hva denne ressursen er eller skal være. 
Denne studien danner et diskusjonsgrunnlag for ledere og forskere 
i det kulturskolerelaterte feltet til å drøfte dette: Hva skal samar- 
beidet mellom grunnskole og kulturskole handle om, hvem skal 
bestemme det, og hvilken betydning har forklaringsspråket i denne 
sammenheng? 

Samarbeid mellom 
kulturskole og 
grunnskole - 
ekspansiv læring eller 
bistandsarbeid? 


Brit Ågot Brøske | Fagseksjon for musikkpedagogikk 


og musikkterapi, Norges musikkhøgskole 


Abstract 


This article focuses on collaboration between Municipal Music and 
Art schools and Primary schools in a theoretical perspective. With 
cultural historical activity theory as a frame, the text explores con- 
ditions for expansive learning to take place within the two activity 
systems at play. The two schools are based on different historical 
traditions, related to different content and ways of teaching as well 
as regulated of different frames and rules. This contributes in both 
possibilities and challenges when collaborating with each other, and 
in the article several issues are discussed both related to expansion 
of the object, expansive learning among teachers as well as among 


pupils. It is argued that a reciprocal collaboration with long-term 

goals and intentions at sight, could contribute in valuable expansive 


learning within the institutions. 


Innledning 


Denne artikkelen fokuserer på samarbeid mellom kulturskole og 
grunnskole, der jeg fra et teoretisk perspektiv ønsker å under- 
søke hvordan samarbeid mellom disse skoleslagene kan bidra 
til utvikling og læring. Det er intensjoner om at kulturskolen 
skal utvikles til et ressurssenter, som blant annet innebærer økt 
samarbeid med andre opplæringsinstitusjoner, som barnehage 
og grunnskole (Norsk kulturskoleråd, 2016). Også i fagplanen i 
musikk i Læreplanverket for Kunnskapsløftet, er det beskrivel- 
ser av samarbeid med kulturskolen under formålet med faget 
(Utdanningsdirektoratet, 2006). Begge skoleslagene har dermed 
uttalte målsettinger og intensjoner om å samarbeide med hver- 
andre. Selv om både kulturskole og grunnskole er utdanningsin- 
stitusjoner, representerer og bygger de på ulike verdier, historiske 
tradisjoner, planer, rammer, visjoner og mål. Dette vil på ulike 
måter påvirke og ha betydning for samarbeidet mellom dem, og 
på hvilke måter møter mellom skoleslagene kan muliggjøre eller 
hindre læring og utvikling. 

I denne teksten er det nettopp betingelser for læring og utvik- 
ling i samarbeidsprosjekter som er temaet. Sosiokulturell aktivi- 
tetsteori (Engeström, 1987) brukes som et teoretisk rammeverk, 
der jeg særlig fokuserer på ekspansiv læring og motsetninger 
og spenninger som drivkraft for utvikling og ekspansiv læring. 
Aktivitetsteori er særlig egnet for å undersøke og forstå læring der 
minst to aktivitetssystemer er involvert og interagerer (Engeström 
og Sannino, 2010; Vennebo, 2016), slik som man kan se for seg i 
samarbeid mellom kulturskole og grunnskole. Problemstillingen 
for denne teksten er: Hvordan kan motsetninger og spenninger 

fungere som betingelser for ekspansiv læring i samarbeid mellom 
grunnskole og kulturskole? 

Teksten er en teoretisk analyse av mulighetsbetingelser for 
ekspansiv læring i samarbeidet, og diskuterer dermed ikke kon- 
krete prosjekter og kvaliteten i slike. I lys av aktivitetsteori og 
teorien om ekspansiv læring argumenterer jeg for at samarbeid 
kan bidra til ekspansjon av objektet for aktiviteten (musikk- 
undervisningen i samarbeidsprosjekter) gjennom bevissthet 
omkring forskjeller og det flerstemte, kombinert med en inter- 
esse og ønske om å stille spørsmål ved praksiser som tas for 
gitt. Gjennom en åpen holdning fra begge skoleslag kan objektet 
utfordres gjennom motsetninger i møter mellom aktivitetssys- 
temene. Nye mål og objekter kan komme til syne, og nye former 
for praksis kan utvikles, både i grunnskolens musikkfag, i kul- 
turskolens musikkfag og i det musikkfaget som utvikles i samar- 
beidet. Videre argumenterer jeg for at lærere fra begge skoleslag 
bør involveres i samarbeidet, nettopp for å legge til rette for at 
motsetninger kommer til syne. Jeg argumenterer dermed for en 
horisontal arbeidsdeling, der kompetanse hos grunnskolelærere 
og kulturskolelærere ses som likeverdige. Da kan det legges til 
rette for utvikling og ekspansiv læring i et langsiktig samarbeid 
heller enn at samarbeidsprosjekter bygger på en idé om bistand; 
at noen hjelper eller gir noe (her kompetanse) til noen andre. 

I første del av artikkelen presenteres sosiokulturell aktivi- 
tetsteori og relevant forskning som bruker aktivitetsteori og 
teorien om ekspansiv læring; deretter presenteres kulturskolen 
og grunnskolen som to aktivitetssystemer. Den videre diskusjo- 
nen i teksten er organisert i tre deler, der jeg først fokuserer på 
betingelser for ekspansjon av objektet. Deretter diskuterer jeg 
muligheter for ekspansjon hos lærere som er involvert i samar- 
beidsprosjekter, og til slutt ser jeg på muligheter for ekspansiv 
læring hos elever. 

Teoretiske perspektiver og tidligere forskning 


Samarbeidet mellom kulturskole og grunnskole er et underforsket 
felt i Norge og Norden, men et forskningsfelt som synes å ha en 
økende interesse. Noen studier har sett på kulturskolelærerrollen 
(Kalsnes, 2014), yrkesfeltet som musikkpedagoger utdannes til 
(Brøske Danielsen og Johansen, 2012; Kalsnes, 2012) og samarbeid 
mellom kulturskole og grunnskole fra et ledelsesperspektiv (Angelo 
og Emstad 2015; Waagen, 2015). Ingen av disse arbeidene gjør bruk 
av aktivitetsteori som teoretisk rammeverk eller analyseverktøy. 
Kulturhistorisk aktivitetsteori bygger på ideen om at vi lærer og 
utvikler vår bevissthet gjennom sosial deltakelse og knytter seg til 
Vygotskys prinsipp om mediering (Vygotsky, 1978). Aktivitetsteori 
har utviklet seg gjennom flere generasjoner. Leontev (1981) utvik- 
let forståelsen av en grunnleggende forskjell mellom individuelle 
og kollektive aktiviteter og utviklet en modell som i tillegg til sub- 
jekt, objekt og medierende artefakter inneholdt de tre komponen- 
tene regler, arbeidsdeling og community (fellesskap) (Engeström, 
1987; Engeström, 2001; de Lange, 2014). De seks komponentene 
er gjensidig avhengig av hverandre og danner til sammen en 
modell eller struktur over et aktivitetssystem (Engeström, 1987). 
Et aktivitetssystem kan defineres som en gruppe med mennesker 
som deler et felles mål og motiv over tid (de Lange, 2014). Ideen 
om indre motsetninger som en drivkraft for utvikling og endring 
i aktivitetssystemer ble etablert, med fokus på innbyrdes relasjo- 
ner mellom subjektet og fellesskapet som subjektet er en del av 
(Engeström, 2001). Dette fokuset kan finnes i noen studier som 
bruker aktivitetsteori innen musikkfeltet. Aktivitetsteori har blitt 
brukt som en metodisk framgangsmåte eller analytisk redskap, 
blant annet for å undersøke musikalsk læring i et kirkekor, og 
hvordan korsangerne forholder seg til den kulturelle konteksten 
de er en del av (Welch, 2007). Aktivitetsteori har vært utgangs- 
punkt for å beskrive og identifisere interaksjoner mellom barn 

som samarbeider i komponerings- og arrangeringsaktiviteter 
(Burnard og Younker, 2008), der ulike elementer, som medierende 
artefakter, regler og arbeidsdeling, identifiseres i interaksjonen og 
samarbeidet som finner sted. I en undersokelse av kreativ musi- 
kalsk aktivitet og leering i grupper har aktivitetsteori blitt brukt i 
analyser (Burnard og Dragovic, 2015). Funnene i denne studien 
viser hvordan støttende tilbakemeldinger og styrking av elev- 
ers egne beslutninger i kreative musikalske aktiviteter kan bidra 
til å styrke elevers «wellbeing». Aktivitetsteori har blitt brukt i 
to doktorgradsavhandlinger om improvisasjon. En som fokuse- 
rer på orgelimprovisasjon (Johansson, 2008) og en annen som 
omhandler temaet å øve på jazzimprovisasjon (Johansen, 2013). 
Johansen (2013) lanserer konseptet utforskende øving gjennom 
varierte, mangfoldige og komplekse øvingspraksiser (Johansen, 
2013). Improvisasjon er også tema i en studie der aktivitetsteori 
brukes for å forstå hva som kjennetegner improvisasjon, og hvor- 
dan en gruppe musikere improviserer sammen (Burrows, 2004). 
I en studie som har sett på tre ulike caser, har aktivitetsteori både 
blitt brukt som et analytisk redskap og videreutviklet gjennom en 
tredimensjonal modell for å kunne favne den gjensidige påvirk- 
ningen og forholdet mellom mål for aktiviteten og subjektets 
identitet (Henley, 2015; Henley, Caulfield, Wilson og Wilkinson, 
2012). Denne tredimensjonale modellen har gitt forståelse av for- 
holdet mellom musikalsk læring og personlige og sosiale transfor- 
masjoner (Henley 2015; Henley, Caulfield, Wilson og Wilkinson, 
2012). Ingen av disse studiene innen musikkfeltet har fokusert 
eksplisitt på samarbeid og interaksjon mellom to eller flere akti- 
vitetssystemer, som ble sentralt i tredje generasjons aktivitetsteori 
(Engeström, 2001) og som også er tema i denne teksten. 

Tredje generasjons aktivitetsteori bygger på erkjennelsen av at 
ingen virksomheter i realiteten opererer isolert eller uavhengig 
(de Lange, 2014), og at aktivitetssystemene rommer mange ulike og 

samtidige perspektiver, meninger, tradisjoner og interesser. Dette 
uttrykkes gjennom begrepet flerstemthet og relaterer seg til mot- 
setninger som en sentral kilde utvikling (Engeström, 2001). Når 
ulike systemer samarbeider og interagerer, vil det være interesser 
om å opprettholde, reprodusere og forhandle om institusjonelle 
grenseområder som bidrar til motsetninger. Samarbeid og partner- 
skap kan forstås som overlapping av to eller flere aktivitetssystemer, 
og finner sted i en grensepraksis (boundary practice) (Engeström, 
2008). Motsetninger og spenninger er til stede i grensepraksiser 
siden de to systemene har ulike mål, redskaper, regler og måter å 
fordele arbeid på. Spenning i og mellom aktivitetssystemer utgjør 
et potensial for læring. Når deltakere fra aktivitetssystemer er enga- 
sjert i dialoger og forhandlinger om sine perspektiver og forståelser 
av målet for aktiviteten, kan det dukke opp nye mål, og nye for- 
mer for praksis kan utvikles (Engeström, 2008). En slik dynamikk 
foregår som en spiral som fører til nye forståelser av målene, så 
lenge de involverte er forpliktet og involvert i samarbeidet. I akti- 
vitetsteorien defineres dette som ekspansiv læring (Engeström, 
1987; Engeström, 2001). Ekspansive læringssykluser starter med 
å stille spørsmål ved den eksisterende praksisen, kalt questioning 
(Engeström, 1999). Deretter følger en analyse av det foregående, 
nåværende og framtidige i situasjonen, modellering av en ny løs- 
ning, undersøkelser av den nye modellen, implementering og 
refleksjon over prosessen og til slutt konsolidering av den nye prak- 
sisen (Engeström, 1999; Vennebo, 2016). Samarbeid og interaksjon, 
ekspansiv læring og grensekryssing (boundary crossing) mellom 
ulike nivåer i systemene og mellom systemene er dermed sentrale 
elementer i aktivitetsteorien (Engeström og Sannino, 2010). 

Innen lærerutdanning er det noen studier som har fokusert på 
samarbeid og relasjoner mellom ulike aktivitetssystemer og på 
grensekryssing (boundary crossing). Grensekryssing var først disku- 
tert som et teoretisk konsept i en artikkel av Engeström, Engeström 

og Kårkkåinen (1995). Videre ble grensekryssing undersøkt innen- 
for lærerutdanning og praksisopplæring av Lambert (1999). Hun 
kom fram til at gjensidig deling og utveksling av ideer omkring 
et potensielt delt og utvidet objekt, samt bruk av relevante medi- 
erende artefakter var avgjørende for vellykket boundary crossing 
(Lambert, 1999). Det har blitt gjennomført studier av boundary 
crossing og ekspansiv læring med fokus på praksisopplæring, yrkes- 
trening, yrkes- og profesjonsutdanning (Konkola, Tuomi-Gröhn, 
Lambert og Ludvigsen 2007; Tuomi-Gröhn og Engeström, 2003; 
Ellis, 2011). Studenter kan gjennom praksisopplæring fungere som 
viktige endringsagenter gjennom boundary crossing, ved å utvikle 
og implementere nye ideer mellom utdanningsinstitusjonen og 
arbeidsplassen (Konkola mfl., 2007; Tuomi-Gröhn og Engeström, 
2003). Noen studier har fokusert på lærerstudenters læring i prak- 
sisopplæring (Hutchinson, 2011; Douglas, 2011) og på konflikt 
og motsetninger som utgangspunkt for læring i praksisopplæring 
(Moussay, Flavier, Zimmermann og Meard, 2011). Videre har 
man sett på hvordan motsetninger og spenninger kan håndteres 
i et klasserom (de Lange, 2011), og på hvilke måter motsetninger 
og udefinerte problemer i grensesonene er vesentlig for ekspansiv 
læring (Tsui og Law, 2007). En svensk studie har sett på betingel- 
ser for boundary crossing fra lærerutdanningen og over til yrkes- 
praksis etter endt utdanning (Andersson og Andersson, 2008). 
Her konkluderes det med at profesjonell utvikling er avhengig av 
hvordan nye læreres grensekryssing støttes gjennom samarbeid og 
profesjonelle dialoger innenfor en inkluderende og ekspanderende 
kontekst. Studier har sett på partnerskap mellom skoler og lærer- 
utdanning ved å bruke aktivitetsteori (Edwards og Mutton, 2007). 
En annen studie som undersøker partnerskap mellom grunnskole 
og høyere utdanning fokuserer spesifikt på å identifisere barrierer 
for samarbeidet (Waitoller og Kozleski, 2013). Her understrekes at 
betingelser for et verdifullt samarbeid er at de involverte er villige 

til å stille spørsmål ved egne forståelser og forforståelser. Når man 
opererer i et nytt aktivitetssystem som en «ukjent» eller ny, bidrar 
det til forstyrrelser og avbrytelser av det normale, og dette blir en 
kilde til læring. Studien viser dermed at grensekryssing innebæ- 
rer spenning, og samarbeid og samtale ses som avgjørende for at 
begreper og forståelser blir gjort eksplisitte og tilgjengelige for ulike 
deltakere i samarbeidet (Waitoller og Kozleski, 2013). 


Kulturskolen og grunnskolen som to 
aktivitetssystemer 


I denne teksten ses kulturskole og grunnskole som to ulike akti- 
vitetssystemer ved at de er rettet og motivert mot ulike historiske 
objekter. Selv om det er likheter mellom disse to skoleslagene, slik 
som at begge har læring og undervisning som sitt hovedmål, er det 
en rekke forskjeller. I den følgende presentasjonen av de to skole- 
slagene som to ulike aktivitetssystemer velger jeg å rette søkelyset 
på forskjellene mellom systemene. Dette vil kunne tydeliggjøre 
motsetninger, spenninger og flerstemthet som kan komme til syne 
i et samarbeid mellom systemene, og som dermed vil være en for- 
utsetning for å stille spørsmål (questioning) ved gjeldende praksis, 
som er en betingelse for at ekspansiv læring skal skje (Engeström 
og Sannino, 2010). Jeg velger å fokusere på tre av komponentene 
som inngår i et aktivitetssystem, objekt, subjekt og regler, da jeg 
opplever at de tydeligste forskjellene mellom disse skoleslagene 
kommer til syne her. Det er musikkfaget, eller musikkundervisnin- 
gen i samarbeidet, som er hovedsaken i teksten. 

Musikk er et av flere fagtilbud i kulturskolen, i tillegg til dans, 
teater, visuell kunst og skapende skriving (Norsk kulturskoleråd, 
2015). Opplæring i musikk i kulturskolene knytter seg historisk til 
en individuelt tilpasset, kontinuerlig og langsiktig håndverksmes- 
sig opplæring (Nasjonalt senter for kunst og kultur i opplæringen, 

2010), der mesterlære er en dominerende læringsform (Waagen, 
2011). Denne typen musikkopplæring er i et aktivitetsteoretisk 
perspektiv dermed dette aktivitetssystemets objekt. Både kultur- 
skolelærere og kulturskoleelever utgjør subjekter i kulturskolen. 
Kulturskolelæreren har gjerne mange år med erfaring og eksper- 
tise i å beherske sitt instrument, og dermed svært høy grad av spe- 
sialisering og kunstfaglig kompetanse (Nasjonalt senter for kunst 
og kultur i opplæringen, 2010; Kalsnes, 2014). Selv om det med 
den nye rammeplanen for kulturskolen nå også er innført krav om 
praktisk pedagogisk utdannelse (Norsk kulturskoleråd, 2016) har 
kulturskolelærere i varierende grad formell undervisningskom- 
petanse (Kalsnes, 2014). Kulturskoleelevene er barn og unge som 
ønsker undervisning i musikk eller andre kunstfag, og denne opp- 
læringen er et fritidsmusikktilbud for dem med særlig interesse 
for dette. Kulturskolen er i likhet med andre skoler regulert gjen- 
nom ulike regler og rammer. Fra 1997 har det vært lovfestet at alle 
kommuner skal ha et musikk/kulturskoletilbud til barn og unge. 
Rammeplanen for kulturskolen er ikke en juridisk forskrift, og det 
er opp til hver enkelt kommune å innføre den, og planen er dermed 
mindre styrende enn læreplanen for grunnskolen (Norsk kultur- 
skoleråd, 2015). Kulturskolelærere har en selvstendig arbeids- 
situasjon med gode muligheter til selv å sette både mål og innhold 
for undervisningen og har fullt ansvar for elever, framføringer 
og timeplanlegging (Waagen, 2011). Undervisningen er videre 
i hovedsak organisert individuelt eller i smågrupper, og i instru- 
mentopplæring gjerne som én-til-én-undervisning med en tildelt 
og begrenset tid for hver elev (Nasjonalt senter for kunst og kultur 
i opplæringen, 2010). 

Musikkfaget beskrives i grunnskolen i likhet med grunn- 
skolens ti øvrige fag i Læreplanverket for Kunnskapsløftet 
(Utdanningsdirektoratet, 2006), og inngår i grunnopplæringens 
brede samfunnsmandat. Objektet i dette aktivitetssystemet vil 

i denne sammenheng være det allmenndannende og skapende 
musikkfaget (Utdanningsdirektoratet, 2006). Musikkfaget er all- 
menndannende ved å være et «grunnlag for å kunne oppleve, 
reflektere over, forstå og ta del i musikalske uttrykk» for alle barn, 
og et skapende fag som skal «gi grunnlag for utvikling av kreativitet 
og skapende evner slik at elevene blir i stand til å skape musikal- 
ske uttrykk ut fra egne forutsetninger» (Utdanningsdirektoratet, 
2006). Musikkfaget i grunnskolen består av musisering, kompone- 
ring og lytting i store grupper, med et mål om at elever skal musi- 
sere og få noe erfaring med flere typer instrumenter, gjerne såkalte 
klasseromsinstrumenter, inkludert sang, som et ledd i en allmenn 
musikkopplæring. Elevene skal delta i aktiviteter innen kompo- 
sisjon og oppøve lyttekompetanse i et bredt utvalg av sjangre fra 
ulike tidsepoker (Utdanningsdirektoratet, 2006). Også i grunnsko- 
len utgjør både lærere og elever subjekter i dette aktivitetssystemet. 
I grunnskolen må alle lærere ha formell pedagogisk utdannelse 
(Utdanningsdirektoratet, 2015), mens det er færre krav når det gjel- 
der fagspesifikk kompetanse, særlig i musikk og de øvrige praktisk- 
estetiske fagene. På barnetrinnet er det krav om 30 studiepoeng 
fagrelevant utdanning i fagene norsk, samisk, engelsk og matema- 
tikk (Utdanningsdirektoratet, 2015), og ingen formelle krav i de 
øvrige fagene. På ungdomstrinnet er det krav om 60 studiepoeng 
for å undervise i de nevnte fagene, og krav om 30 studiepoeng 
fagrelevant utdanning i skolens øvrige fag (Utdanningsdirektoratet, 
2015). Det betyr at lærere som underviser i musikk, kan mangle 
eller ha lav formell kompetanse i musikkfaget. Lærere kan videre 
være utdannet enten faglærere eller allmennlærere (Holst, 2013). 
En faglærer kan defineres som en lærer som underviser i få fag med 
stor grad av fordypning i faget, mens en allmennlærer kan forstås 
som en lærer som underviser i mange fag og har mindre grad av 
fordypning (Sætre, Neby og Ophus, 2016). Musikkundervisningen 
i grunnskolen er obligatorisk for alle barn og unge, og elevgruppen 

i en skoleklasse kan være svært sammensatt ved at elevene er orga- 
nisert i aldersbestemte klasser. Grunnskolen er regulert av for- 
melle, juridiske regler som Opplæringsloven og Læreplanverket 
for Kunnskapsløftet, og ved at grunnskolen er obligatorisk for alle 
barn. Læreplanverket for kunnskapsløftet har kompetansemål som 
fungerer retningsgivende og styrende for musikkundervisningen. 
Andre sentrale regler og rammer omkring musikkundervisningen 
i grunnskolen er bestemmelser om vurdering der det nå er et økt 
fokus både på underveisvurdering som vurdering for læring og 
sluttvurdering (Kunnskapsdepartementet, 1998), som også vil ha 
betydning for objektet, forstått som musikkundervisningen. 

Som nevnt innledningsvis er det i begge skoleslagene på 
ulike måter uttalte ønsker og forventninger om samarbeid, 
synliggjort blant annet i Læreplanverket for Kunnskapsløftet 
(Utdanningsdirektoratet, 2006), i rammeplanen for kulturskolen 
(Norsk kulturskoleråd, 2016) og i strategiplanen Skapende læring 
(Kunnskapsdepartementet, 2007). I det videre fokuseres det på 
samarbeidet mellom disse systemene, og på hvilke måter samarbei- 
det kan bidra til ekspansjon av objektet (faget), og ekspansiv læring 
hos lærere og elever som subjekter i aktivitetssystemene. 


Mulighetsbetingelser for fagekspansjon 


I denne delen av teksten diskuterer jeg mulighetsbetingelser for 
ekspansjon av objektet; forstått som ekspansjon av faget/musikk- 
undervisningen som foregår i samarbeidsprosjekter. Ekspansiv 
læring vises først og fremst som endringer og ekspansjon av objek- 
tet for aktiviteten (Engeström og Sannino, 2010), og for at det skal 
skje, vil det være avgjørende at de involverte kjenner til og aner- 
kjenner forskjeller i objektet slik det er manifestert i det enkelte 
aktivitetssystemet (Andersson og Andersson, 2008; Waitoller og 
Kozleski, 2013). Videre er det å stille spørsmål, questioning, ved den 

eksisterende praksisen en betingelse for ekspansjon av objektet, der 
forskjeller, motsetninger og spenninger er en avgjørende drivkraft 
(Engeström, 2001; Engeström og Sannino, 2010). Dermed kan 
objektet bevege seg fra et ureflektert, situasjonsbetinget «råmate- 
riale» — et objekt som tas for gitt — til et potensielt delt og felles 
konstruert meningsfylt objekt (Engeström, 2001). Det kan tenkes 
å være både muligheter og hindringer for at ekspansjon av objektet 
kan finne sted i samarbeid mellom grunnskole og kulturskole. 

I noen typer samarbeid mellom kulturskole og grunnskole 
fokuseres det på musisering, slik som «Blås og stryk i skolen»' 
eller El-Sistema?-prosjekter. I møte med grunnskolefaget musikk, 
som ikke har instrumentalopplæring som hovedfokus, vil dette 
på noen måter kunne forstås som en ekspansjon av faget eller 
objektet i grunnskolen, først og fremst som expansion by enrich- 
ment (Engeström og Sannino, 2010). Ved å gjennomføre en instru- 
mentalopplæring som ligner kulturskolens musikkundervisning 
og tradisjon innenfor grunnskolens rammer, kan det utvikles nye 
praksiser i grunnskolens musikkfag. Dette betinger imidlertid at 
slike prosjekter utgjør et tillegg til den ordinære musikkundervis- 
ningen i grunnskolen som dekker de øvrige delene av musikkfaget. 
Sett fra kulturskolens ståsted kan man tenke seg at denne typen 
undervisning kan virke tilbake til kulturskolens eget undervis- 
ningsfag som et supplement til en individuell tilnærming gjennom 
mesterlære. Nye forståelser av og innsikt i instrumentalundervis- 
ning i store og sammensatte grupper kan på den måten fungere 
som en ekspansjon av kulturskolens objekt. 

Inkludering av hele grunnskolens musikkfag i samarbeidspro- 
sjekter kan imidlertid skape ytterligere muligheter for ekspansjon 


1 Elever får instrumentopplæring som del av den ordinære musikkundervisningen 
på skolen, der opplæringen gis av kulturskolelærere 

2 — El-Sistema er en del av IRIS-prosjektet, med fokus på samspill i orkester. http://iris. 
skul.no/?p=685 

av objektet, bade i grunnskolens og i kulturskolens objekt, samt i 
disse systemenes felles objekt. En ekspansiv transformasjon opp- 
nås ifølge Engeström (2001) nar «the object and motive of the acti- 
vity are reconceptualized to embrace a radically wider horizon of 
possibilities than in the previous mode of the activity» (s. 137). 
Fokus på kun én av tre hovedområder av grunnskolens musikkfag 
kan ses som et hinder for ekspansjon av objektet. Hvis dette erstat- 
ter musikkundervisningen på det aktuelle klassetrinnet i grunn- 
skolen, vil det være en reduksjon av objektet ved at vesentlige sider 
av musikkfaget blir utelatt. Samarbeid mellom kulturskolelærere 
og grunnskolelærere om og i alle deler av musikkfaget gir en 
mulighetsbetingelse for utvikling og ekspansjon av objektet. Det 
vil være avgjørende at de involverte er bevisst på forskjellene som 
ligger i de ulike systemenes objekter, kombinert med en interesse 
og ønske om å stille spørsmål ved praksiser som tas for gitt. Når 
objektet utfordres og blir utsatt for det flerstemte og motsetnings- 
fylte i møte med et annet aktivitetssystem, åpnes det for mulighe- 
ter for ekspansjon av objektet (Engeström, 2001; 2008). Dette kan 
forstås som at nye mål kommer til syne, og nye former for praksis 
kan utvikles (Engeström, 2008) både i grunnskolens musikkfag, 
i kulturskolens musikkfag og i det musikkfaget som utvikles i et 
samarbeid mellom disse to aktivitetssystemene, og som kan bli en 
ny, hittil ukjent praksis. 


Mulighetsbetingelser for ekspansjon hos 
lærere 


Interaksjon mellom lærere vil være en teoretisk premiss for ekspan- 
siv læring blant lærerne som er involvert i samarbeidsprosjekter. 
I samarbeid mellom kulturskole og grunnskolen kan det være 
flere faktorer som kan hindre eller muliggjøre ekspansiv læring 
hos lærere. Hvis musikkfaget (objektet) i samarbeidsprosjekter 

i overveiende grad bygger på kulturskolens etablerte forståelse 
av musikkopplæring som instrumentalopplæring, vil det kunne 
bidra til å befeste begrensningene i musikkfaget i grunnskolen. 
Da vil begge typer lærere kunne fortsette innenfor sin tradisjon 
med den undervisningen de er mest kjent med, og vedlikeholde 
mulige eksisterende oppfatninger av læreres kompetanseprofiler. 
Det kan dermed vanskeliggjøre grensekryssing, som er nær knyttet 
til, eller også ses som, ekspansiv læring (Engeström og Sannino, 
2010). Grensekryssing innebærer at eksperter krysser grenser for 
å oppsøke og gi hjelp, for å finne informasjon og redskaper der de 
er tilgjengelige (Engeström, Engeström og Kårkkåinen, 1995). En 
fordeling av arbeidsoppgaver på denne måten kan sies å bygge på 
en forståelse av kulturskolelæreres kompetanse som en type spiss- 
kompetanse eller ekspertkompetanse (Sæther, 2014). Slike forstå- 
elser kommer blant annet til syne i beskrivelser av kulturskolen 
som et ressurssenter (Nasjonalt senter for kunst og kultur i opp- 
læringen, 2010; Kalsnes, 2014; Kunnskapsdepartementet, 2007), 
og i ulike beskrivelser av samarbeid som «Blås og stryk i skolen»’. 
Som nevnt tidligere i denne teksten har gjerne kulturskolelæ- 
rere høy grad av spesialisering og kunstfaglig kompetanse, mens 
grunnskolelærere oftere mangler formell spesialisering i musikk- 
faget, men har gjerne betydelig mer formell pedagogisk utdan- 
ning (Utdanningsdirektoratet, 2015). At lærerne fortsetter med de 
arbeidsoppgavene de er mest kjent med, kan dermed framstå som 
en vertikal arbeidsdeling relatert til makt (Engeström, 2001). En fare 
ved dette kan videre være at ekspertise eller spisskompetanse knyt- 
tet til å spille et instrument anerkjennes som den mest verdifulle 
ressursen, og som noe noen har og andre mangler, mens annen ver- 
difull kompetanse hos grunnskolelærere kan bli oversett. Nettverk 
og samarbeid er ofte hierarkier, og læring er dermed også vertikale 


3 — http://musikkultur.no/nyheter/blaser-i-musikktimen-6.54.326567.729959de24 

bevegelser og grenseoverskridelse mellom ulike nivaer og vil kunne 
bidra til ytterligere utvikling; «Boundary-crossing entails stepping 
into unfamiliar domains. It is essentially a creative endeavor which 
requires new conceptual resources» (Engeström, Engeström og 
Kårkkåinen, 1995, s. 333). For å legge til rette for grensekryssing 
vil det være en betingelse at både kulturskolelæreren og grunnsko- 
lelæreren går utenfor sine mest vanlige og trygge arenaer, og ikke 
at musikkfaget i grunnskolen erstattes med et musikkfag som er 
så likt kulturskolens musikkfag som mulig, eller suppleres med en 
undervisning der bare kulturskolelæreren er involvert. 

Man kan tenke seg at det i større grad kan legges til rette for 
ekspansiv læring ved at lærere fra begge aktivitetssystemene er 
involvert i hverandres oppgaver på ulike måter. Et område for felles 
involvering kan for eksempel være valg av innhold og undervis- 
ningsstrategier, som kan handle om hvilke instrumenter som bru- 
kes i undervisningen, hvordan man jobber med hele grunnskolens 
musikkfag gjennom komponering, lytting og musisering, og valg 
og strategier omkring elevvurdering og klasseledelse. Gjennom et 
samarbeid der lærerne på ulike måter opererer sammen i klasse- 
rommet, vil styrkene og kompetansene til lærerne kommer til 
syne og være avgjørende og verdifulle for å finne nye løsninger og 
praksiser. Dette vil kunne gi innsikt i og forståelse for den andres 
ekspertise, og det vil kunne utvide både kulturskolelærerens og 
grunnskolelærerens kompetanse, forståelser og praksiser i musikk- 
undervisningen, og dermed kunne bidra til ekspansiv læring. Dette 
vil være i tråd med Waitoller og Kozleski (2013), som understre- 
ker at samtale og samarbeid er særlig avgjørende for å gjøre begre- 
per og forståelser eksplisitte og tilgjengelige for ulike deltakere og 
kunne legge til rette for ekspansiv læring. Gjennom fokusering på 
hele grunnskolens musikkfag og aktiviteter på tvers av ferdighe- 
ter og elevforutsetninger kan det komme til syne motsetninger og 
undringer som kan igangsette ekspansive læringssykluser, slik som 

beskrevet i aktivitetsteorien (Engeström, 2001). På den måten kan 
lærerne få innsyn i muligheter og utfordringer som ligger i de ulike 
arbeidsoppgavene for de to lærerrollene gjennom en mer horison- 
tal arbeidsdeling av oppgaver som må utføres (Engeström, 1987; 
2001). Det kan også bidra til en ny forståelse for hvilken kompe- 
tanse som har verdi, og dermed til et likeverdig samarbeid. 


Mulighetsbetingelser for ekspansiv læring 
hos elever 


Musikkopplæring i kulturskolen er valgfri for elever, mens musikk- 
opplæring gjennom grunnskolens musikkfag er obligatorisk for 
alle. Det betyr at kulturskoleeleven alltid også er grunnskoleelev, 
men at grunnskoleeleven ikke alltid er kulturskoleelev. I samar- 
beidsprosjekter mellom kulturskole og grunnskole kan man tenke 
seg rike muligheter for læring hos elever gjennom et møte med 
kulturskolelærere som har høy fagkompetanse. Hvis innholdet i 
musikkfaget i samarbeidsprosjekter gjennomføres som instrumen- 
talopplæring i tråd med kulturskolens kjernevirksomhet, vil dette 
kunne gi muligheter for ekspansiv læring for elever gjennom utvi- 
delse av og fordypning i faget, kanskje særlig for elever som ikke 
kjenner denne typen opplæring. I teorien om ekspansiv læring for- 
stås dette som «constructing and implementing a radically new and 
more complex object and concept for their activity» (Engeström og 
Sannino, 2010, s. 2). Man kan tenke seg at elever som ikke er kjent 
med kulturskolens undervisning og arenaer, vil kunne få mulig- 
heter for ytterligere ekspansiv læring ved å bli kjent med arenaer 
og innhold som «tilhører» kulturskolen. Alle elever kan dermed få 
muligheter til å delta på kulturarenaer som tidligere bare er «åpne» 
for kulturskoleelever. For kulturskoleelever kan samarbeidspro- 
sjekter gi muligheter for å bli sett som musikere både av medelever 
og av grunnskolelærere i grunnskolen. Hvis samarbeid omfatter 

hele grunnskolens musikkfag, kan det gi rike muligheter til at kul- 
turskoleelever i større grad kan fa øye på sammenhenger mellom 
det de gjør på sitt instrument som utøvere og komponering og lyt- 
ting. På den måten kan grunnskolefaget musikk legge til rette for 
at elever klarer å kombinere kreative komponeringsaktiviteter med 
utviklingen av spill på sitt instrumentet. 

Teoretisk vil samarbeidsprosjekter kunne tilføre større grad av 
flerstemthet og motsetninger i elevenes læringserfaringer, noe som 
gjør at ekspansive læringssykluser kan komme i gang. Det kan 
dermed handle om ikke bare å gjennomføre musikkopplæring i 
grunnskolens arena, men at et samarbeid mellom kulturskole og 
grunnskole kan skape muligheter for at elever erfarer ulike sider og 
egenskaper ved hverandre, ved de involverte lærerne og ved faget. 
Dette kan bidra til ekspansiv læring. 


Oppsummering: Ekspansiv læring eller 
bistandsarbeid? 


I denne artikkelen har jeg diskutert teoretiske betingelser for at 
ekspansiv læring skal kunne skje i samarbeidsprosjekter mel- 
lom grunnskole og kulturskole. Jeg har fokusert på ekspansjon av 
objektet (musikkundervisning i samarbeidsprosjekter) og argu- 
menterer for at det kan skje når alle tre hovedområder i faget inn- 
går i fagsamarbeidet der lærere fra begge skoleslagene er involvert 
og virksomme gjennom sin kompetanse. Da kan det legges til 
rette for å lære «new forms of activity which are not yet there» 
(Engeström 2001, s. 138) og utvide objektet til et potensielt delt og 
felles mål (Engeström og Sannino, 2010). Jeg har diskutert hvor- 
dan det kan være et hinder for ekspansiv læring hvis innholdet i 
samarbeidsprosjekter kun fokuserer på musiseringsdelen av faget. 
Komponeringsaktiviteter kan stå i fare for å ikke inngå i et slikt 
samarbeid, og vil dermed være opp til grunnskolene å gjennomføre 

på egen hånd. Praktiske og utøvende aktiviteter innen musisering 
er for øvrig også slike aktiviteter som grunnskolelærere selv ofte 
driver med, mens komponering og improvisering i mindre grad er 
i fokus (Sætre, Neby og Ophus, 2016). Hvis man i samarbeidspro- 
sjekter er mest opptatt av musiseringsaktiviteter, vil man kunne gå 
glipp av muligheter til å skape et utvidet musikkfag gjennom sam- 
arbeid. Et samarbeid om hele grunnskolens musikkfag vil kunne 
bidra til at motsetninger, spenninger og det flerstemte kommer til 
syne gjennom de to ulike aktivitetssystemenes verdier, tradisjoner, 
kompetanser og ting som blir tatt for gitt. Et slikt samarbeid vil 
kunne legge til rette for at objektet beveger seg fra noe man tar 
for gitt, til et felles nytt og mer komplekst objekt (Engeström og 
Sannino, 2010). 

I artikkelen har jeg også fokusert på ekspansiv læring hos invol- 
verte lærere, og diskutert hvordan reell interaksjon, samarbeid 
og dialog om planlegging, gjennomføring og vurdering av hele 
grunnskolens musikkfag kan være et startpunkt for ekspansive 
læringssykluser. Dette betinger at begge skoleslagene, på lærer-, 
ledelses- og institusjonsnivå fullt ut anerkjenner og verdsetter de 
ulike kompetansene i de to aktivitetssystemene og omfavner mot- 
setninger og det flerstemte. Da kan det åpnes for å stille spørs- 
mål ved eksisterende praksis og skapes muligheter for ekspansive 
læringssykluser (Engeström, 1999). Ved å se både grunnskolelæ- 
rere og kulturskolelærere som grensekryssere, der begge trer inn i 
ukjente domener med interesse og nysgjerrighet, vil det kunne leg- 
ges til rette for ekspansiv læring. Det kan muliggjøre en horisontal 
arbeidsdeling der motsetninger og spenninger kan omfavnes som 
avgjørende drivkrefter for utvikling av et allmenndannende og ska- 
pende musikkfag. 

Samarbeid mellom kulturskole og grunnskole kan, som tidligere 
nevnt, være begrunnet i en forståelse av at allmennlæreren har man- 
glende kompetanse, og kulturskolelæreren har en spisskompetanse 


252 


SAMARBEID MELLOM KULTURSKOLE OG GRUNNSKOLE 


som grunnskolen trenger. Dette kan ses som en samarbeidsmodell 
som bygger pa ideen om bistand, forstatt som at noen (kultursko- 
len) hjelper noen (grunnskolen) som trenger hjelp og kompetanse. 
En slik holdning og forstaelse kan man finne relativt tydelig uttalt 
i omtaler av ulike samarbeidsprosjekter: «Musikkundervisningen 
styrkes ved at elevene far spille pa ordentlige instrumenter. Det 
bedrer dessuten rekrutteringen til videre spill, og kulturskolen styr- 
ker de delene av musikkundervisningen som skolene selv ikke har 
klart å oppfylle på grunn av manglende kompetanse»* og «kommu- 
nen [kan] på denne måten tilby barna bedre musikkundervisning 
i det ordinære skoleverket»>. Slike holdninger finner man i utsagn 
som tydeliggjør verdimessige oppfatninger av musikkundervis- 
ningen i de to aktivitetssystemene: «[I prosjektet] har vi byttet ut 
den tradisjonelle blokkfløyteundervisningen med opplæring på 
andre instrumenter»*. Dette viser en forståelse av samarbeidet som 
en type bistand, og vil kunne være et mulig hinder for ekspansiv 
læring i samarbeidsprosjekter. Jeg argumenterer for at samarbeid 
mellom kulturskole og grunnskole må være et gjensidig arbeid 
med langsiktige mål for begge de involverte virksomhetene, preget 
av oppriktig anerkjennelse av kompetansen som både grunnsko- 
lelærere og kulturskolelærere besitter, og en sterk interesse for å 
undersøke hvordan den andres forståelser og erfaringer kan berike 
egen praksis og kompetanse. Da kan det åpnes for nye praksiser 
som foreløpig er ukjente og nye både for grunnskolen og kultur- 
skolen, som kan bidra til ekspansjoner i begge disse aktivitetssys- 
temenes objekt, og i tillegg legge til rette for ekspansjon av et felles 
objekt gjennom muligheter for å lære «new forms of activity which 
are not yet there» (Engeström 2001, s. 138). 


4 — http://musikkultur.no/nyheter/blaser-i-musikktimen-6.54.326567.729959de24 

6  https://www.nesodden.kommune.no/barn-og-unge/skoler/nesoddtangen-skole/ 
kultur/blas-og-stryk/ 

Rut Jorunn Rønning | Norsk kulturskoleråd / leder 
IRIS-prosjektet 


Dette kapitlet beskriver organisering og arbeidsform i IRISforsk, og 
sammenhengen mellom IRIS-prosjektet og arbeidet i forskergrup- 
pen IRISforsk. Hensikten med kapitlet er å formidle erfaringer med 
vår modell. Som modell mener vi IRISforsk kan tjene som eksempel 
på en fruktbar kombinasjon der et profesjonsfelt og profesjonsut- 


danninger kommer nærmere hverandre gjennom et samarbeid om 

forskning og utvikling, stottet av en filantropisk aktor. IRISforsk er 
en del av IRIS-prosjektet, et regionalt situert kulturskoleutviklings- 
prosjekt som er støttet av Sparebankstiftelsen DNB. 

Utvikling av ny kunnskap i og om det kulturskolerelaterte feltet 
foregår i dialog mellom miljøer og personer med ulike tilknytning til 
det som studeres, og gjennom dette bygges nettverk som igjen utlø- 
ser mer forskning og oppmerksomhet rundt feltet. Gjennom tema- 
tisk relevant forskning legges det til rette for kunnskapsutvikling som 
både kan styrke utviklingsprosjektet, utvikle relevant kunnskap i fel- 
tet, og stille forskning innenfor kulturskolerelatert tematikk i fokus. 

Som en del av et utviklingsprosjekt finansiert av en ideell organisa- 
sjon skiller IRISforsk seg ut fordi det ikke har vært intensjoner om å 
belyse direkte den effekten utviklingsprosjektet har hatt på feltet. Ingen 
av artiklene i denne antologien, og ingen av prosjektene blant IRIS- 
forskerne har forsøkt å påvise effekten av IRIS-prosjektet, eller vurdere 
måloppnåelsen. Tanken med forskningsproduksjonen i IRISforsk er å 
produsere relevant kunnskap med utgangspunkt i, eller som har tema- 
tisk relevans for, IRIS-prosjektet. IRISforsk bør derfor ses på som en del 
av utviklingsprosjektet IRIS, der kunnskap er produsert i møte mellom 
praksisfeltets aktiviteter og tematikker og et nettverk av forskere. En 
slik organisering representerer så vidt vi kan forstå, noe nytt i norsk 
sammenheng, og vi vil med dette kapitlet belyse dette. 


Økt vekt på forskning og utvikling i 
kulturskolen 


Flere aktører støtter og driver utviklingsarbeid i kulturskolesektoren 
i Norge. Nasjonalt er det Norsk kulturskoleråd, som er medlems- og 
rådgivende organisasjon for kommunene som kulturskoleeiere, som 
forvalter utviklingsmidler som bevilges over statsbudsjettet. Men 
gjennom samarbeid med utdanningsinstitusjoner, private aktører og 
ideelle stiftelser blir det også initiert og drevet utviklingsprosjekter i 

feltet nasjonalt, regionalt og på kommunalt nivå. De største utgiftene 
til kulturskoledrift ligger i kommunene. Dette er imidlertid lokale 
utgifter som benyttes direkte i drift, og kommunal økonomi gir sjel- 
den rom for store og målrettede utviklingstiltak, hvor nødvendig det 
måtte være. Flere utviklingsprosjekter er eller har nylig vært i akti- 
vitet i kulturskolefeltet. Noen av disse får ekstern støtte fra ideelle 
stiftelser, som innenfor produksjon og fremføring («KUL-TUR»*, 
som får støtte fra Nordea), talentsatsning («Drømmestipendet»*, 
som støttes av Norsk Tipping), og talent og bredde samt pedagogisk 
utviklingsarbeid og forskning (Det herværende IRIS-prosjektet? som 
støttes av Sparebankstiftelsen DNB). 

Fra Norsk kulturskoleråds side har det også vært en økende 
fokusering på forskning, noe som reflekteres i organisasjonens 
strategi. Satsningen på forskning førte i 2016 til at det ble opprettet 
en ny funksjon som forskningskontakt. Personen med denne rollen 
skal blant annet arbeide for mer forskning i og på kulturskolefeltet. 
I en pågående omstrukturering er det vedtatt at det skal legges mer 
vekt på forskning. 

En forskningsbasert utviklingstanke er også sterkt til stede i den 
nye rammeplanen for kulturskolen (Norsk kulturskoleråd 2016), 
hvor det slås fast at «Kulturskolefeltet er et relativt nytt profesjons- 
felt som trenger forskning og utviklingsarbeid for å utvikle kunn- 
skap om skoleslaget» (Norsk kulturskoleråd 2016, s. 18). Videre 
heter det at skolelederen blant annet har til oppgave å «formidle og 
oppdatere informasjon om hvor lærerne kan finne relevant forsk- 
ning for sitt fag og stimulere til utprøving, publisering og deltakelse 
i fagkonferanser og forskningsnettverk, dessuten samarbeid med 
universitets- og høgskolesektoren.» (ibid., s. 25) 


1 — https://www.nordea.no/om-nordea/nordea-i-samfunnet/nordeas-kulturprogram. 
html#tab=Nordea-prosjektet-KUL-TUR 

2 http://www.drommestipendet.no/ 

3 — http://iris.skul.no/ 

Det er også et tilbakevendende tema pa forskningskonferanser og 
pa samlinger i kulturskolefeltet at det trengs mer forskning i og om 
det kulturskolerelaterte feltet. Men forskningen som faktisk gjøres, 
møtes ofte med kritikk om at den er praksisfjern. Samtidig hevdes 
iblant at undervisningen og utviklingen i kulturskolefeltet er lite fors- 
kningsbasert. Her er det mye å lære av utviklingen i grunnskolen, der 
forskjellige former for forskningsbasert skoleutvikling er blitt van- 
lig. Satsningen på skolebasert kompetanseutvikling som en del av 
«ungdomstrinn i utvikling»* kan fungere som et eksempel på dette. 
Flere av artikkelforfatterne i denne antologien har erfaring fra sko- 
lebasert kompetanseutvikling og aksjonsforskning/læring i grunn- 
skolen. Innenfor kulturskolesektoren har kanskje avstanden mellom 
forskning og utvikling vært enda større enn i grunnskolen, og siden 
kulturskoleslaget er uten nasjonale kvalitetskrav, har det vært lite lang- 
siktig satsning på dette. Likevel ser vi nå en utvikling innenfor kultur- 
skolerelatert forskning. Etter flere år med regionalt nettverksarbeid i 
det som ble kalt Midtnorsk nettverk for kulturskolerelatert forskning og 
flere initiativ og konferanser med utspring fra Norges Musikkhøgskole 
i samarbeid med Norsk kulturskoleråd, ble Norsk nettverk for kultur- 
skolerelatert forskning formelt etablert i oktober 2015. Dette er nå et 
frittstående forskernettverk som har som formål å: 


a) initiere og koordinere forskning på det kulturskolerelaterte 
feltet, 

b) formidle og synliggjøre kulturskolerelatert forskning 
mellom forskere, og mellom forskere og praksisfeltet, 

c) bygge nettverk og interessefellesskap i relevante eksiste- 
rende forskningsmiljøer, og mellom forskningsmiljøer og 
kulturskolefeltet, 


4 _ https://www.udir.no/kvalitet-og-kompetanse/nasjonale-satsinger/ungdomstrinn- 
i-utvikling/Rammeverkskolebasert-komputv-utrinnet2012-2017/ 

d) arbeide for etablering og utvikling av forskerutdanninger for 
det kulturskolerelaterte feltet. 


(Fra vedtekter for Norsk nettverk for kulturskolerelatert forskning.°) 


Med den første forskningskonferansen for kulturskolerelatert 
forskning i november 2015 - hvor for øvrig IRISforsk var repre- 
sentert med et symposium - ble forskning satt i fokus. Bredden i 
paperpresentasjonene, med tanke på fagfelt så vel som institusjoner 
og regioner, vises i forskningskonferansens rapport (Østern, 2016). 

Kulturskolerelatert forskning har også vært aktuelt i fagspesifikke 
forskningsmiljøer, og har kanskje vært mest synlig i det nordiske 
nettverket for musikkpedagogisk forskning, både på konferanser 
og i publikasjoner. (Om dette nettverket: se http://nnmpf.org) 

Høsten 2016 ble den store kulturskoleutredningen i Sverige fer- 
digstilt, og her omtales også Norsk nettverk for kulturskolerelatert 
forskning. Utredningen, som fikk navnet En inkluderande kultur- 
skola på egen grund, legger stor vekt på behovet for forskning (SOU 
2016) En av anbefalingene er å starte en nasjonal forskerskole i 
kulturskoledidaktikk (s. 255), og bevilge 20 mill. SEK til forskning 
på kulturskolesektoren. Rapporten anerkjenner det omtalte gapet 
mellom forskningen som gjøres ved universiteter, høgskoler og 
andre forskningsaktører på den ene siden, og kulturskolevirksom- 
heten på den andre siden (s. 218). Det anbefales dermed å etablere 
et nasjonalt kulturskolesenter som skal bygge en bro mellom disse 
ved å «bevaka kulturskolerelaterad kunskap som vilar på forskning 
och beprövad erfarenhet både inom Sverige och i de nordiska lån- 
derna, att ha kontakt med och bygga nåtverk med forskarvårlden 
och att arrangera konferenser i syfte att fråmja spridning av ökad 
kunskap om kulturskolan» (s. 218). 


5  http://www.kulturskoleradet.no/_extension/media/3222/orig/2015%20 
NNKF%2o0vedtekter%2027.10.pdf 

Det er altså økt oppmerksomhet pa kulturskolerelatert forskning, 
det er arbeid på gang flere steder, og mye taler for at det norske 
nettverket for kulturskolerelatert forskning bør utvides til et nordisk 
nettverk. Forskere fra de nordiske landene har et økende samarbeid 
og økt utveksling innen kulturskolefeltet. IRISforsk har gjennom 
bidrag også i nordiske forskningsfora bidratt til dette, og en liten bit 
av den fremgang det nordiske forskningssamarbeidet innen kultur- 
skolerelatert forskning har i dag kan dermed tilskrives IRISforsk. 


Om IRISforsk-modellen 


IRISforsk har involvert 18 forskere og forskerstudenter fra fem 
institusjoner og fra ulike fag- og forskningsfelt. Disse forskerne og 
feltene er beskrevet i bokens innledningskapittel. IRISforsk bygger 
som nevnt på IRIS-prosjektet som har foregått ved et stort antall 
skoler, kulturskoler, profesjonelle og frivillige kulturarenaer i 34 
kommuner. Mange undervisningspraksiser og flere hundre elever, 
lærere, skoleledere, rektorer og skoleeiere har altså utgjort det 
potensielle empiritilfanget for forskningsgruppen. IRIS-prosjektet 
som helhet er beskrevet og redegjort for i bokens kapittel 1. 
IRISforsk inkluderer 14 delprosjekter, alle på forskjellige måter 
knyttet til IRIS-prosjektet. Blant disse er prosjekter som omhandler 


e samarbeidet mellom kulturskole og grunnskole, 

e fiolinundervisning og El Sistema, 

e musikkundervisning og kulturelt mangfold, 

e kunstnerisk ledelse, 

e talentutvikling og Ad Astra, 

e filantropisk virksomhet i kulturfeltet, 

e høyere musikkutdanning og musikklærerfelt i endring, 
e kompetanseutvikling i kulturskolekollegier, 

e organisasjonsmodeller, 


e akkompagnatorers profesjonsforståelser. 

Ingen av prosjektene har hatt som mål å dokumentere resulta- 
ter eller vurdere måloppnåelse fra IRIS-prosjektet. Forskerne har 
videre vært fullstendig fri til å velge tematikk og metode innen- 
for IRIS-prosjektets rammer, og innenfor de enkelte institusjoners 
prioriteringer for FoU-arbeid. På denne måten har også institusjo- 
nenes FoU-satsninger blitt trukket nærmere kulturskolefeltet, noe 
som vi anser som viktig og nødvendig for utviklingen. 

IRISforsk har gjennom de siste tre årene hatt to årlige samlinger. 
I samlingene har det vært satt av god tid til individuelt arbeid og til 
å kommentere hverandres arbeider. Det har også vært gjennomført 
en serie felles tematiske sesjoner som har tatt for seg sentrale sider 
av forsknings- og skriveprosessen. IRISforsk har hatt presentasjo- 
ner ved flere konferanser og symposier nasjonalt og internasjonalt. 
Hovedmålet i prosjektet har vært den herværende antologien. 

Finansieringen har i all hovedsak bestått av støtte til forsker- 
samlingene, en mindre administrasjonsressurs, i tillegg til publi- 
seringskostnader for denne open access-antologien. Forskerne har 
benyttet egen tid eller FoU-tid fra egen institusjon til forskning. 


Synergier ved en IRISforsk-modell 


Vår erfaring fra IRISforsk tilsier at organiseringen av et forskernett- 
verk som en del av et utviklingsprosjekt har mange fordeler. Det å 
tilføre forskningsbasert kunnskap til et utviklingsprosjekt (her: IRIS- 
prosjektet) har i seg selv stor verdi. Men også det å identifisere og utvikle 
kunnskap i prosjektet og gjennom utviklingsprosjektet er svært viktig 
ettersom forskningsresultatene er relevante for langt flere enn dem 
som nås direkte av prosjektaktivitetene. Ikke minst bidrar modellen 
til å utvikle kunnskap det er behov for i profesjonsutdanninger innen 
kulturskolefeltet. Å legge inn en forskningsgehalt i et utviklingsprosjekt 
slik det er gjort i IRIS-prosjektet gjennom IRISforsk, kan med andre 
ord ha mange synergieffekter, som vi nå vil gi noen eksempler på. 

Samarbeid med filantropi 

IRISforsk er finansiert av Sparebankstiftelsen DNB, som en del av 
IRIS-prosjektet. Vi ser i dag en tendens til at det også innen kultur- 
feltet blir stadig mer vanlig med støtte fra private aktører, ideelle så 
vel som kommersielle. Internasjonalt har filantropisk virksomhet 
ifølge Salomon (2014) dreid fra å basere seg på individer og ide- 
elle stiftelser til også å inkludere et bredt utvalg av private finan- 
sielle institusjoner, som banker, pensjonsfond, forsikringsselskap, 
investeringsfond med mer. Flere større kulturprosjekter i Norge, 
og blant disse også flere store kulturskoleutviklingsprosjekter, er 
finansiert av slike aktører. 

IRISforsk (så vel som IRIS-prosjektet) er altså støttet av en 
privat ikke-statlig organisasjon. Slik støtte kan være spesielt for- 
bundet med fare for tilknytninger som kan påvirke forskningsre- 
sultater eller styres i retninger til gunst for støttegiver. All den tid 
hensikten med IRISforsk ikke primært har vært å dokumentere 
resultater, men snarere bidra til å utvikle kunnskap, er det lite 
sannsynlig at resultatene som er blitt fremlagt, er farget av den 
finansielle aktøren. Nettopp ved at IRISforsk er innrettet slik at det 
ikke er utviklingsprosjektets resultater som skal forskes på, er det 
en stor frihet og uavhengighet i forskningen. Våre erfaringer med 
IRISforsk tilsier at dette gir god forskningsmessig frihet og et stort 
kunnskapsutbytte. 


En romslig, men tydelig tematisk avgrensning 

Forsknings- og utviklingssamarbeid kan foregå på mange måter. I 
IRISforsk har det tematiske fokuset, knyttet til utvikling av praksis 
så vel som kunnskapsutvikling, vært fellesnevneren i samarbei- 
det. IRISforsk har i svært begrenset grad gitt føringer på tematikk 
ut over at det skulle være klar relevans for IRIS-prosjektet. Ved 
at IRIS-prosjektets aktiviteter var tematisk omdreiningspunkt for 

forskningsarbeidene, måtte forskningen ta utgangspunkt i, eller 
være direkte relevant for, det felt der praksisen faktisk foregår. 
Denne tilknytningen har vært av forskjellig art. Noen av arbeidene 
i antologien har gjort undersøkelser i prosjektaktiviteter i IRIS- 
porteføljen (kapittel 2, 3, 5 og 6); andre har undersøkt praksiser 
som i forskjellig grad er, eller har vært, tilknyttet IRIS-prosjektet 
(kapittel 4, 10 og 11); andre igjen har gått inn i teoretiske problem- 
stillinger som er relevante for prosjektet (kapittel 7, 8,9 og 12). Slik 
ga IRIS-prosjektet en naturlig avgrensning for mulige forsknings- 
temaer, samtidig som det primære nedslagsfeltet for formidling av 
kunnskap fra dette arbeidet også allerede var gitt. Det ga altså både 
en tematisk avgrensning, og — og kanskje enda viktigere — tiltrakk 
seg fagkompetanse og skapte et utgangspunkt for kunnskapsut- 
vikling. Dette har ført til en svært variert og bred deltakelse fra 
flere fagfelt som har synliggjort fruktbare innganger for forskning 
i kulturskolefeltet. 


Faglig bredde 

IRISforsk har som nevnt og beskrevet i bokens innledning 
samlet forskere fra et bredt område, med forskjellige faglige 
ståsted, og innrettet dem i et naturlig felleskap. Gjennom felles 
samlinger og ved å arbeide med hverandres tekster er det skapt 
forbindelser mellom ulike faglige innganger, temaer og meto- 
der. Dette har bidratt til en mer helhetlig forståelse av hva som 
kan være relevant kunnskap i kulturskolefeltet og en tverrfaglig 
utvikling av denne. I tillegg kan personlige møter mellom for- 
skere som interesserer seg for det samme feltet, skape insentiver 
til samarbeid også ut over dette prosjektet. Endelig gir denne 
tverrfaglige romsligheten også økt troverdighet og pålitelighet 
til forskningen, fordi den er drøftet mellom forskere som med 
sine forskjellige fagbakgrunner vil ha komplementære kunnska- 
per og synspunkter. 

Samarbeid pa tvers av erfaringsnivaer og 
akademiske grader 


Ved at masterstudenter har kunnet vere med i IRIS-forsk, er det til- 
rettelagt for at forskere uten lang erfaring har kunnet bidra. Dette er 
viktig av to grunner. For det forste vil disse studentene ha et annet 
blikk og kunne være interessert i andre problemstillinger enn profe- 
sjonelle forskere. De har en nærere tilknytning til praksisfeltet ved at 
de ofte har, eller nylig har hatt, engasjementer som lærere i kultursko- 
ler. Dette styrker praksisnærheten i forskerkollegiet, og kan bringe 
gode elementer inn i forskningen. For det andre vil de ved å delta på 
samlinger bli vurdert og få veiledning på sine tekster, samt også gi til- 
bakemelding på andres tekster, bli inkludert i et forskningsfelleskap. 
Dette blir en læringsprosess der de både personlig og profesjonelt 
kan bli kjent med andre forskere og sosialiseres inn i forskerfelles- 
kapet, noe som også kan virke rekrutterende til forskning på kultur- 
skolefeltet. Da det er svært ønskelig at forskningsformidlingen også 
skal gjøres tilgjengelig for praksisfeltet, tenker vi at det ofte mer prak- 
sisnære blikket fra masterstudentene kan føre til at tekstene blir mer 
rettet mot en bredere lesergruppe. For de mer erfarne forskerne vil 
det å arbeide på tvers av erfaringsnivåer og akademiske grader også 
gi fordeler. Spesielt på grunn av den nevnte korte avstanden mellom 
masterstudenten og praksisfeltet, men også ved det at det gis friske 
blikk inn i egen akademisk praksis. 


Forskningsformidling 

IRISforsk-modellen øker sjansene for at læringsutbytte og kunnskap 
fra lokalt utviklingsarbeid formidles bredere, både geografisk og faglig. 
Ved å delta aktivt i Norsk nettverk for kulturskolerelatert forskning har 
IRISforsk både vært med på å konsolidere nettverket og gjort resulta- 
ter fra IRISforsk tilgjengelige for flere forskere og interesserte i praksis- 
feltet. Enkeltforskere har presentert sine prosjekter fra IRISforsk i egne 

publikasjons- og formidlingsfora, og gjennom dette spredd resultater 
tilbake i flere fagnettverk. Ikke minst er den herværende antologien en 
viktig del av formidlingen. Som en del av Sparebankstiftelsen DNBs 
filantropiske virksomhet har altså IRISforsk både forsterket den kunn- 
skapsbyggingen som finner sted gjennom IRIS-prosjektet, og samti- 
dig bygget kunnskap også i forsknings- og utdanningsfeltet generelt. 
Dette er vanligvis holdt fra hverandre ved at filantroper eller statlige 
instanser enten støtter forskning eller utvikling eller kulturtiltak, men 
i IRISforsk-modellen mener vi at dette kombineres, og at denne kom- 
binasjonen gir gode synergier. 


Å bringe praksisfeltet og forskningsfeltet 
nærmere hverandre 


Gjennom IRISforsk-modellen øker kontakten mellom praksisfeltet 
og forskningsfeltet. Det er i utdanningssektoren lagt stor vekt på 
at utdanninger skal være forskningsbasert. Fra praksisfeltet er det 
et stort ønske om mer forskning og mer forskningsbasert kunn- 
skap. Mange ansatte i kulturskolene har sin utdannelse fra adskil- 
lige år tilbake, og bør få kjennskap til nyere forskning. Den andre 
siden av saken er at det finnes en enorm erfaring i feltet som sjel- 
den blir aksentuert og dokumentert og verken formidles ut i prak- 
sisfeltet eller til forsknings- og utdanningsmiljøer. Dette taler for 
en nærmere tilknytning mellom praksisfeltet, forskningsfeltet og 
utdanningsfeltet. Ved å legge en forskningsgehalt til et utviklings- 
prosjekt - som noe mer enn dokumentasjon av prosjektets even- 
tuelle effekt — vil det utvikles kunnskap som vanskelig ville la seg 
realisere uten nettopp denne koblingen, og bli et gjensidig bytte- 
forhold mellom praksisfeltet, forskningsfeltet og utdanningsfeltet. 
IRISforsk-modellen sørger for dette ved at mange forskere bruker 
sin FoU-tid, som må forankres og begrunnes i deres institusjoner. 
Dette fordrer et personlig engasjement hos den enkelte forsker, 

men vil på sikt kunne påvirke institusjonene til å bli mer oppmerk- 
som på kulturskolen som profesjons- og forskningsfelt. 

Det er ikke gjort formelle undersøkelser av de enkelte forsker- 
nes utbytte av å være med i IRISforsk. Likevel antar vi at især 
de som har sitt første møte med forskningsnettverk gjennom 
IRISforsk, har fått nye erfaringer som kan ha vært viktig for deres 
arbeid og lagt grunnlaget for en interesse for forskning og utvik- 
ling i kulturskolefeltet. Siden IRISforsk kun har hatt en begrenset 
formell tilknytning til forskningsinstitusjonene - gjennom pro- 
sentstillinger i administrasjon og forskningsledelse (NTNU og 
HSN) - og heller ikke har vært knyttet til noe doktorgradspro- 
gram, er det ikke umiddelbart mulig å bruke IRISforsk-modellen 
som en modell for en forskerutdanning. Men som på en strategi 
for å bringe praksis-, forsknings- og utdanningsfeltet nærmere 
hverandre kan IRISforsk-modellen like fullt fungere. For eksem- 
pel kan IRISforsk tenkes som en bidragsgivende modell i satsnin- 
gen på universitetsskoler, som finnes flere steder i landet. Slike 
universitetsskoler bidrar til en sterkere tilknytning mellom prak- 
sisfelt og forsknings- og utdanningsfeltene. Universitetsskolen ved 
NTNU kom i gang høsten 2016, og er utviklet etter modell fra uni- 
versitetssykehusene (St. Olav Hospital og Universitetssykehuset i 
Trondheim). Her arbeider studenter og universitetslærere i tett 
dialog med praksisfelt, og forskning og utdanning skjer like mye 
ved sykehuset/på skolene som ved NTNUs campus. Dette bidrar 
til å løfte status for begge parter og til en sterkere tilknytning 
til praksis, både i utdanningen og når det gjelder forskning og 
yrkeskvalifisering. Vi tror at forsknings- og praksisutvikling etter 
modeller som IRISforsk har potensial til å gi større utbytte både 
for praksisfeltet, for den enkelte forsker og forskergruppering, 
og til å bygge opp nasjonale og internasjonale nettverk. Dette vil 
kunne bidra til å gi utdanningstilbydere enda bedre og oppda- 
terte grunnlag for å utvikle utdanninger for profesjonsfelt som 

er i stadig bevegelse. IRISforsk kan ses som et eksempel på en 
modell som tilrettelegger for det. 

